
OPĆI DIO 
1. LIKA I KRBAVA U SREDNJEM VIJEKU 


Lička je župa u srednjemu vijeku zapremala 
samo gornji tijek rijeke Like i područje njenih pri- 
toka: Jadove, Glamočnice, Počiteljice i Novčice s 
Brušankom. Prema tomu je sredovječnoj Lici pri- 
padao onaj dio današnje Like, u kojemu se danas 
nalaze mjesta: Gospić, Bilaj, Ribnik, Lipe, Novi, 
Divoselo, Medak, Drenovac, Mogorić, Raduč, Poči- 
telj, Kukljić, Pavlovac, Vrebac, Ostrovica, Barlete, 
Ploča, Lovinac, Brušane i Trnovac. 

Najstariji spomen Like nalazimo u djelu, što 
ga je oko godine 950. napisao bizaniski car Kon- 
stantin Porfirogenet. Liku spominje hrvatski kralj 
Petar Krešimir, koji »ličku župu« (županiju) godine 
1071. dodjeljuje biskupu u Rabu. To je rapskom 
biskupu godine 1111. potvrdio i ugarsko-hrvatski 
kralj Koloman. Ali već godine 1185. polovica Like 
spada pod biskupiju u Ninu, a druga polovica 
krbavskoj biskupiji, Sredinom 13. vijeka došao je u 
Liku hrvatski ban Stjepan, da po malogu kralja 
Bele IV. ispita neku tužbu. Tom je prigodom ban 
oko sebe sabrao 24 zaprisegnuta suca ličkih plemića. 
Godine 1263. spominje se lički župan Petar. Između 
splitskoga nadbiskupa Ivana i ninskoga biskupa 

Stjepana vodila se god. 1272. pravda radi crkvene 


desetine u Lici; nadbiskup je kasnije ostavio nin- 
skomu biskupu cijelu Liku, što je potvrdio i sam 
kralj. 


Godine 1845. spominje se lički župan Petar 


Držislavić, a godine 1349. Andrija od »ličkoga 
roda Mogorovića«, kojemu je godine 1372. pripa- 
dao i »Novak Držislavić od Ostrovice«, Hrvatski pi- 
sana sudbena odluka od godine 1439. počinje rije- 
čima: »Mi lknez Šimun Slavković, budući knez 
lički meju plemenitimi ljudmi Mogorovići stola 
(suda) Kraljeva u Lici, litogaj kraljeva stola budući 
mi suci — po imeni Mikula Mihalić od hiže Petri- 
čević i Vladišić, i tolikoj Petar Volenčić od hiže 
Kuklić, i takoje Grgur Budišić od hiže Vrhovac, i 
takoj Grgur Veseličić od hiže Tugomerić, i takoj 
Miklouš Juranić od hiže Metka« Ovdje eto viđimo 
ličkoga župana Šimuna Slavkovića, koji s petori- 


com ličkih sudaca čini godine 1439. kraljevski sud u ' 


ličkoj županiji. 

Svećenik Blaž Bobinac, koji bijaše vikar nin- 
skoga biskupa u Lici, prodao je godine 1449. »crikvi 
svete deve Marije na Drenovci« svoj (rukom pisani) 
misal za 27 dukata. U hrvatski pisanoj potvrdi spo- 
minje Bobinac: »A tada biše ban Petr (Talovac) v 
Hrvatih, a pod njim biše knez Franko Petričević 
v Lici. I va to leto se načiniše vsi Mogorovići s kne- 
zom Dujmom Baničem (sinom bana Nikole Fran- 
kopana) za županiju ličku, i daše 200 dukat, a on 
im županiju pusti v Lici vikovičnim zakonom«, 

»Plemenit človik Petar Petričević iz Radine 
vesi« želio je godine 1495. otkupiti svoga sina, koga 
mu zarobiše Turci. Da smogne određenu ucjenu, 

ptodao je Petričević stanovite svoje zemlje za 40 


dukata Jurju Miletiću. Kupoprodajni je ugovor sa- 


stavljen pred »kraljevskim stolom« (sudom), koji 
. odnosnu ispravu počinje ovim riječima: »Mi, Petar 


Malić, knez plemenitoga stola kraljeva v Lici 
i mi suci rotni togaje stola kraljeva, po imenu: 
Ivan Račić od hiže Račić i Juraj Ždribač od 
Ribničan i Grgur Nelković od Vrhovljan i Vidak 
od Teličan i Petar Sučić od Tugomer«. Ovi se suci 
sastadoše »v pondiljak, v dan navadni pitanja 
našega«, i to »u svetago Jurja na Skurini«. 
Sredovječna je Krba va (Corbavia) zapremala 


onu visoku ravnicu, koja se i danas zove »Krbavsko 
opolje«, te kojom teku rijeke ponornice: Krbava, 


Karamanuša i Krbavica. Povrh toga pripadala je 
sredovječnoj Krbavi također visoravan, kojom pro- . 
tječe ponornica Korenica. Krbava je dakle u sred- 
njem vijeku zapremala ne samo cijeli današnji 
upravni kotar (srez) udbinski, već i znatan dio ko- 
tara koreničkoga. U području sredovječne Krbave 
stajahu današnja mjesta: Udbina, Podlapac, Komić, 
Kurjak, Mekinjar, Korenica, Bunić, Kozjan i Priboj. 

Prvi spomen Krbave nalazimo u historijsko-geo- 


9grafskoj radnji, koju je oko godine 950. napisao 


bizantski car Konstantin Porfirogenet. Najstariji 


. krbavski župan Dežimir spominje se godine 1078. 
* Njega je vjerojatno naslijedio župan Dežila, koji je 


u Krbavi vladao godine 1100. Tečajem srednjega 
vijeka stanovahu u Krbavi sami rimokatolici (baš 
kao što i u Lici). Zato je Krbava imala i posebnoga 
»krbavskoga biskupa«, koji je stanovao u Udbini. 


Krbavska je biskupija postojala gotovo 3 stoljeća, 


t. j. od god. 1185. do god. 1460. Ona je imala i 

svoj kaptol, a i svoje redovnike franjevce. Tako se 
godine 1405. spominje o. Petar, koji bijaše gvardi- 
jan u Udbini. Krbavski su franjevci dapače činili 
posebnu »Kustodiju«, kojoj je godine 1464. pripo- 
jen i franjevački samostan na Trsatu iznad Rijeke. 
Tada je o. Luka Cetinski bio »custos Corbaviae«. 

Poput Like imala je i Krbava svoje sudište, 
koje se zvalo »krbavski stol«. Ovaj su 15. svibnja 
1466. činili: »Ivan Boboelić, Ladislav Uglešić, Juraj 
Ludčić i Filip Boboelić, potknežini velmožne go- 
spode knezova krbavskih, i tri zaprisegnuta suca 
krbavskoga stola: Pavao Zelenković od Gusića, 
Luka Grubić od Kozjana i Andrija Dokmanić od 
Jelšana«. s 

Uz ličku i krbavsku župu bilo je u srednjem 
vijeku na području Like i Krbave još 8 župa, po- 
imenće: brinjska, buška, hotučka, . odorjanska, 
unska, lapačka i nebljuška župa i t. zv. Gacka. 
Treba dakle da ogledamo opseg i prošlost ovih 
oblasti, j 

- Ubrinjskoj župi bijaše glavno mjesto Bri- 

nje. Uz tu varoš nalazimo u sredovječnim spome- 
nicima sela: Črnica, Jezera ili Jezerin (današnji Je- 
zerani), Mokro, Drstino selo, Mali Prokičci (možda 
današnje Prokike), Škinje, Vrata (uz cestu prema 
Modrušama) i još neka. U brinjskoj župi bijahu i 
dva »grada« (tvrđe), poimence: Sokol ili Sokolac, 
koji također zovu »Brinjski grad«, te Jelovik (po 
svoj prilici »Staro Brinje«). Brinjskoj župi je pri- 
padalo i Zahumlje, u kome se godine 1499, spomi- 
nju sela: Bitoraj, Krakar i Jesan (Jasenak). Zahum- 
lje je obuhvatalo jugozapadni obronak Velike Ka- 
pele, ali je prelazilo i tu planinu. 

Buška je župa zapremala područje srednjega 
i donjega tijela rijeke Like, t. j. od utoka Novčice u 
Liku do onih ponora, gdje se gubi rijeka Lika. 
Buškoj župi pripadahu i oni krajevi, kojima pro- 
tječu potoci, koji s Velebita dovode svoje vode u 
Liku. Pod imenom »Bužani« spominje se buška 
župa prviput godine 1071., kada ju kralj Petar Kre- 
šimir dodjeljuje biskupu u Rabu. Njeno ime nala- 
zimo u povelji kralja Kolomana od godine 1111. 
zatim redomice u brojnim .listinama 13., 14. i 15. 
vijeka; zadnji joj spomen dolazi godine 1512. Ime 
»Bužani« sjeća nas na hrvatsku kneginju Bugu, 
koja je sa sestrom Tugom i s petero braće dovela 
Hrvate u novu domovinu, kako je to bizantski car 
Konstantin Porfirogenet zabilježio po staroj priči 
hrvatskoj. Na ime »Bužana« spominje nas još da- 
nas selo Bužin ili Bužim, koje se s ostacima stare 
tvrđe nalazi kod Smiljana. Iz brojnih listina do- 
znajemo za imena mnogih mjesta i tvrđa, koje su . 
tečajem srednjega vijeka bile u buškoj župi. Od 
ovih još danas postoje mjesta: Kosinj, Krasno, 
Kuterevo, Ostrovica, Perušić, Sraklin i Štitar (kula 
kod sela Kvarte). Godine 1411. spominje se u bu- 
škoj župi »hospital« (bolnica) sv. Marije Magda- 
lene, koji »se nalazi na teritoriju župne crkve sv. 
Marije djevice od Bužana«. Počevši pak od godine 
1490. spominje se i pavlinski samostan sa »crikvom 
sv. dive Marije«. Taj samostan osnovaše »pleme- 
niti ljudi Draškovići iz sela Zažićna dolnjega«, i to 
na »vrhu, ki se zove Gradčina«. 

Hotučka se župa nalazila oko današnjega 
Gračaca u području potoka Otuče i njegovih pritoka. 
(Potok Otuča izvire ispod brda Urlaja kod Rudopo- 

lja, a ponire južno od Gračaca, gdje su Gaćašin i 
Kesića ponor.). Najstariji spomen hotučke župe nala- 
zimo. u listini, kojom bosanski ban Mladen Šubić 
dozvoljava Splićanima slobodno trgovanje u Hr- 


vatskoj i Bosni. Ovu je listinu izdao Mladen 4. 


srpnja 1302. »in Hocucha«. U hotučkoj župi bijaše 
tvrđa Gradac, koja se prvi put spominje u ispravi 
od 22. svibnja 1422. I zaista se kraj rimokatoličke 
crkve u Gračacu vide ruševine stare tvrđe, koja 
se zove »Gradina«. Vjerojatno je po toj sredovječ- 
noj tvrđi, koja se u listinama zove Gradac i Gra- 
dec, nastalo ime današnjemu selu Gračacu. 

Odorjanska je župa zapremala gornji tijek 
rijeke Zrmanje, počevši od njenog izvora kod Male 
Popine pa do klanca, kojim se rijeka probija iz 
Like u Dalmaciju. Ta »divlje-romantična« dolina 
bijaše u srednjemu vijeku drukčija, nego li je 
danas. Uz rodna polja, na kojima su uspijevale 
žitarice, bilo je tu i mnogo vinograda, radi čega 
su ju nazivali »Vinodol«, Na početku zrmanjske 
doline vide se ruševine tvrđe Rakovnika. Na koncu 
pak spomenute doline uzdižu se ogromne ruševine 
Zvonigrada, koji se spominje već oko godine 1220. 
Zvonigrad je godine 1412. pripadao knezu Ivanišu 
Nelipiću. On je taj grad zajedno »s pokrajinom 
Odorje« godine 1434. predao svojoj kćeri Katarini, 
koja bijaše udata za kneza Ivana (Anža) Franko- 
pana. Zvonigrad je godine 1509. posjedovao krbav- 
ski knez Ivan Karlović, koji je tada u »pokrajini 
Odorje« držao još 3 tvrđe (Mutnica, Grahovec i 
Strmnice). 

Unska župa zapremala je sadašnju upravnu 
općinu Srb. Ona je dakle obuhvatala gornje po- 

dručje rijeke Une, od njenog izvora do onoga mje- 
sta, gdje u nju utječe pritok Unac. (Una izvire kao 
prava i vodom obilata rijeka ispod 665 metara vi- 
sokog brda, koje pripada gori Čemernici. Već iza 
kratkoga tijeka prima Una potok Suvaju kod sela 
Suvaje.) Na zemljištu nekadašnje unske župe vide 
se još i sada ruševine starih utvrda. Takva je »Ra- 
denovića gradina« blizu mjesta Srb; isto tako i 
gradina Kunovac kod istoimenoga sela, — Glavno 
je mjesto unske župe u srednjemu vijeku bilo Srb, 


. gdje stanovahu obitelji: Anići, Deaniševići, Hen- 


čići, Kovači i Matijaševići. Ove su obitelji u Srbu 
imale svoj plemenski sud, koji se po tomu selu 
zvao »Srpski stol«. Tko nije bio zadovoljan odlu- 
kom »Srpskoga stola«, mogao se prizvati na ban- 
ski sud u Kninu. Tako je Martin Deanišević go- 
dine 1451. došao u Knin pred hrvatskoga podbana . 
Tomaša Bojničića, da se žali protiv odluke »Srp- 
skoga stola« u pogledu nekoga vinograda, Prema 
tomu je tada u području unske župe bilo i vino- 
grada. Neko je vrijeme Srb pripadao knezovima 
Nelipićima, koji su ga morali godine 1345. odstu- 
Piti kralju Ljudevitu I. 

Lapačka se župa nalazila uz lijevu obalu 
rijeke Une, počevši od utoka Unca sve do sela Ne- 
bljuje. Ona je dakle zapremala današnju općinu 
Donji Lapac, ali i neka mjesta u susjednoj Bosni. 
Lapačku je župu od Krbave rastavljala planina 
Plješivica, preko koje ispod 1172 m visokoga Kuka 
vodi (puna zavoja) cesta iz Udbine u Donji Lapac. 
Na području lapačke župe stoje današnja mjesta: 
Gornji i Donji Lapac, Boričevac, Kulen-Vakuf, 
Rmanj, Oraovac, Ostrovica, Doljani, Dnopolje i 

Dobroselo. — U lapačkoj župi stanovalo je hrvat- 
sko pleme Lapčana. To se pleme spominje već u 
doba hrvatskih kraljeva domaće krvi. Tečajem 14. 
i 15. vijeka pripadahu plemenu Lapčana hrvatske 
plemićke obitelji: Baldačić, Boričević, . Božilović, 
Čibudinić, Čulić, Hrvatin, Hvaoković, Karlović, 
Kenlić, Krčelić, Lapić, Livac, Lučić, Mečar, Mr- 
monjić, Našmanić, Račačević, Ratković, Sičić, Sta- 
rički, Tulavčić i Utišinić, — Župan od Lapča spo- 
minje se prvi put godine 1396. U srednjemu je 
vijeku postojao i »lapački stol« (sud), koji se spo- 
. minje u ispravama od godine 1431., 1448. i 1478. 


Nebljuška je župa zapremala prostor iz- 
među planine Plješivice i rijeke Une sjeverno od 
lapačke župe. Na tomu se teritoriju još i danas 
nalazi selo Nebljuje, koje broji oko 150 kuća s 
preko 1000 žitelja istočno-pravoslavne vjeroispo- 
vijesti; u selu se nalazi crkva i pučka škola. Tamo 
je i selo Kruge, koje se spominje godine 1524. kao 
vlasništvo kliškoga kaštelana Petra Kružića. U ne- 
bljuškoj župi stanovahu »Nebljusi«. To je staro 
hrvatsko pleme, koje se godine 1447. dijelilo na 4 
koljena. Nebljuškomu plemenu pripadahu hrvat- 
ske plemićke obitelji: Bokanić, Bubanic, Čučić, Fa- 
bijanić, Glavčić, Kemenić, Križanić, Marković, Mil- 
čić, Najčić, Radić, Radovanić, Šćitarić i Vučić, 

Gacka ili Gatanska župa zaprema u sred- 
njem vijeku cijelo područje rijeke Gacke i njenih 
pritoka. Ova je župa na sjeverozapadu međašila s 
Vinodolom kod Žrnovnice, a na jugoistoku s Krba- 
vom kod Ravljana; na zapadu je dopirala do Vrat- 
nika, a na jugu do Banje Kamenice. 

Glavno je mjesto Gacke bilo Otočac, uz koji 
se u toj župi spominju još ova sadašnja sela: Dabar, 
Doljani, Prozor, Ravljani, Sinac i Vrhovine. Gacka 
je u srednjem vijeku imala još i mnogo drugih 
sela, koja kasnije propadoše (valjda u doba ratova 
s Turcima). Među ovim bivšim selima spominju se 
u listinama: Črman Kal, Kamenik, Kneža vas, Ko- 
vačići, Kutnjani, Lučice, Obriz, Okluč, Orlić, Pre- 
lipe, Pujevšani, Prisika, Podgradac, Papraćani, Sa- 
mostac, Stagovina, Vilići, Zalug i Stokolić. Uz 
crkvu sv. Nikole u Otočcu spominju sredovječni 
izvori u Gackoj: crkvu sv. Ilije u Zalugu, crkvu 
sv. Marka i 2 crkve sv. Jurja. Osim rijeke Gacke 
spominje se Švica, na kojoj je knez Sigismund 
Frankopan godine 1444. imao 2 mlina; a godine 
1478, daruje knez Martin Frankopan samostanu sv. 
Nikole na Gvozdu svoju livadu, koju je imao na 
Švickom jezeru, 

»Gačani« se kao jedno od hrvatskih plemena 
spominju već godine 819., kad je knez Ljudevit 
Posavski vodio borbu s Francima. Sredinom 10. 
vijeka spadala je Gacka među one 3 županije, ko- 
jima je posebice upravljao hrvatski ban, kako to 
ističe u svome djelu tadašnji bizantski car Kon- 
stantin Porfirogenet. Cijelu gatansku župu daro-, 
vao je godine 1219. kralj Andrija II. viteškomu 
redu Božjaka (Templara). Božjaci su Gacku godine 
1269. odstupili hrvatskomu hercegu Beli. Ali već 
godine 1290. pripada Gacka knezovima Frankopa- 
nima, koji je posjeduju do konca srednjega vijeka. 
— U gatanskoj županiji bijaše i »zemlja Lasničić«, 
kako se to vidi iz listine kralja Karla Roberta od 
godine 1316. Vjerojatno je ta zemlja nekada pri- 

padala hrvatskomu plemenu  Lasničić. (Župan 
»Obrad de genere Laznizithorum« spominje se 
među onim starješinama 12 hrvatskih plemena, 
koji su godine 1102. sklopili ugovor s ugarskim 
kraljem Kolomanom.) 


2. NEKADAŠNJA KRBAVSKA BISKUPIJA 


O postanku krbavske biskupije pripovijeda 
splitski arhiđakon Toma ovo: Krbava je spadala 
pod splitsku nadbiskupiju. Da je trajno pridrži, 
(jer se za Krbavu otimahu i drugi susjedni biskupi) 
odlučio je nadbiskup Petar Ugrin; sin Čitilena, da 
u Krbavi osnuje posebnu biskupiju, koja će biti 
podređena splitskoj nadbiskupiji, U tu svrhu sa- 
zove nadbiskup Petar na crkvenu sinodu (sabor) 
svećenike iz cijele Krbave. Po njihovoj želji bude 
za prvoga biskupa krbavskoga izabran Matej 
Maruta, kanonik crkve sv. Dujma u Splitu. Ma- 
tej bijaše doduše još mlad, ali poznat radi česti- 
toga vladanja i umjerenoga života svoga. 

Tako je godine 1185. postala nova (krbavska) 
. biskupija, kojoj papa Urban III. potvrdi Mateja 
Marutu za prvoga biskupa. Sjedištem krbavske bi- 
skupije postade grad Mrsinj, gdje je biskup Matej 
podigao stolnu crkvu i uredio svoj kaptol. (Mrsinj 
se nalazio nedaleko današnje Korenice.) Revno je 
biskup Matej obilazio župe u krbavskoj biskupiji, 
kojoj je pripadala i polovica Like. (Drugom je po- 


lovicom Like upravljao biskup iz Nina.) Da je bi- i 


skup Matej uživao velik ugled, vidi se odatle, što 
je upravo on bio godine 1197, izabran za suca u 

parnici između građana trogirskih i svećenstva ši- 
beničkoga. Pomnožao je biskup Matej broj sveće- 
nika u krbavskoj biskupiji, kojom je upravljao 


punih 35 godina. 


Kad je biskup Matej godine 1220. umro, ostade 
krbavska biskupija 4 godine bez svoga poglavara. 
Tekar godine 1224. posvetio je splitski nadbiskup 
Guncel novoga krbavskoga biskupa M artina, 
koji je umro godine 1238, Još je uvijek na stolici 
splitskoga nadbiskupa sjedio Guncel, koji je go- 
dine 1239. za biskupa u Krbavi posvetio mladoga 
Saracena iz ugledne i bogate velikaške obitelji. 
Isprvice bijaše Saracenovo biskupovanje nesretno, 
jer su Mongoli godine 1242. kroz krbavsku bisku- 
Piju prolazili u Dalmaciju, da uhvate kralja Belu. 
Tom je prigodom ljuto postradala ta biskupija, gdje 
su Mongoli spalili kuće i crkve, a poklali sve ljude, 
koje su uhvatili. Ipak je Saracen doživio i boljih 
dana, kada se njegova biskupija oporavila od toga 
strašnoga udarca. Saracen je naime dočekao visoku 
starost od blizu 100 godina, jer je živio do konca 
13. vijeka, te je preživio 4 kralja i 15 papa. 

Saracena je na biskupskoj stolici naslijedio 
Petar I. Kad je godine 1332. umro krbavski bi- 
skup Petar, imenovan je za krbavskoga biskupa o. 
Bonifacije, koji je pripadao franjevačkom 
redu, Bonifacije bijaše rodom iz Pize u Italiji, te 
je već godine 1325. bio izabran za biškupa na 
otoku Sardiniji. Drži se, da je biskup Bonifacije 
prenio sjedište krbavske biskupije iz Mrsinja na 
Udbinu. Možda je već on sagradio i biskupski dvor 
na Udbini, koji je zaista postojao već sredinom 14. 
vijeka. Drugi je svoj dvor imao biskup Bonifacije 


15 


u Modrušu, gdje je pogostio kralja Karla Roberta 
17. kolovoza 1333., kako razabiremo iz kraljeva 
pisma Splićanima. 


Oko godine 1340. umre krbavski biskup Boni- , 


facije, koga naslijedi o. Radoslav, član franje- 
vačkog reda. Radoslav je neko vrijeme stanovao u 
Senju. I njegov je nasljednik o. Valentin pri- 
padao redovnicima franjevcima. Valentina je na- 
slijedio (oko godine 1354.) biskup Mavroa, iza 
koga je krbavskom biskupijom od g. 1360. do g. 
1367. upravljao biskup Vladislav. Oko godine 
1370. postade Krbavskim biskupom Petar II. U 
njegovo je doba knez Stjepan Frankopan u Mo- 
drušu sagradio franjevački samostan, koji je op- 
skrbio imanjima i pravima, što je godine 1378, 
odobrio papa Grgur XI. Petra je godine 1379, na- 
slijedio biskup Tom a, a Tomu godine 1388. biskup 
Nikola, koji je krbavskom biskupijom upravljao 
22 godine. 

Godine 1410. postade krbavskim biskupom 
Gemijan. U njegovo je doba krbavski knez 
Pavao, ban Hrvatske i Dalmacije, 23. siječnja 1411. 
hospitalu sv. Marije Magdalene na teritoriju župne 
crkve sv. Marije djevice u Bužanima darovao dio 
svojega sela Hrvaćani. Jednako je knez Nikola 
Frankopan 14. kolovoza 1412. redovnicima pavli- 
nima poklonio novi samostan i staru crkvu sv. 
Marije u Crikvenici. 

Gemijan je umro već godine 1412, Iza njegove 
smrti ostade krbavska biskupija 6 godina bez svoga 
biskupa. Tekar godine 1418. imenuje papa Martin 
V. krbavskim biskupom Petra od Zeta, kanonika 
zagrebačkoga. Kad je godine 1431. umro biskup 

Petar Zetski, imenuje papa Eugen IV. njegovim 
nasljednikom Vida Ostojića, kanonika stolne 
crkve u Korčuli. Vid je krbavskom biskupijom 
upravljao 26 godina, te je mnogo hvaljen kao »otac 
puku, a ugodnik Bogu«. nej 

Iza smrti Vida Ostojića postade krbavskim bi- 
skupom godine 1457. Franko. Njemu ne htjedoše 
svjetovna gospoda (velikaši i plemići) podavati t. 
zv. desetinu. Zato je papa Pijo II. godine 1459. 
crkvenim prokletstvom zaprijetio svima, koji »pri- 
državaju i krate desetinu, mladinu, dohotke, lukno, 
njive, kuće, zemlje, vinograde, pašnjake, livade, 
mlinove i druga pokretna i nepokretna dobra, koja 
spadaju na crkvu i na biskupski stol«, Isti je papa 
Pijo II. godine 1460. dozvolio, da Franko prenese 
biskupsku stolicu iz Udbine u Modruš, gdje je 
župna crkva sv. Marka postala stolnom crkvom. 
Podjedno je taj papa odredio, da se krbavska bi- 
skupija odsada zove modruškom biskupijom. 
Kada su Turci godine 1493. spalili varoš oko tvrđe 
modruške, preselio se biskup u Novi Vinodolski. 
Papa je godine 1567. spojio modrušku biskupiju sa 
senjskom. 


3. BITKE NA KRBAVSKOM POLJU 
GOD. 1491. i 1493. 


Iz Bosne je Škajin paša 19. rujna 1491. s preko 
10.000 Turaka provalio u Hrvatsku. Turci su 10 
dana robili i palili u Hrvatskoj, gdje su doprli sve 
do Zagreba. Iza toga pođoše preko Krškoga u 
Kranjsku, gdje su oko Novoga mjesta mnogo ljudi 

zarobili i većinu kuća spalili, Na samo Miholje 
utabore se Turci kod Metlike, odakle su njihove 


pojedine čete harale po Kranjskoj. Turci bi još. 


i više štete počinili, da nijesu rijeke Sava i Krka 
jako nabujale uslijed jesenskih kiša. To je napo- 
kon sklonulo Škajin pašu na povratak u Bosnu. 

Tada su Hrvati još držali sve tvrđe na sred- 
njem i donjem tijeku rijeke Une, poimence: Jase- 
novac, Kostajnicu, Novi, Otok, Krupu, Ostrožac, 
Bihać i Ripač, Ovuda se dakle nijesu mogli Turci 
vratiti u Bosnu. Zato je Škajin paša odabrao put 
preko Like i Krbave. To su znali hrvatski velikaši 
i plemići, koji odlučiše, da će Turke dočekati na 
Krbavskom polju, 

Hrvatski ban Ladislav od Egervara sastavi 
oveću vojsku, u kojoj su najbrojnije čete imali 
knezovi Frankopani, poimence: Bernardin Ozaljski, 
Ivan Cetinski i Mihalj Slunjski. Ban je hrvatsku 
vojsku smjestio kod Vrpila blizu Udbine. Tamo je 
u listopadu godine 1491. došlo do ljute bitke iz- 
među Hrvata i Turaka. Ban je hrvatsku vojsku raz- 
dijelio u 4 bojna reda. Prvim su bojnim redom 
ravnali frankopanski knezovi Ivan Cetinski i Mi- 
halj Slunjski. Oni se kao lavovi bijesno oboriše na 
Turke, koje su pobili i natjerali u bijeg. Starim pu- 
tem preko sedla planine Plješivice utekoše Turci 
iz Krbave u područje, gornjega tijeka Une, odakle 
se dolinom Uninog pritoka Unca vratiše u Bosnu. 

Hrvati su tom pobjedom oslobodili 18.000 za- 
robljenih kršćana, koje su Turci pohvatali po Hr- 


vatskoj i Kranjskoj. Savremeni ljetopisac Unrest . 


opisuje taj poraz Turaka na Krbavskom polju, pa 
dodaje: »Općenito se pripovijeda, da je vrhovni 

kapetan njihov (turski), — vrativši se u Bosnu, — 
imao svojih (ljudi) manje za dvije tisuće i tri sto- 
tine. Za tu pobjedu moramo Boga slaviti, a zahva- 
liti pobožnim ljudima, koji su se borili«. Dvorski 
tadašnji pisac Bonfinije pripovijeda, da je u tome 
boju na Krbavskom polju 1500 Turaka ubijeno, a 
isto toliko zarobljeno. Od zarobljenih Turaka po- 
slao je hrvatski ban 120 kralju, a nekoliko njih 
kraljici. 

Poraz na Krbavskom polju uplašio je bosanske 
Turke. Zato se oni tečajem cijele godine 1492. ne 
usudiše provaliti u Hrvatsku. Drukčije prilike na- 
stadoše godine 1493. Ban Ladislav od Egervara 
postade tavernikom (t. j, upraviteljem imanja) 
kralja Vladislava II. Mjesto njega dođu u Hrvat- 
sku 2 bana: Ivan Bot i Mirko Derenčin. Oni se 
odmah zavade s knezom Bernardinom Frankopa- 
nom, koji htjede kralju oteti grad Senj. S ovećom 
vojskom dođu oba bana u južnu Hrvatsku, da ka- 
zne Bernardina. Taj morade napustiti opsadu grada 
Senja i povući se u svoju tvrđu Brinje. Banovi s 
vojskom svojom opkole Brinje i počnu opsjedati 
ovu tvrđu. Prigodom opsade pogibe ban Ivan Bot. 
On se naime odviše približio gradskim uivrdama, 
te ga pogodilo tane iz topa. 

Bosanski. je paša Hadum (Jakub) po svojim 
uhodama doznao, da u Hrvaiskoj nema više pri- 
jašnje sloge. On je odmah odlučio, da će iskoristiti 
građanski rat, koji je Hrvatsku podijelio u 2 ta- 
bora. U tu svrhu sabere 8000 konjanika, s kojima 
u kolovozu godine 1493. udari na tvrdi grad Jajce, 
koji su Hrvati počevši od godine 1463. uporno 
branili kao svoje uporište na rijeci Vrbasu. 

Uzalud je Hadum paša udarao na Jajce, Kada 
se uvjerio, da ne će moći zauzeti ovu tvrđu, pro- 
vali sjeverozapadnim pravcem prema rijeci Uni, 
Ne znamo, gdje se Turci probiše preko Une i Kupe. 
Nenadano osvanuše Turci u Kranjskoj, odakle pro- 
vališe u južnu Štajersku. Tu su robili i palili slo- 
venska sela oko Celja i Ptuja, dok ih nije carev 
kapetan Jakov Sekelj s 5000 konjanika prisilio na 
povratak. 


Kad su Hrvati doznali, da Turci haraju po 
Štajerskoj, stvoriše odluku, da ih dočekaju na po- 
vratku, kako su to učinili godine 1491. U tu svrhu 
prisiliše bana Mirka Derenčina, da napusti opsađu 
Brinja, našto se banskoj vojsci pridružio i Bernar- 
din Frankopan sa svojim četama. 

Turci su sa sobom vodili mnogo zarobljenih 
kršćana. Vraćajući se kući preko Hrvatske, opet 
su nemilice robili ljude i stoku, a palili crkve i 
kuće. Tom je prigodom stradao i frankopanski grad 
Modruš, u komu se tada nalazio krbavski biskup 
s kaptolom svojim. Turci su naime zapalili varoš 
ispod modruške tvrđe, gdje izgorješe kuće, samo- 
stani i crkve. Samu tvrđu u Modrušu ipak nijesu 
mogli zauzeti. 


Na daljnjem putu dopru Turci s plijenom svo- 
jim na Krbavsko polje. Tamo je 9. rujna 1493. pod 
tvrđom Udbinom došlo do strašne bitke, u kojoj 
su pobijedili Turci. Hrvatska je vojska bila posve 
razbijena, a sam ban Mirko Derenčin bude živ 
uhvaćen. Kako se to zbilo, doznajemo iz dva suvre- 
mena i za to pouzdana izvora. Jedan je biskup 
Divnić, a drugi češki putopisac Ivan. 

Ninski je biskup Juraj Divnić nekoliko dana 
iza bitke došao u Liku, koja je djelomice spadala 
pod njegovu biskupiju. Iz Like je Divnić 27. rujna 
1493. poslao papi Aleksandru VI. opis poraza Hr- 
vata, ne bi li time papu upozorio na pogibelj, koja 
sada prijeti od Turaka ne samo Hrvatskoj, već i 
drugim kršćanskim zemljama, U tome pismu priča 
biskup papi ovako: 

Ban je sabrao do 15.000 ljudi, koji se radosno 
odazvaše, jer bijahu sigurni, da će pobijediti. Bitka 
se zametnula 9. rujna u jutro na Krbavskom polju 
ispod varoši Udbine. Kršćansku su nesreću već od 
mjeseca srpnja naviještala nebeska znamenja, na- 
ročito oluje i gromovi; tuča je padala i dan prije 
ove bitke. Tečajem pak same bitke oborio se na 
kršćansku vojsku nekakav prašan oblak tako, da 
se vojnici nijesu mogli ni međusobno vidjeti, dok 
je Turke obasjavalo sunčano svijetlo. Bitka se 
svršila potpunim porazom Hrvata, koji izgubiše 
13.000 ljudi. Ovi su djelomice zarobljeni, a djelo- 
mice. leže mrtvi na polju, gdje ih razdiru vuci, 
medvjedi i druga zvjerad. Zarobljen je i sam ban 
(Derenčin), koji je vlastitim očima morao gledati, 
kako su Turci njegovu sinu odrubili glavu. Kad- 
god banu donose hranu, svaki put mu na stol meću 
sinovljevu glavu. Ipak nije tužni otac klonuo od 
boli; on je dapače ostale zarobljenike bodrio i hra- 
brio. Hrvatska gospoda mole biskupa, da pođe do 
kralja Vladislava II., pa da od njega zatraži po- 
moć. No biskup se najprije obraća na papu, komu 
preporuča poslanika, što ga Hrvati šalju rimskoj 
stolici, Biskup se nada, da će papa zaista i pomoći, 
jer se među stradaocima nalaze i oni, koje je ne- 

kada kralj Matija Korvin poslao u Italiju, da po- 
mognu napuljskomu kralju, kada su Turci udarili 
na Otranto, a zaprijetili Napulju i Rimu, 

Putujući godine 1493. iz Češke preko Dalma- 
cije u Jeruzalem, nalazio se Ivan Hasišteinsky od 
Lobkowica u Zadru upravo tada, kada su ondje 
boravili vojnici, koji se spasiše iz nesretne bitke 
na Krbavskom polju. Taj češki putopisac piše o 
tomu u svomu dnevniku ovako: 

»U ponedjelak (23, rujna 1493.) doplovismo u 
Zadar. Tu nam pripovijedahu zle novine: kako su 
naime Turci, bezdušni zatiratelji kršćanstva, Hr- 
vate hametom porazili, a mnogo ih poubijali i za- 
robili. To se dogodilo 15 dana prije moga dolaska 
u Zadar: na dan sv. Gorgonija (9. rujna). A zbilo 
se to tako: Združiv se s najodličnijim Turcima pro- 
valio je Hadrem (Hadum) paša s 10.000 konjanika 
preko gora u Hrvatsku, a zatim dalje u zemlju 
rimskoga kralja (Maksimilijana) do mjesta Lju- 
bljane u Karneoliji. Pobravši u svim tim oblastima 
mnogo muževa, žena, djevojaka i dječaka, odagna 


ih sa sobom. Skupiše se hrvatski knezovi, gospoda . 


i vitezovi. Da bi Turke (na povratku) pretekli, po- 
hitiše u one gore, kroz koje su Turci u zemlju pro- 
valili, pa ih ondje iščekivahu. 

Kako sam obaviješten, imali su Hrvati do 3000 
konjanika i oko 8000 pješaka, među kojima bijaše 
nekoliko knezova i znamenite gospode, kao što su 
ban hrvatski (Mirko Derenčin), ban jajački u bo- 
sanskoj zemlji (Juraj Vlatković) i drugi. U to im 
Jakub Cakl (Jakov Sekelj), vojvoda rimskoga kra- 
lja u Štajerskoj, poruči, neka pričekaju i ništa ne 
započinju do njegova dolaska, jer da će im on 

odmah pohitati u pomoć s nekoliko stotina ko- 
njanika i s par tisuća pješaka. Ali Hrvati ne hije- 
doše toga učiniti, jer su željeli sami steći slavu 
pobjede. Nadajući se, da će Turke razbiti, kako su 
to učinili prije nekoliko godina u istim gorama, 
omalovažahu Turke, te se pripraviše za borbu. 

Kada su za to doznali Turci, zatjeraše u neku 
dolinu sve zarobljenike, koje su pohvatali prigodom 
te provale; svim za oružje doraslim zarobljenicima 
odrubiše Turci glave od straha, da ne bi za borbe 
priskočili u pomoć Hrvatima, Nato su Turci raz- 
redili svoje čete. Jednu četu poslaše u potjeru 
prema gorama, gdje su ih čekali Hrvati. Druga je 
četa (do 3000 turskih konjanika) preplovila naokolo 
šume preko neke nevelike rijeke; ovima je nalo- 
ženo, da obiđu Hrvate, pa da se odmah straga na 
njih obore, ako bi Hrvati progonili njihovu po- 
tjeru. Hrvati nijesu znali za tu zasjedu, koju nijesu 
mogli ni vidjeti u onim šumama, 

Čim su Hrvati ugledali tursku potjeru, odmah 
sađoše s gora na polja i ravnice, te se na nju obo- 
riše. Tako se ondje razvila ljuta borba, u kojoj po- 
gibe nekoliko stotina Turaka. Nato počne turska po- 
tjera bježati, a bježala je prema zasjedama. Nada- 
jući se dobru iza toga sretnoga početka, pojure 
Hrvati odmah za Turcima. Ali sada se na Hrvate 
obore turske čete u zasjedama, te ih jedni sprijeda 
a drugi straga počnu ubijati, dok ih ne poraziše 
hametom. 

O tomu mi je pripovijedao neki dobar urođeni 
čovjek, koji je došao ovamo u Zadar, znajući za 
sebe tužna, da je u tome boju izgubio svoga brata 
i 6 rođenih stričeva. On je dapače sam bio na bo- 

jištu, gdje je vidio ubijena tjelesa, koja su gotovo 
milju diljem ležala kao gusti snopovi tako, da bi s 
jednoga tijela mogao stupati na drugo. Još je pri- 
povijedao, da su Turci ovajput malo komu odrubili 
glavu, ali su zato svima radi lakoće odrezali nosove, 
da ih sa sobom ponesu, jer im sultan za svaku gla- 
vu daje dukat, što vrijedi i onda, kada se tko može 
podičiti odrezanim neprijateljskim nosom. 

U tomu je boju poginulo mnogo domaćih vite- 
zova, među njima također knez Ivan Cetinski, zatim 
sin bana hrvatskoga, oko 70 svećenika i redovnika i 
10.000 pučana. Zarobljeno je do 1500 ljudi, mnogo 
vrlih domaćih vitezova, pa i sam hrvatski ban, za- 
tim bosanski ban od Jajca, te knezovi Nikola Fran- 
kopan i Vilim N. Tako je iza toga nesretnoga po- 
raza gotovo cijela zemlja opustjela i lišena naroda. 
Svi se naime ljudi javno podigoše na Turke, izu- 
zevši one, koji nijesu mogli (u boj poći) radi sta- 


rosti ili mladosti, Ta svi su mislili, da će sigurno: 


potući Turke, kako im je prije nekoliko puta pošlo 
za rukom na istom mjestu. 

Još mi je rekao taj čovjek, da je (u Hrvatskoj) 
zavladala takova nečuvena žalost i plač, da bi se 
s njihove nevolje moralo rasplakati srce tvrđe od 
najtvrđega kamena. Ta mnogo je otaca i matera iz- 
gubilo sve sinove i kćeri svoje; sinovi su im ubijeni, 
a kćeri odvedene. Mnogo je žena obudovilo, tako 
da u svakom drugom selu nađeš najmanje 6 udo- 
vica s malom djecom, a svi su muževi ubijeni i za- 
robljeni. 

Otkada svijet pamti, nijesu nikada vidjeli tako 
opremom snabdjevenih Turaka, kako su ovi bili. 

Ravno poput kršćana imali su (Turci) oklope, že- 

ljezne ovratnike sprijeda i straga, zatim helebarde 
i kacige na sebi. A ta je bitka započela na dan sv. 
Gorgonija 3 sata prije objeda u hrvatskoj oblasti, 
koja se zove Krbava, kod tvrđe zvane Udvinec, uda- 
ljene od Zadra 60 vlaških (talijanskih) milja, a oko 
12 naših čeških milja. Neka Bog utješi taj narod!« 


Sredinom 16. vijeka opisao je bitku na Krbav- 
skom polju o. Ivan Tomašić. Nije taj franjevac 
doduše sudjelovao u tome Krvavom boju, ali je 
ipak mogao neke detalje doznati od očevidaca ili 
bar od njihovih sinova. Tomašić u svojoj kronici 
opisuje nesreću hrvatskog naroda ovako: 


»Hadum-paša je svoju vojsku povukao natrag 
sve do gore Vraži vrtal, koja Hrvatsku rastavlja od 
Krbave. Nato je knez Ivan Cetinski, — muž pa- 
metan, moćan savjetom i oružjem, — s mnogim 
preodličnim Hrvatima svjetovao, da se s Turcima 
ne bije boj na otvorenom polju, već da se na njih 
udari i da se razbiju u tijesnim klancima, gdje bi 
pomogle i gore. Ali ban Derenčin — u koga bijaše 
više smjelosti kod svjetovanja, nego li snage kod 
izvedbe stvari — nagovaraše, da se bitka zametne 
na otvorenom polju. On je tako sudio zato, jer je 
prezirao neprijatelja; Hrvati se pak tomu opirahu, 
jer ih je (prema broju Turaka) premalo bilo. Nato 
reče ban: »Vi ste Hrvati uvijek bili strašljivice«. 
Odgovori mu knez Ivan Cetinski: »Danas hoćemo 
viditi, tko je bigavica! Ti budeš danas začetak 
raspa hrvacke zemlje. Bane! Ni(je) to po Ugrih 
(Ugarskoj) od grada do grada jahati, ter se kartati. 
(Derenčin bijaše rodom iz Ugarske). Hoćeš danas vi- 
diti, kako Turci boj biju«. Ban odvrati: »Kušat ću«, 

Kako je prevladalo banovo mnijenje, zametnula se 
bitka na otvorenom polju kod rijeke Krbave. 

Vojsku je tursku Hadum-paša razdijelio na 3 
odjela; prvi je odjel dao Izmailbegu, zapovjedniku 
srpskoga sandžaka, drugi dade karvilijskomu voj- 
vodi, a treći zadrži za sebe. Isto učiniše i kršćani, 
podijelivši svoje pješake na jednake dijelove među 
3 odjela konjanika. Prvi je odio sastojao od Slavo- 
naca, koji stanuju između Save i Drave; njih je vo- 
dio Ferdinand Berisburch. Drugom je odjelu, u 
kome bijahu sami Hrvati, zapovijedao knez Ivan 
Cetinski, dok su treći odjel vodila 2 kneza Franko- 
pana: Nikola Tržački i Bernardin Ozaljski. ' 

Kada se vojske tako poredaše, udario je Izmail- 
beg s Turcima na prve kršćanske čete tolikom si- 
lom, da je Berisburch bio potisnut iz svoga reda. Na- 
skoro je Berisburch morao uzmaknuti sa svojim ko- 
njaništvom, ostavivši svoje pješake; na ove se obo- 
riše turski konjanici tako, da su pješaci bježali do 
rijeke Krbave, u koju se bacahu od straha pred 
progoniteljima svojim. 

Kad je tako Izmailbeg svladao prvi odjel, uda- 
rio je na drugi odjel, kojim je zapovijedao knez 
Ivan Cetinski. Kako se istodobno na taj odjel oborio 
i karvilijski vojvoda sa svojim Turcima, izgiboše u 


krvavom boju svi vojnici kneza Cetinskoga. Na 


posljetku pade i sam knez Ivan Cetinski, koji je prije 
toga poklao mnogo Turaka. — Treći je odjel krš- 
čanske vojske raspršio Hađum paša, koji je uza se 
pridržao najhrabrije turske vojnike. Tako se zbilo, 
da je Hađum paša već za jedan sat održao sjajnu 
pobjedu, izgubivši malo svojih ljudi. Ban Derenčin 

bude zarobljen, a njegov sin ubijen. Zarobljenomu 

su banu svaki dan kod objeda i večere stavljali na 
stol glavu sina njegova. 

Iza bitke naložio je Hadum paša, da se izbroje 
sve lješine poginulih kršćana, pa da se — na uspo- 
menu kršćanskoga poraza — pošalju sultanu mnoge 
glave i nosovi. Kršćana je poginulo više od 13.000. 
To je prvi rasap kraljevstva hrvatskoga, jer je tu 
izginuo velik dio plemsiva hrvatskoga.« 


4. LIKA I KRBAVA U TURSKOJ VLASTI 


Turci su Liku i Krbavu osvojili u travnju go- 
dine 1527. Isprvice se turske vojničke posade na- 
staniše u tvrđama, dok je po selima još ostalo ne- 
što hrvatskoga žiteljstva. Međutim se ni taj svijet 
nije mogao dugo održati u Lici i Krbavi. Često su 
naime u hrvatska sela dolazili Turci i njihovi »mar- 
tolozi« t. j. neplaćeni vojnici, većinom grčko“ 
istočne vjeroispovijesti), koji su jadnomu na- 
rodu otimali žito i stoku, te palili kuće i gospodar- 
ske zgrade, kao da se nalaze u neprijateljskoj 
zemlji. To je sklonulo preostale Hrvate, da ostave 
Liku i Krbavu, pa da se odsele u druge krajeve, 
gdje ne vladaju Turci. Mnogi se lički Hrvati zaklo- 
niše u najbliže im tvrđe, gdje stupiše u službu kao 
plaćeni vojnici. Tako su Ličani činili vojničke po- 
sade u Bihaću, Slunju, Brinju i u Otočcu. Neki Li- 
čani uskočiše sa svojim obiteljima i u Senj, gdje se 
prometnuše u hrabre »Uskoke«, najveće protivnike 
turske sile. 

Punih 50 godina ostadoše Lika i Krbava bez 
pravih i stalnih stanovnika. Turci su isprvice učvr- 
stili tvrđe Udbinu, Bunić i Mrsinj, a Malkočbeg 

stavi godine 1553. tursku posadu i u Perušić. Nitko 
nije obrađivao lička i krbavska polja, koja uslijed 
toga podivljaše. Tako se Lika, koja je u srednjemu 
vijeku bila veoma plodna zemlja, za 50 godina pre- 
tvorila u pustoš, na kojoj mjesto žita raste paprat i 
bujad. Turci nijesu 50 godina marili za Liku i 
Krbavu, jer se ne osjećahu sigurni u posjedu ovih 
zemalja. Uskoci su naime iz Senja često udarali na 
turske posade u Lici. Tako je n. pr. 280 senjskih 
Uskoka godine 1569. kod Perušića razbilo 2700 Tu- 
raka. 

Više interesa za Liku i Krbavu pokazaše Turci 
tekar onda, kad je bosaniski namjesnik Ferhadpaša 
godine 1575. počeo osvajati hrvatske tvrđe na sje- 
Veru od Like i Krbave. Ferhadpaša je 22. rujna 
1575. kod Budačkoga potukao Herberta Auersper- 
ga, zapovjednika hrvatske Krajine koji i sam po- 
gibe u boju. Naredne godine 1576. zauze Ferhad- 
paša hrvatske tvrđe: Cazin, Podzvizd, Bojnu, Svra- 
čicu i obje Kladuše. Sada se osjetiše sigurnijima i 
Turci u Lici. Na proljeće godine 1577. počnu Turci 
u Liku i Krbavu seliti »Vlahe« sa Balkana. 
O tomu je nadvojvoda Ernest 3. lipnja 1577. izvije- 
stio kralju Rudolfu, koji je onda 7. lipnja naložio, 
neka se ti Vlasi otjeraju iz Like. Kraljev se nalog 
nije mogao izvršiti, jer su Turci započeli nova 
osvajanja. Ferhadpaša je naime na jesen godine 
1577. palio i robio hrvatska sela oko rijeke Korane, 
a nato je ,redomice zauzeo tvrđe: Ostrožac na Uni 
(13. studenoga 1577.), Zrinj (20. prosinca 1577) i 
Gvozdansko (13. siječnja 1578.). 

Hrvati su brzo shvatili, kakva pogibelj prijeti 
Hrvatskomu Primorju. (osobito Senju) od Turaka, 

koji definitivno zaposjedoše Liku i Krbavu, Kraji- 
ška je uprava odsada nastojala, da Turke i Vlahe 
otjera iz Like i Krbave. Tu je zadaću neumorno vr- 
šila senjska posada, koju su činili hrabri i spretni 
Uskoci. Njihov je kapetan Gašpar Rab u srpnju 
godine 1583. dobio nalog, da što češće provaljuje u 
Liku, pa da ondje hvata Turke i njihove Vlahe; sve 
zarobljenike mora prodati kao robove Talijanima 
na Siciliji; ovi će ih upotrijebiti za trgovačke lađe, 
na kojima će okovani morati veslati. I zaista su 
Uskoci neumorno u Lici hvatali Turke i Vlahe, koje 
su od njih kupovali talijanski trgovci. Najveći su 
napadaj na Liku izvele Krajiške čete iz Karlovca i 
Senja u rujnu godine 1584. Tada su krajišnici za- 
uzeli i razorili tvrđu Ribnik, koja je ličkomu begu 
služila kao sjedište. Krajišnici su tom prigodom 
oplijenili, popalili i opustošili turska i vlaška sela 
oko Bilaja, Vrepca, Štitara i Debele (Široke) Kule, 
odakle odvedoše 314 zarobljenih ljudi, 2000 konja i 
goveda i 5000 sitne stoke (svinja, koza i ovaca). 
Ipak se i poslije toga održaše Turci i Vlasi u 
Lici. Njihova je vlast bila još jače učvršćena, kad 
je godine 1592. konačno u turske ruke dospio i 
Bihać, ta najveća hrvatska tvrđa, koja se na Uni 
najdulje održala. Sada su Turci doveli u Krbavu 
nove Vlahe, koje naseliše u Korenici. Lički beg nije 
više stanovao u Ribniku, nego u Kninu. Odsada je 
naime pod lički sandžak spadala i sjeverna Dal- 
macija, gdje su Turci već davno prije osvojili brdo- 
Viti kraj Bukovicu i ravne Kotare, a zauzeli zna- 
menite hrvatske tvrđe: Knin, Obrovac i Skradin. 
U Lici i Krbavi obnoviše odnosno pojačaše Turci 
neke tvrđe, naročito Udbinu, Perušić i Ribnik, gdje 

su u ime ličkoga bega upravljali njegovi »dizdari« 
(porkulabi ili zapovjednici: tvrđe). U tvrđama 
obično stanuju i age, kojima pripadaju pojedina 
sela, gdje njihove posjede obrađuju kmetovi (obično 
Vlasi). Nijedan aga nije u Lici imao više od 60 
kmetova. Zemlja se slabo obrađivala, jer Vlasi ni- 
jesu bili valjani ratari. Oni su naime prije dolaska 
u Liku stanovali po planinama u srpskim zemlj ama, 
gdje su se najviše bavili stočarstvom, naročito ov- 
čarstvom i kozarstvom, a hranili se većinom mlije- 
kom i sirom. Tako se događalo, da su lički Turci 
morali sebi žito pribavljati iz Bosne. Tada je i na- 
stala riječ: »Jadna Liko! što si dočekala, da te 
Bosna kukuruzom hrani!« 


Lički su Turci i Vlasi bili hrabri i veoma rato- . 


borni. Oni sudjeluju kod svih provala bosanskih 
"Turaka u južnu Hrvatsku, gdje su pljačkali i pu- 
stošili, osobito po Vinodolu. Tada bi u tursku vlast 
dospjelo i Hrvatsko Primorje, da nije bilo junačkih 
Senjana, Otočana i Brinjana. Ovi su naime Hrvati 
bili Turcima i Vlasima dorasli svojim junaštvom i 
smjelošću, dok ih nadvisiše svojom okretnošću i 
domišljatošću, Zato su Turci i Vlasi često i stra- 
dali prigodom spomenutih provala svojih. Tako su 
primjerice senjski Uskoci godine 1598. kod Grob- 
nika razbili 8000 bosanskih i ličkih Turaka, koji su 
plijenili po Hrvatskom Primorju. Jednako .su 
Uskoci zajedno s Otočanima i Brinjanima godine 
1599. u senjskim planinama dočekali i potukli rato- 
bornoga Malkočbega. Bolje ne prođoše ni oni Turci, 
s kojima su godine 1600. u južnu Hrvatsku provalili 
Memibegovići. Ovima su naime Senjani, Otočani i 

Brinjani postavili zasjedu u nekom klancu, gdje 
pogibe do 400 Turaka. 

Iz Bosne je preko Like 5000 Turaka na Tijelovo 
godine 1604. provalilo u Hrvatsko Primorje, gdje 
su robili i palili sela u Vinodolu. Onamo pođe iz 
Karlovca 400 žumberačkih Uskoka. Ovi se slože s 
500 senjskih Uskoka, pa nastave Turcima zasjedu 
3 milje povrh Senja. Uskoci su ondje većinu Tu- 
raka poklali i sav im plijen oteli. Na Rijeci pro- 
dadoše Uskoci 200 pohvatanih konja turskih. 

Godine 1606. dođe na ušću rijeke Žitve do mira 
između Austrije i Turske. Ipak niti u vrijeme mira 
nije mirovala Lika, gdje se i nadalje vodio t. zv. 
mali rat. Lički su Turci i Vlasi i poslije godine 
1606. često u manjim četama provaljivali u hrvat- 
sku Krajinu i u Primorje, da ondje robe plijen, a ne 
da osvajaju. Uskoci im uzvraćaju milo za drago, 
provaljujući u Liku, gdje Turcima i Vlasima oti- 
maju stoku. Takvo se četovanje po Lici nastavilo i 
poslije godine 1617., kada se (po ustanovi mira u 
Madridu) preseliše 83 uskočke obitelji iz Senja u 
Brinje, a 14 obitelji u Otočac, dok je u Senju ostala 
samo 31 uskočka obitelj, 

Međutim nijesu više Turcima bili odani niti 
Vlasi u Lici i Krbavi. Sredinom godine 1600. po-. 
bjegne 325 Vlaha iz Udbine u hrvatsku Krajinu. 
Tada se u području tvrđe Vitunj kod Ogulina na- 
lazilo prazno zemljište oko ruševina  Gomirja. 
Premda je Gomirje pripadalo knezovima Zrinskim 
(Jurju i Nikoli), ipak je karlovački general Juraj 
Lenković onamo naselio spomenute udbinske Vlahe. 
S njima dođoše i kaluđeri, koji u Gomirju osno- 
vaše svoj manastir. 

Godine 1609. pobune se lički Vlasi oko tvrđe 
Ribnika, s kojima je okrutno postupao novi beg. 
Pobunjeni Vlasi ubiju 5 begovih zulumčara, a sa- 
moga bega zatvore. u tvrđi Ribniku, odakle je 
jedva živ utekao. Bosanski je paša u Banjaluci 
odlučio, da silom oružja pokori i kazni ribničke 
Vlahe. Od straha pred pašom pobjegne 550 Vlaha 
iz Ribnika u okolicu grada Brloga, gdje stupe u 
krajišku službu protiv Turaka. 


Odsada se često zbivalo, da su manje grupe . 


Vlaha s obiteljima svojim ostavljale Liku i Krbavu, 
te se naseljavale na području hrvatske Krajine. 
Gdjekada se dogodiše i veće raseobe Vlaha. Tako 
se zbilo n. pr. godine 1639., kad je karlovački ge- 
neral Vuk Frankopan s krajiškom vojskom pro- 
valio u Krbavu. Tamo se generalu priključiše Vlasi 
iz Petrova polja, kojima Frankopan dade zemlje 
u Vitunju kod Ogulina, 

Turci su godine 1642. u Lici utvrdili »Stari 
Perušić« kod Vrhovina, Krajiške posade iz Brinja 
i Otočca upozoriše karlovačkoga generala Vuka 
Frankopana na pogibelj, koja od nove tvrđe pri- 
jeti Hrvatima u Gackom polju. General odmah 
pošalje onamo vojsku, koju je vodio njegov sin 
Gašpar Frankopan, kapetan ogulinski. Gašpar udari 
na Perušić i zauze tvrđu; zatim pođe na istok 
prema Bibaću, gdje opustoši cijeli kraj oko Za- 
valja. Odanle se Gašpar sretno vratio u Ogulin; 
s njime je došlo 200 kršćana, koji uskočiše iz Tur- 
ske. Iste godine 1642. pribjegoše neki Vlasi iz Ko- 
renice u Lučane kod Brinja. 

Mnogo jada zadade ličkim Turcima junački 
grof Petar Zrinski, koji bijaše veliki kapetan senj- 


32 


ske Krajine. Prviput se Zrinski sukobio s Turcima 
godine 1655. Turci su naime te godine potukli An- 
driju pl. Gusića, zapovjednika krajiške posade u 
Otočcu, kojom prigodom pogibe preko 200 Otočana 
i Senjana. Premda su Otočani brzo iza toga osve- 
tili svoj poraz, te još iste godine 1655. dvaput ra- 
zbili Turke, ipak je Petar Zrinski odlučio kazniti 
Turke. On je zaista s Ogulincima i Senjanima u 
srpnju godine 1655. kod Visibabe blizu Staroga 
Perušića potukao Turke i porobio Korenicu, oda- 
kle se sretno vratio s velikim plijenom. Tom je 
prigodom iz okolice koreničke utekla velika grupa 
Vlaha, koji se nastaniše oko grada Plaškoga. 
Kad je godine 1663. buknuo velik rat između 
Austrije i Turske, odlučio je bosanski Alipaša Čen. 
gić udariti preko Hrvatske u Kranjsku. U tu svrhu 
sastavi vojsku od 10.000 Turaka, među kojima 
bijahu također Turci iz Like i Krbave. S tom je 
vojskom Čengić kretao na Otočac i Brlog s na- 
mjerom, da zauzme ove 2 krajiške tvrđe. U susret 
mu pođe senjski kapetan Petar grof Zrinski s 2500 
Hrvata, među kojima se nalazio i njegov šurjak 
Franjo Krsto Frankopan. Tako dođe 16. listopada 
1663. do krvave bitke kod Jurjevih Stijena (blizu 
Vrhovina). Hrvati su odmah razbili prve turske 
čete, koje bijahu iznenađene tom navalom. Ali 
jezgra turske vojske odbije prvi napadaj Hrvata. 
To se zbilo, dok je Zrinski sa 40 konjanika jašio 
na brdo, s kojega će promatrati i rukovoditi bitku. 
Uspevši se na brdo, opazio je Zrinski, kako uzmiču 
njegovi vojnici. Zato odmah pojuri niz brdo, te 
sustavi svoje vojnike. Međutim su Turci udarili 
svom silom na Hrvate, pa se razvila strašna bitka. 

Isprvice nijesu Turci znali da Hrvate vodi Petar 
Zrinski, koga se bojahu još od godine 1655, Ali 
naskoro prepozna Zrinskoga neki Turčin, koji je 
prije toga bio u ropstvu, pa ga je Zrinski pustio 
na slobodu uz primljenu otkupninu. Taj Turčin 
priđe k paši Čengiću, te mu reče, da je u boju 
Zrinski, i dodade: »Sada nam je kraj! Bježmo!« I 
zaista se mnogi Turci uplaše te počnu uzmicati. To 
je poremetilo turske redove. Za čas je bježala tur- 
ska vojska, koju je nesmiljeno progonio Zrinski s 
Hrvatima. U boju i na bijegu pogibe 2000 Turaka, 
među njima također pašin sin, te zapovjednici ud- 
binskoga i hercegovačkoga sandžaka. Zrinski je za- 
robio 80 odličnijih Turaka, među kojima bijaše i 
brat Alipaše Čengića; uz to je zaplijenio 15 zastava 
i 800 turskih konja. 


Iza toga poraza turskoga opet su iz Like i 
Krbave uskočili mnogobrojni Vlasi. Među ovima 
bijahu i oni Vlasi, koji se doseliše u Dabar, gdje 
ih prviput nalazimo godine 1672. Odsada su Turci 
u Lici provodili neugodan život. Često su naime 
u njihova mjesta prodirali hrvatski krajišnici, 0so- 
bito Senjani. Ove je vodio glasoviti senjski junak 
Juriša Balenović, koga se Turci bojahu kao žive 
vatre. Iz Dalmacije su u Liku provaljivali stanov- 
nici Ravnih Kotara. Ovi se godine 1678. poslužiše 
varkom. Kada se naime Kotarani namjeriše na 
oveću tursku vojsku, počnu vikati: »Juriša Senja- 
nine, evo Turcil« Vjerujući, da se među Kotara- 
nima nalazi i Juriša Balenović, tako se Turci 
uplaše, da su odmah počeli bježati na veliku svoju 
štetu i sramotu. 

U borbi protiv ličkih Turaka istaknuo se i 
pop Marko Mesić, koji se rodio oko godine 1640. 
u Brinju, gdje je kasnije služio kao župnik. Bri- 


.njani su često s Otočanima provaljivali u tursku 


Liku, a uvijek je s njima na četovanje polazio i 
pop Marko Mesić. Neki su ljudi govorili, da takvo 
četovanje ne dolikuje svećeniku, Zato je Mesić 
pošao u Rim, da se opravda pred papom Klemen- ' 
tom X. Papa je u svibnju godine 1676. poslao senj- 
skom kaptolu pismo, kojim dozvoljava, da Mesić 
vrši službu vojničkoga kapelana. Kad je godine 
1678. umro senjski kanonik Nikola Vlatković, bio 
je Mesić izabran za kanonika arhiđakona. 


5. OSLOBOĐENJE LIKE I KRBAVE G. 1689. 


Velika je turska vojska godine 1683. opsjedala 
grad Beč, gdje je stiže težak poraz. Sada se protiv 
Turaka složio savez kršćanskih država, kojemu pri- 
stupiše: Njemačka, Poljska, papa Inocent XI. i 
Mletačka republika. Hrvatski narod obuze slatka 
nada, da će moći Turke protjerati iz Slavonije, 
Banovine (između Une i Kupe), Like, Krbave i 
Dalmacije, a možda također iz Bosne i Hercego- 
vine. Vijest o porazu Turaka uzbunila je i njihove 
podanike u spomenutim zemljama. Svuda se javlja 
ustanak bijedne raje, koja hoće slobodu. Tako se 
Pobuniše i lički Vlasi, kojima na čelo stupiše: Vid 
Kušat, Sava Labusojević, Radoje Ivanišić, Cvijo 
Knežević, Vid Đurđević, Dragosav Tepsić i Rado- 
van Vurušinić. Tada je u Lici bilo jošte samo 9000 
Srč-istoč. žitelja, od kojih je među ustaše stu- 

pilo 3000, t. j. gotovo svi muškarci, sposobni za 
oružje. 

Lički su Vlasi poklali ili otjerali age iz Lo- 
vinca, Srba i Pazarišta. Da se lakše oslobodi Lika 
i Krbava, treba istodobno pobuniti raju u susjed- 
noj turskoj Dalmaciji. S tom je namjerom pop 
Marko Mesić pošao u Ravne Kotare, kamo je po- 
veo 300 hrabrih Senjana i Brinjana. I zaista bukne 
ustanak raje u sjevernoj Dalmaciji, gdje su ustaše 
zauzeli turske tvrđe: Benkovac, Obrovac, Nadin, 
Ostrvicu, Polešnik i dalmatinski Perušić. Na čelo 
dalmatinskih ustaša stupiše kao »vojvode«: Stojan 
Janković, Franjo knez Posedarski, Ilija Smiljanić 
i Šimun Bartolac Zadranin. Najviše je tamošnjim 
Turcima jada zadao Stojan Janković, koji je znao 
turski jezik. (Kažu, da je Stojan nekada bio mu- 
sliman.) 

Dalmatinski otoci i primorska mjesta pripa- 
dahu tada Mletačkoj republici. Isprvice su Mle- 
čani prijekim okom gledali ustanak raje u sjever- 
noj Dalmaciji, jer se bojahu, da ne bi taj narodni 
pokret zahvatio i mletačke podanike u Dalmaciji. 
Ali već godine 1684. izjaviše prvaci bivše raje, da 
se stavljaju pod zaštitu Mletačke republike, koja 
je tako bez ikakova napora stekla 30.000 novih 
podanika. Zato se ustašama pridružila i redovita 
mletačka vojska, te oni zajedno zauzeše godine 
1684. još nekoliko turskih tvrđa u Dalmaciji. Ipak 
su Turci održali glasovitu tvrđu Knin, koju je pro- 
tiv opsade ustaša i Mlečana hrabro obranio ju- 
nački beg Durak Begović. Dok je u turskoj vlasti 
Knin, dotle nije sigurna sjeverna Dalmacija, pa ni 
Lika i Krbava. 

Iste je godine 1684. ličkim Turcima zaprijetila 
pogibelj također iz Podgorja, t. j. iz kamenitog 
Primorja ispod planine Velebita. Onamo se tek ne- 
davno doselilo 56 bunjevačkih obitelji, koje su prije 
toga stanovale u Dalmaciji. Među ovim Bunjevcima 
bijahu najveće i najuglednije obitelji: Brkići, Pr- 
pići i Tomljenovići iz Krmpota; Došeni, Brkljačići 
i Pavičići iz sjeverne Dalmacije; Devčići i Bačići 
iz.Sv. Jurja, te Miškulini iz Jablanca, Marasi iz 
Radovine, Milkovići iz Medviđa, Šikići iz Staroga- 
grada i Mažurani s Kvarnerskih otoka. »Vojvo- 
dama« podgorskih Bunjevaca postadoše knez Jerko 
Rukavina od Ražanca i Marko Kovačević iz Vi- 
njerca. Hrabri i ratoborni Bunjevci često provalji- 
ee u Liku, gdje su Turcima zadali mnogo brige 
i jada. : 

Najteža je nevolja ličke Turke zadesila godine 
1685. Tada je najprije u Liku kroz dolinu rijeke 
Zrmanje provalio Stojan Janković s Hrvatima i 
Srbima iz sjeverne Dalmacije. Pred Stojanom uz- 
makoše Turci iz Gračaca. On je nato prodro dalje 
na sjever, te je zauzeo i porušio tursku tvrđu Vre- 
bac. Iza toga provališe i Bunjevci iz Podgorja u 


Liku, gdje sebi prisvojiše turske posjede u Bru- 


šanima, u Oštarijama i u Rizvanuši. 

Nato je uslijedila vojna hrvatskih krajišnika 
po odredbi karlovačkoga generala Herbersteina. 
Krajišnici nijesu još namjeravali osvajati Liku i 
Krbavu; njihov je cilj bio samo taj, da pustošenjem 
oslabe otpornu snagu ličkih Turaka. Krajišnicima 
se pridružio pop Marko Mesić kao provodič i kao 
Vojnički kapelan. Mesić je krajišku vojsku u srp- 
nju godine 1685. odveo najprije u Krbavu, Među 

krajišnicima bijahu brojni junaci, koji se već odli- 
kovahu u prijašnjim ratovima s Turcima, po- 
imence: barun Ivan Juraj Gusić, kapetan u Tounju 
kod Ogulina; zatim barun Franjo Oršić, kapetan u 
Turnju kod Karlovca; grof. Adam Purgstal, kape- 
tan u Bariloviću, te barun Stjepan Vojnović, ka- 
petan u Ogulinu. Krajiška je vojska došla pred 
Bunić, gdje je opkolila tursku tvrču. Turci se tako 
uplaše, da su tvrđu već kod prvoga juriša predali 
uz uvjet, da mogu slobodno otići u Bosnu. Nato 
su krajišnici razorili tvrđu, u kojoj su zaplijenili 
1 top i 3 mužara, a baruni Oršić i Vojnović ot- 
pratiše Turke do granice bosanske. Opustošivši sva 
sela u okolici Bunića, vratila se krajiška vojska u 
Karlovac. 


Sredinom mjeseca rujna godine 1685. prova- 
liše u Liku krajišnici iz Karlovca i Senja. Najprije 
dođu pod tursku tvrđu Grebenar. Kako nijesu 
imali sa sobom teške topove, nijesu krajišnici mo- 
gli zauzeti Grebenar; zato odlučiše, da će tvrđu 
zapaliti. U tu svrhu počnu krajišnici iz okolice do- 
našati slamu i drvo; to je činio i njihov kapetan 
Franjo barun Oršić, da ih potakne na rad. Turska 
je posada u Grebenaru primjetila strašnu namjeru 
krajišnika. Zato su Turci provalili iz tvrđe, ali ih 
je Oršić potukao. Nato su očajni Turci na užetima 
niz zidine spustili svoju djecu i žene svoje; brani- 
telji pak nađoše smrt u plamenu. 

Sad je krajiška vojska pošla prema tvrđi Bu- 
.daku, koja je sagrađena na strmoj pećini. S jedne 
je strane bila tvrđa zaštićena rijekom Likom, a s 
druge strane jakim zidovima i t. zv. palisadama. 

Sami su Turci oko Budaka prije dolaska. hrvatske 
krajiške vojske uništili sve kuće, a svoje obitelji 
zaklonili u jaku tvrđu. Kada se Hrvati primakoše ' 
Budaku, dočekalo ih je 800 Turaka pred tvrđom. 
Tu je došlo do ljute bitke, u kojoj je krajiški ka- 
petan Stjepan barun Vojnović potukao Turke. Iz- 
gubivši 250 mrtvih i mnogo zarobljenih ljudi, po- 
vuku se preostali Turci u tvrđu, koju su hrabro 
obranili. Krajiška vojska krene dalje prema Širo- 
koj Kuli, gdje je u okolici zauzela, oplijenila i 
spalila nekoliko turskih tvrđica i dvoraca. Isto su 
krajišnici učinili kod Novoga, gdje su oplijenili i 
spalili 400 kuća a uništili sve usjeve, Nato zauzeše 
tursku tvrđu Ribnik i 9 manjih kula u njegovoj 
okolici. Vojska se 21. rujna vratila u Karlovac s 
velikim plijenom (oko 4000 glava stoke). Tom je 
prigodom general Herberstein iz Like doveo i 100 


vlaških obitelji. 


Lika je godine 1685. zaista bila nemilo opu- 
stošena, jer su krajišnici spalili do tisuću kuća, a 
uništili mnogo dvoraca turskih aga. Lički su Turci 
tako oslabili, da se Bunjevci iz Podgorja usudiše 
godine 1686. opet prijeći preko Velebita, zaposjed- 
nuvši sela Trnovac, Bužim i Smiljan. Tu su Bu- 
njevci počeli zemlju obrađivati pod zaštitom svoga 
oružja, koje nijesu iz ruku puštali ni kod oranja i 
kopanja. Tako su radili i tečajem godine 1687. 

Brinjani i Otočani provališe godine 1688. u 
Liku, gdje su pljačkali turska sela oko Budaka. 
Iste je godine Stojan Janković iz Dalmacije pro- 
valio sve do Ribnika u Lici. Kad je pak mletački 
general Cornaro pomoću dalmatinskih Hrvata i 
Srba u rujnu godine 1688. zauzeo tursku tvrđu 

Knin, uvidješe Turci, da više ne će moći Liku i 
Krbavu održati u svojoj vlasti. 


I zaista je karlovački general Herberstein na 
proljeće godine 1689. stvorio odluku, da konačno 
osvoji Liku i Krbavu. Pop Marko Mesić dobije 
zadaću, da za tu veliku vojnu pripravi Otočane, 
Brinjane, Senjane i Podgorce. Svi se ovi nađu po 
dogovoru 15. lipnja 1689. pod turskom tvrđom 
Novim u Lici, kamo stiže i general Herberstein s 
krajiškom vojskom. Istodobno su iz Dalmacije u 
Liku provalili Kotarani pod vodstvom Stojana Jan- 
kovića i franjevačkoga župnika iz Vinjerca. 

U Novomu je turska posada brojila 80 ljudi. 
Premda je ta tvrđa bila na visokom brdu i opa- 
sana čvrstim zidovima, ipak se uplašiše Turci, gle- 
dajući pred sobom veliku hrvatsku vojsku. Iza 
kratkih pregovora predadoše Turci tvrđu bez ika- 
kova otpora uz uvjet, da smiju otići u Udbinu. 
Herberstein im kao pratnju dade 300 konjanika, 
da ih ne bi tko napao putem. 


Pad Novoga odjeknuo je cijelom Likom. Hr- 
vatska vojska pođe pred Ribnik, gdje već nađe 
prvu četu Kotarana, koju je vodio spomenuti fra- 
njevački župnik iz Vinjerca, Kasnije dođe tamo i 
Stojan Janković s drugom četom Kotarana. U tvrđi 
se ribničkoj nalazilo 100 Turaka, koji bez otpora 
predadoše tvrđu pod uvjetom, da smiju otići u 
Udbinu. Putem ih porobiše, a djelomice i poklaše 
Kotarani, jer se njihov vođa Stojan Janković nije 
držao ugovora. Ista je sudbina zadesila 40 Turaka, 
koji su činili posadu u tvrđi Vrepcu, kamo je hr- 
vatska vojska stigla 22. lipnja. 


40 


. Sutradan (23. lipnja 1689.) dođe hrvatska voj- 
ska pod tursku tvrđu Bilaj. U tvrđi se nalazilo 300 
Turaka, koji odbiše poziv na predaju. Oni se oprav- 
dano pouzdaše u jakost same tvrđe, koja je sazi- 
dana na strmoj pećini, a okružena visokim i jakim 
zidovima. Unutar tih zidova bijahu još 2 obora za 
uzmak. Kako je tvrđa imala i dovoljno vode, na- 
dahu se Turci, da će je moći obraniti. Ali već drugi 
dan počnu Hrvati pucati topovima iz neke džamije, 
koja se nalazila na obronku brijega. Dva su dana 
gruvali topovi, uslijed čega klonuše branitelji. 
Turci predadoše Bilaj uz uvjet, da smiju otići u 
Široku Kulu. 

Sad je general Herberstein pošao s krajiškom 
vojskom pred Budak. Hrvati su mislili da će Turci 
ovu tvrđu junački braniti, kako su je obranili go- 
dine 1685. Međutim su Budačani doznali, da je 
Herberstein dao u Liku dopremiti teške topove za 
opsjedanje. Zato se turska posada u Budaku bez 
otpora predala pod uvjetom, da smije otići iz tvrđe. 
U Budaku ostade samo 10 turskih obitelji s na- 
mjerom, da se pokrste. 

Iz Budaka pođe hrvatska vojska prema Peru- 
šiću, gdje je tvrđa bila jakim zidom odijeljena od 
sela. Na zidovima bijahu visoki čardaci, a unutar 
zidova čvrsta kula. Herberstein je dizdaru (zapo- 
vjedniku tvrđe) obećao 2 konja, ako Perušić pre- 
dade bez otpora. Dizdar je odbio to mito, našto su 


. krajišnici opkolili tvrđu i počeli 29. lipnja pucati 


iz topova. Već sutradan predade se turska posada 
u Perušiću pod uvjetom, da smije slobodno otići 
iz tvrđe u Udbinu. S vojskom ode 150 turskih obi- 
telji. Ipak ostade u Perušiću u 20 kuća 45 turskih 

obitelji s namjerom, da se pokrste. Istodobno se 
predala i Široka Kula. 

Tako je eto hrvatska vojska gotovo bez proli- 
jevanja krvi osvojila cijelu Liku. Zato je pop 
Marko Mesić u Perušiću pod vedrim nebom otpje- 
vao sv. misu, da se zahvali Bogu za toliku milost. 
Herberstein pak odluči dalje poći u Krbavu, gdje 
su Turci imali 2 tvrđe: Bunić i Udbinu. Turci su 
Bunić odmah ispraznili i zapalili, čim su doznali, 
da se predao Perušić. Naprotiv se do 500 Turaka 
iz Like sabralo u Udbini, gdje odlučiše pokazati 
jak otpor. Tvrđa bijaše dovoljno opskrbljena hra- 
nom, ali nije imala dosta vode, jer su vrela bila 
izvan gradskih zidova. 


Hrvatska je vojska 2. srpnja 1689. prošla iz 


Like kroz Pločanski klanac u Krbavu, gdje je su- 
trađdan stigla pod Udbinu. Opsada je potrajala 18 
dana. Kroz to je vrijeme često dolazilo do kreševa, 
jer su Turci izlazili iz tvrđe po vodu. Napokon se 
21. srpnja predala tvrđa uz pogodbu, da Turci kojih 
je s djecom i ženama bilo oko tisuću, smiju slo- 
bodno otići u Bosnu. Herberstein je odmah u tvrđu 
stavio 100 krajišnika, a Mesić je misu zahvalnicu 
otpjevao u ruševinama nekadašnje stolne crkve 
krbavskih biskupa. Nato je Mesić s Tlijom Smi- 
ljanićem i Stojanom Jankovićem zauzeo Zvonigrad 
i Rakovnik. 

6. NASELJAVANJE LIKE I KRBAVE 


Tečajem mnogo godina stajao je grad Karlo- 
bag pust i razoren. Tek od g. 1683. podignuto je u 
Karlobagu 16 kuća, u koje se doseliše obitelji: 
Krpan, Perić, Prpić, Tomljenović i Brkić iz Krm- 
pota; Jerko Rukavina iz Ražanca; Marko Kovače- 
vić iz Vinjerca; Bačić i Devčić iz Svetoga Jurja; 
Maras iz Radovina; Šikić iz Staroga grada; Mišku_ 
lin iz Jablanca; Mažuran s Kvarnerskih otoka; te 
Brkljačić, Došen i Pavičić iz Dalmacije. 

Godine 1689. doseliše se u Gospić njemačke 
obitelji: Rauch, Lokmer, Kresneg, Hader, Bauer, 
Ulbrich i Liezenburger; a u Kanižu kod Gospića 
doselio se pekar Bartol Mikulić. 

“Godine 1690. dobila su sela Smiljan, Bužim i 
Trnovac kod Gospića nove stanovnike, koji se do- 
seliše iz Jablanca, Svetoga Jurja, Karlobaga, Krm- 
pota i iz Ravnih Kotara u sjevernoj Dalmaciji. U 
istim selima nađoše i prijašnje turske podanike, 
koji su nosili prezimena: Basarić, Lemaić, Vuj- 
nović, Graić, Rajčević, Pejnović, Rogić, Katić i 
Vranić. Novi doseljenici podijeliše sa starosjedio- 
cima pašnjake prema broju duša, Iste je god, 1690. 
osnovano selo Pazarište, u koje se doseliše Hrvati 
iz Liča, Krmpota, Jablanca i Sv. Jurja. 

Kad su Turci od god. 1689. istjerani iz Like i 
Krbave, ostadoše ovdje t. zv. »Vlasi«, koje su Turci 
tečajem 16. i 17. vijeka naselili u Liku i Krbavu 
iz Macedonije i srpskih zemalja. Hrvati nijesu 
tjerali »Vlahe«, jer ovi bijahu kršćani grčko“ 
istočne vjere. Nijesu tjerali niti one Turke, 


koji se pokrstiše, kao što učiniše n. pr. turske obi- 

telji Alić, Asić, Musić, Plišić i Sabanović u Go- 
spiću; zatim Turić, Engić i Sabič u Novom kod 
Gospića, te Ahmet (kasnije kao poručnik zvan 
Ivan Čanić) u Kaniži kod Gospića i obitelj Bulić 
na Udbini. Pop Marko. Mesić pokrstio je i mnogo 
Turaka u Perušiću. Oni Turci, koji ostadoše vjerni 
Muhamedu, preseliše se iz Like i Krbave u su- 
sjednu Bosnu. Tako se n. pr. iz Gospića odselio 
najimućniji i najugledniji aga Zenković; iz Široke 
Kule otišao je beg Kazlica, a iz Udbine Mazupaga 
Grizić. 

Pop Marko Mesić dade god. 1690. naseliti Ud- 
binu i Podlapac u Krbavi. U tu svrhu morala je 
po nekoliko žitelja dati svaka hrvatska obitelj iz 
Brinja, Stajnice, Križpolja i Jezerana. Žitelji iz 
Otočca i Gacke doline naseliše Ribnik, Budak, Mu- 
šaluk, Katalić i Mutilić. Mesić je za sebe i za svoje 
rođake izabrao najbolje zemlje u Mušaluku (u Lici) 
i u Toliću (u Krbavi). Sela Kaniža, Novi i Bilaj 
kod Gospića naseliše Hrvati iz Ledenica u Pri- 
morju, a sela Oranik i Lovinac, pak djelomice 
također Gračac i Štikadu — ponajviše Hrvati ka- 
tolici iz Krmpota i Dalmacije. U Široku Kulu do- 
đoše stanovnici iz Kosinja, a u Vrebac i u Komić 
dogeliše se prčcistoč. žitelji iz Vilića i Škara. 
Grčko -istočnjaci  Mutilića dođoše iz Prokika, 
Škalića i brinjske okolice, a veći dio Pećana do- 
selio se iz brinjske okolice. 

Iu Liku i u Krbavu dođoše pod konac 17. vi- 
jeka mnogi kršćani iz Kupresa, Grahova i Knez“ 
polja: u Bosni, da se riješe turskoga gospodstva. 
Grčko-istočnjaci oko Zrmanje i Zvonigrada do- 
seliše se iz sjeverne Dalmacije. Obitelj Knežević 

došla je iz mletačke Dalmacije. Obitelji Došen, 
Krpan, Brkić i Kovačević ostaviše Karlobag, te 
Se nastaniše u Gračacu. U Lovinac je došla obitelj 
Vrkljan iz Pazarišta. Bruvno bijaše tečajem mnogo ' 
godina samo pašnjak, na kome su Ličani svake 
jeseni pasli svoja stada. Tekar kasnije doseliše se 
u Bruvno grč.--istoč. obitelji Obradović, Plećaš, 
Krajnović i Radaković iz Divosela kod Gospića. 
Najkasnije su naseljena Popina i Mazin, u koja se 
doseliše grčko-istočnjaci iz sjeverne Dalmacije, 
a djelomice također iz Bosne. 

Seoski knez Jerko Rukavina, koji je god, 1663. 
Prvi naselio Karlobag, a poslije Trnovac, te je 
umro 29. svibnja 1699., imao je velik posjed u 
Bruvnu. Onamo je on godine 1696. naselio 10 hrvat- 
skih obitelji iz Moravica i Severina na Kupi, da 


mu budu kmetovi. Ove su obitelji — zvane Abra- 


mović, Čop, Ivančević, Lisac, Naglić, Pavičić, Pau- 
ković, Pleša, Šneberger i Sudar — doista '50 go- 
dina kmetovale obitelji Rukavina. Tekar god. 1746. 
postadoše ravnopravni drugim krajišnicima, jer je 
izašla carska naredba, da u vojnoj Krajini ne smije 
nitko imati kmetova (podanike). 

Godine 1716. doselila se obitelj Knežević iz 
Prokika kod Brinja u Mutilić, te je pod Udbinom 
kupila one zemlje, koje su prije imale obitelji Port- 
ner i Vukasović. 


Nakon bune, koju god. 1750. podigoše Lovin- 
čani i Bruvnjani, utekoše od straha pred kaznom 
neki Bruvnjani u tursku Bosnu. Na njihova ze- 
mljišta u Bruvnu naseljeno je god. 1753. iz Peru- 
šića, Pazarišta i Mušaluka 14 katoličkih obitelji. 

Obitelj Irosel, koja je stanovala na mletačkom 
zemljištu u Dalmaciji, preselila se god. 1774, u 
područje ličke pukovnije. Godine pak 1781, nase- 
ljene su kuće kod bilajskog mosta, gdje je god. 
1877. građen kamenit most preko rijeke Like, 

Mirom u Svištovu dobila je lička pukovnija g. 
1791. od Turske sela: Boričevac, Doljane, Dobro- 
selo, Gornji i Donji Lapac, Osretke, Srb, Suvaju i 
Tiškovac. U ovim selima nastane se većinom bo- 
sanski bjegunci, koji su još od god. 1788. boravili 
u Hrvatskoj. Domaći Ličani pođoše većinom u Bo- 
ričevac, Gornji i Dolnji Lapac. Ondje se nastaniše 
katolici iz Lovinca, koji su starinom Bunjevci. Novi 
naseljenici bijahu 10 godina oprošteni od svake 
daće. Kako pak dobiše otpočinutu zemlju, ona im 
je. prvih godina dobro urodila, te se naseljenici 
brzo pomogoše. Oni su već god. 1798. podigli ve- 
ćinu svojih kuća, Počeli su graditi i svoje crkve. 


7. IZ KRONIKE LIKE I KRBAVE 


Poslije izgona Turaka g. 1689. iz Like i Krbave 
upravljala je ovim zemljama carska komora. Go- 
dine 1710. dođoše u Liku komorski činovnici grof 
Antun Coronini i barun Jakov Rambschissel, da 
ondje sustavno urede upravu zemlje. Pri tome su 
postupali toli svojevoljno, da se na Rosariju na 
Udbini pobunio narod. Od straha pred narodom 
pobjegoše Coronini i Rambschissel iz Krbave u 
Liku. No razdražen puk pojuri za njima, te ih 
stigne u Ribniku kod Gospića. Da se spasu, ute- 
koše činovnici u ribničku crkvu, jer su tada jošte 

crkve služile kao zakloništa čak i za razbojnike. 
Ipak ih nije niti crkva zaštitila od narodnoga 
gnjeva, jer ih je narod sasjekao kod samoga oltara. 
Radi toga bude zatvorena ova crkva, koja se na- 
lazila na malenom otočiću usred rijeke Like. Ista 
je crkva kasnije napuštena, te se pretvorila u ru- 
ševinu. 

Najstariji spomen bacanja »kamena s ramena« 
zabilježen je g. 1724. Tada se ova narodna igra iz- 
vodila na Udbini. Kako je to bilo već tada popu- 
larno natjecanje, vidi se po tomu, što su tom pri- 
godom u Udbinu došli također turski podanici iz 
susjedne Bosne. Ovi dapače htjedoše nadbaciti Li- 
čane i Krbavce. Ipak je sve junake nadbacio lički 
junak Iveta Rukavina iz Karlobaga. On je dobio 
okladu (u novcu); koju je upotrijebio u tu svrhu, 
da svoje drugove nahrani i napoji. 

Kad je carska komora počela u Lici uvoditi 
tlaku (rabotu) i povisivati porez, počeše Ličani ro. 
goboriti, a g. 1733. podigoše i bunu. Tada je zapo- 
vjednikom u Lici bio pukovnik Freme, koji g. 1729. 
naslijedio grofa Rajmunda Attemsa. Freme je sje- 
dište pukovnije iz marofa u Novomu prenio u Gos- 
Pić, koji sada postade glavnim mjestom u Lici. Da 
prestraši pobunjene Ličane, dade Freme kazniti 
nekoga Smiljanca, koji se najviše isticao. S ovom 
je kaznom polučio baš protivno, jer se buna sada 
tekar zaoštrila. Razjareni seljaci iz Smiljana, Tr- 
novca, Novoga i Divosela počnu ubijati ličke 
časnike i činovnike. Na konjima dopriješe buntov- 
nici u Mušaluk, gdje zapališe Mesićevu kuću. Jed- 
nako su spalili i Oreškovićevu kuću u Perušiću, 
našto krenuše u Podlapac, da ondje zapale kuću 

porkulaba Dobrovca. U Podlapcu provališe Ličani 
u Holjevčevu kuću. Holjevac nije bio kod kuće, a 
njegova planinka (domaćica) lijepo dočeka i pod- 
vori buntovnike. Kada se Ličani nahraniše i napo- 
jiše, ostaviše Holjevčevu kuću na miru te se vra- 
tiše u Liku. Tako je gostoljubiva žena ugušila ličku 
bunu g. 1733. ' 

Po nalogu kraljice Marije Terezije uredio je 
princ Hildburghausen g. 1746. cijelu Liku i Kr- 
bavu kao prvu krajišku pukovniju. Zapovjednik 
ove ličke pukovnije postade pukovnik Guicciardy, 
potpukovnikom Kuhbach, majorima Althass i Pe- 
tar Vukasović, konjaničkim satnicima: Jure i Dane 
Holjevac, Stipan Pecel, Ivan Kalinić, Ivan Muhar, 
pješačkim satnicima: Jure Knežević, Ivan Kurfsky, 
Dujan Došen, Jakov i Plavša Starčević, zatim 3 
Rukavine (Ružne, Pave i Medo), 3 Oreškovića (Ga- 
bre, Frane i Mate), pa Ive i Marko Mesić, Miko 
Holjevac, Stipan Pecel, Ivan Kalinić Ivan Muhar, 
Vela Ebner, Stipan Vlatković, grof Prauk, Matija 
Wolf i grof Gedeon Laudon. Kao zapovjednik sat- 
nije u Buniću dade Laudon na Krbavskom polju 
zasaditi onaj lijep gaj, koji se i poslije zvao Lau- 
donov gaj. Kasnije se Laudon istakao kao general 
u ratovima s Prusima i s Turcima. 

Za t. zv. austrijskoga nasljednog rata pođoše 
2 ličke čete g. 1747. čak u Belgiju, gdje sudjelo- 
vahu u borbama u pokrajini Brabant. Tamo pogi- 
nuše lički časnici Mate Orešković i Vuk Kolaković. 
U noći od 18. na 19. siječnja 1748. bijaše u Bra- 
bantu ljuta zima. Sava Pavlica, koji je ove noći 
morao na polju stražariti, okladio se, da će svu 
noć stražariti bez toplog odijela, obučen samo u 

gaće i u košulju, Pavlica je izdržao i dobio oklađu, 
a da ipak nije nastradalo njegovo zdravlje. On je 
dapače dočekao i visoku starost od 90 godina, te 
je umro g. 1814. u Komiću, ostaviv 60 potomaka 
(djece, unuka i praunuka). 

Kad je g. 1750. zapovjednikom ličke pukovnije 
postao Losy, počeo je on Ličane priučavati voj- 
ničkoj vježbi, kakva bijaše u Njemačkoj. Prvi ta- 
bor ličkih vojnika bijaše u Novom selu kod Sabu- 
rovća, kamo je došao i general Scherer. Ličani se 
ne htjedoše podvrgavati ovoj strogoj i ukočenoj 
njemačkoj muštri, a vrijeđalo ih je i to, što su za 
kaznu uvedene batine. Zato g. 1751. plane buna u 
Bruvnu i u Lovincu. 


Karlobag je g. 1755. dobio posebnu upravu 
sa svojim činovništvom. Time postade Karlobag 
neodvisan od zapovjedništva ličke pukovnije u' 
Gospiću. Karlobag je dakle odsada c. kr. slobodna. 
vojna općina (k, k. freie Militir Communitšt). 
Kasnije su takvim vojnim slobodnim općinama u 
području vojne Krajine postali: Bjelovar, Brod, 
Kostajnica, Petrinja, Petrovaradin, Zemun i sri- 
jemski Karlovci. 


Lika je g. 1761. imala blagoslovljenu žetvu, 
zbog čega postade sav živež jeftin. Tako se kvarta 
pšenice prodavala po 34 krajcara, a kvarta zobi 
po 12 krajcara. Boca dalmatinskog vina stajala je 
u krčmi samo 3 krajcara, a za 3 forinta i 45 kraj- 
cara mogla se kupiti debela krava. No zato je već 
g. 1764. zavladala u Lici tolika nerodica, da su 
Ličani prvi put bili prisiljeni posuditi hranu iz 
carskih skladišta u Karlovcu i u Karlobagu. 

General Beck odredio je u ožujku g. 1764. 
popis svih muških glava u vojnoj Krajini, pa i u 
Lici. Uz to je nametnuta daća (zakupnina) na ribo- 
lov, na krčmarenje, na mlinove i na obične lovove, 
čega do onda nije bilo u Lici. Od 1. studenoga 
(1765. određena je i daća na vino, te se u Karlo- 
bagu plaćalo 37 i pol krajcara od svakoga »barila«. 

Tečajem vremena tako se Lika napučila, da 
su .g. 1765. od ličke pukovnije odvojili krajiške 
satnije: Pazarište, Perušić, Čanke, Bunić, Kozjan, 
Debelobrdo, Malu Krbavicu, Bjelopolje i Korenicu. 
Ova mjesta pripojiše otočkoj pukovniji, od koje su 
opet k ogulinskoj pukovniji pridali mjesta: Krm- 
pote, Ledenice, Kriviput, Brinje, Jezerane, Staj- 
nicu, Križpolje, Prokike i Vodoteč, Iste g. 1765. 
uvedena je uniforma za krajiške vojničke pukov- 
nije. Krajišnici su odsada do g. 1771. nosili odijelo 
modre boje, ali morahu brijati brkove, jer je i na 
carskom dvoru prevladala francuska moda. Onim 
vojnicima, koji su imali premalo zemljišta, počela 
je“ vojna uprava davati pripomoć za ono vrijeme, 
kada će aktivno služiti. 

U Lici nije bilo prikladnih stanova za časnike. 
Zato je vojna uprava dala g. 1776, graditi potrebne 
kuće u Mazinu, Raduču, Ostrvici, Popini i u Širo- 


koj Kuli. Kasnije su takve zgrade podignute tako- . 


đer u Lovincu, Vrepcu, Metku, Krasnu, Mekinjaru, 
Gospiću, Kosinju, Sv. Roku, Dobrom selu, Osiku, 
Smiljanu, Založnici, Buniću i u Krbavici. (Ove su 
zgrade prigodom razvojačenja vojne Krajine g. 
1873. predane u školske svrhe.) U Gospiću je g. 
1767. sagrađena kuća za generala brigadira. (I u 
njoj bijaše kasnije dječačka pučka škola.) 

Na večer 5. prosinca 1768. zacrvenilo se nebo 
nad Likom tako, da su se jedva vidjele zvijezde, 
premda je bilo posve vedro. Ovaj žar na nebeskom 
svodu potrajao je čitav sat. Narod nije sebi znao 
protumačiti taj prirodan pojav. 

Mjesto modre boje dobiše vojnici ličke pukov- 
nije g. 1771. odijelo bijele boje s ljubičastim opši- 
vom i porubom. Časnici su na bijelim hlačama i 
prslucima imali zlatne tkanice, a na šeširima zlatne 
porte. (Ove porte ostadoše do 1. siječnja 1785., kada 
su dokinute i časničke tkanice tako zvane »Feld- 
binden«.) Naredne godine 1772. odredila je vojna 
uprava, da krajiški časnici moraju prigodom že- 
nidbe položiti jamčevinu (kauciju). Sve do g. 1773. 
mogla je vlada na Krajini časnicima za novac pro- 
davati službe. Posljednji krajiški časnici, koji su 
do svojih služba došli putem ovakvih ugovora, istu- 
piše iz vojske g. 1773., kada je konačno obusta- 
vljeno kupovanje časničkih mjesta. 

Nekada se u Lici slobodno obavljala dioba po 
krajiškim kućama, Kako su mnogi Ličani imali po 
više sinova, a ovi razdijeliše među sebe očevinu, 
opazila je vojna uprava, da seljaci imaju sve manje 
zemlje za obrađivanje. Zato je g. 1774. izašla za- 
brana daljnjih dioba, te odsada moraju Ličani ži- 
vjeti u zadrugama svojim. : 

Mletački podanici iz. Dalmacije običavahu 
svoju stoku u ljetno doba tjerati na pašu po gori 
Čemernici i u Pustom polju. To su vazda krivo 
gledali Ličani, koji napokon izradiše, da je vojna 
“uprava ovu pašu g. 1774. razdijelila među kraji- 
šnike. Granica između Like i Dalmacije nije bila 
točno određena niti na drugim stranama Velebita, 

uslijed čega je često dolazilo do svađa. Iz takve 
svađe porodila se u studenome g. 1774. u Trstenici 
i ljuta borba, te je više ljudi izginulo ili dopanulo 
rana. 

Car Josip II. došao je 8. svibnja 1775. prvi put 
u Liku, Njegova se pratnja čudila, što još 11. svib- 
nja nije u poljima bilo ništa zelena. Car je odredio, 
da katolički Ličani odsada ne trebaju davati lukno 
(bir) svojim svećenicima, koji će zato dobivati plaću 
od vojne uprave. Tom prigodom dade car među 
Ličane podijeliti također crkvene zemlje. 

Da se jednom između Ličana i Dalmatinaca 
obustave svađe radi međe na Velebitu, povukla je 
g. 1777. mješovita komisija (austrijsko-mletačka) 
stalnu granicu po najvišim vrhuncima Velebita. 
Tom prigodom dobila je lička pukovnija defini- 
tivno Jalukovac, Dušice, Libince i Duboki dol pod 
“Tremsinom. : 

Vojna je uprava g. 1783. u Lici ukinula daću, 
koja je na lov i ribolov bila udarena g. 1764. 

Tečajem g. 1782. prolazilo je kroz Liku 22.000 
Dalmatinaca, koji su ostavili stari svoj zavičaj, da 
se nastane u plodnijim krajevima, napose u Slavo- 
niji, Srijemu i u Banatu. Ovu je akciju vodio pop 
Vinko Čubelić, komu je pomagao vikar Grujo 
Prpić. Radi toga je Čubelića ljuto zamrzila Mle- 
tačka republika, kojoj je tada jošte pripadala 
Dalmacija. Mlećani su Čubelića i Prpića na granici 
«uhvatili te ih kao snubioce ljudi okovali u lance 
i odveli u Zadar. Lički major Antun barun Kne- 
žević htjede svakako Čubelića i Prpića spasiti. 
Zato je u studenome g. 1782. po noći krenuo prema 
mletačkoj tvrđi Kninu s namjerom, da zarobi ne- 

“koliko odličnih mletačkih podanika, koje bi onda 


na slobodu pustio u zamjenu za Čubelića i Prpića. 
Ipak se ovo Kneževićevo poduzeće izjalovilo, jer 


.su lički vojnici za tamne noći zalutali. Međutim se 


za Čubelića i Prpića zauzeo car i kralj Josip IL, 
koji je u Mlecima preko svoga poslaništva izradio 
njihovo oslobođenje. Čubelić postade župnikom u 
Gračacu, a dobio je i naslov »začasni kanonik«. Još 
mu je kralj podijelio i osobni doplatak od 300 
forinti na godinu, što će uživati do svoje smrti. 

U Lici je narod počeo ubijati vrapce kao 
štetne ptice. Uslijed toga veoma se umnožiše kukci 
i bube na štetu voća i svih plodina. Kad je g. 1786. 
u Liku po drugi put došao car i kralj Josip II, 
zabrani on ubijati vrapce, jer ovi čine narodu ko- 
risti, tamaneći daleko škodljivije bube. 

Koncem listopada. g. 1786. umanjen je broj 
konjanika u krajiškim pukovnijama. Tako je u Lici 
ostavljeno samo 40 konjanika, a i ovi 6 većinom 
Služiti kao listonoše za raznašanje službenih pi- 
sama. Časnici dobiše prsluke i hlače modre boje 
mjesto dotadašnje poput višnje crvene boje. 

General De Vins uveo je 1. siječnjpa 1787. u 
Krajini t. zv. kantonalni sustav. Odsada će svaka 
pukovnija imati 12 mjesto dotadašnjih 16 satnija. 
Tako su u ličkoj pukovniji ukinute satnije u Ka- 
niži, Ploči, Mekinjaru i u Raduču. Svaka je satnija 
dobila po jednoga kantonalnoga časnika s mje- 
sečnim dodatkom za uzdržavanje konja. Po tome 
sustavu prestade potpora, koju su lički vojnici, 
kada služe, dobivali počevši od g. 1765. (To. bijaše 
1 forint, što ga je vojnik godimice dobivao za 
odijelo, te kablić soli, što je od erara kupovao za 

21 krajcar.) No zato će vojnici, koji služe, dobivati 
godimice po 12 forinti pod imenom »Constituti- 
vum«, a povrh toga jedan par cipela. Istim je su- 
stavom uvedena g. 1787. u Krajini t. zv. zemljišna 
daća. Lička je pukovnija u siječnju g. 1788. dobila 
novo bijelo odijelo i nove »Koniševe puške«. 

Još g. 1781. poplavilo je svoju okolicu u Lici 
jezero Hržić, koje nije presušilo 7 godina. Tekar 
g. 1787. presahnulo je jezero Hržić, gdje je onda 
narod pohvatao mnogo ribe zvane »pijori« (Grun- 
del). Na bivšem tlu toga jezera počnu Ličani orati 
i sijati, pa je to zemljište bilo 20 godina po redu 
veoma plodno. 

"Vrlo blaga bijaše zima od g. 1789. na g. 1790., 
kada u Lici nije palo gotovo ništa snijega. 

Prigodom rata s Francezima zamoliše Ličani 
strijelci, da se ukine daća na općinsku pašu, koja 


je uvedena g. 1787. Kralj se toj molbi odazvao' 


godine 1793. 

Car i kralj Josip II. navijestio je Turskoj 9. 
veljače 1788. rat. Odmah su krajiške čete po noći 
prešle tadašnju tursku među na vrhuncu ličke 
Plješivice. Istodobno se u Lici sabirahu »Crnoaljci«. 


To bijahu 4 satnije starijih ljudi (»brkajlije«), koji 


nijesu imali vojničku uniformu, već bijahu obućeni 
u domaće crno sukno. Prvi sukob nastade na Uncu 
mjeseca ožujka g. 1788. Tamo se junaštvom svojim 
odlikovao stražmeštar Ivica Kovačević. U toj borbi 
pade beg Radaslić iz Glamoča. Jednako je kod sela 
Očigrije iznad Rmanja poginuo beg Žambegović. 
Ličanima se naime pridružiše mnogi uskoci iz 
Bosne, koji su uoči rata s obiteljima svojim pri- 
bjegli u Liku. U borbi s Turcima zadobio je lički 

barjaktar Pile Došen 4 rane. Rat se nastavio i 
narednih godina s teškim žrtvama. Kod Bobare je 
sama divoselska satnija izgubila 106 mrtvih junaka 


. 22. svibnja 1789. Turci su 27. svibnja 1789. više 


puta bez uspjeha jurišali na lički šanac (opkop) kod 
Dobroga sela, gdje pade i turski vođa: paša Žute- 
lica. Tečajem mjeseca svibnja g. 1789. pogibe u 
borbama s Turcima 300 Ličana i 13 ličkih časnika, 
među ovima također: satnik Filip Knežević, nat- 
Poručnik Butorac, zastavnik Dane Radošević, pa i 
stari 77-godišnji satnik Zekan Tomljenović iz Smi- 
ljana. (Ovaj se Tomljenović još g. 1739. — dakle 
prije 60 godina — odlikovao u ratu s Turcima.) 

Lička se pukovnija morala pred Turcima 28. 
svibnja 1789. povući preko tadašnje granice na 
previji kod Mazina. Turci pojuriše za Ličanima, 
ali dopriješe samo do Lumbardenika, jer je Liča- 
nima pomogla četa dobrovoljaca, koju je ustrojio 
tadašnji potpukovnik Filip Vukasović. (Vukasović ' 
je malo prije toga — još kao major — s četom 
od 100 po izbor Ličana sudjelovao ma vojni u 
Crnoj Gori. On je prvi od svih časnika dobio 
vojnički red Marije Terezije.) 

Turci i Arnauti udariše 11. studenoga 1789. na 
Priboj. Ondje ih je dočekala otočka pukovnija, 
kojoj bijahu pridijeljene i 4 ličke satnije. Otočki 
pukovnik Kulnek potuče Turke i postade gene- 
ralom. Car je g. 1789. uveo »kolajne za hrabrost«. 
Ove su kolajne u ličkoj pukovniji prvi dobili: Pešo 
Krpan, Marko Stošić i Belko Utvić. 

Tečajem rata s Turcima znatno je u Lici po- 
rastao broj bjegunaca iz Bosne. Pošto za njih nije 
bilo više dosta mjesta u Lici, otpremila je krajiška 

uprava u studenome g. 1789, mnoge bjegunce u 
slavonsku i varaždinsku Krajinu. Oni bjegunci, 
koji preko zime ostadoše u Lici, dobivahu iz 
državne blagajne u ime pripomoći po 2 krajcara 
na dan za svaku glavu. S ovim novcem prehraniše 
se jadni bjegunci, jer je tada gotov novac mnogo 
vrijedio. 

Ličani su g. 1790. stajali utaboreni na turskoj 
međi kod Mazinske previje i u Popinskom klancu. 
Mjeseca svibnja provališe u Bosnu, gdje su po- 
hvatali mnogo stoke kod Petrovca i na Bilajskome 
polju. U rujnu g. 1790. dođe s Turcima do primirja, 
a u kolovozu g. 1791. bude sklopljen i pravi mir. 
Tekar se sada vrate Ličani svojim kućama. Među 


ostalima sretno dođe kući u Divoselo također Lazo - 


Jerković, koji je u istoj ličkoj pukovniji služio 
zajedno sa svojim sinom Gajom i s unukom Ste- 
vanom. 

Mirom u Svištovu g. 1791. dobila je lička pu- 
kovnija od turske Bosne 7 četvornih milja zemljišta 
na rijeci Uni. Ličani su g. 1793. korđunske čardake 
(stražarnice) na bivšoj staroj međi natovarili na 
kola, te ih pod jakom vojničkom pratnjom odvezli 
na novu među prema Turskoj. Na tom novom kor- 
dunu počeli su Ličani odmah uređivati straže. Ipak 
je označivanje prave granice dovršeno tekar 23. 
prosinca 1795., kada je mješovito povjerenstvo od- 
redilo tursku granicu kod t. zv. Tromeđe, gdje se 
austrijska Lika sastala s turskom Bosnom i s mle- 
tačkom Dalmacijom. Ličkoj pukovniji pripadoše 
sela: Lapac, Boričevac, Dobroselo, Doljane, Kupi- 
.rovo, Osredci, Srb, Suvaja i Tiškovac. U ovim 
selima nastaniše se mnogi bosanski bjegunci, koji 

su prošlih godina boravili u Hrvatskoj, a u Lapac 
i Boričevac također Hrvati iz Lovinca. 


U Lici je g. 1800. proveden t. zv. »Koloredov 
krajiški sustav«. Tom prigodom budu ukinute 
satnije u Smiljanu i u Jošanima, a osnovane satnije | 
u Srbu i u Dobrom selu. Krajišnici moraju plaćati 
za svaku ral (jutro) svoje zemlje po 24 novčića u 
ime poreza. Dotle su carsku tlaku (rabotu) davale 
samo žene i oni muškarci, koji ne bijahu vojnici. 
Isto tako davala se tlaka od tegleće marve. Sada je 
pak tlaka prenešena ma zemljišta mjesto na osobe. 
Od svakog jutra svoje zemlje mora Ličanin u ime 
carske tlake davati radnika (težaka), koji će 1 dan 
besplatno raditi (rabotati) na cesti, na kopanju 
kanala, odnosno pri zidanju kakvoga mosta ili 
državne zgrade. Uz to mora za svake 2 rali svoje 
zemlje po 1 dan rabotati sa svojom teglećom 
marvom, privažavajući za državnu potrebu drva, 
kamen ili drugu robu. Krajišnici moraju časnicima 
prodavati sijeno za njihove konje. U ime odštete 
dobivat će po 2 novčića za 1 obrok sijena. Do g. 
1800. dobivahu Ličani 1 kabao soli za 54 i po novči- 
ća. Od sada pak moraju za 1 kabao soli plaćati po 3 
forinta. Najviše je Ličane mučilo prevažanje carske 
Tobe iz Jezerana u Senj. Da ne moraju vlastite | 
konje i tegleću marvu iz Like voditi u vrlo uda- 
ljene Jezerane, pa s onako izmorenim konjima i 
volovima prevažati robu preko Vratnika u Senj, 
običavahu se Ličani otkupiti od ove rabote. Mjesto 
Ličana obavljahu onda ovaj prijevoz Ogulinci i 
Kranjci, kojima -su Ličani u ime otkupa za g. 
1798.—1801. morali platiti preko po milijuna forinti. 


57 


Baruni Kneževići imali su nekada u Gračacu 
oveće imanje (500 jutara zemlje i brojne zgrade). 
Krajiška je uprava još od vremena Marije Terezije 
nastojala, da od obitelji Knežević otkupi ovo ima- 
nje, pa da ga podijeli među Krajišnike, koji osku- 
dijevahu zemljom. To je provedeno tekar g. 1802., 
kada su baruni Kneževići odstupili svoje imanje u 
Gračacu, a u zamjenu dobili nekadašnje pavlinsko 
dobro Sv. Helena kod Čakovca u Međimurju. 
Onamo se iz Gračaca preselio barun Ante Knežević 
u studenome g. 1802. : 

. Mnogi su Ličani običavali nositi duge vlasi 
(perčine). Krajiška je uprava g. 1805. odredila, da 
se vojnicima iz Like moraju šišati kose, što je onda 
općenito prevladalo kao moda kod svih Ličana. Iste 
g. 1805. podijeljene su krajiške pukovnije na bata- 
ljune. Svaki je bataljun dobio po 4 satnije, te je 
vježbao sam za sebe. Tada su lički vojnici dobili 
bijele remene, dok su prijašnje bijele kore na 
bajunetama zamijenjene crnima. 

Lika je g. 1806. imala obilnu žetvu. Jesen 
ostade bez snijega. Zimi je prvi snijeg u Lici pao 
tekar 19. siječnja 1807., pa i onda samo po srednjim 
i nižim planinama, dok su najviši gorski vrhunci 


ostali bez snijega tečajem cijele zime. Krajiška 


uprava dade Ličanima g. 1807. oduzeti koplja i 
streljačke dvocijevke. Mjesto toga dobiše vojnici 
žuto okovane puške, a strijelcima razdijeliše jedno- 
cijevke. 

U Lici je g. 1808. uveden novi krajiški temeljni 
zakon. Zemljišna je daća nešto smanjena, a plaćala 
se prema razredu zemljišta. Ukinuta je dužnost, da 
Ličani dobavljaju obroke sijena za svoje časnike. 

Krajiški upravni časnici dobiše veće plaće, nego li 
su imali vojnički časnici, od kojih su odsada posve , 
odijeljeni. Zemlje u Lici postadoše pravom svojinom 


“Krajišnika, ali svaka kuća mora imati stanoviti 


broj jutara »korenite zemlje« (Stammgriinde), koju 


* ne smije prodavati niti dijeliti. Onaj Ličanin, koji 


je postao časnikom, nema više nasljednoga prava 
na očinsku zemlju. 

Nagovoreni od Franceza provališe bosanski 
Turci 10. svibnja 1809. preko Une te spališe sva 
sela, koja su morali odstupiti g. 1791., samo po- 
štediše Kupirovo i Tiškovac. Francezi iz Dalmacije 
— pod vodstvom maršala Marmonta — prodriješe 
u Liku, gdje se 21. svibnja 1809. bio ljuti boj kod 
Bilaja. Ličani i Ogulinci suzdržavahu Franceze 
dotle, dok nije stigla carska zapovijed, da se po- 
vuku prema Modrušu. To je učinjeno zato, da se 
zaštiti Karlovac, komu je zaprijetila pogibelj od 
franceske vojske iz Italije. Time je u Lici odahnuo 
maršal Marmont, komu je već ponestalo municije 
i hrane za vojsku. Marmont uredi u Lici privre- 
menu francesku vladu i ostavi ondje brojne svoje 
ranjenike, te se preko Otočca, Brloga i Senja pro- 
vere do velike franceske vojske, s kojom je princ 
Eugen Beauharnais zaposjeo Kranjsku i preko 
Štajerske hrlio prema Beču u pomoć Napoleonu 


. Bonapartu, Međutim se Ličani iz Modruša vratiše 


u Liku, gdje ukinuše francesku privremenu vladu 
i zarobiše sve Franceze. Ličani sastaviše četu, | 
s kojom 3. lipnja 1809. general Petar barun Kne- 
žević krene u tada već francesku Dalmaciju. Tu su 
Ličani 21. srpnja 1809. zauzeli Šibenik, a zatim 


\ 

opkolili Trogir i Split, te udarili tabor u Crnom 
povrh Zadra. 

Iza pobjede kod Wagrama (6. srnja 1809.) pri- 
sili Napoleon austrijskoga cara Franju I. dne 14. 
listopada 1809. na t. zv. Bečki mir, kojim je car 
izgubio i južnu Hrvatsku. Po tome miru zapade 
Napoleona i 6 krajiških pukovnija, poimence: lička, 
otočka, ogulinska, slunjska i 2 banske (glinska i 
petrinjska). Tako su i Ličani morali 26. studenoga 
1809. priseći vjernost Napoleonu Bonaparti, kao 
novomu vladaru svomu, Ipak su mnogi časnici lički 
prije toga otišli u Austriju. 

Maršal Marmont počne 1. siješnja 1810. iz Kar- 


lovca uređivati 6 ilirskih krajiških pukovnija. Voj-. 


nici dobiše modro odijelo sa crvenim zavratnikom. 
Zapovjednikom ličke pukovnije postade pukovnik 
Šljivarić, On dade početkom svibnja g. 1810. istje- 
rati bosanske Turke iz područja rijeke Une, gdje 
su Turci prije godinu dana spalili sve crkve i 
časničke stanove. Turci budu 5. svibnja 1810. pro- 
tjerani iz Vaganca, a "7. svibnja zapališe Ličani 
grad Bihać, da se osvete Turcima. 

Mjeseca lipnja g. 1810. došlo je u Liku ne- 
koliko franceskih podčasnika, koji počeše Ličane 
vježbati »francesku muštru«. Svi časnici, koji na- 
učiše te franceske vježbe, budu promaknuti u viši 
čin po maršalu Marmontu, koji je 1. rujna 1810. 
počeo putovati po Lici, U kolovozu g. 1810. poslano 
je iz Like 20 dječaka u franceske škole u Chalons 
i u La Fleche. 

Ličani se g. 1811. uvelike začudiše, kad su 
opazili, da rijeka Lika teče uzvodu mjesto nizvodu. 
Voda je podigla i Binaićev mlin, te ga je uzvodu 

ponijela do blizu »budačkoga mosta«, gdje ga je 
ostavila. Uzrokom toga događaja bijaše prolom 
oblaka u Pazarištu. Tamo je naime pala tolika 
količina vode, da je naglo nabujao potok Otešica. 
Jedan dio vode iz Otešice potekao je prema Ko- 


-sinju, a drugi dio zađe u rijeku Liku. Tu je voda 


udarila teči natrag prema selu Budaku, jer usko 
i visoko korito Like nije moglo brzo progutati silnu 
količinu bujice. ' 

Na jesen g. 1811. vidjela se na nebu) velika 
zvijezda repatica. Ličani su odmah nagovijestili, da 
će naskoro doći do strašnoga rata. I zaista je Na- 
poleon Bonaparte g. 1812. poveo veliku vojnu na 
Rusiju. U njegovoj vojsci, koja je brojila po mili- 
juna ljudi, nalazila se i lička pukovnija. Ova je 
g. 1812. iz Tridenta u Tirolu pošla najprije u Ve- 
ronu, gdje je dobila novu »strijeljačku monduru« 
zelene boje sa crvenim zavratnicima. Iz Italije pođe 
lička pukovnija preko Bavarske, Saske i Pruske 
u Poljsku, odakle je u lipnju g. 1812. prešla preko 
rijeke Njemena u Rusiju. Ličani sudjelovahu 26. 
srpnja 1812. u boju kod Vitebska, 7. rujna kod 
Mozaiska, 14. rujna kod zauzeća grada Moskve i 
24. rujna kod Malog Jaroslava. U potonjem boju 
pogiboše: lički general Delsuns, major Marko Kliska | 
i poručnik Marko Rukavina iz Pazarišta. U Rusiji 
je g. 1812. ostavilo svoje ikosti preko 900 Ličana, 
koji većinom poginuše od gladi, zime i putnoga 
napora. 

Lika se g. 1813. otrgla od Napoleona, a Ličani 
otjeraše malobrojne činovnike i časnike franceske, 
te se vratiše austrijskom caru Franji I. Pukov- 
nikom ličkim postade g. 1813. bivši potpukovnik 


61 


Widmayer, koga je g. 1824. naslijedio pukovnik 
Babogredac, g. 1832. pukovnik Mijo Zajiček, g. 
1836. pukovnik Josip Kubiho, g. 1838: pukovnik 
Kuzma pl. Todorović, g. 1846. pukovnik Reinbach, 
g. 1849. pukovnik Bude pl. Budisavljević, g. 1851. 
pukovnik Ivan Peck, g. 1859. pukovnik Adolf pl. 
Bermamn, g. 1865. pukovnik Petar pl. Simić, a g. 
1869. pukovnik Čikoš. Kad je g. 1873. razvojačena 
vojna Krajina, utemeljena je regularna c. kr. pu- 
kovnija broj 79, koja će vojnike dobivati iz po- 
dručja bivše ličke, otočke i ogulinske krajiške pu- 
kovnije. Zapovjednikom ove t. zv. »Jelačićeve 
pukovnije« postade g. 1873. posljednji lički pu- 
kovnik Čikoš, koji je g. 1877. promaknut na čast 
generala. ' 


8. BIVŠA LIČKA KRAJIŠKA PUKOVNIJA 


Ova je pukovnija dobila svoje ime po rijeci 
Lici, a zapremala je samo južni dio dugodoline 
ličke, te veći dio nekadašnje Krbave. Cijela je pu- 
*'kovnija imala površinu od 46 četvornih milja. Na 
tome je području bilo 1 trgovište (Gospić), 138 sela 
i 46 zaselaka s jednim kaštelom i sa 6990 kuća. 
Prigodom popisa žiteljstva g. 1857. brojila je lička 
krajiška pukovnija 78.223 žitelja, od toga 50.274 


grčko - istočne, a 27.949 rimokatoličke vjero": 


ispovijesti. Ovamo nije uračunat grad Karlobag, 
koji bijaše »slobodna vojnička općina«, premda se 
nalazio u opsegu ličke pukovnije. 

Poput ostalih krajiških pukovnija dijelila se i 
lička pukovnija teritorijalno na 12 satnija, koje su 

bile upravne, sudbene i vojničke jedinice. Sjedišta 
krajiških satnija bijahu u selima: Bruvno, Dobro- 
selo, Gračac, Kaniža, Kula, Lovinac, Medak, Me- 
kinjar, Srb, Smiljan, Udbina i Zrmanja. 


Na području ličke krajiške pukovnije nalazilo 
se 18 škola g. 1866. Od toga bijaše 1 niža realka 
(u Gospiću), po 1 glavna muška i ženska škola (u 
Gospiću), te 6 državnih trivijalka i 9 pučkih škola. 
Samo ma jednoj pučkoj školi obučavalo se na 
hrvatskom jeziku; u svih ostalih 8 pučkih škola bio 
je nastavni jezik njemački, 

Lička je pukovnija g. 1866. imala 9 poštanskih 
ureda, i to u mjestima: Gospić, Gračac, Mali Halan, 
Karlobag, Donji Lapac, Medak, Sveti Rok, Udbina 
i Zrmanja. Sjedište pukovnije bijaše u Gospiću. 
Za grčko-istočne žitelje bile su 32 parohije, 
a za rimokatolike 22 župe. 

Narod se u ličkoj pukovniji mnogo bavio sto- 
čarstvom. Prigodom popisa stoke godine 1857. na- 
brojilo se u toj pukovniji 135.590 glava stoke. Od 
toga su bile 67.144 ovce, 29.248 koza, 28.834 goveda, 
9.379 svinja, 4.950 konja, 14 magaraca i 1 mazga. 

.U Bruvnu je bilo sjedište četvrte krajiške 
satnije, koja se do godine 1861. zvala »Sveti Petar«, 
a koju su činila sela: Bruvno, Deringaj, Mazin, 
Omšica, Potkremen, Podrešnik, Rudopolje i Tomin- 
gaj. Cijela je četvrta satnija brojila 5475 žitelja, 
koji stanovahu u 488 kuća. Po vjeroispovijesti 
bijaše 5150 grčkoristočnih, a samo 325 rimo- 
katolika, Na području ove satnije bijahu 3 paro- 
hije (Gračac gornji, Mazin i Vodena glava), 1 župa 
(u Rudopolju) i 1 pučka škola (u Bruvnu). 

Dobroselo bijaše sjedište treće krajiške 
satnije, kojoj pripadahu sela: Boričevac, Dnopolje, 
Dobroselo, Doljani, Oraovac, te Gornji i Donji La- 
pac. Cijela je satnija brojila 496 kuća, u kojima je 
stanovalo 6727 žitelja, od toga 5646 grčkoristo“ 
ćne, a 1081 rimokatoličke vjeroispovijesti. Na po“ 
dručju ove satnije postojahu 3 parohije (Dobroselo, 
Doljani i Donii Lapac), 1 župa (u Boričevcu) i 1 
škola (u Donjem Lapcu). 

U Gračacu je bilo zapovjedništvo sedme 
krajiške satnije, koju su činila sela: Grab, Gračac, 
Kiani, Štikada i Tomingaj. Cijela je satnija imala 
507 kuća, u kojima je stanovao 5591 žitelj, od toga 
4171 grčkoristočne, a 1420 rimokatoličke vjero- 
ispovijesti. Na području sedme krajiške satnije 
postojahu: 1 parohija, 1 župa i 1 škola, sve troje 
u selu Gračac. ' 

U Kaniži kod Gospića bijaše sjedište desete 
krajiške satnije, kojoj pripadahu: mjesta: Bilaj, 
Čitluk, Divoselo, Gospić, Lipe, Novi, Novoselo, 
Oštra, Kaniža, Priko, Ribnik i Žabica. Cijela je 
satnija brojila 6746 žitelja, koji stanovahu u 723 
kuće (1 kaštel ili tvrđica). Po vjeroispovijesti bijaše 
4487 rimokatolika i 2259 grčko-istočnjaka. Na 
području desete krajiške satnije postojahu 4 župe 
(Bilaj, Gospić, Novi i Ribnik), 2 parohije (Divoselo 
i Gospić) i 3 škole, sve tri u Gospiću (mala realka, 
te muška i ženska glavna učiona). 

Široka kula bijaše sjedište dvanaeste kra- 
jiške satnije, koju su činila sela: Barlete, Budak, 
Kulica, Kuzmanovača, Podovi, Maloselo, Mušaluk, 
Osik, Ostrvica, Polje kod gaja, Široka Kula, 
Vukova i Vukšić. Cijela je satnija imala 232 kuće, 

u kojima stanovahu 5664 žitelja, od toga 2874 
grčko-istočne, a 2790 rimokatoličke vjeroispovije“ 
sti. Na području dvanaeste krajiške satnije posto“ 
jahu 2 parohije (Ostrvica i Široka kula), 2 župe 
(Osik i Široka Kula), te 1 pučka škola (u Širokoj 
Kuli), . 
U Lovincu je bilo zapovjedništvo desete 
satnije, koja se do godine 1861. zvala »Sveti Miho- 
vil«, kako se nekada zvalo i selo Lovinac po župi 
sv. Mihovila. Devetoj krajiškoj satniji pripadahu 
sela: Brničevo, Gudara, Mali Halan. Hruškova 
plana, Kik, Lipač, Lociće, Lovinac, Matijevići, Mi- 
tetić varoš, Peršić, Poljana, Razbojine, Ričice, Sveti 
Rok, Cerje, Ploča, Smokrić, Vagan i Vranik. Cijela 
je satnija brojila 8719 žitelja, koji stanovahu u 858 
kuća. Po vjeroispovijesti bijahu 7092 rimokatolika 
a 1627 grčko-istočna žitelja. Na području desete 
krajiške satnije postojahu 3 župe (Lovinac, Ričice 
i Sveti Rok), 2 parohije (Kik i Ploča), te 1 škola 
(u Lovincu). 

: Selo Medak bijaše sjedište devete satnije 
koju su činila sela: Brezik, Drenovac, Kruškovac, 
Kukli€, Medak, Mogorić, Pavlovac, Počitelj, Raduč, 
Vrebac i Zavođe. Cijela je satnija imala '739 kuća, 
u kojima stanovahu 8022 žitelja, od toga 8004 
grčko-istočne, a samo 18 rimokatoličke vjero- 
ispovijesti. Na području devete krajiške satnije 
postojalo je 5 parohija (Medak, Mogorić, Počitelj 
. a Vrebac) i 1 škola (u Metku)+ ' I 
U ekinjaru je isprvice bilo zapovj i- 
Štvo šeste krajiške satnije, kojoj mask 
Breštane, Jagodnje, Mekinjar, Pišać, Podlapač, 
Srednja gora, Svračkovo selo i Tolić. Sjedište sat- 

nije premješteno je kasnije iz Mekinjara u Pod- 
lapač. Cijela je satnija brojila 5098 žitelja, koji 
stanovahu u 461 kući. Po vjeroispovijesti bijahu 
3292 grčko-istočna i 1806 rimokatoličkih žitelja. 

Na području šeste krajiške satnije postojahu 
2 parohije (Mekinjar i Podlapač u Svračkovom 
selu), 1 župa (Podlapač) i 1 pučka škola (u Podla- 
paču). 

Selo S r b bijaše sjedište druge krajiške satnije, 
koju su činila sela: Brotnja, Dabašnica, Drenovac, 
Dugo polje, Kaldrma, Kupirovo, Neteka, Osretke, 
Srb, Suvaja, Tiskovac, Vagan i Zaklopac. Cijela je 
satnija imala 420 kuća, u kojima je stanovao 5281 
žitelj, od toga 5216 grčkocistočne, a 65 rimor 
katoličke vjeroispovijesti. Na području druge kra- 
jiške satnije postojahu 4 parohije (Kupirovo u Srbu, 
Osretke, Srb i Suvaja), te 1 pučka škola (u Srbu). 

U Smiljanu je bilo zapovjedništvo jeda- 
naeste krajiške satnije, kojoj pripadahu sela: Ba- 
činac, Bogdanić, Debelo Brdo, Kolakovica, Miljača, 
Oblajac, Rasovača, Rastoka, Selište, Vaganac, Ve- 
dropolje, Brušane, Rizvanuša, Bužim, Čačić draga, 
Dugo polje, Kosa, Miškulinov krč, Pavičić selo, Ce- 
sarica, Baškiporat, Blizanci, Cilovino, Pejakuša, 
Plitka draga, Podove, Zelenkova draga, Žuta lokva, 

* Bojna draga, Stanište, Vidovac, Lukovo, Kioč, Po- 
robljenik (veliki i mali), Rastovac, Seline, Sušnje- 
vac, Tamnička, Teplik, 'Trstenica, Žugarje, Oštarija, 
Dabar (crni i ravan), Došen-Rabar, Konjsko, Ku- 
ćište, Ledenik, Trnovac, Brižik, Debelo brdo, Gušte, 
Jadovno, Murajnovica, Novoselo, Podoštru, Klisa, 
Ljutača i Potkemanuša. Cijela je satnija brojila 24 
sela i 40 zaselaka s 848 kuća, u kojima je stanovalo 

8809 žitelja, od toga 6879 rimokatoličke, a 1430 
grčko-istočne vjeroispovijesti. Na području jeda“ 
naeste krajiške satnije postojalo je 7 župa (Bru- 
šane,. Bužim, Cesarica, Lukovo, Oštarija Smi- 
ijem i Trnovac), 1 parohija (u Smiljanu) i 2 pučke 
< o no. i Trnovcu). 

Vadi ina bijaše sjedište pete jišk: ij 
kojoj pripadahu sela: e nk pin 
bina, Visuć, Čojluk, Jošane, Komić, Kurjak, Ondić 
i Poljice. Cijela je satnija brojila 581 kuću u Kojei 
je stanovao "7961 žitelj, od toga 6070 grčko-istoč. 
o a 1891 rimokatoličke vjeroispovijesti. Na po- 
koa pete krajiške satnije postojahu 4 parohije 
( ošane, Komić, Mutilić i Visuć), 1 župa (Udbi i 
1 škola (Udbina). ' a 

U Zrmanji je bilo zapovjedniš 
krajiške satnije, koju su činila šli rme 6: 
Popina, Mala Popina, Pribudić, Rastićevo, Žuino 
polje, Kom, Kusac, Mračaj, Palanka, Ruište i Vrelo 
Cijela je satnija imala 4630 žitelja, koji stanovahu 
u 337 kuća, Po vjeroispovijesti bijaše 4335 grčko- 
lr i 95 rimokatoličkih žitelja. Na po“ 
ne S meč satnije postojahu 2 parohije 

i = 2 : 
“ire elskor opina), 1 župa (Palanka) i 1 
. Lička krajiška pukovnija prestade postojati 
listopada 1873. Tada je Vojna Krajina keke sd 
Bivši lički »graničari« uvršteni su u 79. redovitu 
pješačku pukovniju, koja je postojala do konca 
godine 1918. Teritorij ličke pukovnije sjedinjen je 
BE itenskom Giinskom) Hrvatdkom tatom. 1. kolo. 
Voza 1881. U međuvremenu (god. 1873. do 1881) 
upravljalo je Likom i Krbavom zagrebačko glavno 

(zborno) zapovjedništvo, kod kojega bijaše Peg 
posebna vlada za teritorij bivše Vojne mn 
Gospiću je tada postojalo sjedište «mu fo) maa X 
(županije) za cijelo područje ličke i otočke p 

nije. 


9. BIVŠA OTOČKA KRAJIŠKA PUKOVNIJA 


va je pukovnija zapremala cijelu dolinu ri- 
jo Eegke, vatim dio Podgorja, te sjeverne m. 
love Like i Krbave. Ime svoje dobila je ta pu ia 
nija po trgovištu Otočcu, gdje se nalazilo i zap 
vjedništvo otočke krajiške pukovnije. : .. 
Teritorij otočke pukovnije zapremao 8, po 
vršinu od 49 četvornih milja. Na tome se or i < 
nalazio 1 grad (Senj), 1 trgovište (Otočac), 1 : a : 
i 116 zaselaka s 2 kaštela (tvrđice). Cijela je & aju 
pukovnija godine 1857. bez grada e kona 
73.008 žitelja, koji stanovahu u 9781 kući. ska i 
roispovijesti bijaše 40.951 žitelj rimoka > i ik. 
32.056 grčko-istočne i 1 luteranske crkve. osi 
katolici su na području ove nam č 
župa, a grčkoristočni žitelji 17 parohija. z 
spadahu pod biskupiju u Senju, a parohije p 
gornjokarlovačku eparhiju u Plaškom. je 
Otočka je pukovnija godine 1866. imala : 
škola (bez škola. u gradu Senju). od toga bijahu : 
škole (glavna muška i glavna ženska kojon hh 
trgovištu Otočcu. Država je uzdržavala 1 eo aa 
a općine 16 pučkih škola. Na 10 pučkih škola i» 
jaše nastavni jezik hrvatski, a na 6 škola preda- 
vahu se svi predmeti s njemačkim jezikom. 

Na području otočke krajiške pukovnije posto- 
jalo je godine 1866. samo 8 poštanskih ureda, i to 
u mjestima: Buniću, Otočcu, Korenici, Perušiću, 
Petrovu selu, Senju, Vrhovinama i u Zavalju. Gra- 
ničari »Otočani« bili su poljodjelci, izuzev nešto 
obrinika i trgovaca. Uz ratarstvo njegovahu i sto- 
čarstvo, Prigodom popisa godine 1857. nabrojilo se 
na teritoriju otočke krajiške pukovnije 105.298 
glava stoke, Od toga bijahu 55.223 ovce, 23.236 go- 
veda, 14.074 koze, 7115 svinja, 5581 konj, 49 mazga 
i 20 magaraca. 

Poput ostalih krajiških pukovnija bila je i 
otočka pukovnija u teritorijalnom pogledu podije- 
ljena na 12 satnija. Ove bijahu ne samo vojničke, 
Već i upravne i sudbene jedinice. Sjedišta spome- 
nutih satnija bijahu u mjestima: Brlog, Bilopolje, 
Bunić, Korenica, Kosinj, Lešće, Otočac, Pazarište, 
Perušić, Škare, Sveti Juraj i Vrhovine. 

U Brlogu je bilo zapovjedništvo 11. kraji- 
ške satnije, koju su činila sela: Biljevine, Brlog, 
Drenov klanac, Dubrava, Gušić Polje, Kompolje 
(katoličko i vlaško), Marašov Tuk, Melnice, Stu- 
balj, Škamnica, Štacija i Vratnik. Cijela je satnija 
brojila 4743 žitelja, koji stanovahu u 451 kući. Po 

vjeroispovijesti bijaše 2671 žitelj rimokatoličke, a 
2072 žitelja grčko-istočne crkve. Na području 
jedanaeste krajiške satnije postojahu 3 župe (Brlog, 
Vratnik i Katoličko Kompolje), 1 parohija (u Brlo- 
gu) i 2 škole (u Brlogu i u Katoličkom Kompolju). 

Selo Bilopolje bijaše sjedište pete kraji- 
ške satnije, kojoj pripadahu sela: Bilopolje, Debelo 
Brdo, Forgačić, Grabušić, Kruge, Međuražje, Me- 
linovac, Nebljuje, Pećane, Skočaj i Zavalje (gornje 

i donje). Cijela je satnija imala 479 kuća, u kojima 
je stanovalo 6270 žitelja, od toga 4960 grčko- 
istočne, a 1310 rimokatoličke vjeroispovijesti. Na 
području pete krajiške satnije postojahu 3 paro- 
hije (Bilopolje, Debelo Brdo i Nebljuje), 1 župa 
(Gornje Zavalje) i 3 škole (Bilopolje,. Nebljuje i 
Gornje Zavalje). Sjedište satnije bilo je kasnije 
iz Bilopolja premješteno u Gornje Zavalje. 

U Buniću je bilo zapovjedništvo četvrte 
krajiške satnije, koju su činila sela: Bunić, Čanke, 
Krbavica, Kosa, Kozjan i Salamunuć. Cijela je sat- 
nija brojila 319 kuća, u kojima stanovahu 4183 
žitelja, od toga 3155 grčko-istočne, | a 1028 
rimokatoličke vjeroispovijesti. Na području četvrte 
krajiške satnije postojahu 2 župe (Bunić i Čanke), 
2 parohije (Bunić i Krbavica), te 1 škola (u Bu- 
niću). pe 

Korenica bijaše sjedište šeste krajiške sat- 
nije, kojoj pripadahu sela: Baljevac, Kamenica, 
Korenica, Petrovoselo, Trnovac, Zeljava, Jezera, 
Krčevine, Priboj, Rudanovac i Vrelo. Cijela je sat- 
nija imala 597 kuća, u kojima je stanovalo 8169 
žitelja, od toga 6362 grčko-istočne, a 1807 
rimokatoličke vjeroispovijesti. Na području šeste 
krajiške satnije postojahu 3 parohije (od toga 2 u 
Korenici i 1 u Petrovu selu), 1 župa (u Korenici) i 
2 škole (u Korenici i u Petrovu selu). : 

U Gornjem Kosinju bijaše zapovjedni- 
štvo prve krajiške satnije, koju su činila sela: 
Janjče, Kosinj (gornji i donji), Lipovo polje, Mla- 
kva, Otok, Rudinka, Selište, Vukelić selo, Krš, 
Razdolje, Ribnik, Srakljin, Sušanj i Vrelo. Cijela 
je satnija brojila 485 kuća, u kojima stanovahu 

6174 žitelja, od toga 3214 rimokatoličke, a. 2960 
grčkoristočne vjeroispovijesti. Na području prve 
krajiške satnije postojahu 2 župe (Gornji i Donji 
Kosinj), 1 parohija (Donji. Kosinj) i 2 škole 
(u oba Kosinja). 

. Lešće u dolini Gacke bijaše sjedište devete 
krajiške satnije, kojoj pripadahu sela: Alan, Dra- 
žica, Dubravčić selo, Jerbić selo,. Lišina, Ravljane, 
Sinac, Lešće, Čovići, Dujmović selo, Grič, Kolakove 
bare, Koren, Ladišić selo, Lug, Marković selo, Ma- 


. tašić selo, Orešković selo, Pavenka, Pećina, Raja- 


novo vrelo, Skela, Tupala i Vrelo. Cijela je satnija 
brojila 5549 žitelja, koji stanovahu u 472 kuće. Svi 
žitelji bijahu rimokatolici osim 10 žitelja grčko- 
istočne vjeroispovijesti. Na području devete 
krajiške satnije postojahu 3 župe (Lešće, Ravljanei 
Sinac) i 2 pučke škole (u Lešću i u Sincu). 

Otočac bijaše sjedište desete krajiške sat- 
nije, koju su činila mjesta: Cerezina, Dulibe, Ku- 
terovo, Poljane, Ponore, Švica, Gornja Švica, Do- 
nja Švica, Otočac, Biskupjak, Dubrava, Kostelčevo 
selo, Luka, Novoselja, Obilje, Poljice, Prozor, Sta. 
roselo, Šumečica i Vivoze. Cijela je satnija imala 
6820 žitelja, koji stanovahu u 563 kuće (1 kaštel), 
Na području desete krajiške satnije postojahu 4 
župe (Kuterovo, Otočac, Prozor i Švica) i 1 paro- 
hija (Gornja Švica). Po vjeroispovijesti bijaše 5444 
rimokatolika, 1375 grčko-istočnih i 1 luteran. 
U Otočcu postojahu 2 glavne učione (za mu- 
šku i žensku djecu), a izvan Otočca bijahu još 4 
pučke škole (u Švici, Kuterovu, Prozoru i u Po- 
norama). 

U Pazarištu je bilo zapovjedništvo druge 
krajiške satnije, kojoj pripadahu sela: Aleksinica, 
Izakaderma, Krušćica, Pazarište (gornje i donje), 
Pod kosom, Polje, Škvadra, Vaganac, Bakovac (ve- 
liki i mali), Brig, Draga, Dubrava, Kalinovača, 
Plana (velika i mala), Podglavica, Pod stranom, 
Popovača, Trolokve, Varoš, Žitnik (veliki i mali), 
Bužak, Dunjevac, Klanac, Oteš, Otešica most i Vra- 
novine. Cijela je satnija brojila 541 kuću, u kojoj 
je stanovao 6551 žitelj, od toga 6.536 rimokato- 
ličke, a samo 15 grčko-istočne vjeroispovijesti. 
Na području druge krajiške satnije postojahu 
3 župe (Aleksinica, Gornje Pazarište i Donje Pa- 
zarište) i samo jedna škola (u Gornjem Pazarištu). 
Sjedište zapovjedništva druge krajiške satnije bi- 
jaše isprvice u Gornjem Pazarištu, a kasnije u 
Klancu. 

Perušić bijaše sjedište treće krajiške sat- 
nije, koju su činila sela: Bukovac, Kaluđerovac, 
Karaula, Klenovac, Konjsko brdo, Kvarte, Malo 
polje, Mizinovac, Perušić, Prvanselo, Podore, Stu- 
denci i Sveti Marko. Cijela je satnija imala 5856 
žitelja, koji stanovahu u 422 kuće. Po vjeroispovi- 
jesti bijaše 5278 rimokatoličkih a 569 grčko- 
istočnih žitelja. Na području treće krajiške sat“ 
nije postojahu 2 župe (Kaluđerovac i Perušić), 1 
parohija (Klenovac) i 1 škola (Perušić). 

U Škarama je bilo zapovjedništvo osme 
krajiške satnije, kojoj pripadahu sela: Dabar, Do- 
ljani, Glavače, Petrinić polje, Pothum i Škare. Ci- 
jela je satnija brojila 419 kuća, u kojima je sta- 
novalo 5410 žitelja, od toga 4583 grčko-istočne, 
a 827 rimokatoličke vjeroispovijesti. Na području 

osme krajiške satnije postojahu 3 parohije (Da- 
bar, Doljani i Škare), 1 župa (Dabar) i 3 škole (u 
Dabru, u Doljanima i u Škarama kod Otočca). 


SvetiJuraj bijaše sjedište 12. krajiške sat- 
nije, koju su činila sela: Biljevine, Bilo Polje, Bo- 
bovišće, Crnika, Debela Kosa, Dumboka, Ermotine, 
Kamenica, Matešić Podi, Oltar, Orih, Planikovac, 
Podrepovac, Rača, Rakita, Rastovac, Razbojišće, 
Seline, Skorupovo, Smokvica, Turnina, Tuževac, 
Sveti Juraj; Volarice, Žrnovnica, Žuniševac, Jabla- 
nac, Krasno, Lukovo, Borovci, Ivanča, Sveti Križ, 
Lug, Koromačina, Padež, Balenska draga, Bilenski 
Podi, Briznice (male i velike), Crnatkuša, Drndić, 
Dolac, Dubrave, Dundović Podi, Dušikrava, Ertova, 
Jezera, Jurkuša, Klenova zidina, Lokvica, Njive, 
Panos, Pećca, Pekina Draga, Potkuke, Pod stra- 
nom, Rakovica, Stinica. (gornja i donja), Stokić 
Podi, Škrape, Trsine, Torak, Ušljivac, Vlaka (stara 
i nova), Vranjak, Zavratnica, Živi Bunari, Akšići, 
Anići, Devčići, Lemić, Modrić (gornji i donji), Sa- 
mardžije, Vukelići, Biluće, Doline, Dragičević Do- 
lac, Klada (gornja i donja), Lokva, Struge, Trno- 
vac, Tomaić Draga, Zagon, Prizna (gornja i donja), 
Lomivrat, Karavla, Bačvica (gornja i donja), Guste 
Zidine, Marama, Lokva, Panžinac, Pode, Starigrad 
(gornji i donji), Dolac, Draga, Liskovac, Ljubezine 
i Stolac. Cijela je satnija imala 7090 žitelja, koji 
stanovahu u 607 kuća. Svi žitelji bijahu rimoka- 
tolici, Na području 12. krajiške satnije postojahu 
2 škole (u Krasnu i u Svetom Jurju) i 7 župa (Ja- 
blanac, Krasno, Lukovo, Prizna, Starigrad donji, 
Sveti Juraj i Sveti Križ). 

U Vrhovinama je bilo zapovjedništvo sed- 
me krajiške satnije, koju su činila sela: Babinpo- 
tok (gornji i donji), Crna Vlast, Dugi Dol, Rudo- 


polje, Turjanski, Vrhovine, Založnica i Vlast (Gor- 


nje Vrhovine). Cijela je satnija brojila 426 kuća, u 
kojima stanovahu 6193 žitelja, od toga 595 grč- 
ko-istočne, a 198 rimokatoličke  vjeroispovije“ 
sti. Na području sedme krajiške pukovnije posto- 
jahu 3 parohije (Donje Vrhovine, Založnica i Gor- 


nje Vrhovine ili Vlast) i 2 škole (Založnica i Do-_ 


nje Vrhovine). ' 

Kraljevom odredbom od 8. rujna 1873. bila je 
razvojačena cijela Vojna Krajina. Otočka krajiška 
pukovnija prestade postojati 1. listopada 1873. Za 
vojnu službu sposobni obvezanici uvršteni su u 79. 
redovitu pješačku pukovniju sa sjedištem u Otočcu, 
Teritorij bivše otočke krajiške pukovnije pretvo- 
ren je u okružje, kojim je odsada upravljalo glavno 
vojno zapovjedništvo u Zagrebu, gdje je za cijelu 
Vojnu Krajinu osnovana posebna vlada. 

Faktično sjedinjenje bivše otočke krajiške pu- 
kovnije s građanskom Hrvatskom uslijedilo je 
istom na temelju kraljevog manifesta od 15. srpnja 
1881. Hrvatski je ban Ladislav grof Pejačević s 
hrvatskom zemaljskom vladom počeo u bivšoj 
otočkoj pukovniji upravljati 1. kolovoza 1881. 


10. JUNAŠTVA NEKADAŠNJIH LIČANA 

Turci iz Bilaja i Novoga kod Gospića prova- 
liše mjeseca veljače g. 1686. u primorsko Podgorje 
pod Velebitom, da na paši otmu stoku žitelja iz 

Karlobaga. Hrvati ih dočekaju kod Kiaca, gdje 
dođe do borbe. Turčin Šaban Ražić iz Bilaja po- 
zove Hrvate, neka mu istodobno dvojica izađu na 
megdan. Izađoše Pastuović i Nikola Rukavina, s 
kojima je Ražić istodobno dijelio dvoboj. Ražiću 
pođe za rukom, te je u toj borbi ranio Pastuovića. 
No zato je Rukavina ubio ne samo Ražića, već i 
još nekoliko Turaka u Lipoglavici. 

Bosanski su Turci g. 1692. provalili u Liku, 
da opljačkaju nove žitelje, koji se nastaniše na 
nekadašnjim turskim posjedima. Turci su tom pri- 
godom popalili sva mjesta sve do Divosela kod 
Gospića. Ovdje ih dočekaše Hrvati iz Trnovca, Smi- > 
ljana i Pazarišta, koji su palikuće i pljačkaše po- 
tjerali sve do Ploščanskoga klanca, gdje ih potu- 
koše. U tome boju izgiboše hrvatski junaci: Ivan 
i Mijat Brkljača iz Trnovca, Sedmak Vrkljan iz 
Pazarišta, te Jure Milaković i Stipan Tomljenović 
iz Smiljana. 

U ratu s Turcima jurišali su Ličani g. 1716. 
na tursku tvrđu Izačić: Tom prigodom junački se 
poniješe braća Rukavina. Dva brata — kapetan 
Ivan i Panža Rukavina — poginuše kod samoga 
juriša. Treći pak brat — Marko Rukavina — za- 
dobije 7 teških rana, ali ipak ostade živ. On se 
kasnije dapače tako oporavio, da je dočekao i vi- 
soku starost. Umro je naime u Perušiću tekar 
onda, kad mu bijaše 90 godina. 

Dok je još g. 1739. trajao rat s Turcima, sa- 
stavio je vojvoda Medo Rukavina iz Lovinca odjel 
ličkih dobrovoljaca, s kojima je provalio u Bosnu 
do Bilajskoga polja. Kada se Rukavina vraćao s 
brojnom pohvatanom stokom, pođoše Turci iz Va- 

kufa u potjeru za njim, te ga stigoše kod razva- 
line kule Borićevac. Ovdje dođe do ljutoga boja, u 
kome su Ličani nadvladali Turke, te se sretno vra- 
tili u Lovinac s ugrabljenim plijenom. 

Tri paše turske provališe 24. kolovoza 1739. 
iz Bosne s velikom vojskom u Liku. Turci su opli- 
jenili selo Mazin i pohvatali mnogo ljudi. Drugi se 
Mazinjani zakloniše u Ilića čardak, gdje su ih 
Turci uzalud podsjedali. Pop Marko Polovina ustri- 
jelio je Turčina, koji htjede zapaliti kuću njegovu. 
Vojvoda Dujam Došen dočekao je prednju tursku 
četu kod mazinske Previce, Tu su Ličani isprvice 
mnogo Turaka postrijeljali, ali ipak morahu uz- 
maknuti, kad je nadošla glavna turska vojska. 
Nato su Turci oplijenili selo Bruvno i gornji Gra- 
čac sve do Kamenoga križa. Odavle se vratiše put 
polja Gubavce, gdje su prenoćili. Međutim su iste 
ove noći ovamo sa svojim četama pohrlili Dujam 
Došen, Grube Orešković, porkulab Jukić i porku- 
lab Marinković. Još po noći zaposjedoše Ličani 
klanac Gubaci, gdje je sutradan (25. kolovoza) do- 

.šlo do boja s Turcima. U tome boju poginuše 
mnogi lički junaci; a s njima također porkulab 
Marinković iz Mekinjara, te porkulab Simo Jukić 
i njegov brat Marko iz Srednje Gore. Ipak budu 
Turci potučeni i prisiljeni na povratak u Bosnu. 
Jedni se Turci vraćahu preko Mazina, ali ih kod 
Gluvih Dubrava potuče lički pukovnik Depoczy. 
Još gore prođoše Turci, koji se u Bosnu vraćahu 
preko Glogovca, Popine i Tromeđe. Na njih je 
naime u Crnim potocima kod Tromeđe udario gla- 
soviti lički junak Martin Knežević, koji bijaše tada 
Porkulab, a kasnije postade generalom. Knežević 

je sabrao Zrmanjce, Popinjane i dalmatinske pa- 
stire, koji su svoja stada pasli na ličkom zemljištu. 
S njima je razbio Turke i oslobodio mnogo zaro- 
bljenika Mazinjana i Bruvnjana. Tom prigodom 
domogao se Knežević i srebrene sinije, koju je 
imao jedan od spomenutih triju paša turskih. 

U ratu s Francezima pođoše Ličani g. 1796. u 
sjevernu Italiju, koju htjede Austriji ugrabiti Na- 
poleon Bonaparte. Četiri ličke satnije izgubiše 
mnogo vojnika 16. i 17. studenoga 1796. u borbama 
kod Arkole, gdje poginuše također poručnik Filip 
Došen i zastavnik Dujam Utvić. Napoleon je au- 
strijsku vojsku u travnju g. 1796. potukao kod Lo- 
dija i opkolio tvrđu Mantovu. Tu se nalazio i lički 
general Rukavina s 3 satnije Ličana. Francezi op- 
sjedahu Mantovu punih 9 mjeseci. Premda je po- 
sada mnogo stradala od gladi i od čestih juriša 
franceskih, ipak se predala tekar u veljači g. 1797., 
i to pod uvjetom, da smije slobodno izaći iz tvrđe. 


“Iz tvrđe je izašlo samo 146 ličkih vojnika. To bi- 


jahu ostanci onih triju ličkih satnija, koje za op- 
sade Mantove izgubiše dvije trećine ljudi. Napo- 
leon je rekao, da bi on osvojio čitav svijet, kad bi 
imao takvih vojnika, kakvi su Ličani i drugi hrvat- 
ski graničari, : 

Lika je od g. 1809. do g. 1813. pripadala Fran- 
cezima, koji su od g. 1805. držali i Dalmaciju. Kad 
je Napoleon g. 1812. provalio u Rusiju, vodio je sa 
sobom također ličku pukovniju, pošto je g. 1809. 
zavladao u cijeloj južnoj Hrvatskoj. Ličani sudje- 
lovahu 26. srpnja 1812. u boju s Rusima kod Viteb- 
ska. Tu je poginulo nekoliko ličkih vojnika, a uz 
njih također satnik Stratico i narednik Rupčić. 

Teških rana dopanuše vojnici Marko Kokotović i 
Milan Grubić. Da se izbave daljnjih patnja, odlu- 
čiše Grubić i Kokotović, da će se ubiti, kad i onako 
ne mogu rane preboljeti. I zaista oba nesretnika 
napuniše svoje puške, te ih uperiše jedan u dru- 
goga. Istodobno planu obje puške, a Grubić i Ko- 
kotović sruše se mrtvi. Njihovoj se hladnokrvnosti 
i odvažnosti uvelike začudiše franceski vojnici, pa 
i sam car Napoleon Bonaparte, komu odmah javiše 
taj slučaj. Na daljnjem putu do Moskve i na po- 
* vratku do Glogave izgubila je lička pukovnija 900 
ljudi. Od toga je na samu satniju mekinjarsku ot- 
palo 212 ljudi. Ličani su na toj vojni većinom po- 
mrli od gladi i strahovite zime, što je uništilo go- 
tovo cijelu vojsku Napoleonovu. Kada se g. 1813. 
gotovo cijela Evropa digla protiv Napoleona, na- 
vijestio ru je rat i austrijski car Franjo 1. Tada 
se pobuniše i Ličani, koji odlučiše, da slome fran- 
cesko gospodstvo. Ličani brzo pohvataše i prog- 
naše franceske časnike i činovnike, koji su boravili 
u Lici. Potpukovnik Widmayer i satnik Moroević 
sastave od Ličana jedan bataljun, s kojim provale 
u Dalmaciju, da Francezima otmu grad i tvrđu 
Zadar. Dio posade u Zadru činili su Ličani, koji 
se počnu spremati, da silom provale iz Zadra, pa 
da ovu tvrđu predađu Austrijancima. To su ruko- 
vodili lički satnici: Mesić i Gregurić. Francezi u 
Zadru nešto naslutiše; zato su iz tvrđe protjerali 
sva 3 lička satnika, lišivši ih časti i službe njihove. 
Ipak su lički vojnici izveli svoju namjeru. Oni se 
naime 2. prosinca. 1813. pobune, te udare na grad- 
ska vrata, da izađu iz tvrđe. Mato Šebalj (inače 
drvodjelac iz Bužima u Lici) svojom sjekirom ra- 

zbije gradska vrata, kroz koja pojure lički vojnici. 
No Francezi iz tvrđe napere topove, iz kojih će 
bacati kartače za Ličanima! To je opazio Šebalj, 
koji sa sjekirom u ruci poleti prama Francezima, 
te sasiječe točkove pod topovima. Dok je on one- 
Mmogućio uporabu topova, sasjekoše ga Francezi na 
komade. Njegova je udovica kasnije od Austrije 
dobila godišnju mirovinu u iznosu od 100 forinti. 
Šebalj je svojim osobnim junaštvom omogućio Li- 
čanima zauzeće Zadra. 


11. IZ LIČKE KULTURNE PROŠLOSTI 


Podgorci iz Karlobaga obrađivahu g. 1686. 
lička polja u Trnovcu, Bužimu i u Smiljanu ispod 
istočne strane Velebita. Pošto su tada još Turci 
držali tvrđu Novi kod Gospića, morahu Podgorci 
Pod zaštitom svoga oružja kopati, sijati i žeti. Sve 
do tada nijesu Podgorci radili s plugom. Tekar 
g. 1686. skovao im je prvi plug kovač Rajčević iz 
Smiljana. Njemu su Podgorci za uporabu toga 
pluga davali jedan dio požetoga žita. . 

Katolici, koji se poslije izgona Turaka g. 1689. 
naseliše u Lici i u Krbavi, dugo nijesu imali ni- 
jedne svoje crkve. Tekar iza 10 godina, kada se 
Turska mirom u Karlovcima g. 1699. odrekla svo- 
jih prava na Liku i Krbavu, moglo se pomišljati 
na gradnju katoličkih crkvi. Prvu katoličku crkvu 
dade g. 1700. graditi junački pop Marko Mesić u 
Mušaluku, gdje se on nastanio s rođacima svojim, 
Godine pak 1704. građena je katolička crkva sv. 
Mihalja u Lovincu, a nekako istodobno i katolička 
crkva sv. Antuna u Novomu kod Gospića. 

Nekada nijesu u Lici bile točno određene g r a- 
nice pojedinih posjeda. To bijaše povod čestih 
svađa, osobito radi paše za stoku. Iz takovih svađa 
nastadoše i sukobi, te se gdjekada prolila i krv. 
Da se susjedi više ne svađaju i ne krvare, dade 
lički zapovjednik Karlo grof Attems g. 1720. po- 
staviti kamene međaše, ponajviše po gorskim vr- 
huncima. 

Lika je 1. studenoga 1764. dobila prvu nje- 
mačku normalnu školu, koja je otvorena u 
Gospiću. (Kasnije su takve njemačke »Oberschule« 
podignute u sjedištima svih krajiških pukovnija, 
.t ji. u Otočcu, Ogulinu, Petrinji, Glini, Brodu, No- 
voj Gradiški, Vinkovcima, Mitrovici i t. d. Po od- 
redbi kraljice Marije Terezije morala se pak t. zv. 
»trivijalka« otvoriti u sjedištu svake krajiške sat- 
nije.) 

Prvi put je biskup Manzador g. 1766. pregle- 
dao župe u Lici. Naredne g. 1767. dala je krajiška 
uprava prvi put s lancima izmjeriti sve posjede u 
Lici. 

Na proljeće g. 1768. zasađen je prvi put u Lici 
krumpir. Svaka je satnija dobila od krajiške 
uprave za sjeme po 2 mjerova crvenoga krumpira. 
To bijaše dugoljasti krumpir, koji je u Liku do- 
vežen iz Barilovića kod Karlovca. U Gospiću je g. 
1768. sagrađena prva ljekarn a, i to nasuprot 
kuće, u kojoj bijaše stan za majora. 

Krajiška je uprava g. 1769. prvi put pokušala 
U Lici sijati kukuruz, koji je sada Ličanima 
glavna hrana, dok je to nekada bila proja. 

Godine 1771. sagrađen je u Lici most u Bu- 
daku preko rijeke Like. Mjernici su g. 1777. po 

drugi put premjerili sve zemljište ličke pukovnije. 
Tom prigodom urediše i mape. 

Ličani su g. 1778. pošli u Češku, jer se spremao 
novi rat s pruskim kraljem Fridrikom II. U Češkoj 
su Ličani vidjeli, kako dobro uspijeva krumpir, 
koji se dotle u Lici vrlo malo sadio. Na povratku 
iz Češke poniješe lički vojnici g. 1779. sa sobom 
lijepe vrste krumpira, koji su onda g. 1780. na 
proljeće zasadili po svojim njivama. Krumpir je 
veoma dobro urodio i odsada se u Lici posve udo- 
mio. 

Brušani se g. 1779. odijeliše od rimokatoličke 
župe u Trnovcu, te osnovaše posebnu svoju župu. 
U svibnju g. 1780. obavio je kanoničku vizitaciju 
biskup Cabaliny, koji je tom prigodom obišao i 
pregledao sve katoličke župe u Lici. 

Vojna je uprava g. 1781. zabranila narodnu 
nošnju, koju su dotle nosile Bunjevke u Paza- 
rištu, Smiljanu i u Trnovcu. Isto se pokušalo pro- 
vesti i u Lovincu, ali su tamošnje Bunjevke ipak 
i nadalje zadržale svoju staru nošnju. 

U Gospiću je g. 1782. sagrađena sadašnja ve- 
lika rimokatolička crkva. Na vrhunac tornja sta- 
više pozlaćenu jabuku, na kojoj je krila svoja ra- 
zastro crni carski orao. 

U Zrmanji su g. 1782. pokušali saditi vino- 
grade. Ovaj pokušaj ostade bez uspjeha, jer je u 
pravoj Lici preoštra klima, te vinova loza ne može 
dozrijeti. 

Prvi potpuni popis svega žiteljstva u Lici 
obavljen je g. 1784. Stanovnici su točno popisani i 
razređeni po spolu i p odobi života. — Grčko-istoč- 
ni vladika Jovanović pregledao je g. 1784. sve paro- 

hije u Lici, On je tom prigodom pokušao preinačiti 
žensku nošnju. U tu je svrhu odredio, da Ličanke 
moraju napustiti pregače i šve nakite, pa mjesto 
toga nositi šešire na glavi i bijele zaprege pred 
suknjom. Jovanovićev pokušaj nije uspio. 

U Liku je g. 1786. po drugi put došao car i 
kralj Josip II. On je tom prigodom odredio, da se 
ima graditi cesta iz Gospića preko Velebita do 
Karlobaga na moru. Ovu umjetnu cestu, koja Liku 
izravno spaja s morem, gradio je tadašnji major 
— kasniji general — Filip pl. Vukasović. Cesta 
je već g. 1787. bila dovršena, a Lika je time po- 
stala neodvisna od mletačke luke u Obrovcu, koja 
je dotle služila za izvoz i uvoz ličkoj trgovini. 

Lika je imala samo jedan franjevački sa m o- 
stan, i to u Kaniži kod Gospića. Josip II, koji 
je u svim zemljama svojim ukidao samostane, od- 
redio je prigodom svoga boravka u Lici g. 1786., 
da se napusti i samostan u Kaniži. Bivši redov- 
nici budu iz Kaniže poslani za župnike i kapelane 
po ličkim. selima. 

U Lici su g. 1786. sva zemljišta pregledana i 
popisana, te razređena prema svojoj kakvoći 
i plodovitosti. U selu Ploča sagrađen je g. 1786. 
velik magazin, u kome će se čuvati žito za slučaj 
gladi. ' : 

Prvi dudovi (murve) zasađeni su u Lici g. 
1787. Tada je krajiška uprava odredila, da se radi 
osiguranja prometa uz novu cestu, koja od Gospića 
preko Oštarija i Velebita vodi u Karlobag, imaju 
nastaniti Ličani iz bližnjih sela. I zaista se onamo 
preselilo cijelo selo Brušane, pol sela Komića, te 
jedan dio sela Jošan i Novi Mogorić. Po nesreći 

je naskoro buknuo rat s Turcima, te se Ličani na- 
skoro vratiše na prijašnja svoja kućišta. 

U Lici je g. 1789. građena cesta, koja preko 
Ploče vodi u Dobroselo. 

Nekada su bile velike močvare kod Trnovca: 
i Bužima. Krajiška je uprava dala g. 1792. iskopati 
velike odvodne jarke do Debelog brda. Time su 
spomenute močvare kod Trnovca i Bužima bile 
znatno umanjene, te se dobilo do 800 jutara li- 
vada na presušenom zemljištu. 

Liku je g. 1793. pregledao general Gvozdanović, 
koji dade popisati sve žiteljstvo. Sve do g. 1795. 


pripadalo je selo Ričice rimokatoličkoj župi u 


Svetom Roku. No g. 1795. budu u Lici t. zv. vika- 
rijatske crkve (lokalne kapelanije) podignute na 
samostalne župe. Tada se i u Ričicama osnovala 
posebna župa. Crkva sv. Magdalene bijaše gra- 
đena od drveta. Država je odredila, da odsada svaki 


“ župnik u Lici dobiva godišnju plaću od 300 fo- 


rinti u gotovu novcu. 

Grčko-istočna crkva sv. Petrau Bruvnu sa: 
građena je g. 1798. Tada su u Gospiću počeli 
graditi novi pukovnijski stan. (U toj kući bijahu 
iza razvojačenja Krajine g. 1873. smješteni razni 
uredi. Tako je u prizemlju bio gospićki kotarski 
ured, a u prvom katu ličko-otočko okružno upra- 
viteljstvo. Ovo je upraviteljstvo g. 1877. također 
smješteno u prizemlje, te je prvi kat ustupljen 
kao stan okružnom upravitelju, kasnije velikom 
županu.) 

Kad je Dalmacija g. 1797. pripojena Austriji, 
dade krajiška uprava prosjeći cestu 'iz Like preko 
Zrmanje u Knin. Tom je prigodom sagrađen 

most kod Previsa. A g. 1798. bude probijen put 
od Dublja iza Klepetuše do Trstenice. U Srbu i u 
Dobroselu građeni su g. 1799. časnički stanovi, a 
u Gospiću je g. 1800. podignuta mlinska brana na 
Novčici, 

Krajiška je uprava u Lici g. 1800. mnoge pa- 
šnjake pretvorila u livade. Po carskoj zapovjedi 
trebalo je povećati prirod u Lici boljim obrađi- 


vanjem. U tu svrhu bude g. 1800. u svakoj ličkoj ' 


satniji nekoliko polja prije sjetve triput uzorano, 
kako se to činilo u Češkoj i u Njemačkoj. Ipak 
niti ova obradba nije donijela očekivani uspjeh, 
jer u Lici treba mršave zemlje i dobro gnojiti, a 
tada se gnoj većinom rastepao po pašnjacima. 
General Lezini dade g. 1800. popisati sav na- 
rod u Lici. Tom je prigodom bilo uređeno stanje 
onih Ličana, koji su služili kao krajiški vojnici. 
Neki su naime Ličani kroz 8 godina (od g. 1792. 
do g. 1801.) neprestano izbivali izvan Like kao 


strijelci i šerežani u ratovima s Francezima. 


U Gospiću je g. 1804. građen kameni most 
preko rijeke Novčice. Iste je godine u Gospiću 
sagrađena i nova glavna stražara, koja je kasnije 
(g. 1873.) izgorjela. Kameni pak most u Medaku 
Preko rijeke Like sagrađen je g. 1806. Mjernici su 


og 1807. u lici triangulacijom izmjerili najviše 
vrhunce. U Ričicama je g. 1811. nanovo sagrađena 


crkva sv. Magdalene. 


84 


12. LIČKE CESTE 


Krajiška je uprava nastojala; da omogući pro- 
met Like s lukama na Jadranskom moru i g gra- 
dom Karlovcem, gdje bijaše sjedište zapovjednika 
cijele Gornje Krajine. Zato je već u vrijeme kralja 
Karla (god. 1711.—1740.) sagrađena cesta, koja iz 
Gospića vodi preko Oštarija u Karlobag. To je t. 
zv. »stara Karolinska cesta«, jer je godine 1786. 
u istom pravcu preko Velebita izgrađena druga 
»nova« cesta. Kako je i ta cesta bila prestrma, 
počela je krajiška uprava godine 1844, graditi sa- 
dašnju cestu od Gospića do Karlobaga s brojnim 
serpentinama (zavojima). Pod upravom majora 
Knežića i časnika Kekića gradila se ta cesta ne- 
prekidno do godine 1847. Uslijed rata g. 1848. i 
1849. prekinuta je gradnja, koja je dovršena g. 
1850. 

Po nalogu cara Josipa II. počeo je major 
Struppi g. 1776. graditi cestu od Senja preko Bri- 
nja i planine Kapele do Karlovca. Kad je ta cesta 
bila g. 1779. dovršena, uredila je krajiška uprava 
na njoj promet čisto vojnički. Namješteno je 
naime nekoliko časnika sa 400 vojnika te s veli- 
kim brojem kola i konja. Takav se promet na toj 
»Jozefinskoj cesti« vršio 9 godina; ukinut je g: 
1788. jedino zato, da krajišnici uzmognu nešto za- 
Služiti prevažanjem putnika i otpremanjem robe 
na svojim kolima. 

Isti car i kralj Josip II. dade na tu Jozefinsku 
cestu: g. 1787. nadovezati »Dalmatinsku cestu«. To 
je zapravo lička cesta, jer vodi od Žute Lokve 
preko Otočca, Perušića, Gospića, Metka, Raduča, 

Ričice, Štikade, Gračaca i Zrmanje do Palanke na 
granici (tada još mletačke) Dalmacije, odakle se 
nastavlja dalje prema Kninu. Ta je gradnja ubr- 
zana uslijed velikoga rata s Turcima, te je cesta 
dovršena već godine 1789. 

Još u srednjem vijeku postojala je cesta, koja 
je od Svetoga Roka kod Lovinca vodila preko Ve- 
lebita u Obrovac i dalje u Zadar, Ta se cesta zvala 
»Crna kraljica« možda zato, što je građena u vri- 
jeme Barbare Celjske (»Crne kraljice«), žene kralja 
Sigismunda. Kako je ta »Velebitska cesta« bila 
uska i strma, teško se na njoj odvijao promet. Zato 
je krajiška uprava g. 1827. povjerila kapetanu 
Knežiću, da izgradi preko Velebita novu cestu. S 
velikom je vještinom Knežić 5 godina gradio tu 
2 milje (t. j. 15 kilometara) dugu cestu od Sv. Roka 
do granice dalmatinske. Graničari su morali »ro- 
botati«, t. j. lomiti kamen i zidati cestu, koja se u 
serpentinama vijala preko Malog Alana; ipak ni- 
jesu radili posve badava, jer im je krajiška uprava 
dala neku odštetu. Cesta je isprvice bila široka 
samo 15 stopa (5 metara), ali ju kasnije proširiše 
na 21 stopu. Gradnja te »Velebitske ceste« dovr- 
šena je g. 1832., kada ju predadoše prometu. K 
otvorenju te ceste došli su krajiški generali i mnogi 
časnici, a i brojni Dalmatinci. (Prigodom spomi- 
njem, da je nedavno izgrađena nova cesta, koja 
iz Obrovca vodi u Gračac mjesto u Sv. Rok.) 

Brzo se opazilo, da je »Jozefinska cesta« iz- 
među Senja i Vratnika prestrma. Zato ju već kon- 
cem 18. vijeka dade preložiti krajiška uprava. Taj 
posao izveo je podmaršal Filip Vukasović, glaso- 
viti graditelj »Lujzinske ceste«, koja vodi od Kar- 

lovca do Rijeke. Ipak se i poslije toga vidjelo, da 
Jozefinska cesta ne odgovara potrebama prometa, 
jer je preuska i veoma strma. Zato je dvorsko 
ratno vijeće u Beču g. 1830. odredilo, da se Joze- 
finska cesta mora valjano pregraditi ili iznovice 
graditi. Kapetan Knežić dobije nalog, da kao pri- 
znati stručnjak izradi potrebit elaborat. 

Knežić je razložio, da Jozefinska cesta bez po- 
trebe vodi preko Velike Kapele (1011 metara nad 
morem), uslijed čega strada od sniježnih nanosa. 
Odstranjivanje snijega na toj visini stoji mnogo 
posla i novaca. To bi se znatno umanjilo, ako se 
od Senja izvede cesta drugim putem, t. j. preko 
Krivoga puta, Drežnice, Jasenka, Musulinskog po- 
toka i Ogulina do Generalskoga Stola, odakle bi 
dalje do Karlovca ostao sadašnji pravac Jozefin- 
ske ceste. Na spomenutom putu ne bi se cesta ni- 
gdje uzdigla više od 632 metra iznad mora. 

Dvorsko je ratno vijeće odbilo taj Knežićev 
prijedlog iz razloga, što bi na tako zasnovanoj 
cesti bio slab promet, jer uz cestu ne bi bilo do- 
voljno napučenih mjesta, a manjkala bi i skloništa 
za putnike. Zato je Knežić morao izraditi drugi 
elaborat, kojim se Jozefinska cesta pregrađuje na 
potezu od Prokika preko Velike Kapele do Tounja 
u duljini od 77 kilometara, te od Senja do Vrat- 
nika. 

Pod upravom Knežića započela je pregradnja 
Jozefinske ceste godine 1833., a potrajala je do g. 
1843. Obično je radilo 800 graničara, koji bijahu 
»robotaši« ali ipak uz neku odštetu, jer su na dan 
dobili po 10 novčića. (Tada se forinta dijelila na 
60, a ne na 100 novčića.) Uz graničare je radilo 

do 200 primorskih zidara, koji su dobivali potpunu 
plaću. Izračunalo se, da 1 tekući hvat ceste od 
vrha planine Kapele do Josipdola stoji 14 forinti 
i 20 novčića. Da krajiška uprava dođe do potre- 
bitog novca, prodala je u Krajini sve erarske pi- 
lane, mlinove i gostionice. 

Tečajem te gradnje postao je kapetan Knežić 
majorom. On je najprije počeo graditi most kod 
Tounja. Odanle se napredovalo prema planini Ka- 
peli, te se već g. 1835. doprlo do vrha Kapele. 
Knežić dade na drugo mjesto premjestiti obelisk, 
koji je bio podignut ispod Modruške gore, gdje je 
dotle bila polovica puta između Senja i Karlovca. 
G. 1836. započeo je Knežić gradnju sadašnje ceste, 
koja od Vratnika vodi u Senj. Od nekadašnje Vu- 
kasovićeve ceste služio je odsada za kolni put samo 
“onaj dio, koji vodi od Sv. Križa u Stolac. 


13. VAŽNIJI MOSTOVI U LICI I KRBAVI 


Kod Budaka je g. 1852. sagrađen svođeni 
most preko rijeke Like na državnoj (t. zv. dalma- 
tinskoj) cesti blizu Ličkoga Osika. Most je građen 
od kamena, i to od tvrdoga sivoga vapnenca, koji 
je proizveden na samom gradilištu. Most ima pod 
svodovima 3 otvora, od kojih je svaki širok 17 me- 
tara i 15 centimetara, Od najvišeg vodostaja rijeke 
do sredine svoda ima još 8 metara i 57 centimetara. 
Desno i lijevo nalaze se na mostu kameni nasloni 
zidovi, među kojima je kolnik širok 5 metara i 53 
centimetra. Zajedno sa zaslonima visok je most 18 
i po metra. Predaja kaže, da je taj most gradio 

onaj isti talijanski graditelj, koji je podigso i ka- 
meni most kod Kaluđerovca. 
U Gospiću je g. 1830. na potoku Novčici 


sagrađen svođeni most. Za njegovu je gradnju upo- ' 


trebljen sivi tvrdi vapnenac, kakvoga ima u oko- 
lici Gospića. Preko mosta vodi državna »dalma- 
tinska« željeznica. Most ima 2 jednaka svoda, 
svaki u širini od 12 metara. Kolnik je na mostu 
širok 6 metara, a ima desno i lijevo zidane na- 
slone. Zajedno s ovim naslonima visok je most 12 
metara. Iznad visokog vodostaja ima još 4 metra 
i 75 centimetara do sredine svoda. Kod naglih i 
dugotrajnih kiša običaje Novčica znatno nabujati, 
pa onda teče velikom brzinom. Trebalo je dakle 
most zaštititi proti navali nagle vode, To je valjda 
ponukalo graditelja mosta, da željeznim sponama 
sapne oba upornjaka sa srednjim stupom. Nije nam 
poznato, tko je taj most gradio i koliko su iznosili 


* građevni troškovi, 


U Gračacu je kralj Franjo dao g. 1814. na 
potoku Otuči graditi velik svođeni most od crnoga 
vapnenca, kakav se dobio na samom gradilištu. 
Otuča ima doduše samo 15 metara široko korito, 
ali taj potok uslijed jakih kiša (a i na proljeće, 
kada se naglo topi snijeg) običaje silno nabujati. 
Takvom se prigodom voda razlije izvan svoje niske 
obale. Poplava Otuče znade potrajati i dulje vre- 
mena. Otuča se naime gubi u ponorima ispod Ve- 
lebita, ali ovi ponori ne mogu brzo progutati svu 
vodu, koju donese potok. Zato je nad Otučom tre- 
balo izvesti mnogo širi most, nego li je širina ko- 
rita njenog. Tako je izgrađen preko 60 metara dugi 
most, koji ima 7 otvora, a svaki je širok 7 metara 

i 60 centimetara. Kolnik je na mostu širok 5 me- 
tara i 70 em., a ima zidane naslone s obje strane. 
Zajedno s naslonom visok je most 6 metara i 30 
cm. Prigodom proloma oblaka godine 1873. naglo 
je nadošla silna voda u Otuči. Voda je potkopala 
stup između drugoga i trećega otvora. Uslijed toga 
porušeni su svodovi nad ovim otvorima, ali su još 
iste godine ponovno izvedeni. 

Blizu sela Kaluđerovca sagrađen je g. 
1836. svođeni most na rijeci Lici. Most je građen 
od kamena (tvrdoga sivoga vapnenca) na općin- 
skoj cesti, koja iz Perušića vodi u selo Klanac. 
Otvor mosta ispod svoda ima širinu od 28 metara 
i 80 centimetara. Desna je i lijeva obala Like pe- 
ćinasta i veoma strma, a most se diže punih 30 
metara nad koritom rijeke. Mosni upornjaci po- 
čivaju neposredno na litici, a svod je sapet jakim 
željeznim sponama. Pogled s toga mosta na du- 
boko korito Like, omeđašeno golim klisurama, 
ostaje gledaocu trajno u pameti, jer se tu vidi zaista 
»divlje-romantična« priroda. Sve do g. 1885. nije 
most imao naslone, a g. 1892. popravljen je most, 
jer se na upornjacima pokazaše neke pukotine. Kol- 
nik je na mostu širok 4 metra i 40 centimetara. 
Nije nam poznat graditelj toga mosta. Usmena pre- 
daja veli, da je graditelj bio Talijan, pa da je imao 
velikih poteškoća i neprilika, jer je tečajem grad- 
nje voda u Lici naglo porasla i odnijela skele. 

Kod sela Bilaja blizu Gospića postojao je do 
godine 1878. drveni most preko rijeke Like. Tada 
je zapovijedajući general Franjo barun Filipović 
odredio, da se mjesto drvenoga podigne kameni 
most. Gradnju su dostali Karlo Antonić i Mato 

Dražić, građevni poduzetnici iz Primorja. Oni su 
tvrđi crni vapnenac za gradnju ziđa i svodova mo- 
rali dovažati iz kamenoloma kod brda Oštre, koje 
je 10 kilometara udaljeno od Bilaja. Oba upornjaka 
i srednji stup izvedoše graditelji na samoj litici. 
Most ima 2 otvora, svaki u širini od 14 metara. 
Kolnik je na mostu širok 6 metara. Desno i lijevo 
od kolnika postoje nasloni, izvedeni od klesanoga 
kamena. Zajedno s ovim naslonima ima most vi- 
sinu od 12 i po metra. Od najvišega vodostaja do 
sredine svoda ima jošte 7 metara. Radi povišenja 
mosta morali su graditelji podignuti i državnu (dal- 
matinsku) cestu u duljini od 320 metara. Gradnja 
je trajala 18 mjeseci, a stajala je (zajedno s rekon- 
strukcijom državne ceste) 50.000 forinti. Most je 
prometu svečanim načinom predan g. 1879. u pri- 
sutnosti generala Filipovića, koji je tada propu- 
tovao cijelu Liku. 

Medak je g. 1840. dobio kameni svođeni 
most preko potoka Glomočnice na državnoj (t. zv. 
dalmatinskoj) cesti. Za gradnju je upotrebljen crni 
vapnenac, koji je proizveden na samom gradilištu. 
Most ima dva otvora, koji nijesu jednaki, jer je 
veći otvor širok 10 metara i 40 centimetara, dok 
manji otvor ima jedva 6 metara širine. Iznad vi- 
sokog vodostaja ima veći otvor 5 metara i 20 cen- 
timetara do sredine svoda, a manji otvor samo 3 
metra. Kolnik je na mostu širok 4 metra i 20 centi- 
metara, a ima desno i lijevo zidane naslone. Ka- 
rakteristično je, da kolnik na mostu nije izveden 
ravno, već da od višega svoda nižemu pada za 5 
stupnjeva. Nije nam poznat graditelj medačkoga 

mosta, a ne znamo niti koliko je stajala gradnja 
toga mosta, 

Otočac je imao drveni most na onom ru- 
kavu rijeke Gacke, koji teče prema Brlogu. Kako 
je taj most bio već ruševan, odredila je krajiška 
zemaljska vlada (kod vojnoga zapovjedništva u Za- 
grebu), da se mjesto drvenoga podigne kameni 
most. Posao je g. 1873. preuzeo riječki trgovac 
Katarinić. Gradnja je mosta trajala 3 godine, a 
stajala je 74.000 forinti. Blizu Otočca našao se sivi 
i dosta tvrdi vapnenac, od koga su klesari pro- 
izveli građevni materijal za mosno ziđe. Za svod 
je upotrebljen crni vapnenac iz 20 kilometara uda- 
ljenoga kamenika kod Žute Lokve. Isti je kamen 
služio za gradnju naslona na mostu. Novi svođeni 
i kameni most ima samo jedan otvor, koji je dug 
13 metara i 60 centimetara. Širina mosta između 
oba naslona iznosi 7 i po metra, a visina mosta 
zajedno s naslonima mjeri u sredini 5 i po metra. 
Prigodom gradnje toga mosta imao je poduzetnik 
znatnih neprilika radi toga, što je tlo bilo veoma 
močvarno. Kod izvedenja temelja za upornjake i 
za krilne zidove moralo se pilote nastavljati, jer 
se prvi piloti posve. izgubiše u glibu. 

U Lešću je na rijeci Gacki nekada postojao 
drveni most s 3 jednako široka otvora. Tečajem 
vremena sagnjila je oplata drvenih i vrlo masiv- 
nih pilova, na kojima je počivao most. Kako je 
sagnjila i nadgradnja mosia, trebalo je pristupiti 
gradnji novoga solidnijega mosta. Trošak za grad- 
nju dalo je zajedničko ugarsko-hrvatsko ministar- 
stvo komunikacija, budući da se taj most nalazi 
na »državnoj« (dalmatinskoj) cesti. Novi je most 

podignut g. 1889. od kamena i željeza, a stajao je 
(zajedno s nasipima i s uređenjem ceste) oko 38.000 
forinti. Upornjaci su izvedeni od kamena na na- 


* ravnom kamenitom tlu. U visini od 4 metra leži 


na tim upornjacima željezna konstrukcija s para- 


.boličkim oblukom, koji je u sredini visok 6 me- 


tara. Željeznu je konstrukciju za taj most doba- 
vila i montirala tvrtka Schlick iz Budimpešte. Ci- 
jeli most ima samo jedan otvor, koji je dug 37 
metara i 80 centimetara. Kolnik je na mostu širok 
6 metara, Hrastove platice na kolniku počivaju na 
9 željeznih traverza, koje su opet položene na 13 
jakih poprečnih željeznih greda. 

Kod sela Srba podigoše Francuzi (g. 1810. do 
1813.) svedeni most na rijeci Uni. Taj most ima 
3 nejednaka otvora u paraboličnim oblucima. Sred- 
nji je otvor dug 7 metara i 60 centimetara, a oba 
pobočna otvora po 6 m. i 65 cm. Most je građen 
od veoma tvrdoga konglomerata kamena vapnenca, 
koji se našao na obronku brda Urlaja kod Srba. 
Kolnik je među naslonima širok 5 m. i 70 cm. U 
sredini je most visok 5 m. i 20 cm, Nije nam po- 
znato ime graditelja toga mosta, a ne znamo, niti 


koliko je stajala gradnja toga mosta. Na lijevoj >| 


obali rijeke Une izveden je g. 1889. tik toga svo- 
čenoga mosta 6 metara širok otvor, koji pokrivaju 
željezne traverze. To je učinjeno zato, da se bez 
pogibelji za most odvede voda, koja običaje u ri- 
jeci naglo doči i udarati na lijevi upornjak. 

14. LIČKA DILIŽANSA 


G. 1892. bijaše u Zagrebu ravnatelj pošta i 
brzojava za cijelu Hrvatsku i Slavoniju Škender 
pl. Vučetić, podrijetlom Ličanin. Vučetić je razumio 
nevolju Ličana, koji su tada bili odijeljeni od 
svjetskoga prometa, jer je najbliža željeznička po- 
staja Ogulin bila 126 kilometara udaljena od Gos- 
pića, glavnoga mjesta ličkoga. Zato se Vučetić po- 
brinuo, da promet između Gospića i Ogulina olakša 
»diližansom«, t. j. poštanskim kolima, koja će osim 
pošte otpremati i putnike. Takva su kola bila dvo- 
vrsna: ljetna i zimska. Ljetna je diližansa mogla 
prevažati trojicu — a za nuždu i četvoricu — put- 
nika. Zimska je diližansa bila znatno lakša, te je 
mogla primiti samo 2 osobe. Svaki je putnik imao 
pravo da sa sobom besplatno ponese prtljagu do 
10 kilograma težine; za težu prtljagu plaćalo se 
prema ustanovljenom cjeniku. 


Poštanska je uprava za »ličku diližansu« dala 
u Zagrebu izraditi 8 kola, i to 4 zatvorena (za 
zimu) i 4 otvorena (za ljeto). Prva postaja od Go- 
spića bit će Osik, druga Perušić, treća Lešće, če- 
tvrta Otočac, peta Brlog, šesta Žuta Lokva, sedma 
Brinje, osma Jezerane, deveta Josipdol, a deseta 


Ogulin. Pristojba za vožnju ustanovljena je sa 70 


novčića po svakoj postaji bez obzira na razliku u 
daljini. Iznimku je činila samo vožnja između 
Josipdola i Jezerana, gdje se (radi prijelaza preko 
planine Kapele) plaćala dvostruka pristojba. Tko 
je uzeo izravnu kartu od Gospića do Ogulina, pla- 
tio je ipak samo 7 forinti, 

Ličani su dilažansi dali ime »deležane«. Pro- 
met je diližansom započeo 10. travnja 1892. Kola 
su jurila razmjerno vrlo brzo; vukla su ih naime 
4 konja, koji se mijenjahu na svakoj postaji. Dili- 
žansa je iz Gospića odlazila u 6 sati pod večer, te 
je u Otočac došla u 1 sat iza ponoći, a u Ogulin 
o podne ili najkasnije u 1 sat poslije podne. Prema 
tomu je diližansa 126 kilometara dugi put od Gos- 
pića do Ogulina prevalila za 18 do 19 sati, dok su 
obična lička kola za taj put trebala 3 dana, ako se 
putem nijesu mijenjali konji. Diližansa je u Ogulinu 
imala priključak na vlakove, koji su poslije objeda 
kretali na obje strane: prema Rijeci i prema Za- 
grebu. Iz Ogulina je diližansa put Like odlazila 
svaki dan ujutro u 5 sati, da uzmogne preuzeti 
putnike, koji doputovaše vlakovima iz Rijeke i Za- 
greba. Ova je diližansa u 5 sati poslije podne stigla 
u Otočac, a u 11 sati na večer u Gospić. 

Prvi su putnici diližansom hvalili ta kola, da 
su »gospodski uređena, a putnici da su zaštićeni 
od svake nepogode vremena«. Poštanska je uprava 
oglasila, da se »sjedala za vožnju diližansom mogu 
unaprijed naručivati samo u Gospiću i u Ogu- 
linu. Kod usputnih postaja — ili za kraću vožnju 
— mogu se karte kupiti samo neposredno prije 
odlaska diližanse, jer će prednost imati oni, koji 
plate cijelu pristojbu za vožnju Ogulin—Gospić«. 

15. LIČKA ŽELJEZNICA 


Italija je g. 1866. pokušala, da Austriji otme 
njenu pokrajinu Dalmaciju. Tada su bečki držav- 
nici prvi put osjetili, kako je to iz strateških ra- 
zloga nezgodno, što Dalmacija nema željezničke 
veze s Austrijom. Da se u slučaju rata uzmogne 
vojska bez zapreke otpremati u Dalmaciju, za- 
mišljena je gradnja takve željezničke pruge, koja 
bi Dalmaciju preko Like spajala s Hrvatskom. Ova 
je misao dozrela početkom g. 1873., kada se do- 
vršavala gradnja željezničke pruge od Karlovca 
do Rijeke. (Usput valja spomenuti, da je Bosna 
tada još pripadala Turskoj. Dalmacija se dakle 
mogla s Bečom spojiti samo preko Like.) 

Austrijska je vlada zaista na proljeće g. 1873. 
predložila »carevinskom vijeću« na prihvat zakon- 
sku osnovu o gradnji dalmatinske željeznice. Prvi 
članak te osnove glasi ovako: 

»Opunomoćuje se vlada, da gradnju lokomo- 


tivne željeznice od Splita preko Perkovića i Drniša 


do Knina — zatim odatle preko Očestova do dal- 
matinsko-hrvatske zemaljske granice ujedno s 
ograncima od Perkovića do Šibenika i od Oče- 
stova preko Benkovca do Zadra — osigura, podi- 
jeliv koncesiju uz uvjete ovoga zakona. Koncesija 
će se podijeliti istom onda, kada se uslijed ugovora 


s ugarskom vladom osigura spoj glavne pruge S , 


hrvatsko-ugarskom željezničkom mrežom.« 
Carevinsko je vijeće primilo taj zakon, koji 
je 30. travnja 1873. dobio i kraljevu potvrdu. Za- 
kon je predvidio takav sustav koncesije, gdje se 
od strane države zajamčuje izvjestan čisti prihod. 

Međutim je na jesen g. 1873. (uslijed neuspjeha 
»svjetske izložbe« u Beču) nastao u Austriji nov- 
čani »krah«. To je poništilo mogućnost, da se izda 
koncesija za gradnju spomenutih željezničkih pru- 
ga u Dalmaciji, Mjesto toga izradila je austrijska 
vlada g. 1874. drugi zakon, koji predviđa, da se u 
Dalmaciji na račun same države izgradi barem je- 
dan dio zasnovanih pruga. Poimence od Splita 
preko Perkovića do Siverića (mjesto od Knina) s 
ogrankom od Perkovića do Šibenika. Austrijska 
je vlada svoju zadaću zaista izvršila, te je 4. listo- 
pada 1877. predala prometu prugu SpA 
s ogrankom Perković—Šibenik. 

Kad je Turska morala g. 1878. Austro-Ugar- 
skoj prepustiti upravu Bosne i Hercegovine, nikla 
je u Dalmaciji ideja, da se željeznička pruga 
Split—Siverić produlji do Knina. Odavle bi želje- 
znica dolinom potoka Butišnice i rijeke Une vodila 
preko Bihaća do Bosanskoga Novoga na ušću Sane 
u rijeku Unu. Tada je već postojala željeznička 
pruga Banjaluka—Bosanski Novi, koja se preka 
Doberlina, Kostajnice i Sunje imala produljiti do 
Siska, odakle je već g. 1862. tekla željeznička 
pruga do Zagreba. Tako bi Split bio najkraćim 
putem vezan sa Zagrebom, a splitska bi luka po- 
stala izlazište za izvoz drva i ruda iz bogate za- 
padne Bosne. 

Austrijska je vlada — na odlučan zahtjev 
hrvatskih zastupnika iz Dalmacije — u svibnju g. 
1883. predložila carevinskomu vijeću zakon o grad- 
nji željezničke pruge od Siverića preko Drniša do 
Knina. Kad je parlamenat primio taj zakon, pri- 
stupila je austrijska vlada i samoj gradnji, te je 

željeznička pruga Siverić—Drniš—Knin bila 7. 
lipnja 1888. predana prometu. ' 
Madžari bijahu od prvoga časa protivnici že- 
ljezničke veze Dalmacije s Hrvatskom. Oni se 
naime bojahu, da će Split konkurirati Rijeci, koju 
je Ugarska (počevši od g. 1873.) smatrala ne samo 
svojora lukom, nego i faktičnim dijelom Ugarske. 
Zato su Madžari uspješno sprečavali nastavak iz- 
gradnje dalmatinske željeznice bilo preko Like bilo 
preko zapadne Bosne. I zaista je pruga Split—Knin 
čekala još 37 godina na svoj spoj sa Zagrebom. 
Lakše je i brže Rusija izgradila željeznicu preko 
cijele Sibirije, nego li je Lika dobila svoju prugu! 


Povoljniji izgled za izgradnju ličke željeznice ' 


nastade tekar g. 1907. Tada je naime Ugarska 
htjela da svoj izvoz u Njemačku emancipira od 
Austrije. U tu je svrhu trebalo izgraditi još jedan 
kolosjek na željezničkoj pruzi, koja od ugarskoga 
grada Košice vodi u njemačku Šlesku. Zato je 
ugarska vlada g. 1907. (prigodom obnove nagode s 
Austrijom) zamolila austrijsku vladu, da postavi 
još jedan kolosjek na austrijskom dijelu spomenute 
pruge, t. j. između gradova Jablunka i Tješin (u 
tadašnjoj austrijskoj Šleskoj). 

Hrvatski zastupnici iz Dalmacije izrabiše tu 
molbu ugarske vlade. Oni su naime uputili austrij- 
sku vladu, neka ispuni želju ugarske vlade samo 
pod uvjetom, da Ugarska prije toga izgradi ličku 
željeznicu. Austrijska je vlada postavila još jedan 
zahtjev: da se naime gradi i željeznička pruga od. 
Karlovca preko Ozlja i Metlike do Novoga Mesta 
u Kranjskoj. I zaista je kod zakona o produženju 

austro-ugarske nagode došlo do t. zv. »junctima«, 
koji glasi ovako: 

»Postavljanje još jednoga kolosjeka uzduž 
pruge Jablunka—Tješin uz istovremeno proširenje 
stanice Tješin ne će se smjeti započeti prije, nego 
li bude na ugarskom zemljištu izgrađena želje- 
znička pruga od Novoga Mesta do Karlovca i od 
Knina do Ogulina ili kojega drugoga mjesta na 
pruzi Karlovac—Rijeka.« 

Ličani se nadahu, da će odmah započeti grad- 
nja željezničke pruge kroz Liku. Tako će biti 
zgode, da narod nešto zaradi i kod kuće, a ne samo 
u dalekom svijetu, jer će za gradnju pruge trebati 
mnogo radnika, koji će zemlju kopati, kamen 1o- 
miti, šume krčiti i mostove dizati. 

I zaista se ugarsko-hrvatska zajednička vlada 
u Budimpešti odmah pobrinula, da što povoljnije 
riješi financijalnu stranu toga pitanja. U tu je svrhu 
Stvoren financijalni konzorcij, koji će namaknuti 
sredstva za gradnju ličke željeznice, te koji će oba- 
viti sve predradnje za taj željeznički projekt. U 
taj konzorcij stupiše: Union banka u Beču, Peštan- 
ska ugarska komercijalna banka, Ugarska agrarna 
i rentovna banka, te Dioničko društvo ugarskih vi- 
cinalnih željeznica. Država se obvezala, da će za 
gradnju ličke željeznice pridonijeti 35 postotaka 
potrebite glavnice, dok će taj financijalni konzor- 
Cij iz vlastitih sredstava namaknuti preostalih 65 
postotaka glavnice; država jamči konzorciju, da će 
na uloženu glavnicu dobivati ugovorene kamate 
kao čisti dobitak, 

Austrijska je vlada pravodobno obavila sve 
predradnje u Dalmaciji. Inžiniri Lapenna i Zam- 

berlin obaviše još godine 1904. i 1905. trasiranje 
željezničke pruge od Knina do Golubića, kao dal- 
matinski dio t. zv. Unske pruge. U Kninu je g. 
1908. osnovana ekspozitura za trasiranje pruge 
preko Like. Tu je inžinir S. Jelić izradio defini- 
tivan detaljni projekt za prugu Knin—Pribudić. 
Na temelju toga projekta faktično je i građena 
ličko-dalmatinska željeznica. 

Ugarski je financijalni konzorcij g. 1907. oba- 
vio studij željezničke trase u 2 različita pravca. 
Jedna se trasa držala projekta, što ga je prije 30 
godina izradio general Antun vitez Mollinary, koji 
je tada kao zapovjednik zagrebačkoga vojnoga 
zbora upravljao Vojnom Krajinom. Po tome pro- 
jektu vodila bi željeznička pruga od Ogulina 
preko Plaškoga, Male Kapele, Vrhovina, Perušića, 
Gospića i Gračaca u Knin. Druga je trasa zamislila 
željeznicu od postaje Tounj ispred Ogulina, odakle 
bi pruga išla preko Slunja u Bihać, pa onda doli- 
nom rijeke Une do Knina. 

Na jesen g. 1908. obavljen je politički ophod 
projektirane željezničke pruge od Ogulina do Pla- 
škoga. Tom su prigodom sporazumno s interesen- 
tima utanačene sve potrebite građevine i uređaji, 
naročito: smjer pruge, mostovi, propusti, viađukti, 
tuneli, prijelazi, željezničke postaje, stajališta i 
paralelni putevi. Međutim je izbilo pitanje: zar ne 
bi bilo shodnije, da lička pruga ima svoje ishodište 
na željezničkoj stanici u Oštarijama mjesto u 5 
kilometara udaljenijem Ogulinu? Da se to pitanje 
riješi, došao je 14. travnja 1908. u Ogulin mini- 
sterijalni savjetnik Vladimir Ehrenhčfer. Odluka 
je pala u prilog Ogulina. Sutradan je Ehrenhčfer 

predvodio mješovito povjerenstvo, koje je obavilo 
politički ophod buduće željezničke pruge od Pla- 
škoga do Saborskoga. Madžari su naime zamislili, 
da ličkoj željeznici pridadu ogranak Plaški—Sa- 
borsko—Drežnik—Bihać. Time bi izvoz iz Bihaća 
(i zapadne Bosne) navrnuli preko Ogulina na Ri- 
jeku; podjedno bi time osujetili izgradnju t. zv. 
»unske pruge«, jer bi zapadna Bosna već imala 
izravnu vezu s morem preko Ogulina i Rijeke. 
(Tako se dade protumačiti, zašto je spoj ličke že- 
ljeznice udešen preko Ogulina prema Rijeci mjesto 
preko Oštarija u smjeru prema Zagrebu.) ' 

Financijalni je konzorcij iza poduljeg vijeća- 
nja predložio detaljni proračun za gradnju ličke 
željeznice. Taj su proračun točno preispitali na 
to pozvani službeni vještaci ugarsko-hrvatskoga 
zajedničkog ministarstva trgovine. Na osnovu toga 
proračuna započele su daljnje potrebite rasprave 
o načinu izgradnje i financiranja ličke željeznice. 
Konačni je rezultat ovih rasprava bio taj, da je 
zajedničko ministarstvo trgovine prihvatilo ovaj 
način rješenja toga pitanja: 

»Željeznička pruga Ogulin—dalmatinska gra- . 
nica u pravcu, koji iđe rekao bih sredinom ličko- 
krbavske županije, ima se na državni trošak iz- 
graditi kao državna željeznica po normama glavne 
pruge drugoga reda. Nadzor nad gradnjom vršit 
će ravnateljstvo državnih željeznica; samu pako 
gradnju izvodit će financijalni bankovni konzor- 
cij uz jednu ustanovljenu paušalnu svotu.« 

Prema tomu je i sama vlada zabacila prvo- 
bitnu namjeru, da ličku željeznicu — kad ju već 
mora graditi — izgradi kao »vicinalnu« prugu. Li- 

čani bijahu zadovoljni s takvim rezultatom pre- 


govora, jer su sve hrvatske »državne« željeznice, 


kojima jure i brzovlaci, izgrađene po normi »glav- 
nih« željeznica drugoga reda. Pravednost zahtijeva, 
da istaknem, kako se u tome pogledu za interese 
Like i Krbave odlučno založio tadašnji hrvatski 
ban Pavao barun Rauch, 

Madžari su još uvijek otezali s gradnjom ličke 
željeznice. Međutim se političke prilike na Balkanu 
razvijahu tako, da je moralo doći do rata s Tur- 
skom. Zato su vojnički krugovi u Beču tražili, neka 
se što prije počne graditi lička željeznica, kojom 
bi se moglo u Dalmaciju otpremati vojsku i mu- 
niciju. Napokon je 5. ožujka 1912. uprava ugarskih 
državnih željeznica sklopila s financijalnim kon- 
zorcijem ugovor, kojim se konzorcij obvezao, da 
će za 6 i po godina potpuno dovršiti izgradnju 
ličke željeznice. 

Mjeseca srpnja g. 1912. započela je u Ogulinu 
gradnja priključka ličke željeznice. Na proljeće g. 
1913. radilo se već duž cijele pruge od Ogulina do 
dalmatinske granice. Poznata je naime žalosna či- 
njenica, da predjeli, kojima vodi lička željeznica, 
većinom trpe od oskudice vođe. Povoljno rješenje 
toga važnog pitanja zadalo je građevnom poduzet- 
ništvu mnogo brige i ozbiljnog proučavanja. Op- 
skrba željeznice dostatnom vodom glavni je pred- 
uvjet za redoviti željeznički promet, koji se oba- 
vlja pomoću lokomotiva, a ne električnom silom. 
Zdravom i pitkom vodom moraju biti opskrbljeni 
brojni činovnici, namještenici i radnici uzduž cijele 
željezničke pruge. Vodu trebaju i puinici, koji se 
voze na vlakovima. A niti sama izgradnja pruge 

ne bi se mogla obaviti bez prethodne opskrbe 
vodom. 

Da se pitanje opskrbe vodom povoljno riješi, 
zasnovani su duž cijele željezničke pruge vodovodi, 
koji će potrebitu količinu vode u svako vrijeme do- 
bavljati. U tu je svrhu poduzetništvo dalo na više 
mjesta, gdje se našla izdašna i zdrava voda, po- 
staviti parne sisaljke. Ove su vodu dizale u vodo- 
spreme na visočinama, odakle je onda potrebita 
voda pomoću vodovodnih cijevi na razne strane 
oticala uslijed naravnoga pada. Takve je sisaljke 
dalo poduzetništvo podići kod Ogulina, Plaškoga, 
Jesenica, Lešća, Gospića, Lovinca i kod Gračaca. 

Do sredine godine 1914. dovršeni su i uporabi 
predani vodovodi iz izvora Jesenice, iz vrela rijeke 
Gacke i vodovodni uređaj kod Gračaca. Istodobno 
su još u gradnji bili vodovodi iz vrela rijeke Dre- 
tulje, zatim iz vrela Like i vodovod kod Lovinca. 
Dotle su već bili podignuti mostovi preko rijeke 
Mrežnice (sa 40 metara otvora) i preko Dretulje (s 
otvorom od 30 metara) na pruzi od Ogulina do 
Plaškoga. U gradnji su bila 2 mosta preko Like 
kod Gospića s otvorima od 30 i 45 metara, zatim 
most preko Ričice pred Gračacem s otvorom od 40 
metara, te preko Glamočnice kod Metka s otvorom 
od 15 metara. U noći od 14. na 15. srpnja 1914. pro- 
bušen je 2270 metara dugi tunel između željeznič- 
kih postaja Vrhovine i Sinac. Dovršen je i manji 
tunel kod Vojnovca na dijelu pruge Ogulin-Plaški. 

Prije, nego li se započelo s faktičnom grad- 
njom željezničke pruge, trebalo je osim vodovoda 
izgraditi također provizorne puteve pokraj buduće 
pruge, jer se inače ne će moći privažati građevni 

materijal. To se naročito moralo učiniti u nekim ne- 
pristupačnim krajevima, n. pr. na potezima: Pla- 
ški—Rudopolje, zatim Vrhovine—-Studenci, te od 
Gračaca do dalmatinske granice. 

Može se reći, da je u lipnju godine 1914. bio u 
punom jeku rad na gradnji ličke željeznice. Tada 
je naime na toj pruzi danomice bilo zaposleno 
14.000 radnika. Posao je najljepše napredovao, kad 
li 28. srpnja 1914. bukne svjetski rat. Ogromna ve- 
. ćinaradnika bude pozvana u vojsku. Preostali — ve- 
ćinom stariji — Ličani nastaviše rad. Prvi dio pru- 
ge od Ogulina do Plaškoga bude 14. listopada 1914. 
predan prometu. Sada se najviše radilo na potezu 
od Plaškoga do Vrhovina, gdje je trebalo prugu vo- 


diti preko planine (Male Kapele), a za tračnice pro- ' 


bijati put u samom kamenu. Zato je posao slabo 
. napredovao tečajem godine 1915. i 1916., kada su i 
stariji Ličani bili mobilizirani. Ipak je vojna upra- 
va forsirala nastavak gradnje ličke željeznice, jer 
je sve potrebniji postao željeznički spoj s Dalma- 
cijom. Napokon je državna vlast odredila, da se 
kod gradnje ličke željeznice upotrijebe i ratni za- 
robljenici, samo da bude pruga što prije dovršena. 
Tako je u ljetno doba godine 1918. na ličkoj željez- 
nici bilo zaposleno danomice 10.700 radnika, među 
kojima bijaše 3600 ratnih zavotijenika (većinom 
Rusa). 
Pruga od Plaškoga do grbova, koja je duga 


68 kilometara, predana je prometu 11. lipnja 1918. 


Tada su već na prostim otvorenim kolima, gdje se 
inače prevažao kamen, vozili također hranu do 
Gospića, U onom času, kada je hrvatski sabor 29 
listopada 1918. proglasio samostalnost Hrvatske, 

bilo je na 82 kilometra dugoj pruzi od Vrhovina 
preko Gospića do Gračaca dovršeno 85 postotaka 
svega posla. Žalibože počeli su tada (prigodom pre- 
vrata) Ličani na toj pruzi otimati i razarati sav že- 
ljeznički materijal. To je pustošenje bilo tako pro- 
vedeno, da je sredinom godine 1919. morala nova 
država odrediti 2 milijuna 200.000 kruna za popra- 
vak oštećenoga i za dovršenje preostalih posala na 


pruzi Vrhovine—Gospić. Naravno da je uslijed 


toga i otvorenje te 38 kilometara duge pruge usli- 
jedilo tekar 23. ožujka 1920., dok se mogla prometu 


. predati godinu dana prije toga, da nije bilo spome- 


nutog pustošenja. Još je više štete bilo naneseno 
na pruzi Gospić—Gračac. Tamo je vlada u rujnu 
godine 1919. morala doznačiti 12 milijuna kruna za 
dovršenje ove 44 kilometra duge pruge, koja je 
prometu predana istom 15. lipnja 1922., premda je 
prvi vlak iz Gospića u Gračac stigao još 21. pro- 
sinca 1921. (Na dijelu te pruge od Gospića do Lo- 
vinca vozio je već i prije toga kroz godinu dana 
dva put na tjedan t. zv. šodercug«, komu su pridali 
i vagone za putnike.) 

Time je prava Lika konačno dobila željezničku 
vezu sa Zagrebom. Trebalo je ipak jošte dovršiti 
i spoj s Dalmacijom. Austrijska je vlada u svibnju 
godine 1914. izgradnju željezničke pruge od Knina 
do hrvatske granice predala poduzetništvu »Dalma- 
spoj«. Tečajem svjetskoga rata bilo je na toj pruzi 
zaposleno jedva 300 do 500 radnika. Manjkala su i 
sva pomoćna sredstva naročito eksplozivi, koje je 
rekvirirala vojska u ratne svrhe. Tako se u glav- 
nom obavljahu samo pripravne i pomoćne radnje. 
Povoljnije prilike nastupiše tek u ljetno doba go- 

dine 1918., kad je vojna uprava dozvolila, da se za 
izgradnju željeznice upotrijebe i ratni zarobljenici. 
Tada je počelo u Dalmaciji raditi gotovo 5.000 rat- 
nih zarobljenika. 

Do 29. listopada 1918. bilo je na 64 kilometra 
dugoj pruzi Gračac—Knin dovršeno oko 40 posto- 
taka cijele izgradnje. Do tada je (što ugarsko-hr- 
vatska što austrijska )vlada za gradnju ličko-dal- 

o matinske željeznice (od Ogulina do Knina) utro- 
šila 165 milijuna kruna. 
i Prigodom prevrata počeo je narod razarati sve 
izgrađene objekte na pruzi Gračac—Knin. Seljaci 
su raznijeli sve oruđe i pripravljeni već građevni 
materijal. Što je preostalo, to su poništili Talijani, 
koji su u prosincu godine 1918. okupirali sjevernu 
Dalmaciju. Talijani su dapače rasprskavanjem za- 
barikadirali 322 metra dugi i već probijeni tunel 
na granici Hrvatske i Dalmacije. 

Talijani ostadoše u sjevernoj Dalmaciji do mje- 
seca travnja godine 1921. Tekar sada moglo se po- 
mišljati na dovršenje željezničke pruge Gračac— 
Knin, Za tu je svrhu vlada namijenila 15 milijuna 
dinara od t. zv. »unutarnjega 7 postotnoga zajma«. 
Gradnja dalmatinskog dijela te pruge (od Knina do 
Pribudića) predana je u listopadu godine 1921. po- 
duzeću »Primorsko građevno društvo« u Splitu. 
Gradnju pak hrvatskog dijela spomenute pruge (t. 
j. od Gračaca do Pribudića) započela je na proljeće 
godine 1923. sama država u svojoj režiji pod upra- 
vom sekcije u Gračacu. 

Mjesto predviđenih 15 milijuna stajala je iz- 
gradnja dalmatinskog dijela pruge (Knin-Pribudić) 
preko 60 milijuna dinara. Tada je naime na burzi 

pala vrijednost dinara, uslijed čega su veoma po- 
rasle cijene radnje i građevnog materijala. Gradnja 
pak hrvatskog dijela ličko-dalmatinske željeznice 
(između Gračaca i Pribudića) iznosila je oko 70 
milijuna dinara; povrh toga se potrošilo još 9 mi- 
lijuna dinara za polaganje gornjega stroja, te za 
pragove i za šljunak na tome dijelu željezničke 
pruge. U svemu je dakle vlada za dovršenje pruge 
Gračac—Knin potrošila 139 milijuna dinara. (Tu 
nije uračunata vrijednost tračnica, koje su nabav- 
ljene iz Njemačke na račun ratnih reparacija). 

Vlada je odredila, da gradnja željezničke pru- 
ge Gračac—Knin ima biti dovršena do konca go- 
dine 1923. Međutim se gradnja otegla još za cijelu 
jednu godinu. Radovi su naime često zapinjali usli- 
jed pomanjkanja novaca, jer nije bio do kraja pro- 
veden Blairov zajam. Uz to je i Njemačka na neko 
vrijeme obustavila pošiljanje tračnica. Tako je 
ličko-dalmatinska željeznica bila uglavnom izgra- 
đena istom koncem godine 1924., a ne koncem 
godine 1923., kako je bilo snovano. 

Konačno eto, nakon punih šest godina, devr+ 
šena je ova znamenita pruga, koja je značila je- 
dinu suvremenu prometnu vezu između Panonske 
i Dalmatinske Hrvatske, ' 

= Lička je željeznica isprvice počimala kod že- 


 ljezničke postaje u Ogulinu. Odavle je uzela pra- 
.vac paralelno sa starom prugom, koja od Ogulina 


vodi prema Zagrebu. Tekar u daljini od 5 kilome- 
tara počela je lička željeznica vijugati prema selu 
Oštarijama, gdje se sada lička pruga veže s prugom 
Zagreb—Rijeka. Od Oštarija, koje selo ostaje desno 
od pruge, uzela je lička željeznica pravac prema 

Josipdolu, a odavle prema Plaškomu, i to većinom 
onim smjerom, kojim vodi i zemaljska cesta od 
Josipdola u Plaški. Na tomu je dijelu pruge iz- 


među Josipdola i Plaškoga probijen 350 metara 


dugi tunel Vojnovac. 

Prekoračivši Plaščansko polje hvata se lička 
Pruga obronaka planine Kapele iznad naselaka 
Zebić, Vera, Šupica, Opsenica, Komadina i Kosa- 
nović, Željeznica se približuje jezeru Blata, koje 


— uz doticaj istoimenoga sela — obilazi sa sje= > 


Verne i zapadne strane, Nato uzima pruga pravac 
nešto južnije prema planini Maloj Kapeli blizu t. 
ZV. Jurkovićevoga stana, gdje se Približuje zemalj- 
skoj cesti, koja vodi iz Brloga u Jesenicu. Nasta- 
vljajući južni pravac Siječe željeznica šumovite 
predjele Male Kapele do blizu Rudo polja, gdje 
se lička pruga uspela na svoju najvišu točku (872 
metra iznad razine mora). Nešto prije postaje Ru- 
dopolje zakreće pruga prema zapadu, te se — s 
dodirom mjesta Dugidol — spušta u južnom prav- 
cu do sela Vrhovina. Na tome putu između 
Plaškoga i Vrhovina probija sebi željeznica put 
kroz 4 tunela, od kojih je prvi (Plaška glava) dug 
130 metara, drugi (Plavča draga) 250, treći (Peri- 
novac) 140, a četvrti (Tavan) 350 metara. 

Od Vrhovina uzima lička željeznica najprije | 
zapadni pravac ispod Bijeloga Vrha. Obišav t. zv. 
Giginu dragu i vršak Rudinac iznad Zalužnice, 
prelazi pruga u smjer prema jugu iznad sela Sinca. 
Kod t. zv. Jakšićeve glavice zakreće željeznica k 
državnoj cesti, koja iz Gospića vodi u Otočac. Uz 
lijevu stranu te ceste juri željeznica sve do blizu 
Čutićeve gostionice na Janjči. Ispod ove gostione 

siječe pruga državnu cestu Otočac—Gospić, te se 
približava putu, koji vodi iz Kosinja u Perušić. 
Pokraj toga puta — uz dodir sela Studenac, Kle- 
novac i Sv. Marko — stiže lička željeznica između 
sela Kvarte i Perušić opet do državne ceste Oto- 
čac—Gospić. Na lijevoj strani iste ceste juri že- 
ljeznica dalje, dok — uz dodir sela Osik i Budak, 
te premoštenjem rijeke Like ispod Budaka — na- 
pokon stiže u Gospić. Na tome dijelu lička želje- 
znica probija dva tunela, od kojih je prvi (Zalu- 
žnica) dug 110, a drugi (Dražica) 420 metara. 

Uz premoštenje rijeka Novčice i Like vodi 
lička željeznica od Gospića sve do Metka na lije- 
voj strani državne ceste Gospić—Zrmanja. Iza 
Metka udaljuje se pruga od državne ceste nešto 
prema istoku. Uz dodir sela Kruškovca uzima že- 
ljeznica pravac prema križanju državne ceste Go- 
spić—Zrmanja s cestom, koja iz Lovinca vodi u 
Sv. Rok. Počevši od toga križanja ostaje pruga 
na lijevoj strani državne ceste sve do premoštenja 
potoka Ričice. Tu prelazi pruga na desnu stranu 
državne ceste, u kome pravcu ostaje gotovo do 
Gračaca. Na ličkoj željeznici između Gospića i 
Gračaca nije trebalo rovati nikakvih tunela, jer 
tu pruga prolazi kroz ličku visoravan. 

Otprilike 2 kilometra ispred Gračaca siječe 
lička željeznica tamošnju milovidnu dolinu, te se 
prema istočnom pravcu hvata strmine planine Ve- 
lebita. Radi toga se željeznička stanica nalazi 3 
kilometra daleko od samoga sela Gračac. Do same 
stanice vodi 24 kilometra duga cesta Obrovac— 
Gračac, koja tako s ovom stanicom spaja velik dio 
sjeverne Dalmacije. 

Na visini od 552 metra iznad morske razine 
počne se željeznička pruga penjati na sjeverne 
obronke Velebita. Uspon iznosi ovdje 18 metara 
na jednom kilometru. Obronci Velebita postaju sve 


strmiji, dok ne dođemo u 17 kilometara udaljenu. 


stanicu Cerovec, koja se nalazi već 673 metra 
iznad razine mora. Na putu od Gračaca do Cerovca 
probija se željeznica kroz 4 tunela, od kojih je prvi 
dug 80 metara, drugi isto toliko, treći 111, a četvrti 
(obzidan betonom) 230 metara. 

Od stanice Cerovac, koja je m. samo 
zato, da se tu uzmognu vlakovi mimoilaziti,.vodi 
lička željeznica dalje u 10 kilometara udaljeni 
Malovan. Na tome putu prolazi pruga kroz dva 
tunela, od kojih je prvi dug 110, a drugi 330 me- 
tara. Željeznica juri kroz osebujne (divlje-roman- 
tične) krajeve s čistom kraškom formacijom tla. 
Mjestimice vodi pruga po nasipu, a većinom kroz 
duboke usjeke u kamenu. Tako dolazimo u stanicu 
Malovan, koja se nalazi 794 metra iznad morske 
razine. 

Kao kod Cerovca, tako se i kod postaje Malo- 
van nigdje ne vidi selo, dapače niti osamljene kuće. 
Tu je samo velik rezervoar, koji vodom opskrbljuje 
željezničku prugu. Kad je na Velebitu bura, onda 
najoštrije brije na pruzi, koja od Malovana vodi 
u 9 kilometara udaljenu stanicu Zrmanju. Na 
tomu se putu lička željeznica spušta odmah, čim 
ostavi stanicu Malovan. Zrmanja se nalazi već 
samo 638 metara visoko nad morem, Prije same 
stanice vidimo klanac, kojim prolazi cesta prema 
Srbu, Donjemu Lapcu i dalje u Bihać. Ispod toga 

klanca namjeravaju probiti tunel, kojim bi »Unska 
pruga« vodila od Bihaća do stanice Zrmanje. 
Kroz duboku usjeku u kamenu dolazimo na 
kraj klisure, ispod koje izvire rijeka Zrmanja, koja 
prolazi kroz selo Zrmanju i vijuga se dalje u 300 
metara dubokoj provaliji. Željeznica ulazi u 9 kilo- 
metara udaljenu stanicu Pribudić, koja se na- 
lazi 604 metra nad morem. Lička pruga svršava u 
t. zv. »graničnom tunelu«, koji je dug 322 metra. 
Tu počima dalmatinska željeznica, koja preko 


* Knina vodi u Split i u Šibenik. 


16. STANOVNIŠTVO LIKE I KRBAVE 


U srednjemu vijeku bijaše Lika s Krbavom 
najčišća hrvatska zemlja. Tamo stanovahu sami 
rimokatolici, i to većinom članovi onih 12 hrvat- 
skih plemena, koji bijahu nosioci hrvatske držav- 
nosti. Samo u planinama stanovahu t. zv. »hrvat- 


oski Vlasi«, koji bijahu također rimokatolici. 


U borbi s Turcima izginuše mnogi Hrvati, a 
drugi se preseliše u sigurnije krajeve. Domaće se 
žiteljstvo sačuvalo samo u Gackoj dolini i u Brinj- 
skoj župi. Turci iz Bosne zapremiše Liku i Krbavu. 
Oni se nastaniše većinom oko tvrđava. Udaljena 
sela zapremiše t. zv. »Vlasi«, koji pripadahu grč- 
ko-istočnoj crkvi, a Turci ih dovedoše sa sred- 
njega Balkana. Jedan dio tih »Vlaha« pribjegao je 
tečajem 17. vijeka u hrvatsku Krajinu. i 

Drži se, da je u Lici i Krbavi za turskoga vla- 
danja bilo oko 9000 žitelja  grčko-istočne vjero- 
ispovijesti. Njihov se broj znatno povećao po“ 

slije izgona Turaka. Tada se naime u Gračac, Me- 
dak i u Zrmanju doseliše grč.ist. žitelji iz sje“ 
verne Dalmacije, a u Krbavu iz Bosne, naročito iz 
Kupresa, Grahova i Knezpolja. Jedan dio grč. 
istoč. žitelja iz Vilića i Škara dođe u Vrebac i u 
Komić; dio Brložana naseli se u Pećane i u Jošane, 
a oni iz Prokika i Skalića dođoše u Mutilić kod 
Udbine. Križanić je kao generalov povjerenik do- 
zvolio 12. kolovoza 1690. knezu Vujašinu Mileu- 
sniću, da 40 grčko-istoč. obitelji preseli iz Ko- 


sinja u Široku Kulu, a 17. kolovoza 1690, dopušta ' 


Jovanu Drakuliću i Milinu Laliću, da (vjerojatno 
iz Jesenice kod Plaškoga) presele 60 obitelji u 
Korenicu. Grčkoristočni žitelji u Lici i Krbavi, 
podrijetlom Vlasi, smatraju se sada Srbima. 
Istodobno se u Liku i Krbavu doseljavaju i 
rimokatolici. Tako se 160 bunjevačkih obitelji iz 
Primorja i Dalmacije doselilo u Lovinac, Ričicu, 
Sveti Rok, Pazarište, Bužim, Trnovac i u Smiljan. 
Križanić je 6. kolovoza 1690. dozvolio, da Lovro 
Milinković, knez od Jablanca, doseli 50 obitelji u 
Pazarište i u Novi kod Gospića. Pop Marko Mesić 
naselio je Hrvate oko Gospića: u Mušaluku, Bilaju, 
Kaniži, Osiku, Budaku i u Novomu. Učinio je to 
tako, da je od svake kuće u Brinju, Križpolju, Staj- 
nici i u Jezeranama uzeo po nekoliko ljudi. Uz te 
Hrvate i Bunjevce dođoše u Liku i Krbavu također 
»Kranjci«. To bijahu vjerojatno potomci onih Hr- 
vata, koji se nekada pred Turcima odseliše iz Like 
i Krbave u Kranjsku i u Gorski kotar. Ove je 
»Kranjce« naselio Mudrovčić u Ribniku, Budaku 
i u Širokoj Kuli, a Nikola Holjevac i Stjepan Pe- 
zelj dovedoše »Kranjce« u Podlapac, Udbinu i u 

Tolić. Isprvice se još razlikovahu ti »Kranjci« od 
Hrvata. Tako n. pr. senjski biskup Sebastijan Gla- 
vinić u svome opisu Like i Krbave g. 1696. veli, 
da su u Kosinju 3 sela, pa dodaje: »U gornjemu , 
je selu nastanjeno 40 kuća žitelja iz Kranjske, u 
srednjem selu 100 glava Vlaha, a. u trećem selu 40 
naselja ili gruntova Hrvata.« Danas više ne postoje 
u Lici nikakovi »Kranjci«, jer se svi rimokatolici 
smatraju Hrvatima, Usput spominjem, da su to- 
božnji »Kranjci« naselili također Lešće, Brušane, 
Kaluđerovac i Kuterovo. Hrvatima pripadaju i oni 
muslimani, koji se pokrstiše poslije izgona Turaka 


iz Like i Krbave. Najviše je tih pokrštenika bilo u 


Perušiću, a ponešto također u Širokoj Kuli, pa u 
Ribniku, Udbini i u Buniću. ' 
Od starih hrvatskih obitelji, koje stanovahu u 


Lici i Krbavi još prije provale Turaka, najbrojnije 


su ove: Oreškovići (ima ih 110 kuća), Dubravčići 
(67 kuća), Dujmovići (67 kuća), Markovići (63 kuće), 
Žubrinići (38 kuća), Dasovići (26 kuća), Francetići 
(25 kuća), Šimatovići (22 kuće), Kolakovići (22 
kuće), Odorčići (21 kuća), Kolaki (21 kuća), Kra- 
ljići (19 kuća), Ladišići (19 kuća), Mudrovčići (19 
kuća), Oršanići (12 kuća), Pešuni (9 kuća), Sarko- 
tići (9 kuća), Pajdakovići (8 kuća), Draženovići (6 
kuća), Sladovići (3 kuće) i Slavkovići (8 kuće). 

Iz Bakra se u Liku doselila obitelj Šarinić, koja 
danas broji 6 kuća, a iz Dalmacije dođoše stare 
hrvatske obitelji: Banić (danas ima 36 kuća), 
Ugrin (6 kuća) i Tvrdinić (3 kuće). Drži se, da Ba- 
nići i Ugrini pripadahu plemenu Šubić, a Tvrdinići 
plemenu Kačić. 

Iz Gorskoga kotara dođoše u Liku obitelji: Ge- 
rovac, Kostelac, Pleše, Plešić, Žagar, Adamek, Žar- 
ković, Kvaternik, Žafran, Kajfeš, Premuž, Knol, 
Rožman, Majer, Častek, Čop, Šlipogar, Fajdetić, 
Frelih i Kranjčević. Samih Fajdetića ima 25 kuća, 
a Kranjčevića dapače 42 kuće. 

Od svih doseljenika najviše se umnožiše Bu- 
njevci. Ovi su došli najprije iz Hercegovine u 
Dalmaciju i u Hrvatsko Primorje, odakle se poslije 
izgona Turaka preseliše u Liku i Krbavu. Među 


Bunjevcima najbrojniji su Rukavine, kojih sada ima - 


u Lici 299 kuća. Iza Rukavina dolaze Prpići (kojih 
ima u Lici 287 kuća), te Babići (263 kuće), Vuke- 
lići (226 kuća), Tomljenovići (146 kuća), Tomljano- 
vići (142 kuće) i Biondići (113 kuća), a zatim redo- 
mice: Anići (7 kuća), Begovići (6 kuća), Brajkovići 
(44 kuće), Bunjevčevići (19 kuća), Burići (9 kuća), 
Devčići (9 kuća), Ilići (16 kuća), Jakšići (13 kuća), 
Jurkovići (54 kuće), Katalinići (5 kuća), Kovačevići 
(22 kuće), Marasi (23 kuće), Milinkovići (5 kuće), 
Miletići (2 kuće), Nikšići (54 kuće), Ostovići (39 
kuća), Pavelići (14 kuća), Pećarići (10 kuća), Pe- 
Tonkovići (53 kuće), Vujići (4 kuće), Zubčići (8 
kuća) i Žulj (1 kuća). 


17. OTOČANI U OKRŠAJU KOD CASTEGGIA 
G. 1800. 

Ruski je maršal Suvarov slomio g. 1799. silu 

francesku u Italiji. Pobijeđeni od sjedinjenih Rusa 

i Austrijanaca u bitkama kod Cassana, Trebije i 

kod Novija, moradoše Francezi ostaviti gornju Ita- 
liju. Kad je nato Suvarov s Rusima otišao u Švi- 
carsku, da ondje ratuje protiv Massene, ostade u 
Italiji samo austrijska vojska. Njom je zapovijedao 
podmaršal Melas. Francezi pokušaše iznovice ratnu 
sreću u Italiji; ali Melas potuče (4. studenoga 1799.) 
njihovoga vojskovođu Championneta u bici kod 
Genola. 

Međutim se već promijeniše prilike u France- 
skoj. Napoleon se (9. listopada 1799.) vratio iz 
Egipta, da Franceskoj pomogne u borbi protiv 
koalicije velikoga dijela Evrope (Austrija, Rusija, 
Turska, Engleska, Napulj i južna Njemačka). Fran- 
cezi polagahu velike nade u vojnički talenat Na- 
poleonov; bez kojega su g. 1799. stradali u borbi 
S neprijateljima svojim. Napoleon postade kon- 
cem g. 1799. »prvim konzulom« republike France- 
ske. Kao takav ponudio je on mir vlastima evrop- 
skim. Rusija i Turska odustadoše od daljnjega rata, 
no Engleska i Austrija odbiše uvjete mira. Ne mo- 
gavši ništa nauditi otočnoj državi Engleskoj, obo- 
rio se Napoleon svom silom na Austriju. Ratovat 
će se istodobno na dvije strane: u Italiji i u Nje- 
mačkoj. U južnu Njemačku ode general Moreau, 
a u Italiju sam Napoleon. 

Polovicom mjeseca svibnja g. 1800. činilo se, 
da će austrijski podmaršal Melas osvojiti Genovu, 
zadnji ostatak franceske vlasti u Italiji. Melas je 
namjeravao, da odmah iza pada Genove prodre u 
jugo-istočnu Francesku (Provence). Premda je to 
bilo dobro poznato Napoleonu, nije htio da pođe 
u pomoć Genovi. Napoleon prijeđe Alpe kod ve- 


. likoga sv. Bernharda. Doznavši, da ga Austrijanci 

čekaju na gornjem Padu, zaputio se Napoleon prav- 
cem prema sjevero-istoku. Držeći se vazda južnih 
Pristranaka alpinskih, prijeđe Napoleon s voj- 
skom svojom preko rijeke Ticina i osvane ravno 
pred Milanom. I dok je prestrašeni Melas čitao 
vijesti o neslućenom putovanju Napoleonovom, uđe 


Napoleon u Milan, te obnovi t. zv. Cis-alpinsku. 


republiku. 

Na tome putovanju sukobio se Napoleon jedino 
s austrijskim podmaršalom Vukasovićem. Uz Na- 
poleona bijaše 50.000 Franceza, a uz Vukasovića 
10.000 »Austrijanaca« (većinom graničara). Da Vu- 
kasović ne će moći Napoleona sustaviti, to je svatko 
predviđao. Napredujući prema Monte Cenere, na- 
pade franceski general Morcey (29. svibnja 1800.) 
veoma: žestoko zalaznicu austrijskoga generala De- 
.dovića, Zalaznicu je činio jedan bataljun krajiške 
pukovnije čurđevačke, kojim je zapovijedao ka- 
petan Mihaljević. Malobrojni Đuroci naši branili 
su se veoma hrabro. Kapetan Car dade iza mosta 
načiniti opkope, među koje se postavi sa dvije 
kumpanije Đurđevčana i s jednom eskadronom 
husara. General Morcey dovede ovamo 10 topova 
franceskih, da razore opkope austrijske. Uzalud mu 


bijaše taj posao; hrabri Đuroci odbiše junački sve . 


juriše franceske. Istom oko ponoći — kada se već 
vidjelo, da su topovi franceski gotovo sasvim ra- 
zorili spomenute opkope, — povukao se iz njih 
kapetan Car, te je odveo junake svoje prema 
Monte Cenere, gdje se priključio generalu Dedo- 
oviću. ; 

Obnovivši francesku vlast u Lombardiji, mo- 
gao se Napoleon sada oboriti na austrijskoga voj- 

skovođu Melasa. Ovaj je doduše 4. lipnja 1800. 
osvojio Genovu; ali zato bijaše dolaskom Napoleo- 
novim gotovo posvema otcijepljen od Austrije. 


Protiv Melasa pođe Napoleon početkom lipnja iz 


Milana. 

. Prednja četa Napoleonova sukobila se s au- 
strijškom vojskom 6. lipnja u predjelu između 
Cipriana i Casteggia. Ovdje se u austrijskoj vojsci 
nalazio bataljun krajiške pukovnije iz Otočca, za- 
tim oslabljena pukovnija Reisky i odjel draguna 
Lobkovicevih. Okršaj ispade zlo po Franceze. Zato 
dade Napoleon 9. lipnja poduzeti veću navalu na 
Austrijance, Ovaj boj nosi ime »okršaj kod Casteg- 
gia«. Casteggio je malo trgovište (broji nešto preko 
2000 stanovnika) u talijanskoj pokrajini Pavia, a 
nalazi se na željeznici, koja vodi iz Alessandrije 
u Piacenzu. ' 

Austrijski podmaršal O'Reilly dade visove kod 
Rivette zaposjesti s nekoliko bataljuna. Među 
ovima se nalazio također krajiški bataljun Oto- 
čana, S tih je visina zadržavao O'Reilly vojsku 
francesku dotle, dok nijesu mjesta svoja zauzele 
stražnje čete divizije Ottove. Franceski general 
Vatrin htjede sa četiri bataljuna osvojiti spome- 
nute visove. Osim toga dade jošte dva bataljuna 
poslati na desnu stranu, da obiđu tamošnje selo. 
Austrijanci su se Francezima hrabro opirali po 
sata; ali opazivši, da su ih kod Rivetta opasali 
Francezi, počeše uzmicati. U tom času prikupi ge- 
neral Gottesheim nešto južnije od Rivette četiri 
linijska i dva graničarska (ogulinski i križevački) 
bataljuna te u jurišu zauzme izgubljene već visove. 

Međutim je na. bojište stigla divizija Monnie- 
rova i čitav zbor franceskoga generala Victora. 
Monnier napade Gottesheima s lijeve, a Victor s 
desne strane, dočim je general Vatrin zadržao mje- 
sto u središtu. Tako se kod Rivette razvio velik 
boj, u kome ipak nijesu sudjelovale jednake vojne 
sile, jer je Franceza bilo daleko više nego li Austri- 


. janaca. K tomu još pridođe franceski general Ri-- 


baud, koji je sa svoja 8 bataljuna ugrozio desno 
krilo Gottesheimovo. Da spase, što se dade spasiti, 
morade Gottesheim uzmaknuti sa spomenutih vi- 
sova. 

Osvojivši ponovno visove kod Rivetta, zapo- 
vjedio je Napoleon, da čitava vojska franceska pro- 
dre u Casteggio. Pošto je međutim iz Casteggia 
uzmaknula austrijska divizija Schellenberg, nala- 
zio se ondje samo podmaršal O'Reilly. I premda je 
imao malo vojske, a samo jednu bateriju topova, 
dočekao je OReilly hladnokrvno navalu francesku. 
Kod Casteggia se razvio krvav boj, u kojem se 
odlikovaše junački Otočani. Vojničko izvješće kaže, 
da su se Otočani borili s »velikom bravurom«. 
O'Reilly naravno nije mogao održati pozicije svoje, 
te je poslije ubitačnog boja uzmaknuo iz Casteg- 
gia. Otočki se bataljun toga dana besmrtno odli- 
kovao. Ali je skupo platio čuveno junaštvo svoje. 
Vojnički spisi kažu, da je 9. lipnja kod Casteggia 
poginulo 270 Otočana. Ranjenih bijaše Otočana 232, 
a zarobljenih 174. Poslije toga okršaja brojio je 
otočki bataljun jošte samo 298 za boj sposobnih 
ljudi. 

18. BORBE U LICI G. 1809. 


I. Bitka kod Bilaja 


Mjeseca travnja g. 1809. provalio je general 
Stojčević s 10.000 hrvatskih graničara u tadašnju 
francesku Dalmaciju. Protiv njega izađe franceski 
maršal Marmont s 12.000 izvrsno izvježbanih voj- 
nika. Kod rijeke Zrmanje dođe do nekoliko okr- 
šaja, a u boju kod gore Kita pade Stojčević živ 
u ruke Marmontove. Pošto je u tome boju izgi- 
nulo mnogo graničara, uzmakne pukovnik Rebro- 
vić s preostalima u Liku. 

Maršal Marmont dade se u potjeru za Hrva- 
tima. Neki čovjek mu je pokazao put, kojim inače 
putuju samo kriomčari preko Velebita. Ovim pu- 
tem dopriješe Francezi do Velike Popine. Odatle 
je Marmont namjerao, da gorskim pristrancima 
stigne u Gračac prije Rebrovića. Osnova mu ne 
pođe za rukom, jer je u Gračacu već našao vojsku 
hrvatsku, Bez ikakova oklijevanja navališe Fran- 
cezi kod Gračaca na hrvatske graničare. Bitka je 
započela 17. svibnja u 4 sata poslije podne. Premda 
je bojište bilo otvoreno, opirahu se Hrvati pre- 
težnijim neprijateljima veoma hrabro. Sami Fran- 
cezi priznadoše, da su graničari u toj bici posvje- 
dočili čuveno junaštvo svoje. Oko 11 sati noću 
činilo se, da će umorni Hrvati ipak morati podleći. 
Neke čete počeše već i uzmicati. Od konačnog je 
poraza spasio graničare samo pukovnik Rebrović. 
Pomoću otočkog majora Novića i ličkoga kapetana 
Čorića zaustavi Rebrović klonule graničare. Sta- 
vivši im se na čelo, pojuri junački pukovnik proti 


Francezima i potisne ih s predobijenog već mjesta. | 


Sjajni je mjesec rasvijetljivao nebo, te se uz nje- 
govo svijetlo nastavila bitka do zore. Istom kad je 
Rebrović doznao, da će mu neke čete franceske 
doći iza leđa, uzmakne s bojišta u 3 sata jutrom. 

Hrvati su iz Gračaca uzmicali prema Gospiću. 
Došavši do Bilaja, — 1 sat pred Gospićem, — po- 
dijeli pukovnik Rebrović vojsku svoju u 2 dijela. 
Veći dio zadrži kod sebe u Bilaju; manjim pak 
dijelom dade zaposjesti susjedne važnije točke. 
Tako je n. pr. kapetan Hrabovsky sa 7 satnija 
zapremio brežuljke iza porušenog mosta preko 
rijeke Like kod Ribnika, Pučke ustaše ličke 
i otočke (do 700 ljudi) smjestio je Rebrović 
u gore kod Barleta, gdje je također dao srušiti 
most preko rijeke Jadove: 

Maršal Marmont primaknuo se Hrvatima 
istom 21. svibnja. Neki izdajica ga je uputio, da će 
najlakše uspjeti, ako navali na ustaše kod Barleta. 
1 zbilja je Francezima dostajalo nekoliko granata, 
.da rastjeraju slabo oboružane ustaše sa bregova. 
Odmah iza toga sagradiše najvećom brzinom most 
preko rijeke Jadove. Ovim putem udari oveća ko- 
lona franceska u lijevi bok vojske graničarske, Ka- 
petan Hrabovsky uze pol eskadrona brzih konja- 
nika pukovnije Hohenzollern, pregazi rijeku Ja- 
dovu i sukobi se s Francezima kod Ostrovice. Tu 
se Hrabovsky držao tako dugo, dok mu ne dođe 
od Rebrovića poslana pomoć: dva pričuvna bata- 
ljuna pukovnija banovačkih i jedan odio Ličana, 
Istodobno prijeđe pukovnik Rebrović s dva bojna 
bataljuna lička preko mosta bilajskog, te poduze 
smionu navalu na glavnu silu francesku, s kojom 

se maršal Marmont veoma zgodno smjestio između 
brežuljaka kod Bilaja. Francezi dočekaše Ličane 
posve spremljeni, te je Rebrović uzalud opetovano. 
jurišao, Izgubivši dva topa, moradoše se hrabri 
Ličani vratiti na prijašnje mjesto svoje. Iza toga 
se istom razvila prava bitka, koja je potrajala do 


kasne noći, ali je ipak ostala neodlučna. U toj se 


bici odlikovahu Otočani pod vodstvom majora No- 
vića i junački eskadron hrvatskih šerežana, koji 
je vodio kapetan Lončar. 

U rano jutro 22. svibnja obnovio je bitku 
maršal Marmont. Brojno topništvo sa 6000 Fran- 
ceza pošalje Marmont proti lijevomu krilu vojske 
hrvatske. Tu je stajao kapetan Hrabovsky, komu 
je pukovnik Rebrović još o ponoći poslao u pomoć 
topove svoje. Premda je Hrabovsky raspolagao 
samo s 3 bataljuna, oborio se na Franceze veoma 
hrabro. Kasnije stiže ovamo i druga vojska hrvat- 
ska, te je ovdje potrajao boj sve do večera. Gra- 
ničari odbiše nekoliko juriša franceskih, ne izgu- 
bivši ni pedalj zemljišta. Pod veče stiže Rebroviću 
zapovijed, da imade smjesta poslati u Karlovac dva 
bataljuna pričuvnika iz banske Krajine, koje traži 
ban Đulaj. Ova je zapovijed odlučila sudbinom bit- 
ke kod Bilaja. Maršal Marmont upravo se spremao 
na povratak u Dalmaciju. Uzmanjkalo mu je naime 
hrane i municije, a i broj za vojnu sposobnih voj- 
nika spao je na 8000. Već je maršal zapovijedio 
uzmak vojske franceske, kad li mu stiže neočeki- 
vana vijest, da pukovnik Rebrović napušta pozicije 
svoje. Rebrović bijaše uvjeren, da se bez Bano- 
vaca ne će moći održati u Lici. Zato stane uzmicati 
preko Gospića prema Otočcu. Marmont se nije 

usudio da ga odlučno progoni. Samo s Otočanima, 


koji su činili zalaznicu, dođe do krvavog okršaja 
kod sela Prokike. Postavivši privremenu vladu nad 
Likom u Gospiću, vratio se maršal Marmont s 
Francezima u Dalmaciju. 


IL. Turska provala 


Kad je ono mjeseca travnja 1809. general 
Stojčević provalio u francesku Dalmaciju, ostade 
Lika bez ikakove vojske. Ovu priliku upotrijebiše 
Turci iz Bosne, da se naplijene po junačkoj Lici. 
Na to ih je nagovarao i franceski maršal Marmont, 
koji je u tu svrhu slao posebne agente u Bosnu. 
Marmont je poručivao Turcima, neka sada osvoje 
onaj predjel u Hrvatskoj (115.828 jutara zemljišta), 
što su ga izgubili mirom u Svištovu (4. kolovoza 
1791.). Agenti njegovi uvjeravahu bosanske Turke, 
da će Franceska diplomatskim putem zaštiti Turke 
u takovom poduzeću. 

I Turci zbilja provale u Liku. Najprvo su pa- 
lili i robili okolicu sela: Vagan, Kupirovo, Srb, 
Dobroselo i Lapac, jer su ta sela mirom u Svištovu 
pripala Lici. Kad bijahu već u prah pretvorili 
bujnu kotlinu lapačku i dalje čitav kraj do Srba, 
spremahu se Turci, da prijeđu preko gora Kuk i 
Lombardenik. Pođe li im to za rukom, stajat će 
zulumu njihovom otvorena čitava Krbava i sre- 
dina Like. 

U tome času, kad je nevolja bijednih i osta- 
vljenih stanovnika Like doprla do vrhunca, spasi 
Liku od Turaka grčko-istočni svećenik Teofil Aj- 


122 


duković. Ovaj čovjek dođe u Liku istom godine 
1788., kad je car Josip II. vodio velik rat s Tur- 
skom. Među ostalim kaluđerima samostana u 


.Rmanju, koji onda potražiše zaklonište u Hrvat- 


skoj, nalazio se također đakon Teofil Ajduković. 
Premda bijaše on godine 1809. već sijedi starac, | 
ipak se odvažio, da stupi na čelo bijednih Ličana, 


0kojima je tada zaprijetila propast od Turaka. 


Uzevši u jednu ruku križ, a u drugu mač, stade 
Ajduković verbovati preostale muškarce u okolici 
Tiškovca. Pošto je general Stojčević odveo u Dal- 
maciju najbolju vojsku (3 bataljuna) ličku, mo- 
rade se Ajduković zadovoljiti starcima i dječa- 
cima. Tko se upisao u četu njegovu, morade proći 
ispod mača Ajdukovićeva. Neki Ličani oklijevahu, 
bi li s ovim starcem pošli u gotovu pogibelj. Ova- 
kove bi Ajduković odmah proglasio kukavicama,: 
pa bi im oteo oružje i dao ga kojoj srčanoj ženi, 
koja se po nagovoru starčevu ponudila, da će stu- 
piti u četu. Po gudurama i klancima Kuka i Lom- 
bardenika nalazilo se mnogo bjegunca iz spaljenih 
sela ličkih. Od ovih sastavi Ajduković prilično 
veliku četu. Starac je organizirao i žene u neko- 
liko odjela, koji su mu služili za glasnike te za 
dobavu hrane, municije i lijekova. 

Čovjeka upravo zadivljuje ovo oduševljenje, 
kojim je sijedi starac radio za spasenje Like. A rad 
njegov ne ostade bez uspjeha. Pošto je ljude svoje 
postavio na nepredobitna mjesta po Kuku i Lom- 
bardeniku, ne bijaše Turcima moguće, da — uspr- 
kos ponovnih pokušaja — provale preko spomenu- 
tih gora u Krbavu i Liku. Tako pođe Ajdukoviću 
za rukom, da je Liku poštedio od daljnjih muka. 


123 


Kad se pak polovicom svibnja hrvatska vojska 
vratila iz Dalmacije u Liku, prestade svaka pogi- 
belj od Turaka. No već poslije bitke kod Bilaja 
nastupiše teži dani. Pukovnik Rebrović napusti 
Liku i ode prema Otočcu. Na prvu vijest o tomu 
. Provališe Turci iz Bosne opet u Liku. O tomu su 
glasi doprli do Rebrovića, pa je to djelovalo štetno 
i na vojničku disciplinu. Veći dio naime vojnika 
ličkih ostavi noću od 25. na 26. svibnja zastavu 
pukovnika Rebrovića, te pobjegne u Liku, da kuću, 
imetak, oca, majku, ženu i djecu svoju brani od 
zuluma turskog. To je sklonulo pukovnika Rebro- 
vića, te se i on vratio iz Gacke u Liku. Odmah se 
oko njega sabraše junački vojnici njegovi, kojima 
sada pođe za rukom, te su brzo otjerali Turke iz 
Like, a privremenu vladu francesku iz Gospića. 


Kraj općega dijela 

H. POSEBNI DIO 


1. SELO BORIČEVAC 


Na putu iz Donjega Lapca u bosansku varo- 
šicu Kulen-Vakuf nalazi se oveće katoličko selo 
Boričevac. Tu se nastaniše Hrvati iz Lovinca, kad 
je taj kraj mirom u Svištovu (g. 1791.) otkinut od 
tadašnje turske Bosne i pripojen hrvatskoj Krajini. 

* Hrvati su g. 1801. u Boričevcu sagradili crkvu 
rođenja blažene djevice Marije. Tu je g. 1807. 
osnovana i posebna rimokatolička župa, pod koju 
spadaju svi rimokatolici iz Boričevca, Brotnje, 
Orahovca, Srba, te iz Gornjega i Donjega Lapca. 
Turci su g. 1809. spalili cijelo selo Boričevac. Tom 
je prigodom izgorjela i župna crkva bl. djevice 
Marije, koja — radi siromaštva tamošnjih žitelja 
— nije bila posve obnovljena još ni g. 1834. 

U samom selu Boričevcu uredila je Vojna 
Krajina carinski ured, koji se zvao Modragreda. Tu 
se plaćala carina (tridesetina) za robu, koja je u 
Krajinu uvažana iz Turske. Blizu Boričevca ure- 
dila je Vojna Krajina »raštel«, koji se zvao Lisi- 
čjak. Tu se vodila trgovina između Turaka i gra- 
ničara. Radi toga je krajiška uprava oko raštela 
Lisičjaka podigla utvrde i u nje stavila svoje šere- 

žanč (oružnike), da spriječe boj, koji bi mogao pla- 
nuti, kada se zavade turski i graničarski trgovci. 
Ipak je takav boj nastao 10. travnja 1830., kada su 
na raštel Lisičjak udarili brojni Turci. Tom se pri- 
godom tako odlikovao šerežanski baša Opačić, da 
ga je krajiška uprava za nagradu promaknula na 
čast zastavnika (F&hnricha). Blizu raštela Lisičjaka 
postojao je čardak Alumovac, gdje su g. 1834. bile 
ruševine katoličke kapele. 

Na nekoj uzvisini kod Boričevca podigla je 
krajiška uprava posebnu zgradu, koja je služila 
kao kontumac. Tu bi neko vrijeme bili zadržavani 
putnici iz Bosne, ako je ondje bila kuga, da je ne 
prenesu u Hrvatsku. Iz te zgrade pružao se krasan 
pogled na tursku Hrvatsku, gdje se vidio Kulen- 
Vakuf, kuće turskoga kapetana Kulenovića i dvorac 
Ostrovica, koji su Turci zauzeli g. 1521. 

U predjelu Calati bila se 22. srpnja 1737. kr- 
vava bitka između Turaka i graničara. Tu pogiboše 
brojni graničari, među njima: pukovnik Raunach, 
kapetan Vuk Mesić i Nikola Novačić. Rane je do- 
pao i pukovnik Franjo pl. Top, koga su prenijeli 
u Udbinu, gdje je i umro, a pokopaše ga u Go- 
spiću. 

Na samoj granici kod Boričevca vide se ostaci 
srušenoga turskoga dvorca, koje narod zove »Miš- 
ljenova građina«. Boričevac je g. 1834. brojio 43 
kuće s 510 žitelja, a godine 1857. imao je 708 žitelja, 
koji stanovahu u 51 kući. Svi žitelji bijahu rimoka- 
tolici, izuzev 21 g. 1834, i 44 g. 1857., koji pripadahu 
grčko-istočnoj parohiji u Dobromselu. Prigodom 
popisa 31. prosinca 1910. imao je Boričevac 

450 stanovnika, od toga 438 rimokatoličke, a 12 
grčko-istočne vjeroispovijesti. U Boričevcu je g. 
1875. osnovana pučka škola. Cijela je porezna 
općina Boričevac g. 1910. brojila 1239 žitelja. 


2. BRINJE 


Brinje se nalazi na glasovitoj Jozefinskoj ce- 
sti, koja vodi iz Karlovca u Senj. Ta je cesta gra- 
đena g. 1776. do 1779., a ime je dobila po caru i 
kralju Josipu II. Ali Senj je već u srednjem vijeku 
bio s Hrvatskom spojen cestom, koja je vodila iz 
Senja preko Vratnika, Brinja i planine Kapele u 
Modruš kod Ogulina. Na toj cesti bijaše Brinje 
važna postaja, koja se spominje u listini od g. 1408. 

U Brinju je od starine gospodovala obitelj 
knezova Frankopana. Prvi se spominje Bartol 
Frankopan, koji je u Brinju stanovao g. 1343. Bar- 
tol je imao dva sina: Stjepana i Anža (Ivana), s 
kojima je u Brinju 21. veljače 1358. izdao neku 
ispravu. Kad je umro Bartol Frankopan, razdije+ 
liše njegovi sinovi očevinu tako, da je Anž dobio 
Brinje, a Stjepan Modruš. g 

Anž se pridružio poslanicima, koji su pošli u 
Francesku, da mladoj hrvatskoj i ugarskoj kraljici 
Mariji dovedu orleanskoga vojvodu Ludovika za 
muža. Ovi se poslanici sastadoše 15. lipnja 1385. u 
Brinju. Anžov sin Nikola Frankopan, koji se oženio 
Dorom, kćerkom palatina Nikole, kneza Gorjan- 
skoga, redovito je sa svojom suprugom boravio u 
Brinju. Čini se, da je upravo Nikola Frankopan 
podigao tvrđu iznad varoši brinjske. Ta se tvrđa 

zove »Sokol« ili »Sokolac«, a prvi put se spominje 
£. 1411. U tvrđi je sagrađena kapela, koja se do 
danas prilično sačuvala. Profesor Đuro Szabo opi- 
suje tu kapelu ovako: »Tlocrt joj je naskroz ne- 
pravilan. Kapela ima tri sprata. Srednji je sprat 
prava kapela; rebra, okvir vrata, kružište prozora 
i doprozornici izvedeni su neobičnom pomnjom, a 
Sve upućuje na kasnije gotsko doba. I donja je 
prostorija svođena, strijelnica pokazuje, da se i tu 
pomišljalo na obranu, dok je gornji sprat s ove- 
ćim otvorima udešen lih za obranu. Sva je kapela 
građena od kamena. Izvana je u znatnoj visini kor- 
donski vijenac oko cijele građevine, a rubovi su 
njeni napose pojačani. U svem je ta kapela jedin- 
 stven spomenik graditeljstva, napose graditeljstva 
Frankopana.« Tomu opisu dodajem, da se u toj 
kapeli grada Sokola nalaze grbovi knezova Fran- 
kopana i Gorjanskih. Po tom naslućujem, da su 
kapelu gradili Nikola Frankopan i njegova žena 
Dora Gorjanski. 

Nikola je Frankopan svoga najstarijega sina 
Anža g. 1411. zaručio s Katarinom, kćerkom voj- 
vode Ivana Nelipića. Zaruke se obaviše upravo u 
gradu Sokolcu iznad Brinja. Tu je u studenomu g. 
1412. boravio car i kralj Sigismund kao gost Ni- 
kole Frankopana. Sigismund je volio Nikolu, koga 
je g. 1426. imenovao banom Hrvatske i Dalmacije. 
Nikola je banovao sve do svoje smrti, koja ga je 
snašla 26. lipnja 1432. Brojni sinovi njegovi podije- 
liše bogatu očevinu g. 1449. Tom je prigodom Bri- 
nje (varoš i tvrđa Sokol) zapalo Nikolina sina Bar- 
tola, koji je umro oko g. 1458. Bartolovo tijelo sa- 

hraniše u crkvi sv. Marije, koja je još i danas 
župna crkva u Brinju. ' . 

Bartol je ostavio kćerku Doru i dva sina: Anža 
i Nikolu. Dora se udala za krbavskoga kneza, Karla, 
a braća njena podijeliše očevinu tako, da je Anž 
dobio Brinje, a Nikola grad Tržac na rijeci Korani. 
Tada su redovnici Augustinci imali u Brinju svoj 
samostan i crkvu sv. Marije. Tomu je samostanu 
knez Anž Frankopan g. 1476. darovao neke zemlje 
uz uvjet, da prior i redovnici čitaju mise za po- 
kojne knezove Frankopane kod žrtvenika sv. Bar- 
tola, koji žrtvenik stoji usred crkve sv. Marije nad 
grobom Anžova oca Bartola. Augustinski samostan 
u Brinju spominje također isprava, kojom g. 1489. 
o. Petar, prior samostana sv. Marije, potvrđuje, 
da je Martin Bolkovac »v pomoć krova te iste 
crikve« (sv. Marije) darovao »devet dukata i jed- 
noga vola«. 

Knezovi Anž i Bernardin Frankopan odluče na 
proljeće g. 1493., da će zauzeti grad Senj, koji je 
nekada pripadao njihovu rodu, ali im ga je g. 1469. 
oteo kralj Matija Korvin. Frankopani su opsjedali 
Senj, radi čega se na njih oborila kraljeva vojska, 
koju su vodili hrvatski banovi: Ivan Bot i Mirko 
Derenčin. Pred banovima uzmaknu Frankopani 
ispred Senja, te se zaklone u Brinje. Ali banovi 
dođu i pred Brinje, te počnu opsjedati tvrđu. Pri- 
godom opsade pogibe ban Ivan Bot, koga je ubilo 
tane iz topa frankopanskoga. Kada se pak doznalo, 
da su Turci iz Bosne provalili u Hrvatsku, pomirio 
se ban Derenčin s Frankopanima, da uzmognu . 


. složno braniti domovinu. 


«U hrvatski pisanoj listini od g. 1493. veli Anž 
Frankopan, da stoluje »v našem gradu Brinjah«. 


. Drugom listinom, koju je izdao g. 1495. »v našem: 


mjesti v Brinjah«, daruje Anž Frankopan samo- 
stanu sv. Nikole na Gvozdu iznad Modruša 3 kmet- 
ska selišta (sesije) u selu Črnici. Isti taj knez dru- 
gom ispravom od.g. 1495., koju je također izdao 
»v našem gradu Brinjah«, daruje samostanu sv. 
Spasa kod Senja selo Mali Prokičci, za koje veli, 
da se nalazi »va vladanji našem Brinjskom«. Tre- 
ćom je ispravom od g. 1496., boraveći »v našem 
gradu Brinjah«, knez Anž Frankopan »va vladanji 
i otačastvi našem Brinjskom« prodao »za 150 zla- 
tih (dukata)« spomenutomu već samostanu sv. Ni- 
kole na Gvozdu »selo, ko se zove Mokro« zajedno 
»sa Svimi seli (selištima), ča k njim pristoji«. 
Boraveći »v našem građu v Brinjah«, uzeo je 
Knez Anž Frankopan godine 1499. od plemića 
Jurja Kosinjskoga njegov grad Kosinj u zamjenu 
za predjel Zahumlje, koji se nalazio u brinjskoj 
župi. Zahumlje su činila 4 sela: Bitoraj, Jesen, 
Selca i Krakar. Anž se obvezao, da će Jurju Ko- 
šinjskomu pomoći »grad« (t. j. utvrđeni dvorac) 
zidati; povrh toga dat će mu i »hiže (kuće) v na- 
 šem varoši Brinjah, ke su poli (kraj) potoka«. 
Kako je Anžov brat Nikola Frankopan umro 
bez potomaka, pripade Anžu i grad Tržac na rijeci 
Korani. Anž je ostavio 2 sina: Vuka i Krstu. Vuk 
je baštinio Brinje, a Krstu zapade Tržac, 
Godine 1530. stiže Brinje teška nesreća. Turci 
su naime spalili cijelu varoš brinjsku, kojoj iz- 
gorješe također crkve i samostani. Tom je prigo- 
dom turska vojska opsjedala i samu tvrđu, ali je 

nije mogla zauzeti. Da se Brinje lakše obrani od 
novih navala turskih, predade Vuk Frankopan 
tvrđu godine 1537. krajiškoj vojsci, koju je u juž- 
noj Hrvatskoj uzdržavao kralj Ferdinand. Vuk je 
to učinio na poziv kralja Ferdinanda od 1. svibnja 
1537. Krajiški su kapetani tvrđu u Brinju poja- 
čali, a varoš pod tvrđom napučili novim doselje- | 
nicima. Brinjska je tvrđa godine 1537. imala po- 
sadu od 34 vojnika, koji su mjesečno dobivali 108 
ior. za svoje uzdržavanje, 

Prvim zapovjednikom Brinja postade Juraj 
Gusić, koji se spominje godine 1542. Gusića je 
naslijedio Franjo Mudrovčić, koji Brinjem uprav- 
lja godine 1550. 

U popisu krajiške vojske od 1. studenoga 


1551. stoji zabilježeno, da Franjo Mudrovčić do- 


biva mjesečnu plaću od 10 forinti i još 3 forinta 
za svoga slugu Jurja Gričića. Mudrovčićev zamje- 
nik bijaše Ivan Lacković, koji je mjesečno dobivao 
8 forinti za sebe i 3 for, za svoga slugu Martina 
Adamića. Uz njih je godine 1551. posadu u Brinju 
činilo još ovih 30 vojnika: Marko Simičević, Juraj 
Obrovčanin, pop Grgur, Ivan Plančić, Ivan Sab- 
ljak, Pavao Mifčić, Petar Švarc, Martin Martinčić, 
Petar Soić, Mikula Kučinić, Juraj Šimonić, Frane 
Rudarić, Petar Vlašić, Ivan Turković, Ivan Mesić, 
ivan Tomašić, Jurić Plaščanin, Luka Korsunović, 
Stipan Lovreković, Perko Vlah, Antun Pantolović, 
Stipan Cintanović, Pavao Vrejšić, Petar Janko- 
vić, Antun Almanić, Petar od Slunja, Petar od 
Kladuše, te Uroš i Juraj od Ogulina. U ime plaće 
za svoje uzdržavanje (tj. za hranu i odijelo) do- 


bivahu vojnici većinom po 3 forinta na mjesec. 

Samo 2 vojnika dobivahu mjesečno po 5 forinti, 
a 5 vojnika dobivalo je po 4 forinta. 

. General Ivan Lenković sastavio je godine 
1563. popis krajiških tvrđa, koje treba razoriti ili 
vojničkom posadom valjano opskrbiti. Među po- 
tonjima spominje i Brinje. Lenković veli, da kralj 
u brinjskoj tvrđi uzdržaje 40 plaćenih vojnika, pa 
ističe, da bi njihov broj trebalo podvostručiti. 

U brinjskoj se tvrđi godine 1577. nalazila: po- 
sada od 40 haramija, t. j. plaćenih vojnika, obu- 
čenih u hrvatsko narodno odijelo. Tada se pred- 
lagalo, da kralj u tu tvrđu stavi još 20 haramija 
i 50 husara (konjanika). Prijedlog je samo djelo- 
mice uvažen, jer se godine 1579. u Brinju nalazi 
1 kapetan, 1 zastavnik i 50 haramija; njihova je 
plaća mjesečno iznosila 197 forinti, što su imale 


podmiriti Kranjska i Koruška. Po izvještaju kape- | 


tana Gere od godine 1586. trebalo bi tvrđi u Bri- 
nju prodati novi krov, a veliku dvoranu u tvrđi po- 
poditi; taj će popravak stajati 350 forinti. Senjski 
je kapetan Danilo Barbo 5. listopada 1600. pred- 
ložia nadvojvodi Ferdinandu, da se radi poštanske 
veze uzdržaje u Brinju 1 konjanik, koji će poštu 
prenašati. 

Trošak za uzdržavanje krajiške posade u Bri- 
nju godine 1612. iznosio je mjesečno 225 forinti i 
30 krajcara. Kranjski staleži (sabor) u Ljubljani 20. 
ožujka 1613. izvješćuju nadvojvodu Ferdinanda, 
da Brinje »leži na ugodnom brežuljku usred lije- 
poga ravnoga polja i k tomu na vanredno dobrom 
prijelazu, uslijed čega je korisno pogranično mje- 
sto, ali zgrade su (u tvrđi) oštećene i gotovo bez 
ratnih potrepština« (t. j. bez oružja i municije). 

Na zahtjev Mletačke republike otpremljene 
su godine 1618., po ustanovi madridskoga mira 
iz Senja uskočke obitelji u susjedna istočna sela. 
Tom se prigodom u Brinju sa svojim obiteljima 
nastaniše ovi Uskoci: vojvoda Perica Lučić, Ivan 
Šikan, Vicko Cebarić, Juraj Čavić, Luka Krivo- 
ljanić, Šimun Negetić, Tome Bogdanić, Mikula 
Katinović, Vido Jajcanić, Juraj Korinić, Grgo La- 
losović, Nikula Vukanović, Matej Kulinović, Bo- 
goje Milaković, vojvoda Juraj Novakinić, Petar 
Daničić, Ivan Vlatković, Jurica Crnojević, Vid 
Soldatić, Paval Armenčić, Ivan Rovandić, Jurko 
Mirković, Stipan Golenović, Ivan Milohnić, Sti- 
pan Golenović, Jurica Miličić, Ilija Milovčić, Ivan 
Palocić, Ivan Strisojević, Lovre Domazetović, Luka 
Vranjanin, Štefan Proroković, Vicko  Polestrilić, 
Andrija Sparičić, Staniša Petrović, Pavan Zalopan, 


Juraj Mervalčić, Stipan Magličić, Petar Škorić, Vid 


Rodovičević, Juraj Hvosović, Ivan Petrović, Petar 
Lučić, Pavle Trubirog, Juraj Balestretić, Martin 
Jurčić, Jurica Malagudić, Ivan Krišćin, Vuko Jur- 
čić, Juraj Pađan, Ivan Otoković, Juraj Vuk Dra- 
gišić, Ivan Vuk Dragović, Martin Dević, Mate Ko- 
lonić, Grgur Kostrenac, Miho Moštardo, Luka Lar- 
dimirović, Jurica Dorić, Petar Belohajić, Mikula 
Pauković, Vuk Lujčić, Martin  Milošović, Juraj 
Dehorović, Nikola Martinović, Grgur Banović, Ma- 
teš Čentić, Vicko Vuk Dragović, Pavao Kavčić, 
Miho Petrović, Vid Dijanković, Vicko Krapović, 
Jakov Mikulinčić, Juraj Curitrović, Ivan Batalja, 
Vukobrad Mišlović, Ivan Bilačić, Toma  Karanj, 
Juraj Parija, Andrija Federić, Andrija Požariva, 
Petar Meyer, Juraj Pužarina i Vid Vrdlarčić. 

Kad je Vuk Frankopan kralju predao tvrđu 
Brinje, dobio je od kraljevih povjerenika revers, 
da će se Frankopanima vratiti tvrđa, kada se 
sklopi mir s Turcima. Ipak je krajiška uprava u 
kraljevo ime i nadalje zadržala Brinje. Senjski 
kapetan Albert Herberstein počeo se dapače sma- 
trati i gospodarom frankopanskih zemalja između 
Brinja i Brloga. On je tamo godine 1638. nasta- 
nio 12 do 14 vlaških obitelji. Protiv toga ustade 
knez Nikola Frankopan, bivši hrvatski ban. On 
se 20. siječnja 1639. iz Bosiljeva tuži ratnomu vi- 
jeću u Gracu, da Herberstein namjerava između 
Brinja i Brloga naseliti jošte 100 ili 200 »vlaških 
kuća«. Herberstein je za svoju obranu pisao kra- 
lju, da su spomenute zemlje bile puste, ukoliko ih 
nije obrađivala vojna posada iz Brinja i Brloga. 

Naskoro se pojaviše razmirice između Bri- 
njana i doseljenih Vlaha u Lučanima. O tomu je 
senjski kapetan Herberstein 21. lipnja 1642, izvi- 


jestio ratno vijeće u Gracu, koje je 28. lipnja . 


1642. odredilo posebnw komisiju za poravnanje 
Brinjana i Vlaha. Ipak je i dalje potrajala do- 
“seoba Vlaha iz Turske tako, da je na zemljištu 
oko Brinja godine 1697. bilo 250 hrvatskih i 130 
vlaških kuća. 

Harambaša Dragić doveo je godine 1679. u 


Brinje nekoliko Vlaha iz Like. Kad im je general 


Herberstein dozvolio, da se nastane u Brinju, po- 
buniše se katolici. Kako je general Heberstein 
bio na strani Vlaha, odselilo se više brinjskih ka- 
toličkih obitelji iz Brinja u Kranjsku. Prigodom 
velikoga rata s Turcima udariše Brinjani godine 

1688. na tursku tvrđu Ostrožac, koja se nalazi na 
Uni, ali ih je odanle potisnula jača turska sila. 
Kada su Turci godine 1689. istjerani iz Like i 
Krbave, prestade važnost brinjske tvrđe. Već 25. 
listopada 1698. pita kralj Leopold ratno vijeće u 
Gracu, ne bi li bolje bilo, da se vojna posada iz 
Brinja premjesti bliže Lici i Krbavi. Mnogo je 
Hrvata iz Brinja i okolišnih sela preselio pop 
Marko Mesić u Liku i: Krbavu. 
s Biskup Martin Brajković popisuje godine 1700. . 
župe u južnoj Hrvatskoj. U svome popisu kaže, 
da je u Brinju nedavno sagrađena župna crkva 


: Uzašašća bl. djevice Marije. Katolički župnik u 


Brinju živi od desetine, koju mu daju župljani. U 


= susjednom selu Lučanima nalazi se nekoliko kuća 


o (pravoslavnih), koji imaju svoga pa- 
roha. 

Godine 1701. trebalo je južnu Hrvatsku podi- 
jeliti U 2 dijela, jer će jednim dijelom upravljati 
Vojna Krajina, a drugim dijelom nutarnjo-austrij- 
ska dvorska komora (t.j. careva financijska 
oblast). Carski su povjerenici :6. studenoga 1701. 
predložili, da komori pripadnu: Senj, Otočac, Bri- 
nje, Brlog, Prozor, Vilić, Dabar i Jezerane sa ci- 
jelom Krajinom sjeverno od planine Kapele. 

Kad je princ Hiludburghausen godine 1764. 
uredio Gornju (Karlovačku) Krajinu u 4 pukov- 
nije, .pripade Brinje otočkoj krajiškoj pukovniji. 
Razdioba se promijenila godine 1765., kada su od 
Otočke pukovnije odijeljena i ogulinskoj pukov- 
niji pridijeljena mjesta: Brinje, Jezerane, Križ- 
polje, Stajnica, Vodoteč, Prokike, Ledenice, Krm- 
pote i Kriviput. Brinje postade sjedištem druge 

krajiške satnije, koju su činila mjesta: Brinje, 
, Biskupićselo, Gostovopolje, Ivakuša, Letinac, Per- 
kovićselo, Podjanovac, Rajkovićselo, Skalić, Tu- 
mićselo, Vodoteč, Kamenica, Krbavica, Lučani, 
Plaščica, Prokike, Škamnica i Žutalokva. 

U kapelici, koja se nalazi u nekadašnjoj brinj- 
skoj tvrđi, našao je Fras godine 1834. dva hrvatska 
napisa. Prvi napis glasi: »U ime svetoga Trojstva 
amen. S pomoćjom sveca poštovanoga Boga.1653.« 
Drugi je napis na oltaru, a glasi ovako: »Na 8. de- 
cembra leta 1663. bi pozlaćena ova palla.« — Iz- 
nad sela Lučana postoji uzvisina, na kojoj se vide 
ruševine nekadašnjih tvrđa: Staro Brinje i Vrlo- 
kup. Fras misli, da su te, tvrđe nekada podigli 
Rimljani, a da su ih porušili Tatari, koji su godine 
1242. opustošili Hrvatsku. : 

Nedaleko brinjske tvrđe postoji župna crkva 
sv. Trojstva, za koju Fras misli da je nekada bila 
samostanska crkva. (Predaja kaže, da su nekada 
u Brinju bili redovnici Kartuzijanci). Brinjska je 
župa u 18. vijeku spadala među najodličnije u 
senjskoj biskupiji. Zato su njom izmjenice uprav- 
ljali kanonici senjskoga kaptola. Osim župne crkve 
postoji u Brinju također kapelica sv. Fabijana i 
Sebastijana. Na velikom području brinjske župe 
nalaze se još 3 rimokatoličke kapele, poimence: 
kapela rođenja bl. djevice Marije u Kamenici, ka- 
pela sv. Stjepana u Korbavici i kapela sv. Vida 
u Skamnici. 

Brinjska je krajiška satnija godine 1834. bro- 
jila 549 kuća i 6091 stanovnika, od toga 3783 
rimokatoličke, a 2308  grčko-istočne  vjeroispo- 
vijesti. Na području brinjske satnije bijaše 6837 

jutara oranica, 985 jutara livada, 387 jutara vrtova 


i voćnjaka, 3915 jutara pašnjaka i 7347 jutara 
šuma. 

U Brinju je dvorsko ratno vijeće — na pri- 
jedlog baruna Kleefelda — osnovalo 4. ožujka 
1772. njemačku školu (t. zv. »trivijalku«), koja je 
godine 1802. imala 20 učenika. 

Kad je prestala Vojna Krajina, postade Brinje 
sjedištem velike upravne općine. Ta je isprvice 
spadala pod kotarsku oblast u Senju. Nastojanjem 
uglednih Brinjana izdala je hrvatska vlada 21. 
kolovoza 1892. naredbu, kojom se upravne općine 
Brinje i Jezerane dijele od senjskoga kotara, te 
se za njih osniva posebna kotarska oblast u Brinju. 
Malo iza toga — 29. kolovoza 1892. — izađe i 
druga naredba hrvatske zemaljske vlade, kojom 
se u Brinju osniva poseban kr, kotarski sud za 
područje spomenutih upravnih općina. I kotarska 
oblast i kotarski sud u Brinju počeli su uredovati 
1. listopada 1892. Brinjski je kotar g. 1910. brojio 
18.172 žitelja, od toga 12.902 katolika, 5267 grčko- 
istočne, a 3 židovske vjere. 

Brinje je godine 1857. brojilo .181 kuću s 
1819 stanovnika, od toga 1798 rimokatoličke, a 21 
grčko-istočne vjeroispovijesti. Prigodom pak po- 
pisa, koji se obavio 31. prosinca 1910., imalo je 
Brinje 1095 žitelja, od toga 1016 rimokatolika a 76 
grčko-istočnjaka. 

Frankopanski »grad« u Brinju pretvoren jeu 
ruševinu. Najbolje se uz kapelicu sačuvala glavna 
kula nekadašnje tvrđe. Nedaleko sela Lučana vide 
se ruševine druge tvrđe, koju narod zove »Staro 
Brinje«. Neki misle, da je to ostatak rimske tvrđe. 


ILLK. 2 (1 


3. BRLOG NA RIJECI GACKI 


Gacka se kod Otočca dijeli na dva rukava. 
Lijevi rukav zalazi u dolinu Švice, gdje tvori je- 
zero Švice. Desni pak rukav prolazi kroz Otočac 
te se ispod Brloga rastavlja opet na dva manja 
rukavca; jedan se rukavac ruši u ponore kod Vlaš- 
koga polja, a drugi u ponore kod Gusića polja. 

Selo Brlog ima katoličku župnu crkvu poho- 
djenja blažene djevice Marije i grčko-istočnu paro- 
hijalnu crkvu sv. Save. Katolička je crkva sagra- 
đena g. 1706., a župni dvor g. 1770. Nekada je 
rimokatoličkoj župi pripadala i crkvica sv. Ilije; 
ali ju porušiše g. 1809, Tečajem 19. vijeka službo- 
vahu u Brlogu katolički župnici: Tomo Porubić 
(1800.—1802.), Tomo Dejanović (1802.—1810.), Ni- 
kola Banić (1810.—1831.), Juraj Ivančić (1831.— 
1839.), Lovro Hesky (1839.—1840.), Andrija Ko- 
njiković (1840.—1847.) te Matija Pahek, Matika 
i Antun Luković. 

Grčko-istočna je crkva sv. Save u Brlogu sa- 

* građena g. 1742., a obnovljena je g. 1773. U Brlogu 
su kao parosi službovali: Mane Paulović do g. 
1772., Andrija Ljubotina do g. 1805., Jovan Ivan- 
čević do g. 1823., Petar Ljubotina do g. 1830., 
Marko Popović do g. 1843., a u drugoj polovici 19. 
vijeka Simo Lazaić i Ilija Rapaić. 


Na brodu povrh rijeke Gacke vide se ruše- 


vine grada Brloga. Ne zna se pravo, iko je ovaj 
grad podigao. Svakako je Brlog bio znamenita 
tvrđava, kako to dokazuje okrugli toranj, cisterne 
i podzemne prostorije. Brlog je u 16. i:17. vijeku 
spadao pod otočku kapetaniju. Kada je pak bila 

uređena posebna otočka krajiška pukovnija, onda 
je Brlog bio sjedište krajiške satnije, te je kape- 
tan stanovao u tamošnjoj tvrđi. Na drugom brdu 
»Kraj« stajao je u 16. vijeku Gusić-grad. Ovu su 
tvrđu podigli krbavski knezovi Gusići, koji se za- 
kloniše u okolicu Brloga, kada Turci g. 1527. osvo- 
jiše Liku i Krbavu. Turci su g. 1575. udarali. na 
Gusić-grad tako dugo, dok se nije predala malena 
posada, kojoj ponestade hrane i municije. Tada su 
Turci zapalili i razorili Gusić-grad i susjedni Brlog. 
Kasnije su Uskoci iz Senja obnovili i još jače utvr- 
dili Brlog, u koji staviše svoju posadu. Na obranu 
Brloga dade Petar Zrinski kao veliki kapetan 
podići kulu u Drenovu klancu između. Brloga i 
Škara. Gusić-grad nije bio obnovljen, te od njega 
preostadoše na brdu Kraju samo razvaline grad- 
skih bedema i porušeni zdenac. 

Pod brdom »Kosa« blizu Brloga vide se još 
ostanci katoličke crkve sv. Ilije. Ovamo su nekada 
hodočastili rimokatolici iz cijele okolice. Crkva je 
8. 1809. porušena, a oltarska slika sv, Ilije prene- 
sena u katoličku crkvu brlošku. U Gusić-polju iz- 
među Brloga i Kompolja, gdje su tečajem 16. i 17. 


. vijeka vladali knezovi Gusići, vide se razvaline ka- 


toličke crkve sv. Pavla. Nešto podalje vide se ru- 
ševine nekadašnjih tvrđica: Brdine, Skamnice i 
Derivola. Ove su tvrđice u 16. i 17. vijeku služile 
Za obranu od Turaka, Kada su Turci g, 1689. izgu- 
bili Liku i Krbavu, prestade važnost spomenutih 
tvrđica, te su one napuštene. Na putu iz Brloga 
prema Senju opažaju se tragovi nekadašnje rim- 
ske ceste. I sam Brlog bio je nastavan u rimsko 
doba, dapače još i prije, nego li Rimljani osvojiše. 

taj kraj. Od nekadašnje tvrđe u Brlogu vidi se 
* četverokut s okruglom kulom. Mnogo je bolje sa- 
čuvana kula, koju je Petar Zrinski podigao u 
Drenovu klancu. Narod je toj kuli dao ime »Šim- 
šanovka«. U opsegu mjeri ta kula 54 metra. Kula 
je sagrađena od kamena lomljenca, ali zidovi su 
različite debljine. U sačuvanom dijelu te kule vide 
se još 3 strijelnice, kroz koje su branitelji mogli 
pucati iz pušaka na napadače. 

Brlog je g. 1857. brojio 720 žitelja, koji sta- 
novahu u 75 kuća. Od stanovnika bijaše 595 
grčko-istočne, a 125 rimokatoličke vjeroispovije- 
sti. U Brlogu je tada već postojala pučka škola, 
koja je osnovana g. 1781., kada je za nju sagra- 
đena i školska zgrada. Prigodom popisa žiteljstva, 
koji je obavljen 31. prosinca 1910., brojio je Brlog 
629 stanovnika; među ovima bijaše 387 žitelja 
grčko-istočne, a 242 rimokatoličke  vjeroispo- 


vijesti. Povrh toga stanovalo je 135 žitelja u »šta- . 


ciji Brlog«, gdje je 6. lipnja 1903. otvoren poštan- 
ski ured. Mjesto pučke škole imao je Brlog 11 go- 
dina (1781.—1792.) trivijalku. 

Razvaline tvrđe Brloga stoje na brijegu, koji 
se uspinje preko 100 metara nad razinu rijeke 
Gacke. Na zaravanku toga brijega podigla je Kra- 
jina g. 1840. stan za kapetana, koji je dotle sta- 
novao u tvrđi. Ovu je kuću vojni erar g. 1873. 
(prigodom razvojačenja Krajine) predao upravnoj 
općini Brlog, koja je tu uredila pučku školu. 

"Ne zna se, tko je i kada li je sagradio tvrđu 
Brlog. Ona se prvi put spominje u iskazu od go- 
dine 1537., gdje se nabrajaju troškovi za uzdrža- 
vanje vojske u hrvatskim tvrđama. Tada su u brlo- 

škoj tvrđi bila 3 njemačka vojnika; trošak za nji- 
hovo uzdržavanje iznosio je 10 forinti na mjesec 
Brlog je i g. 1551. imao posve neznatnu posadu 
(nadstojnika Marka pl. Griča i 3 vojnika), a g. 
1563. i 1572. ima 6 vojnika. : 

Kada su Turci g. 1575. zauzeli i spalili tvrđu 
Brlog, dade je senjski kapetan Gašpar Raab ob- 
noviti i u nju staviti 6 hrvatskih haramija. Brlog 
je tom prigodom dobio 3 topa šestfuntaša, 6 starih 
malih topova, 4 topa trifuntaša, 2 željezna mužara, 
kojima se oglašivao dolazak Turaka, 30 centi ba- 
ruta i 99 pušaka naslonjača, 

Radi čestih provala turskih propadoše sva sela 
hrvatska u okolici Brloga. Zato se onamo g. 1609. 


doselilo 150 »Vlaha«, koji uskočiše iz turskoga 


Ribnika u Lici. Ovi su Vlasi imali 150 ljudi spo- 
sobnih za oružje. Krajiške se oblasti pobrinuše, 
da ti Vlasi dobiju 200 ijubljanskih »stara« (po 120 
mletačkih litara) prose za sjetvu. U okolicu Brloga 
dođoše i oni »Vlasi«, koji g. 1611. uskočiše iz Pod- 
lapače u Krbavi. Među potonjima bijaše 50 ljudi 
sposobnih za oružje. Vitezović u svojoj kronici 
piše, da je 100 krajiških konjanika i 200 pješaka 
g. 1657. potuklo kod Brloga 6000 Turaka, koje je 
vodio neki paša. 


4, DABAR KOD OTOČCA 


Tik današnjega sela Dabra vide se razvaline 
staroga frankopanskoga grada na 692 metra viso- 
kom brdu Vučjaku. Nije se teško uspeti na tu gra- 
dinu, kojoj sadašnji ljudi dadoše ime »Sokolić 

grad«, dok se nekada zvao »Dabar«, a pripadao 
je t. zv. »Gackoj župi«. 

Prvi put se Dabar spominje u listini od g. 
1449., kada sinovi hrvatskoga bana Nikole Franko- 
pana među sebe podijeliše frankopanska imanja. 
Tom je prigodom knez Sigismund Frankopan dobio 
gradove (tvrđe): Otočac, Prozor, Dabar i Vrhovine. 
Sigismund je umro g. 1465., ostaviv samo udovicu 
Jelenu i 2 kćeri: Barbaru i Doricu. Tada je Dabar 
zaposjeo Sigismundov brat Martin Frankopan. 

G. 1486. oteo je Frankopanima (Ivanu i Anžu) 


grad Dabar i cijelu »Gacku župu« kralj Matija ' 


Korvin. Odsada su u Dabru sjedili kraljevi kašte- 
lani. Međutim je Dabru naskoro zaprijetila pogi- 
belj od Turaka, koji su g. 1527. osvojili cijelu 
Krbavu i zaposjeli južni dio Like. Dabar je g. 1561. 
pregledalo vojno povjerenstvo, koje iskazuje, da bi 
tu tvrđu trebalo jače utvrditi; naročito bi se mo- 
rala što prije popraviti vrata; krovovi i kule, u 
koje bi trebalo staviti stalnu posadu (32 vojnika). 
I general Ivan Lenković g. 1563. preporuča kralju 
Ferdinandu, neka pojača tvrđu Dabar, u koju neka 
se postavi barem 6 vojnika. U Dabru je vojnu po- 
sadu g. 1572. činilo 40 njemačkih sluga (plaćenika), 
koji su mjesečno dobivali 193 forinta. 

Novi kralj Maksimilijan povjerio je brigu za 
Krajinu svome bratu Karlu, koji je vladao u 
Kranjskoj, Štajerskoj i u Koruškoj. Nadvojvoda 
Karlo iskazuje 30. kolovoza 1577., da se u gradu 
Dabru nalaze: 3 topa, koji bacaju željezne kugle, 
teške 6 funti; nadalje 4 topa trifuntaša, 6 malenih 
(starih) topova, 2 željezna mužara, 99 pušaka i 30 
centi baruta. Vojnička posada u Dabru dobiva 

oružje i municiju iz Senja, a hranu iz Ogulina. 
Posadu čini 35 haramija, t. j. hrvatskih vojnika, 
koji u narodnom odijelu služe za mjesečnu plaću. 

Isprvice je Dabar spadao pod krajišku kape- 
taniju u Senju. G. 1578. dođe pod slunjsku kape- 
taniju. Odsada su vojnu posadu u Dabru činili 1 
kapetan, 1 »vojvoda« i 20 haramija. Kapetan je 
dobivao mjesečno 20 forinti, a »vojvoda« i hara- 
mije zajedno 177 forinti. S tom su plaćom morali 
sebe hraniti, oblačiti i obuvati. U Dabru je g. 1581. 
zapovijedao kapetan Andrija Tadiolović, koga je 
g. 1586. naslijedio njegov sin Nikola. 

Tečajem 16. i 17. vijeka prelazilo je iz Turske 
u Hrvatsku mnogo Uskoka i Vlaha. Tako je i pod 
grad Dabar g. 1672. došlo 90 vlaških obitelji. N jima 
je tadašnji karlovački general Josip grof Herber- 
stein dao i zemlje u Velikom Glibodolu, koje su 
dotle držali Brinjani. 

Važnost tvrđe Dabra prestade g. 1689., kada 
je pop Marko Mesić istjerao Turke iz Like i Kr- 


obave. Kako se prestalo uzdržavati krovove na 


zgradama i kulama, počeo se Dabar pretvarati u 
ruševinu. Zato se već g. 1773. u službenom iskazu 
starih tvrđa spominje Dabar kao »posve propali 
grad«. 

Dok je zub vremena rušio staru tvrđu, dotle 
se pod njom razvijalo selo Dabar. Prigodom po- 
pisa g. 1857. brojio je Dabar 131 kuću, u kojoj 
stanovahu 1904 žitelja, od toga 1157 grčko-istočnih, 
a 747 rimokatolika. Za grčko-istočne žitelje bijaše 
u Dabru parohijalna crkva sv. Jeremije, a za rimo- 
katolike župna crkva sv. Mihalja arkanđela. (Da- 
bar je od g. 1730. imao posebnoga kapelana, a g. 

1807. postade i samostalnom katoličkom župom.) 
Dabar je g. 1857. imao i pučku školu, koja je ute- 
meljena g. 1835. U pogledu uprave spadao je Da- 
bar pod krajišku satniju u Škarama. Prigodom 
popisa g. 1910. brojio je Dabar 2394 žitelja, od toga 
1235 grčko-istočne, a 1159 rimokatoličke vjeroispo- 
vijesti. Tada se već razlikovalo samo selo Dabar 
sa 144 žitelja (116 rimokatolika i 28 grčko-istočnih) 
od okolišnih sela i zaselaka (Antići, Bobići, Lug, 
Ljuštine, Krznarići, Zabarja, Zapolje i Živica). 


5. GOSPIĆ GODINE 1834. 


Franjo Julije Fras bijaše ravnatelj svih škola 
u t. zv. karlovačkoj Krajini, koju su činile 4 pu- 
kovnije; lička, otočka, ogulinska i slunjska. Fras 
je g. 1834. napisao knjigu: »Vollst&ndige Topo- 
graphie der Karlst&dter Militairgrenze in Kroa- 
tien«. To je djelo bilo dvaput štampano (g. 1835. i 
1850.), a imade još i danas svoju vrijednost. Fras 
je naime topografski i statistički opisao sva mje- 
sta, koja su g. 1834. bila nastanjena; povrh toga 
iznosi sve, što znade o njihovoj prošlosti; napose 
pak opisuje ruševine starih tvrđa i zgrada, a do- 
nosi i napise, koji se nalaze na zgradama. Fras je 
to djelo izradio na temelju vlastitog opažanja, a 
poslužio se i pouzdanim izvorima za prošlost tih 
mjesta. Ovdje ćemo priopćiti izvadak iz Frasova 
opisa Gospića od g. 1834. 

Trgovište Gospić broji 184 kuće, u kojima sta- 
nuje 1050 žitelja, od toga 934 rimokatoličke, a 116 
grčko-istočne vjeroispovijesti. Gospić je  po- 

štanska postaja na cesti, koja vodi iz Hrvatske u 
Dalmaciju. Trgovište se nalazi na potoku Novčici, 
koji iza kratkog tijeka ispod Gospića uiječe u 
rijeku Liku. Gospić ima 444 jutra oranice, 71 
jutro livade, 90 jutara vrtova i voćnjaka, 66 jutara 
pašnjaka i 74 neplodnoga zemljišta. 

U Gospiću je sjedište generala brigadira, koji 
zapovijeda ličkoj i otočkoj krajiškoj pukovniji; za 
njega je g. 1767. sagrađena zgrada, u kojoj se uz 
njegov stan nalaze i brigadni uredi. Gospić je 
štopsko mjesto ličke pukovnije; zato je tu g. 1798. 
sagrađen stan za pukovnika ličke pukovnije. Na- 
pose su g. 1768. sagrađene kuće, u kojima stanuju 
major i pukovnijski liječnik. ' 

Od škola ima Gospić: c. kr. dječačku glavnu 
školu, djevojačku školu i t. zv. matematičku školu 
za pitomce Vojne Krajine. Uz pravoslavnu paro- 
hijalnu crkvu sv. Đurđa postoji lijepa rimokato- 
lička župna crkva, koja je sagrađena g. 1781. Ka- 
tolička crkva ima 3 zvona, od kojih je najveće 
teško 750 funti, srednje 504 funta, a najmanje 212 
funti, Prva 2 zvona lijevana su g. 1822. u Zagrebu; 
zato je na njima latinski napis: »Fusa Zagrabiae 
per Antonium Schifrer 1822«, Treće zvono dadoše 
g. 1760. u Ljubljani lijevati časnici ličke pukov- 
nije, koji se sretno vratiše iz rata. 

Na potoku Novčici podignut je g. 1804. most, 
koji je dug 49 hvati. Tamo je krajiški erar g. 1799. 
uredio također mlin i pilanu; ali to odstraniše 
Francezi, koji su u Gospiću vladali od g. 1809, do 
g. 1813. Navodno su Francezi porušili mlin i pilanu 
zato, što je voda iz potoka Novčice poplavila oko- 
lišne livade i polja, a zamuljila bunare. 

6. ŠKOLE U GOSPIĆU 


Kad je u Gospiću osnovano sjedište krajiške 
ličke pukovnije, vjerojatno je odmah osnovana i 
Pučka škola. Ova je naskoro pretvorena u t. zv. 
trivijalku, koja u Gospiću postoji već g. 1766. Tri- 
vijalke je uzdržavalo dvorsko ratno vijeće; zato je 
na toj školi bio njemački nastavni jezik. Trivijalku 
su polazili samo dječaci, jer je za djevojčice osno- 
vana posebna djevojačka škola, koja se u Gospiću 
nalazila već g. 1764. 

G. 1775, (mjeseca svibnja) došao je u Gospić 
. car Josip II. Brzo iza toga pretvorena je gospićka 
trivijalka u »glavnu školu« (Hauptschule), koja se 
zvala također »normalka«. Prvi put se normalka 
spominje u Gospiću g. 1779. Normalke su u Vojnoj 
Krajini osnivane samo u »štopskim mjestima«, a 
uzdržavalo ih je dvorsko ratno vijeće. Svi pred- 
meti predavahu se u normalkama njemačkim jezi- 
kom. Normalka je u Gospiću g. 1802. imala 46 
učenika, dok je djevojačku pučku školu iste go- 
dine polazilo 18 učenica. 

Vojna se uprava brinula, da Krajina dobije 
valjane podčasnike. Za njihovo su obrazovanje 
otvorene t. zv. matematičke škole u sjedištima svih 
krajiških pukovnija. Takva se matematička škola 
spominje u Gospiću prvi put g. 1823. Mjesto ma- 
tematičke osnovaše kasnije u Gospiću pukovnijsku 
školu. To je zapravo bio odgojni zavod, u kome 
su mladi Ličani 3 godine učili razne predmete, a 
uz to plivanje i mačevanje. Iz pukovnijske je škole 
dobila Lika izvrsne podčasnike, od kojih su mnogi 
postali kasnije i krajiški časnici. Pukovnijska je 

škola u Gospiću postojala g. 1858. Iza toga je ta 
škola premještena iz Gospića u Otočac. 

Lički je pukovnik Adolf pl. Bermann 8. pro- 
sinca 1859. predložio vojnom ministarstvu u Beču, 
da se uz normalku u Gospiću osnuje mala realka 
sa 2 razreda; troškovi za uzdržavanje takve škole 
pPodmirivat će se dohocima same pukovnije. Kralj 
je 6. veljače 1860. dozvolio, da se u Gospiću otvori 
dvorazredna realka. Upravu toga zavoda preuzeo 
je 1. listopada 1860. Josip Welko, koji bijaše učitelj 
realke u Pančevu, a sada postade mjesni školski 
ravnatelj (Lokalschulendirektor) u Gospiću. Prvim 
pak učiteljem gospićke realke postade Franjo Vo- 
dopivec, učitelj realke u Gorici. 

Gospodarstvo je bilo na realkama po tadašnjoj 
naučnoj osnovi obvezatan predmet, koji se u sva- 
kom razredu predavao 2 sata na tjedan. Da se 
gospički realci i praktično upute u gospodarstvo, 
odredilo je 27. ožujka 1862. zapovjedništvo ličke 
pukovnije, da se za obuku u voćarstvu upotrijebi 
vrt kod školske zgrade, koji je dotada uživao nad- 
učitelj normalke. Za taj vrt, koji je zapremao 
samo 500 četvornih hvati, nabavilo je pukovnijsko 
zapovjedništvo 600. mladih voćaka, i to po 200 ko- 
mada jabuka, trešanja i krušaka. 

Tadašnje su potpune (velike) realke imale samo 
6 razreda. Ličani zamoliše kralja, neka dozvoli, da 
se dvorazrednoj realci u Gospiću doda još treći 
razred, kako bi dobila obilježje prave male realke. 
Kralj se toj želji odazvao 12. svibnja 1862. Tako 
je 1. listopada 1862. u Gospiću otvoren treći ra- 
zred, kako je 1. listopada 1860. bio otvoren prvi, 
a 1. listopada 1861. drugi razred. Naravno, da se 

uslijed toga morao povećati i broj učitelja gospićke 
realke. Uz Welka i Vodopivca, pridošao je g. 1861. 


Ivan Balaško, a g. 1862. Ivan Jamnički i Josip | 


Wittassek. 

U prvi razred gospićke realke g. 1860. upisana 
su 23 učenika, od toga 13 rimokatoličke, a 10 
grčko-istočne vjeroispovijesti, 1861. godine 27 
(od toga 17 rk. i 10 grč), a 1862. godine 19 (od 
toga 13 rk. i 6 grč.). U drugi je razred g. 1861. 
prešlo 15 učenika, a 1862. g. 14, dok je u treći 
razred g. 1862. stupilo samo 8 učenika. U ime 
primarine plaćalo se na početku školske godine 2 
forinta i 10 novčića, a u ime školarine 5 forinti za 
cijelu godinu. Od primarine i školarine bijahu 
oprošteni sinovi takvih graničara, koji su imali 
* obvezu, da služe u vojsci. ' 

Za školska se učila brinulo c. k. vojno glavno 
zapovjedništvo u Zagrebu, gdje se vodila uprava 
cijeloga teritorija Vojne Krajine. Odanle su odmah 
na jesen godine 1860. u Gospić poslana najpotreb- 
nija učila, poimence: telurium, zemljovidne karte 
i razni primjerci za obuku u prostoručnom risanju. 
Glavno je zapovjedništvo tečajem godine 1861. 
žrtvovalo znatne svote za gospićku realku. Tako je 
31. siječnja doznačilo 597 forinti 86 novčića za 
nabavu školskih potrepština; 21. lipnja 244 forinti 
78 novčića za nabavu potrebnih učila kod obuke u 
fizici i u geometriji; napokon 16. rujna još 1258 
forinti 38 novčića za nabavu ostalih potrepština. 
Slično se radilo i godine 1862., kada su zbirke 
učila gospićke realke znatno popunjene; uz to je 
za kemijski laboratorij ustanovljen godišnji paušal 
od 40 forinti. 

Isprvice su realku u Gospiću polazili samo 
dječaci. Kako nigdje na teritoriju Vojne Krajine 
nijesu postojale više djevojačke škole, zamoliše 
Ličani, da se njihovim kćerima omogući viša 
naobrazba polaskom realke u Gospiću. I ta je 
želja uslišana, te su na jesen godine 1864. u prvi 
razred gospićke realke primljene i prve učenice. 
Time se povećao broj đaka gospićke realke, što je 
osiguralo i njeno pravo na opstanak. 

Kad je pukovnik Bermann godine 1859. pred- 
ložio, da se u Gospiću osnuje dvorazredna realka, 
upozorio je krajišku upravu, da bi se prostorije 
za realku i za normalku uz neznatnu adaptaciju. 
mogle naći u nekadašnjem prostranom  general- 
skom stanu. U toj se zgradi gospićka realka nala- 
zila 9 godina; njezin je upravitelj — kao »mjesni 
školski ravnatelj« u Gospiću — podjedno upravljao 
i normalkom, s kojom je tako bila povezana 
realka. 

Odlukom c. kr. vojnoga ministarstva od 14. 
veljače 1868, povjerena je uprava pučkih škola u 
Krajini dotičnim nadučiteljima mjesto t. zv. »mje- 
snim školskim ravnateljima«. Tako je prestao i 
Welkov upliv na gospićku normalku. Welko je 
dobio naslov »ravnatelj male realke u Gospiću«, 
koja je (posve odijeljena od normalke) postala sa- 
mostalan zavod. U srpnju godine 1868. inspicirao 
je gospićku realku kanonik Stjepan Sabljak, koji 
bijaše c. kr, školski nadzornik za sve pučke i 
srednje škole na teritoriju Vojne Krajine. 

Tada se već u Gospiću gradila velika dvokat- 
nica za samostalnu malu realku. Za građu je upo- 
trebljen tesani kamen. Gradnja i unutarnje ure- 

đenje ove zgrade stajalo je 60.000 forimti. Zgrada 
je dovršena u prosincu godine 1869., kada se u nju 
uselila mala realka. 

Na gospičkoj realci bijaše isprvice njemački 
nastavni jezik; samo vjeronauk i povijest preda- 
vahu se hrvatskim jezikom. Kralj je 16. veljače 
1868. proglasio hrvatski jezik ravnopravnim nje- 
mačkom jeziku na svim realkama i gimnazijama 
u Krajini. Odsada su dakle učitelji male realke u 
Gospiću smjeli po volji predavati hrvatski ili nje- 
mački. Žalibože bijahu tada na tome zavodu samo 
dva učitelja vješta hrvatskomu jeziku. 


Velike su realke imale 6 razreda sve do godine 
1871. Tada je broj razreda povišen od 6 na 7, i to 
tako, da će niža realka dobiti 4 mjesto dotadašnja 
3 razreda. To povišenje nije bilo moguće provesti 
odmah i na gospičkoj realci radi pomanjkanja 
sposobnih učiteljskih sila. Zato je u Gospiću 
četvrti razred realke otvoren tek 1. listopada 1872. 
Ravnateljem je tada bio Ivan Balaško, jer je Welko 
29. rujna 1871. premješten u Petrinju za ravnatelja 
tamošnje preparandije (učiteljske škole). 

Gospićka je realna gimnazije koncem školske go- 
dine 1872./3. imala 88 učenika, od toga 35 u prvom, 
30 u drugom, 13 u trećem, a 10 u četvrtom razredu. 
Uz obvezatne predmete učili su đaci počevši od 
godine 1868. neobvezatno pjevanje i gombanje, a 
od godine 1872. i talijanski jezik. Vjeronauk su 
isprvice podučavali gospićki rimokatolički župnik 
i istočno-pravoslavni paroh, koji su za taj posao 
dobivali godišnju nagradu. Tek 12. lipnja 1877. 
dozvolio je kralj, da se na maloj realci u Gospiću 

osnuju učiteljska mjesta za rimokatoličkoga i 
istočno-pravoslavnoga vjeroučitelja. 

Mnogi su Ličani voljeli slati svoje sinove u 
senjsku i riječku gimnaziju, nego li u gospićku 
realku. Naskoro se u Lici gotovo općenito pojavila 
želja, da Gospić dobije gimnaziju mjesto realke. 
To je znao i zagrebački vojni zapovjednik feld- 
zeugmeister Franjo barun Filipović, koji je mjesto 
Antuna Mollinarija preuzeo upravu Krajine. Kao 
rođen Ličanin htjede Filipović pomoći svojim 
zemljacima. Zato je od kralja ishodio 9. kolovoza 
1878. dozvolu, da se mala gospićka realka sustavno 
preobrazi u veliku gimnaziju s 8 razreda. 

Ova je vijest silno razveselila sve Ličane. Fi- 
lipović je 26. kolovoza 1878. odredio, da se 1. listo- 
pada 1878. u Gospiću otvori prvi razred gimnazije 
mjesto realke. U taj se razred upisalo 65 učenika, 
dok je prošle jeseni (1877.) prvi razred realke 
imao samo 31 đaka. Odsada se svake jeseni otva- 
rao novi daljnji razred gimnazije mjesto realke. 
Posljednji su realci ostavili Gospić koncem lipnja 
godine 1881. Tako je Gospić dobio čistu gimnaziju, 
kojom je od 25. rujna privremeno upravljao pro- 
fesor Ivan Pakosta, a od 24. rujna 1880. profesor 
Martin Seneković. Na jesen godine 1881. otvoren 
je peti razred gimnazije, a zatim redomice ostali 
viši gimnazijski razredi. Prvi se ispit zrelosti (ma- 
tura) polagao u srpnju godine 1886. K tomu je 
ispitu pristupilo 15. kandidata. 

Naskoro se opazilo, da Lika ima bistroumnih 
mladića, koji su željni nauke, ali nemaju sredstava 
za školovanje, Zato je još godine 1869. u Gospiću 
Osnovano »Društvo za potporu siromašnih i vri- 

jednih učenika c. kr. male realke u Gospiću«. To 
je društvo godine 1879. pretvoreno u »Društvo: za 
potporu siromašnih gimnazijalaca«. Dakovački je 
biskup Josip Juraj Strossmayer godine '1880. 
gospičkoj gimnaziji darovao 5000 forinti kao za- 
kladu, iz koje će se podupirati siromašni gimna- 
zijalci. Ratno je ministarstvo 30. studenoga 1860. 
dozvolilo, da se siromašnim učenicima  gospičke 
realke mogu podijeliti 2 od onih 6 štipendija po 
63 forinta, što ih je 21. ožujka 1838. utemeljilo 
dvorsko ratno vijeće. Zapovijedajući je general 
Franjo barun Filipović 17. studenoga 1878. dozna- 
čio 400 forinti za nabavu knjiga i zimskog odijela 
siromašnim i marljivim gimnazijalcima u Gospiću. 
Isti je general Filipović sklonuo kralja, da 5. si- 
ječnja 1880. dozvoli 12 štipendija po 100 forinti na 
godinu za siromašne i osobito marljive učenike 
gospićke gimnazije. Napokon je dr. Izidor Krš- 
njavi, kao odjelni predstojnik hrvatske zemaljske 
vlade za bogoštovlje i nastavu, godine 1893. u Go- 
spiću osnovao internat, u koji se primahu siroma- 
šni i marljivi gimnazijalci. 

Internat je godine 1893. smješten u prostorije 
dječačke pučke škole. Kasnije se u Gospiću za 
internat sagradila posebna lijepa kuća na poviše- 
nom mjestu, preko puta školskoga vrta. Žalibože 
održao se internat u Gospiću jedva 7 godina. Radi 
nedostatne novčane pripomoći zatvoren je gospički 
internat već godine 1900., kada se u njegovu zgradu 
uselila županijska oblast. Ipak je tadašnja hrvat- 
ska zemaljska vlada odredila, da svi bivši interni- 
sti dobivaju godišnju potporu od 200 kruna dotle, 
dok ne svrše gimnazijske nauke. 

Hrvatska je zemaljska vlada odredila 12. lipnja 
1885., da se u Gospiću otvori viša djevojačka škola. 
Iste je godine 1885. u Gospiću osnovana škola za 
pletenje košara i za drvorezbarstvo. Za trgovačke 
i obrtničke šegrte osnovana je u Gospiću godine 
1886. šegrtska škola. Odlukom povjereništva za 
prosvjetu i vjere u Zagrebu od 18. kolovoza 1919. 
utemeljena je u Gospiću učiteljska škola, kojoj 
postade prvim ravnateljem dr. Ante Cividini. U 
školu se odmah upisaše 93 đaka (od toga 25 muških 
i 68 ženskih). Tečajem školske godine pridođoše 
još 32. Tako je u sva 4 razreda upisano 125 đaka 
(44 pripravnika i 81 pripravnica). Prvomu ispitu 
zrelosti, koji je održan od 23. do 26. lipnja 1920., 
podvrgao se 21 kandidat. 


7. VODOVOD U GOSPIĆU 


Gospić je već odavna želio vodovod. 

Prvi put se nestašica dovoljne, zdrave i pitke 
vode u Gospiću pokazala godine 1876. To bijaše 
posljedica načina, kojim su tečajem 19. vijeka po- 
harane šume na susjednim planinama (Ljubovo i 
Vrebačka Staza). Sela na podnožju tih planina, 
okrenuta prema Gospiću, bijahu nekada bogata na 
vrelima, a sada oskudijevaju vodom. U samom je 
Gospiću bilo 5 javnih bunara, ali se kemičkom 
analizom ustanovilo, da u bunare prodire neči- 
stoća iz dvorišta i zahoda, uslijed čega se okužuje 
voda. (Tako se godine 1880. morao zatvoriti bunar, 
koji je godine 1877. iskopan u dvorištu tada gra- 
dene gospićke kaznione). Uz bunare imao je Gospić 

i 3 izvora vode, ali tik potoka Novčice. Čim je 
Novčica nabujala, odmah je zamuljila i ta 3 vrela, 
u kojima se nikako nije mogla podignuti razina 
vode. Isprvice se namjeravalo kratkim vodovodom 
u Gospić dovesti vodu iz kojega vrela u nepo- 
srednoj okolici. Pri tomu se pomišljalo na izvor 
u gaju Jasikovcu; zatim na izvor Johovac, koji se 
nalazi uz cestu prema Smiljanu; napokon i na vrelo 
Veliki Lipovac kod Gospića. Prva su 2 izvora uda- 
ljena od Gospića 3 kilometra, a treće vrelo jedva 
1300 metara. Mjerenjem se ustanovilo, da sva 3 
izvora leže prenisko za izgradnju vodovoda. (Veliki 
Lipovac leži dapače 4 metra niže od tla pred ka- 
toličkom crkvom u Gospiću). Uz to se opazilo, da 
ti izvori u ljetno doba tako oslabe, da svi za- 
jedno daju samo 1 litru u sekundi, što je pre- 
malo za opskrbu Gospića. S istoga je razloga na- 
puštena kombinacija, da Gospić dobije vodu iz 10 
kilometara udaljenog Dukina vrela u Trnovcu, 
jer se mjerenjem god. 1885.—1887. ustanovilo, da 
ljeti ne daje ni 1 litru vode u sekundi, 

Radi položaja vrela »Košna voda« ispod Vele- 
bita nije trebalo graditi posebnu kućicu (t. zv. 
Brunnenhaus), nego se vrelo jednostavno obzidalo 
i tako uhvatila njegova voda. Vrelo je tako jako, 
da je i po najvećoj suši davalo toliko vode, koliko 
je potrebito, da voda tjera jednostavan mlin (t. zv. 
.Kkašikar). Mjerenjem njegove izdašnosti godine 
1889. ustanovilo se, da vrelo »Košna voda« na pro- 
ljeće daje 40 litara vode u jednoj sekundi, a u 
suho ljetno doba 25 litara, To je posve dovoljno 
za Gospić, koji treba u jednoj sekundi 7 litara, 

ako se uzme, da ima 6000 stanovnika i da svaki 
stanovnik danomice troši po 100 litara vođe. 

Na poziv hrvatske zemaljske vlade izradio je 
inžinir Josip Chv4la godine 1891. projekt za iz- 
gradnju gospićkoga vodovoda iz vrela »Škvadre« 
kod Brušana. To je vrelo 11 i po kilometara uda- 
ljeno od Gospića, a daje 35 do 40 litara vode u 
sekundi za vrijeme najveće suše, kako je to usta- 
novljeno točnim opažanjem. Vrelo Škvadre leži 30 
metara više, nego li je razina trgovišta Gospića; 
voda bi dakle tekla od vrela u Gospić uslijed vla- 
stitoga pritiska svoje težine. Chvala je proračunao, 
da bi troškovi izgradnje toga vodovoda stajali 
155.000 forinti. Povrh toga trebalo bi 3000 forinti 
dati za izvlazbu potrebitoga zemljišta, a 17.000 fo- 
rinti u ime odštete za mlinove, koji su tjerani 
vodom iz vrela Škvadre. 

Ipak se ban Dragutin grof Khuen-Hederv&ry 
ne htjede odlučiti za taj Chvalin projekt. On je 
naprotiv prihvatio drugi projekt, po komu će Go- 
spić dobiti vodu iz vrela »Košna voda«, koje se 
nalazi 13 i po kilometara udaljeno od Gospića. To 
vrelo daje u sekundi i ljeti 25 litara vode, a diže 
se 80 metara nad Gospićem. Za izvedbu vodovoda 
iz toga vrela izradio je osnovu inžinir Freudenthal 
iz Beča. Po njegovu sudu stajat će vodovod 152.000 
forinti. | 

Vrelo »Košna voda« nalazi se u uskoj uvalici 
na obronku brda Kozjaka, a sastoji se od mnogo- 
brojnih vođenih žila, koje djelomice izviru po- 
strance, a djelomice vertikalno, te se u duljini od 
50 metara sakupljaju u koritu spomenute uvalice. 
Voda je u tome vrelu posvema čista, bistra i prosta 

od životinja, dok je vrelo »Škvadre« ponešto ba- 
rovito, a svojim položajem pruža zakloništa ra- 
znim životinjama. Uz ovu ima vrelo »Košna voda« 
još i drugu prednost pred vrelom »Škvadre«. Ono 


se naime nalazi za 50 metara više od vrela | 


»Škvadre«, a 80 metara iznad Gospića. Time je 


omogućena neograničena razdioba i uporaba vode ' 


u Gospiću, gdje se ne bi vodovod mogao uvesti u 
kuće, da se uzela voda iz vrela »Škvadre«. Uslijed 
jakoga tlaka može se dapače vodovod iz vrela 
»Košna voda« upotrijebiti za neposredno gašenje 
vatre i za polijevanje ulica u Gospiću. 

Rezervoar za gospićki vodovod nalazi se. na 
obronku brijega Oštre, te je za 35 metara niži od 
samoga vrela »Košna voda«. Rezervoar se sastoji 
od 2 komore, od kojih svaka sadržaje po 300 kubič- 
nih metara (t. j. 3000 hektolitara) vode. Prijelaz 
preko potoka Bogdanice u Kaniži kod Gospića za- 
snovan je kod drvenoga mosta, ali posebnim akva- 
duktom od drva, koji počiva na posebnim stupo- 
vima. Za prijelaz preko potoka Novčice u Gospiću 
upotrebljen je svođeni most, a cijevi su provedene 
kroz svodove mosta. 

Cijevi su položene u vodovodni jarak, koji je 
u Gospiću. dubok 160, a izvan Gospića 150 centi- 
metara. Promjer cijevi od rezervoara do Gospića 
iznosi 15 centimetara. Cijevi su u pojedinim go- 
spičkim ulicama međusobno spojene t. zv. kružnim 
sustavom (Kreislaufsystem). Time je polučeno, da 
ne će voda u cijevima stajati na miru, uslijed čega 
se ne će zimi smrzavati, a ljeti umlačiti. Za javnu 
je uporabu u Gospiću zasnovano 20 vodovodnih 
bunara, t. j. izljeva. Da se voda ne troši beskori- 

sno, nijesu postavljeni stalni izljevi, nego t. zv. 
ventilni bunari, iz kojih voda curi onda, kada se 
otvori ventil. S ventilnim su bunarima spojeni i 
hidranti, ' 


Hrvatska je vlada u proračun krajiške inve- 
sticionalne zaklade za g. 1893. i 1894. stavila po- 
trebite svote. Ban je u svibnju g. 1893. gradnju 
gospićkoga vodovoda povjerio bečkom  inžiniru 
Freuđenthalu. Voda je 24. prosinca 1893. dovedena 
do kaniškoga mosta, a 31. prosinca 1893. do sre- 
dine samoga Gospića. 


8. IZBORI NARODNIH ZASTUPNIKA 
U GOSPIĆU 


Područje Vojne Krajine nije uživalo ustavna 
prava, kakovima se ponosila građanska (banska) 
Hrvatska. Krajina je ustavna prava dobila tek 
onda, kada se g. 1881. sjedinila s građanskom 
Hrvatskom, Ipak je kralj već g. 1848. priznao, da 
teritorij Vojne Krajine čini sastavni dio Hrvatske 
i Slavonije. Zato su na hrvatski sabor pozivani 
predstavnici Vojne Krajine samo onda, kada se 
radilo o državopravnim stvarima. 

Prvi put je Krajina bila pozvana, da pošalje 
svoje zastupnike na hrvatski sabor, što ga je sa- 
zvao ban Jelačić za 5. lipnja 1848. Tada je svaka 
krajiška pukovnija birala 5 zastupnika, i to jed- 
noga za svoje glavno (t. j. štopsko) mjesto, a 4 za 
12 svojih satnija. Za Gospić se narodni zastupnik 
birao 25. svibnja 1848., kada je izabran Jure Prpić. 

Punih 12 godina (1848.—1860.) nije bilo sabora 
hrvatskoga, jer je kralj Franjo Josip I. vladao 
apsolutno, izdavajući c. kr. patente, koji su imali 
moć zakona. Tekar 20. listopada 1860. vratio je 
kralj. (t. zv. listopadskom diplomom) svojim naro- 
dima ustav. Tako se 15. travnja 1861. mogao u 
Zagrebu opet sastati hrvatski sabor. Isprvice nije 
na tome saboru bilo predstavnika Vojne Krajine. 
Kako se pak radilo o pitanjima odnosa Hrvatske 
i Slavonije prema Ugarskoj i prema cjelokupnoj 
monarhiji, uvažio je kralj zahtjev hrvatskog na- 
roda, da na tome saboru bude zastupana i Kra- 
jina. Zato su naknadno provedeni izbori na teri- 
toriju Vojne Krajine, i to po istom izbornom redu, 
kakav je vrijedio g. 1848. Gospić je birao 22. svib- 
nja 1861., kada je za narodnoga zastupnika izabran 
nadučitelj Petar Lugar. 

Kralj je već 8. studenoga 1861. raspustio taj 
“ hrvatski sabor, i to zato, što je sabor otklonio bi- 
ranje devetorice delegata za bečko »carevinsko vi- 
jeće«, koje bi po kraljevoj želji imalo biti centralni 
(središnji) parlamenat za sve zemlje habsburške 
monarhije. Hrvatska ostade bez sabora 4 godine. 
U to je vrijeme bečki dvor nastojao sklonuti Hrvate, 
da sklope nagodbu s Austrijom mjesto s Ugarskom, 


s kojom je Hrvatska bila u državnom savezu do g. | 


1848. Za tu se politiku izjaviše mnogi ugledni hr- 
vatski političari, poimence Ivan Mažuranić, ban 
Josip barun Šokčević, zagrebački nadbiskup kar- 
dinal Juraj Haulik, historičar Ivan Kukuljević, 
hrvatski preporoditelj dr. Ljudevit Gaj, pa Metel 
Ožegović, Ivan Vončina, Adolf Veber, Avelin Će- 
pulić, Bartol Zmajić i barun Ambroz Vranicani. 

Ovi političari osnovaše  »samostalnu narodnu 
stranku«, Protiv stvaranja državopravne nagodbe 
s Austrijom ustade Strossmayerova  »narodna 
stranka«. Strossmayer se naime bojao, da bi savez 
s Austrijom donio germanizaciju (ponijemčenje) 
hrvatskih oblasti, jer je Austrija tada još bila dio 


* Njemačke. Protiv nagodbe s Austrijom bijahu i t. 


zv. »unionisti«, t. j. oni hrvatski političari, koji 
su tvrdili, da je budućnost Hrvatske najbolje za- 
jamčena u državopravnom savezu s Ugarskom. Da 
se u tome pitanju stvori odluka, sazvao je kralj 
g. 1865. hrvatski sabor. Krajina je u taj sabor po- 
slala gotovo same pristaše nagodbe s Austrijom. 
Takav bijaše i pukovnik Petar pl. Simić (od Maj- 
dangrada), zapovjednik ličke pukovnije. Simić je 
za narodnoga zastupnika jednoglasno biran 12. lip- 
nja 1865. u Gospiću. 

Na hrvatskom saboru, koji se 12. studenoga. 
1865. sastao u Zagrebu, bili su narodni zastupnici 
podijeljeni u 4 stranke. Brojem je relativno bila 
najveća Mažuranićeva »samostalna narodna stran- 
ka«, koja ipak nije imala apsolutnu većinu. Protiv 
»samostalaca« ustadoše sve druge stranke, poi- 
mence:  Strossmayerovi »narodnjaci«, Rauchovi 


. »unionisti« i Starčevićeva »stranka prava«. Dok 


se Hrvati međusobno natezahu na svome saboru, 
dotle se Madžari pogodiše s Nijemcima, kako će 
zajednički vladati u Habsburškoj monarhiji. Ni- 
jemci su Madžarima prepustili svu vlast u Ugar- 
Skoj, Hrvatskoj, Slavoniji i u Erdelju, t. j. u ze- 
mljama krune sv. Stjepana, a za se pridržaše vlast 
u ostalim (austrijskim) zemljama. Kralj je odobrio 

taj »dualizam«, te je od Austrije postala »Austro- 
Ugarska«. 

Tako je državopravno pitanje riješeno i za 
Hrvatsku, ali bez sudjelovanja Hrvata. Kralj je 25. 
Svibnja 1867. raspustio hrvatski sabor, a mjesto 
bana Šokčevića bude 27. lipnja 1867. vođa unio- 
nionista Levin barun Rauch imenovan namjesni- 
kom banske časti. Rauch je dobio zadaću, da pro- 


vede nagodbu između Hrvatske i Ugarske. On je : 


izrađio, da je kralj 20. listopada 1867. oktroirao 
novi izborni red. Prigodom samih izbora učinjen 
je velik pritisak na izbornike. Tako je Rauch kon- 
cem g. 1867. nasilnim putem stvorio u hrvatskom 
saboru unionističku većinu. Ova je 24. rujna 1868. 
odglasala nagodbu, po kojoj je Hrvatskoj ostala 
autonomija (samouprava) u pogledu crkve, škole, 
prosvjete, sudstva, političke uprave, građevina i 
narodnoga gospodarstva; sve druge poslove imat 
će Hrvatska zajednički s Ugarskom, odnosno 
s cijelom monarhijom. ' 


Protiv takve nagodbe ustade gotovo cijeli na- 
rod hrvatski. Nagodba je smatrana nezakonitom 
već i radi toga, što kod njenoga stvaranja nije 
sudjelovala Vojna Krajina, kojoj je pripadala veća 
polovica Hrvatske i Slavonije. Rauch naime nije 
htio, da se koncem g. 1867. provedu. izbori u Kra- 
jini, gdje nije bilo pristaša njegove unionističke 
stranke. Krajina nije birala zastupnike za hrvat- 
Ski sabor niti kasnije kod izbora, koji se obaviše 
g. 1871., 1872., 1875., 1878. i 1881. Tek onda, kad 
je Krajina konačno 15. srpnja 1881. bila sjedinjena 
s Hrvatskom i Slavonijom, priznaše joj Madžari 

pravo, da bira narodne zastupnike za hrvatski 
sabor. i 

Po tome je ustavnom pravu 20. travnja 1883. 
obavljen prvi izbor u Gospiću. Za mandat narod- 
noga zastupnika natjecahu se dva umirovljena 
krajiška časnika: major David Kovačević i kape- 
tan Ljudevit Kekić. Pobijedio je Kovačević, koji 
je dobio 131 glas, dok su za Kekića glasovala 42 
izbornika. 

. Naskoro je Hrvatska dobila bana, koji postade 
majstorom u krivotvorenju narodne volje. To bi- 
jaše Dragutin grof Khuen-Hćderv&ry, koji je 1. 
prosinca 1883. imenovan za bana hrvatskoga, 
Khuen je u Gospiću proveo 5 izbora. Prvi se izbor 
obavio 4. rujna 1884. U ime tadašnje Khuenove 
(madžaronske) »narodne stranke« kandidirao je u 
Gospiću sveučilišni profesor dr, Stjepan Spevec, a 
u ime »stranke prava« Đuro barun Rukavina. 
Izbori se obavljahu javnim glasovanjem, uslijed 
čega su za Khuenova kandidata morali glasovati 
svi činovnici, a ti su činili skoro većinu izbornika 
u Gospiću. Uz to su za Spevca glasovali svi grčko- 
istočnjaci, koji su se tada već nazivali Srbima, a 
koji su tada u Khuenu gledali svoga pokrovitelja 
a neki ga dapače i nazivahu »srpskim banom«. 
Nije dakle čudo, što je barun Rukavina dobio 
samo 38 glasova, dok je za dra. Spevca glasovalo 
127 izbornika. Naredne je godine 1885. dr. Spevec 
Postao odjelnim predstojnikom za bogoštovlje i 
nastavu. Kao član vlade još je pojačao svoj upliv 
u Gospiću, gdje je kod izbora, koji se obavio 14. 
lipnja 1887., jednoglasno izabran za narodnoga 
zastupnika. Isto tako su u Gospiću bez protukan- 

didata izabrani sveučilišni profesori: dr. Tomo 
Maretić 30. svibnja 1892. i dr. Aleksandar Egers- 
dorfer 22. svibnja 1897. U ime »stranke prava« 
kandidirao je protiv dra Egersdorfera gospički 
trgovac Lovre Pavelić kod izbora, koji se obavio 
9. studenoga 1901. Tada su od 255 izbornika na 
.biralište došla 193, te je Egersdorfer izabran sa 
127 glasova, dok je za Pavelića glasovalo 66 izbor- 
nika. 
Prilike se znatno promijeniše, kad je Hrvat- 
sku 26. lipnja 1903. konačno ostavio ban Khuen- 
Hćderv4ry. Vidjelo se to već kod prvoga narednog 
izbora, koji je u Gospiću obavljen 5. svibnja 1906. 
Kako je madžaronsku »narodnu stranku« prijašnjih 
dana (3. i 4. svibnja) zadesio ljut poraz kod izbora 
u drugim kotarima, odustade njezin kandidat u 
Gospiću, gdje je nato jednoglasno izabran domaći 
sin Đuro pl. Tomičić, umirovljeni general. Tomičić 
je pripadao t. zv. »hrvatsko-snpskoj koaliciji.« Za 
njega je od 282 upisana izbornika glasovalo 165, 
dok se 117 izbornika usteglo od glasovanja. 
Međutim je u Gospiću znatno ojačala »stranka 
prava«, koja je kod narednog izbora 27. veljače 
1908. kandidirala dra Davida Starčevića, odvjet- 
nika u Jastrebarskom. Od 312 izbornika nije gla- 
sovalo 89, a na biralište stupiše 223. Izabran je 
Ličanin Starčević, za koga su glasovala 143 izbor- 
nika, dok je riječki odvjetnik Erazmo Barčić, kan- 
didat hrvatsko-srpske koalicije, dobio 80 glasova. 
Sve do tada imali su pravo glasa samo oni tr- 
govci, obrtnici i seljaci, koji su plaćali najmanje 15 
forinti izravnoga poreza. Hrvatski je sabor g. 1910. 
primio novi izborni red, po kojem dobiše pravo 

glasa svi Ličani, koji plaćaju barem 5 forinti iz- 
ravnoga poreza. Uslijed toga se znatno povećao 
broj neodvisnih izbornika, dok je broj činovničkih 
glasova ostao isti; zato više ni u Gospiću ne mogu 
igrati činovnici odlučnu ulogu, kakvu su do tada 
imali. Broj svih izbornika u gospičkom kotaru 
porasao je od 312 na 904. Po tome se izbornom 
redu prvi izbor*) u Gospiću obavio 28. listopada 
1910. Na biralište je došlo 680 izbornika, od kojih 
je 414 glasovalo za sveučilišnoga profesora dra 
Vinka Kriškovića, koji bijaše kandidat hrvatsko- 
srpske koalicije. Odvjetnik dr. Ivan Ružić, koji je 
kandidirao u ime stranke prava, dobio je 266 
glasova. 

Već 15. prosinca 1911. bijahu obavljeni novi 
izbori za hrvatski sabor. U Gospiću se od 904 iz<' 
bornika ustegao 251, dok su na biralište došla 653. 
U ime »Starčevićeve hrvatske stranke prava« kan- 
didirao je dr. Ivan Ružić, a u ime »hrvatske samo- 
stalne stranke«, koja bijaše dio hrvatsko-srpske 
koalicije, kandidirao je sveučilišni profesor dr. 
Đuro Šurmin. Izabran je pravaš dr. Ružić s 346 
glasova, dok je za dra Šurmina glasovalo 307 iz- 
bornika, 


*) Narodni je zastupnik dr. David Starčević umro 18. 
studenoga 1908. Naknadni je izbor u Gospiću obavljen 
istom 18. travnja 1910., ali još po starom izbornom redu. 
Tada je na biralište došlo 266 izbornika, od kojih je 147 
glasovalo za S&veučilišnoga profesora dra Vinka Kriško- 
vića, koji bijaše kandidat hrvatsko-srpske koalicije, a 119 
za odvjetnika dra Ivana Ružića, kandidata udruženih Star_ 
čevićanaca. (Isprvice su pravaši namjeravali kandidirati 
gospićkoga župnika i opata Franju Canjugu, ali je on 
umro 12. travnja 1910.) 

Posljednji su izbori za hrvatski sabor obavljeni 
16. prosinca 1913. Tada je u Gospiću od strane 
hrvatsko-srpske koalicije kandidirao dr. Vinko Kri- 
šković, a od strane jedne grupe pravaša (t. zv. 
»Milinovaca«, t. j. pristaša dra Mile Starčevića) 
gospićki odvjetnik dr. Ivan Brajković. Broj izbor- 
nika porasao je od 904 na 1083, ali su kod kuće 
ostala 233. Na biralište je došlo 850 izbornika, od 
kojih su 463 glasovala za dra Kriškovića, a 387 za 
dra Brajkovića. Tako je po drugi put izabran dr. 
Krišković, koji je Gospić zastupao tečajem svjet- 
skoga rata. Posljednju je sjednicu hrvatski: sabor 
u Zagrebu održao 29. listopada 1918., kada je jed- 
noglasno stvorio zaključak, da se poništuje (prije 
50 godina stvorena) ugarsko-hrvatska nagodba, te 
se Hrvatska dijeli od Austro-Ugarske i proglašuje 
samostalnom državom. 


9. GRAČAC 


Kraj same katoličke crkve u Gračacu diže se 
uzvisina, koju narod zove »Gradina«. (Ta je uzvi- 


sina na zapadu vezana uz brdo Resnik.) Na spo- . 


menutoj se uzvisini prostrla oko 160 četvornih 
hvati velika ravan, gdje se vide ostaci nekoga 
»grada«, t. j. utvrđenoga dvorca. Tu bijaše nekada 
sijelo sredovječne »otučke župe«, koja je svoje 
ime dobila po rijeci Otuči. (Rijeka Otuča izvire 
kod Sv. Petra ispod gore Urlaja, odakle teče na 
jug uz selo Tomingaj. Južno od Gračaca, koji ta- 
kođer leži na toj rijeci, gubi se Otuča u 2 ponora.) 

maii i 


Gračac se u srednjemu vijeku zvao »Gradac« 
ili »Građec«. Najstariji mu spomen nalazimo u 
ispravi, kojom krbavski knez Karlo Kurjaković 22. 
svibnja 1465. prodaje Hreljeu Petričeviću za 24 
dukata selo Bukovići u Lici. Ovu je ispravu knez 
Karlo izdao u svome mjestu »Gradac«, koje se 
nalazi u Otučju. — Gračac je i kasnije pripadao 
knezovima krbavskim. Najbolje to razabiremo iz 
glasovite povelje, kojom krbavski knez Ivan Kar- 
lović sklapa nasljedni ugovor s knezom Nikolom 
Zrinskim. U toj povelji nabraja Karlović 22. ve- 
ljače 1509. gradove i posjede, koji pripadaju njemu. 
Među ostalima spominje Karlović i »castrum 
(tvrđu) Gradec« u Otuči. 

Turci su g. 1527. osvojili Liku i Krbavu. Tom 
prigodom pada u njihovu vlast i Gračac. Kasnije 
se u Gračacu nastaniše Turci, koji su to mjesto dr- 
žali sve do g. 1685. Tada je u onaj kraj preko Ve- 
lebita provalio Stojan Janković, koji je digao usta- 
nak u turskom dijelu sjeverne Dalmacije. Janković 
je g. 1685. zauzeo i Gračac, odakle Turci pravo- 
dobno uzmakoše. Kad su Turci g. 1689. konačno 
izgubili Liku i Krbavu, dobio je Gračac nove ži- 
telje: Hrvate i grčko-istočne potomke doseljenih 
Vlaha. Za rimokatolike je u Gračacu g. 1715. sagra- 
čena župna crkva sv. Jurja. Sljedbenici grčko- 
istočne vjeroispovijesti dobiše 2 parohijalne crkve: 
uspenija Bogorodice u Gornjem Gračacu i spasov- 
Sku crkvu u Donjem Gračacu. Trivijalna je škola u 
Gračacu otvorena g. 1787. 

Kad je g. 1746. uređena lička krajiška pukov- 
nija, postade Gračac sjedištem 7. krajiške satnije: 


.Zato suu Gračacu uz kapetana stanovali također 

natporučnik i zastavnik. U Gračacu je svoj dvorac 
sagradio barun Knežević, koji je imao 500 jutara 
zemlje. Knežević je g. 1802. to imanje prodao c. kr. 
eraru u zamjenu za imanje Sveta Helena kod Ča- 
kovca u Međimurju. Tako je gračačka satnija g. 
1834. brojila 505 kuća, u kojima stanovahu 4154 
žitelja, od toga 3261 grčko-istočne, a 893 rimo- 
katoličke vjeroispovijesti. Na području te sat- 
nije bijaše tada 3821 jutro oranice, 1394 jutra li- 
vade, 10 jutara vrtova i voćnjaka, 6999 jutara šuma 
i 15.050 jutara pašnjaka. Katolička je crkva S 
1808. dobila 2 prekrasna pobočna oltara, od kojih 
je desni podigao na svoj trošak nadvojvoda Lju- 
devit, a lijevi župnik i kanonik Vinko Čubelić. 
Glavni je oltar dobio umjetnički izrađenu sliku 
sv. Jurja. Gračac je g. 1834. brojio 1127 žitelja u 
137 kuća, 1857. g. imao je 1487 žitelja, a 1910. g. 
1267 žitelja, od toga 225 rimokatolika, a 1042 
grčko-istočnih. U Gračacu od g. 1872. postoji kotar- 
ski sud i kotarska oblast, a od g. 1875.. i brzojavni 
ured. Upravni je kotar Gračac 31. prosinca 1910. 
. brojio 26.696 žitelja, od kojih je 19.308 bilo grčko- 
istočne, a 7388 katoličke vjere. 


10. JEZERANE 


Selo Jezerane spominje se prvi put g. 1476. 
pod imenom »Jezerin«. Tada je u Jezeranama po- 
stojala crkva sv. Marije. Kad je g. 1499. Juraj 
'Tomković iz Brinja za 9 dukata prodao »selo Ški- 
nje« samostanu sv. Nikole na Gvozdu, bijaše među 
svjedocima toga hrvatski pisanog ugovora također 

»pop Grdin, plebanuš sv. Marije u Jezerah«. Ka- 
snije propade u Jezeranama župna crkva sv. Ma- 
rije. Vjerojatno je spališe Turci, koji su tečajem 
16. vijeka često pustošili u onom kraju. 

= Iza oslobođenja Like i Krbave od Turaka g. 
1689. nastadoše mirniji dani, te se naskoro pom- 
nožalo žiteljstvo u Jezeranama i u okolici. Senjski 
biskup Martin Brajković g. 1700. predlaže, da se 
posebna rimokatolička župa osnuje u Jezeranama, 
gdje je tada bila samo filijalna crkva. Ipak nije 
odmah došlo do toga, već je u Jezeranama uređena 
t. zv. lokalna (mjesna) kapelanija, koja je spadala 
pod župu u Brinju. Prava je župa osnovana u Je- 
zeranama tekar g. 1790. Kraj lijepoga župnoga ' 
dvora sagrađena je g. 1824. u Jezeranama nova ri- 
mokatolička župna crkva sv. Jurja. 

Kad je princ Hildburghausen g. 1746. uredio 
otočku krajišku pukovniju, pripadoše joj i Jeze- 
rane. Ali već g. 1765. budu Jezerane odijeljene od 
otočke i pripojene ogulinskoj pukovniji. Tada jeu 
Jezeranama osnovana treća krajiška satnija, koju 
su g. 1857. činila sela: Jezerane, Crnjac (gornji i 
donji), Drežnica (gornja, srednja i donja), Holjev- 
čevoselo, Mokro, Podmaljen, Razvale, Sertićselo, 


. Glibodol, Čarapovoselo, Jelvica, Kamenica, Kut 


(veliki i mali), Križpolje, Lipica, Mesićselo, Mura- 
tovoselo,  Pernarselo, Petrovselo, Sprajčevoselo, 
Stajnica, Vidakovićselo i Vujakovoselo. Cijela je 
ta satnija g. 1857. brojila 709 kuća s 9117 stanov- 
nika, od toga 6671 rimokatoličke, a 2446 grčko- 
istočne vjeroispovijesti, G. 1834. bijaše ta sat- 
nija znatna..manja, jer je imala samo 9 sela sa 
448 kuća i 5369 žitelja, od toga 5351 rimokatolika, 

a samo 18 grčko-istočnih. Tada se na po- 
dručju jezeranske satnije nalazilo 3450 jutara ora- 
nica, 2384 jutra livada, 343 jutra vrtova i voćnjaka, 
1998 jutara pašnjaka i 8807 jutara šuma. Uz po- 
štanski ured imalo je selo i erarijalnu školu, koja 
je u Jezeranama otvorena g. 1832. Prigodom po- 
pisa, koji se obavio 31. prosinca 1910., imalo je 
samo selo Jezerane 331 žitelja, od toga 324 rimo- 
katolika. I jezeranska općina, koja je utemeljena 
iza ukinuća Vojne Krajine, ima gotovo same rimo- 
katoličke žitelje. 


11. KOMIĆ U KRBAVI 


Ime toga mjesta prvi put se spominje g. 1397. 
Suvremeni naime pisac Paulus de Paulo veli, da 
. je kralj Sigismund 6. veljače 1397. iz Knina pošao 
u Komić. (Tu je već tada bilo sjedište knezova 
krbavskih.) Sačuvala nam se listina, kojom je 
krbavski knez Pavao g. 1468. »u svome gradu Ko- 
miću« darovao Ivanu Gusiću svoju zemlju »u po- 
krajini Lici«. Krbavski knez Karlo, brat spome- 
nutoga Pavla, izdao je u Komiću g. 1469. ispravu, 
kojom plemiću Ivanu Benkoviću, kaštelanu Zvoni- 
grada, za 100 dukata prodaje svoju zemlju Fra- 
novšćinu. U Komiću je stanovao i Karlov sin: Ivan 
Karlović, knez krbavski. On je svoju sestru Jelenu 
udao za kneza Nikolu Zrinskoga (oca istoimenog 
junaka sigetskoga). Knez Ivan Karlović g. 1509. 
posjeduje u Krbavi još samo 3 »grada« (t. j. utvr- 
đena dvorca), poimence: Komić, Udbinu i Podlap- 
čec, Ove mu gradove u travnju g. 1527. oteše Turci. 

Krsto Frankopan javlja 29. svibnja 1527. senj- 
skomu biskupu Franji Jožefiću, da bosanski paša 
»sada tvrdi (utvrđuje) Udbinu, Mrsinj i Komi&«. 

Turci su Komić u svojoj vlasti držali 162 go- 
dine, t. j. od g. 1527. do g. 1689. Ispod tvrđe nase- 
liše »Vlahe«, čiji potomci pod imenom Srbi tamo 
živu još i danas. Selo je Komić g. 1857. brojilo 60 
kuća, u kojima stanovahu 592 žitelja. Svi su ži- 
telji grčko-istočne vjeroispovijesti. U selu imaju 
grčko-istočnu crkvu sv. Nikole, a od g. 1874. 
i pučku školu. 


Na visokom i strmom brdu Saranča povrh sela 
Komića vide se još i danas ruševine tvrđe, koju 
narod zove »Karlovića dvori«. (Tu je sačuvana 
uspomena na hrvatskoga bana Ivana Karlovića, 
koji bijaše posljednji knez krbavski.) Po sačuva- 
nim se ruševinama razabire, da je tvrđa bila 90 
metara duga, a 60 metara široka. U istočnom dijelu 
tvrđe bijaše kapelica 12 metara duga, a 5 metara 
široka. Tečajem vremena propade veći dio zidova 
te kapelice; najbolje se sačuvao istočni zid, koji je 
visok 4 hvata. Tvrđa je imala 3 nakapnice (ci- 
sterne), koje su većinom porušene; ipak se još i 
sada sakuplja voda u najširoj nakapnici, koja je 
2 hvata duboka, a ograđena u četverokut tesanim 
kamenjem. Tvrđa se naslanjala prema sjeveru i 
zapadu na gotovo okomitu pećinu, na koju se 
jedva može četveronoške uspeti. Ta je pećina slu- 
žila tvrđi kao toranj; na njoj se nalazi ravnjak, 
koji je u poprečno 4 hvata širok, a ima također 
već zatrpanu nakapnicu. 


ILL.K. 4 j 49 


12. KOMPOLJE KOD OTOČCA 


* Ovo selo leži blizu glavne ceste, koja vodi iz 
Senja u Otočac. U Kompolju se nalazi rimokato- 
lička župna crkva sv. Stjepana. Crkva je g. 1751. 
sagrađena, a g. 1776. obnovljena. Crkvom su ispr- 
Vice (počevši od g. 1776.) upravljali mjesni kape- 
lani, jer je Kompolje spadalo pod župu u Otočcu, 
a od g. 1808. posebni župnici. Iz matica krštenih, 
vjenčanih i umrlih vidi se, da su u Kompolju od 
g. 1776, do g. 1808. redomice služili ovi kapelani: 
Tomo Orešković, Petar Vukasović, Juraj Pl Čolić, 
Martin Sarkotić, Martin Ježić, Nikola Banić, Ni- 
kola Zitz i Matija Belas. Župnikom bijaše Antun 
Zoričić od g. 1808. do g. 1819., zatim Dragutin 


Vranić od g. 1819. do g. 1826., Juraj Zandonati od . 


g. 1826. do g. 1830., Ambroz Krišković samo g. 
1831., Vinko Žanić od g. 1831. do 1838., Kazimir 
Gregurčić od g. 1838. do g. 1840., Antun Celigoj 
od g. 1840. do g. 1844., a kasnije Ambroz Vranji- 
canji. — U Kompolju je g. 1818. podignut župni 
dvor. Na brdima vide se razvaline Crkvine i 
ostanci grada Ostrovice. Blizu Kompolja nalazi se 
špilja »Cvijanovićeva pećina«. Kompolje je g. 1857. 
brojilo 828 žitelja, koji stanovahu u 70 kuća. Svi su 
žitelji bili rimokatoličke vjeroispovijesti, a imali 
su u svome selu i pučku školu. Nedaleko toga Kom- 
polja nalazilo se tada »Vlaškopolje«, koje se danas 
zove »Srpsko Kompolje«. U tomu je selu g. 1857. 
bilo 65 kuća s 815 žitelja, od toga 478 rimokato- 
ličke, a 337 grčko-istočne vjeroispovijesti, 

13. KORENICA — SEOBA VLAHA 


U dugoljastoj, ali uskoj dolini, kojom protječe 
potok Korenica, nalazi se oveće selo istoga imena, 
Najstariji spomen Korenice nalazimo u latinski 
pisanoj listini, kojom Grgur, sin pok. Pavla kneza 
krbavskoga, 28. studenoga 1468. posuđuje 100 zlat- 
nih forinti (dukata) od tri hrvatska plemića (braća 
Pavao, Juraj i Marko, sinovi Vida pl. od Bićina); 
njima u zalog daje svoje 2 zemlje u selu Jarinskom, 
koje se nalazilo »u okružju koreničkom« (in dist- 
rictu de Korenica) županije krbavske. Drugi spo- 
men Korenice vidimo u hrvatskoj darovnici, ko- 
jom »knez Miklovuš i knez Petar i knez Juraj i 
knez Mikula, knezi krbavski i veće« daju neki 
mlin »Francišku Utiševiću«; ovu darovnicu izda- 
doše spomenuti knezovi mjeseca ožujka 1489., i to 
»na kašteli nam v Korenici«. Iz ove dakle isprave 
doznajemo, da je u Korenici g. 1489. bio kaštel 
(dvorac) knezova krbavskih. 

Poput ostale Krbave dođe i Korenica g. 1527. 
u tursku vlast. Domaći žitelji, koji bijahu sami 
katolici, pobjegoše pred Turcima u sigurnije kra- 
jeve. Isprvice nije u Korenici bilo nikakvih sta- 
novnika. Kasnije naseliše Turci i onamo t. .zv. 
»Vlahe«, čiji se potomci danas zovu Srbi. Krajiški 
časnik Gašpar Stipanović izvješćuje 17. kolovoza 
1601. iz Otočca grofu Josipu Rabatti u Senj, da je 
dio tih naseljenika uskočio iz Korenice u Morlačku,: 
pa da se i ostali Koreničani spremaju na bijeg iz 
turske Krbave. 

Ivan Gostović, »vlaški harambaša« u Korenici, 
javlja u kolovozu g. 1640. barunu Ivanu Albertu 

Herbersteinu, velikom kapetanu senjske Krajine, 
da u kršćanske zemlje žele prebjeći Vlasi, koji 
stanuju u Korenici, gdje imaju 44 kuće sa 150 ljudi 
sposobnih za oružje. O tome je kralja Ferdinanda 
III. izvijestio karlovački general Vuk Frankopan 
Tržački. On mu naime iz Karlovca 1640. javlja, da 
se »korenički Vlasi« žele nastaniti u t, zv. Senjskoj 
dragi, ali da bi zgodnije bilo, da se nasele u Pla- 
škomu. Ipak je kralj 13. rujna 1640. u Regensburgu 
potpisao spis, kojim dozvoljava, da se Vlasi iz Ko- 
renice nastane u Senjskoj dragi. 


To se imalo provesti u lipnju g. 1642. Međutim 


su neposredno prije toga 3 harambaše — po imenu: 
Radota Bocić, Ognjen Mudrić i Vinko Manojlović 
— iz hrvatske Krajine provalili do Korenice, gdje 


50. svibnja 1642. pobiše neke Turke, ubivši Jusupa - 


Velića, a zarobivši Ahmeta, Arslana, Osmana, Ali- 
ju, Ibrahima i Jusupa. Radi toga su Turci počeli 
oštrije paziti na koreničke Vlahe. Vjerojatno su 
Turci doznali, da se sprema na odlazak iz Korenice 
7 vlaških kuća sa 60 žitelja, među kojima bijaše 
30 za oružje sposobnih ljudi. Senjski kapetan Ivan 
barun Herberstein javlja 21. lipnja 1642. ratnom 
vijeću, da je 15. lipnja k njemu u Brinje došlo 7 
Vlaha. Ovi izjaviše, da su taoci onih 7 vlaških 
kuća, koje namjeravaju uskočiti u Senjsku dragu, 
poimence. u Drenov Klanac (Kod Brloga). Vlasi 
mole, da im kapetan radi sigurnosti u susret do 
Staroga Perušića (današnje Vrhovine) pošalje 50 
do 60 krajiških vojnika. Ali je istodobno 100 Tu- 
raka udarilo na koreničke Vlahe. Ljudi se većinom 
zakloniše u šume, radi čega im Turci bez ikakove 
zapreke oteše sav njihov imetak, među ostalim 2500 

glava sitne stoke (svinja, ovaca i koza), oko 200 go- 
veda i 30 konja. Tako je u Brinje dotrčalo samo 28 
Vlaha, među kojima bijaše 14 za oružje sposobnih 
muškaraca. Turci su sve do Sarajeva opljačkali i 
»grčke manastire«, iz kojih otjeraše kaluđere. Od 
ovih je 17 došlo k barunu Herbersteinu s molbom, 
da im dozvoli nastaniti se u hrvatskoj Krajini, 
kamo da će oni privesti mnogo Vlaha, 

Na proljeće godine 1655. ponudio se karlovač- 
kom generalu Herbardu grofu Auerspergu neki Mi- 
lak iz Korenice, da će u hrvatsku Krajinu prevesti 
12 vlaških kuća, Auersperg se pouzdavao u Milaka, ' 
koji je nedavno omogućio jednom kršćaninu bijeg 
iz turskoga ropstva. Da stvar bude još sigurnija, 
poslao je Milak iz Korenice u Otočac svoga sina, 
brata i još 3 Vlaha, koji će služiti kao taoci. I zaista 
je Milak početkom travnja izveo iz Korenice 12 
vlaških kuća sa 140 osoba, među kojima bijaše 40 
za oružje sposobnih muškaraca. Turci nijesu pošli u 
potjeru za Vlasima, koji bez zapreke stigoše u Oto- 
čac. General Auersperg javlja to 7, travnja 1655. iz 
Karlovca kralju Ferdinandu III. U tome izvješ- 
iaju predlaže Auersperg, da se ovi korenički Vlasi 
smjeste u Plaški kod Ogulina; podjedno moli, da 
se iz Kranjske pribavi hrana za te Vlahe. O do- 
lasku tih Vlaha izvijestilo je kralja i tajno ratno 
vijeće. Ono je kralju savjetovalo, neka koreničke 
Vlahe maseli u Plaškom polju između Ogulina i 
Planine Kapele; hranu za te Vlahe mogle bi na- 
maknuti Kranjska i Koruška, koje su zajednički 
obvezane opskrbljivati Krajinu. Nato je kralj Fer- 
dinand potpisao 7. svibnja 1642. odluku, kojom 
dozvoljava, da se korenički Vlasi nasele kod Plaš- 

koga između Ogulina i Modruša, gdje će im provi- 
jant dobavljati Kranjska i Koruška. 

Kada su Turci godine 1689. bili istjerani iz 
Krbave, opažalo se, da u Korenici nema dosta žite- 
lja. Međutim se u hrvatskoj Krajini našlo dosta 
Vlaha, koji su željeli, da dobiju prazne zemlje u 
Krbavi. Tako su knezovi Jovan Drakulić i Milin 
Lalić s nekim drugim krajiškim Vlasima došli u 
Korenicu, gdje se nalazio krajiški kapetan Juraj 
Križanić, kao povjerenik generala Josipa grofa 
Rabatte. Križanić jema njihovu molbu 17. kolovoza 
1690. dozvolio, da Lalić i Drakulić dosele u Kore- 
nicu svaki po 30 »dobrih i vjernih graničarskih 
obitelji.« ' 

Senjski biskup Martin Borković, koji godine 
1700. opisuje Liku i Krbavu, spominje, da se u 
Korenici nalazi 80 grčko-istočnih kuća, koje imaju 
i svoga paroha. : e 

Vojno je povjerenstvo godine 1712. proputo- 
valo cijelu Liku i Krbavu. U svome izvještaju, što 
ga je povjerenstvo 1. prosinca 1712. podnijelo kra- 
lju Karlu III., savjetuje mu, da podigne tvrđu u 
dolini, kojom protječe potok Korenica. U Korenici 
i u susjednoj Krbavici bijahu godine 1712. filijale 
krajiške kapetanije u Buniću, gdje je zapovijedao 
* kapetan Dobrovoj Knezović. Kako: je tada planina 
Plješivica činila granicu između Bosne i Hrvatske, 
morali su krajišnici kod Korenice graditi t. zv. čar- 
dake, iz kojih će se paziti na turske provale. 

Ratno je vijeće na proljeće godine 1713. po- 
slalo u Liku i Krbavu 2 povjerenika: Rajmunda 
grofa Attemsa i Josipa pl. Libenega. Oni su Tat- 
nom vijeću "7. svibnja 1713. poslali opširan izvješ- 

«taj o razdiobi zemalja u Lici i Krbavi. U tom iz- 
vještaju ističu povjerenici, da žitelji Korenice ne- 
maju dosta zemljišta; zato bi im trebalo prepustiti 
jedan dio Brezovca. Kako se pak Korenica nalazi 
na skrajnjoj granici nasuprot turskom glavnom 
gradu Bihaću, nije zgodno, što u tome kraju sta- 
nuju sami šizmatici; trebalo bi onamo naseliti oko 
200 katoličkih obitelji, koje bi činile cijelu ka- 
petaniju. Povjerenici preporučuju, da se katolici 
nasele u dolini i u šumi oko Čanka iznad Bunića. 
U Buniću već postoji 20 katoličkih kuća, koje su 
za zemlju platile po 50 dukata u vojničku blagaj- 
nu; tamo se nalaze i ostaci nekadašnje katoličke 
crkve, koju bi trebalo obnoviti. I zaista se u Čanke 
naskoro doseliše katolici, za koje je godine 1719. 
utemeljena posebna župa, a godine 1728. sagrađena 
i župna crkva blažene djevice Marije (presvete 
krunice). Na ruševinama pak stare katoličke crkve 
u. Buniću sagrađena je godine 1745, nova crkva ro- 
đenja bl. dj. Marije, koja je godine 1807. pretvo- 
rena u katoličku župnu crkvu. 

Korenica je isprvice pripadala ličkoj krajiškoj 
pukovnije, Od nje je godine 1765. odijeliše i pri- 
pojiše otočkoj pukovniji. U svibnju godine 1775. 
došao je u Korenicu car Josip II. Korenica je go- 
dine 1801. dobila trivijalku, koju je uzdržavao voj- 
ni erar. Kako nije bilo druge podesne zgrade za tu. 
školu, odredila je krajiška uprava 4. rujna 1801., 
da se zgrada erarijalne pekarne u Korenici pre- 
tvori u školsku zgradu. Prvim učiteljem koreničke 
trivijalke postade Mijo Lovreković, bjelovarski 
učiteljski pripravnik. Trivijalka je u Korenici go- 
dine 1802. imala 29 učenika. Za rimokatolike je u 

Korenici godine 1780. utemeljena župa sv. Jurja, 
pod koju spada i kapela sv. Petra u Priboju. Isto/ 


čno-pravoslavna parohija korenička ima 2 crkve; 
u Korenici sabora sv. arhanđela, a u Vrela uspe- 
nija Bogorodice. / 


Korenica bijaše sjedište 6. krajiške satnije. 


Kad je ukinuta vojna Krajina, postade Korenica 
godine 1872. sjedištem upravne općine, Kotarske 
oblasti i kot. suda. Godine 1920. otvorena je u Ko- 
renici realna gimnazija, za koju je sagrađena lijepa 
i velika školska zgrada. Prigodom popisa, koji se 
obavio 31. prosinca 1910., brojila je sama Korenica 
318 žitelja, od kojih bijaše 200 grčko-istočne, 
117 rimokatoličke, a 1 ine vjeroispovijesti; ci- 
jela je porezna općina korenička imala 4240 žitelja, 
od toga 4026 grčko-istočne, 213 katoličke, a 
1 ine vjeroispovijesti. Korenički je kotar brojio 


22.199 žitelja, od toga 16.283 grčko-istočne, a 5870. 


katoličke vjere uz 5 inovjeraca. 


14. KOSINJ GORNJI I DONJI 


Tečajem srednjega vijeka ističe se u buškoj 
župi uz donji tijek rijeke Like posebna oblast, 
koja se u hrvatskim ispravama zove »Bočaći«. Vje- 
rojatno je ta oblast svoje ime dobila po gradu 
»Bočaj«, čije se ruševine još i danas vide na 660 
metara visokom brdu između današnjega gornjega 
i donjega Kosinja. Nekada se Bočaj zvao »Kosinj- 
grad«. Po tomu su građu njegovi vlasnici dobili 
ime »Kosinjski«. Tako se u latinskoj ispravi od go- 
dine 1461. spominje »Lascho de Kosin«, a godine 

1484. Ivan Kosinski. Knez Anž (Ivan) Frankopan 
posudio je godine 1489. od Jurja Kosinjskoga na 7 
godina njegov grad Kosinj. Tom je prigodom Fran- 
kopan prisegao, da će poslije 7 godina Jurju Ko- 
sinjskomu »povernuti ta isti grad Kosinj i sela, ka 
su poda nj, najprije Srakvinu, drugo selo Hotilju 
Vas, treto selo Pol Buk, četerto selo Botuci, ča je 
Plemenita plemenšćina Jurja Kosinjskoga i njega 
sina Ivana«. ' 

Isti taj knez Anž Frankopan godine 1499. jav- 
lja,... »kako Juraj Kosinjski (sa) svojim sinom 
Ivanom s nami se zamini dobrovoljnim zakonom. 
Najprvo nam da svoj grad Kosinj osebujni, ki je 
v Bužah v Bočaci v kneštvi buškom. I tolikoj nam 
da svoje plemenite plemenšćine: najprvo Srakvi- 
nu, drugo selo Pol Buk, treto selo Botuke, četerto 
selo Hotilju Vas. A sebi ostaviše svoju plemenitu 
plemenšćinu didinu: selo Kosinj, ki drži svojim 
stricem Ivanom v Bočaci, sa vsim kotarom kosinj- 
skim ...i s crikvu«. 

U okolici grada Kosinja nalazilo se u srednje- 
mu vijeku nekoliko crkva. Senjski biskup Sebasti- 
jan Glavinić, koji godine 1696. opisuje Liku i Kr- 
bavu, izričito veli, da se oko Kosinja vide ruše- 
vine 7 crkava, u kojima se nekada narod molio Bo- 
gu. Među ovima bijahu i ruševine nekadašnjega 
Pavlinskoga samostana. Glavinić dapače tvrdi, da 
se nekada u Kosinju nalazila tiskara, u kojoj se 
štampahu crkvene knjige za svećenike glagoljaše, 
Na preostaloj crkvi sv. Vida u Sraklinu vide se 3 
uzidana glagoljaška napisa iz doba spomenutoga 
kneza Anža Frankopana. Vjerojatno je u okolici 
Kosinja postojao i onaj »hospital« (gostinjac, bol- 

nica) sv. Marije Magdalene, kojemu je hrvatski 
ban Pavao Kurjaković godine 1411. — sporazumuio 
sa svojim rođacima — darovao čitav svoj peti dio 
sela Hrvaćani na teritoriju župne crkve sv. Ma- 
rije djevice (na granici ličke i buške župe). 

Godine 1901. našao se u Donjem Kosinju ka- 
men s latinskim napisom, iz kojega se razabire, da 
je tu nekada stajao rimski »municipium 'Tesleum«. 


Kod Legenca blizu vode Begovače nalazi se kamen > 


s napisom, koji kaže, da je tu u rimsko doba bila 
granica između plemena Ortoplina i Parentina. 
Prije Rimljana stanovalo je u okolici Kosinja neko 
pleme ratobornih Japoda. 

Kosinj je od godine 1527. do godine 1689. pri- 
padao Turcima, koji su onamo maselili »Vlahe«. 
Kad je hrvatska vojska godine 1689. oslobodila Li- 
ku, nastađoše svađe između Hrvata i tih doselje- 
nika. Zato je grof Josip Rabata, »vicegeneral sve 
hrvatske i primorske Krajine«, poslao Jurja Kri- 
žanića, da kao komesar izađe »na lice zemlje, radi 
koje Vlasi Kosinjani i Hrvaćani jesu med sobom 
imali veliku smutnju«. Križanić je 23. svibnja 1690. 
u Kosinju izdao odluku, koja glasi ovako: 

.»Provodil sam s poglavitimi ljudmi, s manom 
budućimi, da se siromahom Hrvaćanom velika kri- 
vica čini od Vlahov Kosinjanov. Unapridak pako 
da se tu takove smutnje ukrate, i da ne budu imale 
jedna niti druga stran prilike unapridak bantu- 
vati višnje gospode, dajem i izručam Mihalju Špo- 
lariću i seljanom njegovim... začamši od Srakli- 
nov do grada Kosinja — iznamši one zemlje, 
koje su glavari u rečenom konfinu (Krajini) vla- 
dali, — da njima ostane. Zatim u rečenom konfinu 


58 


da budu Hrvaćani dužni za svoga plovana (župni- 
ka) u najboljem mestu ostaviti u zemljah del, kako 
se bude mogal pošteno održati med nimi. Radi Ko- 
šenic (livada) da se razumiti imaju. Buduć da su 
do sih dob u Kopiah kosili, tako u napridak slobod 
imali budu — skupa s ostalimi novimi naseljenimi 
Hrvaćani; skupa bratinski i prijateljski razumiti se 
imaju, kako pravo bude. Što se pako ovoga leta 
sitve (sjetve) dostoji, ovoga leta sitva od Vlahov do 
Sih dob usijana da Vlahi Kosinjani za se uzmu; 
a od ovoga datuma unapridak već koj sijati pripo- 
vida (zabranjuje) im se. Daje se tolikajše iIrvaća- 
nom nikoje mesto Sužain na Crno vrilo do volje i 
milošće cesarove svitlosti tako i s tim putem, da 
imenovani Mihalj Špolarić — skupa svojimi seljani 
— bude dužan svaku vernost i pokornost svitlosti 
cesarovoj iskazati, cesarsku zapovid i višnje go- 
spode marljivo ovršivati i na cesarsku službu ho- 
diti, kako mu se zapovidalo bude. Vlahom pako 
Kosinjanom postavlja se pena (globa): koj bi priko 
ovoga izručenja i danja spomenutim Hrvatom  ka- , 
kvu silu učinil, ali (ili) u čem drugom s kim tim 
putem bantoval, kako je u imenovanom konfinu, 


tako da prez vsake pravde i milošće zostaje viš- 


njoj gospodi pene sto cekini. Spomenutom pako 
Mihalju Špolariću, kako i njegovim seljanom, za- 
povida se tolikajše unapridak, da ima od Vlahov 
Kosinjanov miran bili, i višnje gospode da nada- 
lje nima bantovati, nego polag ovoga izručenja i 


pisma da ima mirno živiti.« 


Senjski biskup Sebastijan Glavinić opisuje go- 
dine 1696. okolicu grada Kosinja ovako: Tu se na- 
laze 3 sela, koja presjeca rijeka Lika. Na rijeci se 

vrte mlinovi, iza kojih se (u ponore) gubi Lika. 
Gornje selo broji 40 kuća, u kojima stanuju ži- 
telji, koji su ovamo došli od međe Kranjske (t. j. 
iz Gorskoga Kotara). U srednjem selu stanuju Vla- 
si, a u trećem selu 40 sesijala ili funduša drže Hr- 
vati. Ovi se ne slažu s Vlasima, koji prijete, da će 
svađu riješiti oružjem, pa da će — bijući boj kao 
s neprijateljima — pokušati sreću, da sebi prisvoje 
posjede, što ih drže katclici, koji ih pravo stekoše. 
Za boj ima sposobnih 100 katolika i 500 Vlaha; od 
toga je 150 izvježbanih vojnika. Službu duhovnog 
pastira obavlja Nikola Uzelac, koji pomoć spa- 
senja pruža katolicima i šizmaticima. Uzelac je 
kao kaluđer ili »raški paroh« podređen vlaškomu 
biskupu Izaiji Popoviću iz Marče. 

Biskup Glavinić. završuje svoj opis Kosinja 
ovako: Na odlasku držao sam govor u slušateljima 
prepunoj crkvi šizmatičkoj. Kada svrših, obvezaše 
se, da će odsada biti pobožni i vjerni Bogu, crkvi 
i caru. Spomenuti dušobrižnik Nikola Uzelac želi, 
da se (iz Like) makne strani šizmatički biskup. 
Ako se to izvrši, Uzelac obećaje, da će zajedno s 


Vlasima svojim promijeniti mjesto; oni će se odse- , 


liti u Medak, da učine mjesta za maše Kranjce, 
koji će onda moći sigurno i mirno obrađivati zem- 
lje, jer će prestati svađe u njihovom susjedstvu. 
Osim toga obećaje paroh Uzelac, da će šizmatike 
onih krajeva privesti k poslušnosti i k sjedinjenju 
s rimskom crkvom. 

Rimokatoličke i grčko-istočne crkve u Lici 
opisao je godine 1700. senjski biskup Martin 
Brajković. U tom se opisu o Kosinju nalaze te vi- 
jesti: U Donjem je Kosinju u novije doba podig- 

nuta crkva sv. Jeronima. Tamo ima preko 50 ka- 
toličkih kuća. Župnik bijedno živi od prihoda, koje ' 
mu donose desetina i štolarina. (Desetinu podavaju 
župljani od svega priroda svoga. Štolarina znači 
pristojbe, što ih je župnik dobivao za krštenje, 
vjenčanje, ispovijedi, sporove i za podjeljivanje po- 
sljednje pomasti). U Gornjem Kosinju ima također 
90 katoličkih kuća, koje spadaju pod župu u Do- 
njem Kosinju. Radi udaljenosti obaju sela namje- 
šten je u Gornjem Kosinju kapelan, koji je podre- 
đen župniku u Donjem Kosinju. Taj kapelan obav- 
lja duhovnu pastvu i u Kuterovu, a živi od dese- 
tina poput župnika. Gornji Kosinj ima drvenu crkvu 
sv. Antuna. Tu bi radi množine naroda trebalo 
osnovati posebnu župu. U području Kosinja zapo- 
sjedoše šizmatici (t. j. pristaše  grčko-istočne 
crkve) isto toliko zemljišta, koliko drže katolici. 
Šizmatici imaju svoga paroha, koji ne zavisi ni 
od koga. ' 

.U Karlovcu je godine 1853. umirovljeni otočki 
major Franjo Bach štarapao svoju povijest otočke 
krajiške pukovnije. U toj knjizi tvrdi Bach, da je 
u Gornjem Kosinju godine 1692. sagrađena župna 
crkva sv. Antuna Padovanskoga, a godine 1772. 
sagrađen je i župni dvor; u Donjem Kosinju po- 
dignuta je prije godine 1700. župna crkva sv. Ivana 
Krstitelja, dok je župni dvor sagrađen prije go- 
dine 1772. Kuterevo je već godine 1724. dobilo svo- 
ju crkvu Majke Božje škapularke, a župni je dvor 
sagrađen u Kuterevu godine 1807. Na području | 
Donjega Kosinja podignuta je prije godine 1772. 
filijalna crkva sv. Petra. Gornji pako Kosinj ima 
staru kapelu sv. Vida u Straklinu. Ta je kapela 

sagrađena svakako prije godine 1769., kad je zapo- 
vjedništvo otočke pukovnije tražilo, da se ta ka- 
pela poruši; taj nalog nije bio izvršen. 

Kad je godine 1746. princ Hildburghausen 
uredio t. zv. Gornju (karlovačku ili hrvatsku) Kra- 
jinu, pripao je Kosinj u područje ličke pukovnije. 
Tečajem vremena tako se Lika napučila, da su 
godine 1765. neka mjesta (među tima i Kosinj) 
odijeljena od ličke i pripojena otočkoj pukovniji. 

U Gornjem Kosinju bijaše sjedište prve satnije 
otočke krajiške pukovnije. Tamo je godine 1826. 
osnovana pučka škola. Malo iza toga — godine 
1834, — dobio je pučku školu i Donji Kosinj. Pri- 

|: godom popisa od godine 1857. brojio je Gornji Ko- 
sinj 35 .kuća, u kojima je stanovalo 518 žitelja, od 
toga 793 rimo-katoličke, a 335 grčko-istočne 
vjeroispovijesti. Mnogo je veći bio već tada Donji 


Kosini, koji je imao 99 kuća s 1128 stanovnika, od . 


toga 793 rimokatoličke, a 335 grčko-istočne 
vjeroispovijesti. : 

Kad je ukinuta Vojna Krajina, postao je Gor- 
nji Kosinj 1. siječnja 1872. sjedištem velike uprav- 
ne općine. Ova je općina prigodom popisa žitelj- 
stva, koji je obavljen 31. prosinca 1910., brojila 

* 7977 žitelja, od toga 5045 rimokatoličke, a 2932 
grčko-istočne vjeroispovijesti. U samom Kosi- 
nju, koji više nije nosio oznaku »Gornji«, stanovao 
je tada 621 žitelj, od toga 611 rimokatoličke, a je- 
dva 10 grčko-istočnih. Donji je Kosinj godine 1910. 
brojio 1361 stanovnika, od kojih je 1325 bilo rimo- 
katoličke, a 36 grčko-istočne crkve. Izvan jed- 
noga i drugoga Kosinja stanovahu grčko-istočni 

žitelji nepomiješani s katolicima u ovih : 
Koš (623 žitelja), Mlakva (434), Poljan ika roni 
most (98), Vir (76), Dulibica (65) i Podobljaj (50 
žitelja). Veliko selo Lipovopolje brojilo je 1244 
žitelja, od toga 1201 grčko-istočne, a samo 
zi oi jake vjeroispovijesti. U svim ostalim 
deri raka opstane općine stanuju sami ri- 


15. LAPAC GORNJI 1 DONJI 


Ime svoje dobiše ta mjesta po »građu« (t. i 
utvrđenom dvorcu) Lapcu. Po od je ord bt 
ime dobilo i hrvatsko pleme »Lapčani« i hrvatska 
plemenska »Lapačka župa«, koja se nalazila izme- 
đu rijeke Une i planine Plješivice. 

. Prije dolaska Hrvata stanovahu oko: 
Rimljani. Oni su imali svoju tvrđu na josh saski 
(661 metar visokom) brdu Obljaju ili Obljajcu 
koje se uzdiže usred ravnice između Oraovca te 
Gornjega i Donjega Lapca. Tu je Frag godine 1834 
još vidio neke zidine stare tvrđe. Na tome brdu 
i oko njega našlo se mnogo rimskoga novca, među 
ostalim i dukate cara Konstantina Velikoga sa grč- 
kim napisom. Čini se, da je na tome brdu bio i 
grad Lapac, kao sjedište hrvatske plemenske župe 

Tamošnja okolica bijaše pod turskom vlašću 
od godine 1527. do godine 1791. Hrvatskoj pripade 


. taj kraj tekar mirom, koji j iš 
pote urom, koji je Turska u Svištovu go- 
dine 1791. sklopila s Austrijom. Krajiška je pe ci 


od tamošnjih žitelja godine 1800. i 
am e . sastavila treć 
graničarsku satniju ličke pukovnije. Sjedište kha 

nije bijaše isprvice Dobroselo, odakle je godine 
1826. premješteno u Donji Lapac. 

"Turci su godine 1809. spalili oba Lapca, te su- 
sjedna sela Boričevac i Oraovac, u kojima se kon- 
cem 18. vijeka nastaniše Vlasi iz Bosne i Hrvati iz 
Lovinca. Ipak su naskoro obnovljene kuće, te je 
Donji Lapac već godine 1834. imao 103 kuće, u ko- 
jima je stanovalo 1086 žitelja, od toga 1029 
grčko-istočne, a samo 57 rimokatoličke  vjero- 
ispovijesti. Tada je već u Donjem Lapcu postojala 
grčko-istočna parohija s crkvom sv, Duha. U stu- 
denome godine 1826. otvorena je u Donjem Lapcu 
it. zv. trivijalka, t. i. škola, koju je uzdržavao vojni 
erar. 


Blizu grčko-istočne crkve u Donjem Lapcu bi- 


jaše nekada kula, koja je pripadala Ibrahim-paši. 
Ovu je kulu godine 1689. zauzeo serdar Stojan 
Janković, koji je tom prigodom spalio i susjedno 
selo Boričevac. 

Iz Donjega Lapca vodi cesta u Krbavu preko 
planine Plješivice ispod 1172 m. visokoga Kuka. Ce- 
sta je umjetno građena s mnogo zavoja, a pruža di- 
van pogled na bujne šume, kojima su obrasla gorska 
rebra. Tu je Fras još godine 1834. vidio ostatke op- 
kopa, što ih graničari podigoše prigodom rata s 
Turcima god. 1788.—1791. Tamo je i piramida, 
koju je postavio lički pukovnik Vjekoslav Wid- 
mayer na uspomenu Kralja Franje I. i njegove su- 
pruge Karoline, koji su odavle 15. lipnja 1808. pro- 
matrali dolinu rijeke Une i tursku Bosnu. Na pi- 
ramidu su uklesana 2 latinska napisa. Na zapadnoj 
strani piramide čita se: »Francisco 1. Austriae im- 
peratori et Carolinae imp. augustissimis, oras Otto- 

manicas hac ex specula lustrantibus die 15. Juni 
anni 1808«. Istočna je strana piramide dobila taj 
im ima ij in memoriam Liccanae legionis tri- 
uno oysio Franc. equite i i 

inata d Widmayer auspice 

Godine 1857. brojio je Donji Lapac 104 kuće, 
u kojima je stanovalo 1237 žitelja, od toga 1177 
grčko-istočne, a samo 60 rimokatoličke  vje- 
roispovijesti, Tada su u Lapcu osim škole i paro- 
hije bili također poštanski ured i sjedište zapo- 
vjedništva treće krajiške satnije, Gornji je Lapac, 
koji zovu također »Popratni Lapac«, godine 1857. 
brojio 58 kuće sa 730 stanovnika, od toga 488 
grčko-istočne, a 242 rimokatoličke vjeroispovi- 
jesti. Rimokatolici iz Gornjega i Donjega Lapca 
spadahu pod župu bl. Djevice Marije u Boričevcu; 
a grčko-istočni žitelji iz Gornjega Lapca pod 
parohijalnu crkvu sv. Petra i Pavla u Dobromselu. 
ga U Donjem Lapcu ostade sjedište krajiške sat- 
tije do prestanka Vojne Krajine godine 1873. Ta- 
mo je iza toga osnovana upravna općina, koja je 
spadala pod kotarsku oblast i pod kotarski sud u 
Udbini. Na temelju naredbe hrvatske zemaljske 
vlade od 21. kolovoza 1892. otvorena je u Donjem 
Lapcu 1. listopada 1892. kr, kotarska oblast, pod 
koju dođoše 2 upravne općine: Donji Lapac i Srb; 
potonja je općina dotle spadala pod kotarsku 
oblast u Gračacu. To je hrvatska vlada učinila na 
opetovane molbe tamošnjih žitelja, kojima bijaše 
tegotno putovati u znatno udaljenu Udbinu i Gra- 
čac. S istoga je razloga hrvatska zemaljska vlada 
29. kolovoza 1892. odredila, da se u Donjem Lap- 
cu 1. listopada 1892. za spomenute 2 općine otvori 

poseban kr, kotarski sud. Radi novih oblasti do- 
bio je Donji Lapac i brzojavni ured. 

Prigodom popisa, koji se obavio 31. prosinca 
1910., brojio je Donji Lapac 1044 žitelja, od kojih 
je bilo 936 grčko-istočne, a 108 rimokatoličke vje- 
roispovijesti. Tada se u Gornjem Lapcu nalazilo 
745 stanovnika, od toga 407 mosodsloknit a 338 
rimokatolika. 


16. LEŠĆE KOD OTOČCA 


To je čisto hrvatsko selo kraj rijeke Gacke, 
na glavnoj cesti, koja iz Gospića vodi u Otočac. 
Rimokatolička župna crkva blažene djevice Ma- 
rije (presvete Krunice) u Lešću građena je god. 
1786., a župni dvor god. 1828. Dotle je Lešće spa- 
dalo pod župu u Otočcu, ali je već od godine 1745. 
imala t. zv. lokalnu (mjesnu) kapelaniju, Tečajem 
19. vijeka službovahu u Lešću ovi župnici: Juraj 
Biličić od god. 1800. do 1812.; Fran Mihalić od 
god. 1812. do mjeseca studenoga god. 1821., kada 
je umro; Mato Toljanić od ožujka god. 1822, pa do 
srpnja god. 1830., kada je umirovljen; Juraj pl. 
Zandonati od siječnja god. 1831. do veljače god. 
1846., kada je umro; Josip Kružić od ožujka god. 
1846. do travnja god. 1847., kada je umro; Andrija 
Konjiković od g. 1847. do svoje smrti g. 1873. ka- 
da ga je naslijedio Tomo Jeličić. U područje župe 
Lešće spada također kapelica sv. Franje. Blizu 
Lešća vide se na brdu Karinu razvaline nekakve 
kule. Lešće ima pučku školu (dječačku i djevo- 
jačku). Nekada je u Lešću bila privatna pučka 

škola, u kojoj bi učenike u čitanju i pisanju po- 
dučavao domaći župnik. Tekar g. 1831. otvorila 
je krajiška uprava u Lešću javnu pučku školu. 
Blizu Lešća nalaze se starine iz rimskoga doba, 
n. pr. razni napisi i ostatak kipa nekoga rimskoga 
cara. Nedaleko Lešća vidi se polukružna kula s 2 
spojna zida, ugrađena u kamenu liticu. To su 
ruševine Karin grada. Lešće je prigodom popisa 
žiteljstva godine 1910. brojilo 1437 stanovnika, 
koji su svi rimokatoličke ispovijesti. 


17. LOVINAC 


Drži se, da su Lovinac u srednjem vijeku po- 
sjedovali plemići Lovinčići. Ovi se kasnije od 
straha pred Turcima preseliša w okolicu Bosiljeva. 
(Tamo je Martin Lovinčić godine 1531. od kneza 
Vuka Frankopana dobio posjed u Radovcu na 
rijeci Kupi). 

Početkom 16. vijeka pripadao je Lovinac kr- 
bavskom knezu Ivanu Karloviću. Razabiramo to 
iz ugovora, što ga je knez Nikola Zrinski 10. ko- 
lovoza 1509. u svome gradu Zrinu sklopio s Iva- 
nom Karlovićem. Zrinski se naime vjenčao s Kar- 
lovićevom sestrom. Jelenom. Kako su oba kneza 
(Karlović i Zrinski) tada bili jedini muški čla- 
novi svojih rodova, obvezaše se ugovorom, da 
onaj od njih, koji bi umro bez djece, ostavlja pre- 
ostalom drugu i rođaku sav svoj imetak, Zrinski 
je tada posjedovao 9 »gradova« (utvrđenih dvora- 
ca) s imanjima, a Karlović 22 »grada«, od toga 
3 u krbavskoj, a 7 u ličkoj županiji. Među ovim 

potonjima navodi se u spomenutom ugovoru od 
godine 1509. također »grad Lovinac«. 


Turci su i nadalje često provaljivali u Liku i 


Krbavu. Tako propadoše mnogi gradovi kneza 
Ivana Karlovića, jer ih nije imao tko uzdržavati 
i braniti; jedni su naime kmetovi na području tih 
gradova poginuli u borbama, druge su Turci po- 
hvatali i odveli u ropstvo, a treći su pobjegli u 
sigurnije krajeve, da se zaklone pred sigurnom 
propašću. Među tako propalim gradovima bijaše 
i Lovinac. Zato Karlović godine 1522., kad obnav- 
lja svoj ugovor s Nikolom Zrinskim, ne spominje 
u tome ugovoru Lovinca. 

Vjerojatno se grad Lovinac tečajem 16. vi- 
jeka pretvarao u ruševinu, Kasnije ga obnoviše 
Turci, te je po svoj prilici u Lovincu stanovao ka- 
kav aga, ili je u njemu bila turska posada. Kada 
su Turci bili godine 1689. istjerani iz Like, pripa- 
de i Lovinac bečkoj dvorskoj komori, t. j. finan- 
cijskoj oblasti Cara i Kralja Leopolda 1. Komora 
je Liku 10. veljače 1692. prodala grofu Zinzen- 
dorfu. U tome kupoprodajnom ugovoru spominje 
se i grad Lovinac. Da je tada u Lovincu doista 
bio utvrđeni dvorac (»kaštel«), svjedoči nam i 
senjski biskup Glavinić. Opisujući naime Liku, 


spominje Glavinić godine 1696. i »castellum Lo- - 


vinac«. 

Poslije izgona Turaka iz Like počnu se u 
Lovinac doseljavati Bunjevci. Prvi se naseljenici 
zovu: Kovačevići, Budaci, Ivići, Vrbani, Brkići, 
Serdari, Krpani i Vrkljani. Za njih je godine 1704. 
sagrađena rimokatolička crkva sv. Mihovila. Po toj 
crkvi zvao se Lovinac neko vrijeme (od godine 

1751. do godine 1861.) službeno »Sankt Michael«. 
Lovinac je g. 1826. dobio trivijalku, a g. 1892. po- 
štanski ured. 

Ruševine »grada« Lovinca vide se. još na br- 
du Cvituša. Grad bijaše okružen 1 metar debelim 
zidom, a imao je oblik pačetvorine (dug 33, a širok 
19 metara). Unutar zida razabiru se ostanci dviju 
kula, Nedaleko tih ruševina postoje 2 ponora: 
Vrkljanski i Pećina; u prvi ponor ponire potok 
Opsenica, a u drugi potok Holjevac, 


18. SELO MEDAK 


Tamo, gdje se danas nalazi Medak, bijaše 
nekada rimsko naselje. Ondje su naime iskopani 
rimski spomenici, među ostalima rimski miljokaz 
i 2 sarkofaga s napisima. 

Poslije Rimljana dođoše w Medak hrvatski 
doseljenici. Oni su tamo na obali rijeke Like po- 
digli i tvrđu. Ipak još ni danas točno ne znamo, 
komu je pripadao Medak. Samo se naslućuje, da 
je i Medak neko vrijeme bio vlasništvo knezova 
Krbavskih. ' 

Hrvati ostaviše Medak godine 1527., kad je 
Lika došla pod vlast Turaka, Čini se, da se 25 
godina iza toga u Medak doseliše Turci. Poslije 
njihova izgona iz Like (godine 1689.) dobio je 
Medak nove žitelje: Vlahe ili Rašane. Razabiramo 
to iz opisa Like, što ga je godine 1696. sastavio 
senjski biskup Sebastijan Glavinić. U tome la- 
" opisu pripovijeda Glavinić o Metku 
ovako: 

»Medak je stara tvrđa, izgrađena na obali ri- 
jeke Like. Ondje su naseobine svoje postavili 
Vlasi ili Rašani, šizmatici, koji su ovamo došli iz 
primorskih strana. Računa se, da imaju 70 kuća. 
Njihov je kraj dosta prostran; konj bi trebao ci- 
jeli dan, da ga obiđe. Velika plodnost zemlje 
hrani stanovnike, koji je obrađuju. Ovamo je iz 
Bosne — iz grada, koji se zove Sarajevo, — pri- 
letio neki vlaški biskup ili vladika po imenu Ata- 
nazije Glubović, ostaviv u Sarajevu svoju braću 
i rođake. Isti se (vladika) najprije smjestio u Ko- 
taru, koja zemlja pripada Mlečanima, gdje je ta- 
kođer podigao svoju kuću među Vlasima. Pri- 
mamljen pak dobrotom zemlje u Medak, počeo je 
sebi graditi novu kuriju. Ali jer je šizmatik, te bi 
mogla nastati prilika, da druge odvraća od je- 
dinstva rimokatoličke crkve, zabranio sam mu 
nastavak daljnje gradnje i dulji boravak u Lici. 
To sam učinio iz dva razloga, i to prvo zato, što 
nema privolu od apoštolskoga kralja, i drugo za- 
to, što Vlasi ili Rašani u onim stranama Hrvai- 
ske, koje su najbliže moru, imaju biskupa ili 
vladiku, koga je izabralo i postavilo Njegovo ce- 
sarsko i kraljevsko Veličanstvo, te koga je po- 
tvrdila apoštolska rimska stolica. To je po imenu 
gospodin Izaija Popović, koji stoluje u Morči. Radi 
toga ne može se drugi poslati u njegovu dijecezu. 
Kad je to čuo novi vladika (Glubović), reče, da će 
naskoro w tome poslu putovati u Beč do carskoga 
dvora«. : 

Vladika Atanazije, koga tu spominje biskup 
Glavinić, nije se zvao Glubović nego Ljubojević. 
On je još godine 1681. postao metropolita dabrobo- 

sanski u Sarajevu. Prigodom velikoga rata, koji 
je Austrija od godine 1683. do godine 1699. vo- 
dila s Turcima, uštadoše protiv Turaka i mnogi 
kršćani u Bosni. ' *; 

Da se zakloni pred osvetom turskom, pobjegne 
metropolita Ljubojević godine 1688. iz Sarajeva 
u »ravne Kotare«, koji pripadahu Mletačkoj re- 
Publici. Ljubojević je naime kao dabrobosanski 
metropolita upravljao također  grčko-istočnom 
crkvom u turskoj Dalmaciji, te u tada još 
turskoj Lici i Krbavi. Iz ravnih se Kotara Ljubo- 
jević godine 1695, doselio u Medak, gdje je počeo | 
sebi graditi vladičanski dvor, Kad mu je to godine 
1696. spriječio senjski biskup Glavinić, ostavi Lju- 
bojević selo Medak i pođe do kralja Leopolda I. 


u Beč. Kralj ga još iste godine imenuje vladikom 


zrinopoljskim u Banovini, t. j. u banskoj Krajini 
između Une i Kupe. Nato je hrvatski ban Adam 
grof Baćan 23. rujna 1696, naložio svim poglava- 
rima banske Krajine, da zaštićuju vladiku Ata- 
naziju Ljubojevića i njemu podređene kaluđere, 
te čitav »vlaški ili raški narod« između Une i 
Kupe u vršenju vjere po njihovom obredu, Lju- 
bojević je na svoj trošak podigao manastir Ko- 
mogovinu, koji postade stolicom njegove episko- 
pije. Iz Komogovine je gdjekada dolazio u Liku i 
Krbavu, radi čega je uvijek imao neprilike. Te- 
kar na jesen godine 1707. dobio je Ljubojević od 
kralja Josipa I. potvrdu, da je on odsada također 
vladika Like i Krbave. 
Medak je godine 1700. brojio 110 kuća, U nji- 
ma stanovahu sami šizmatici, koji su imali i pa- 

roha svoga. Radi velikih globa odseliše se godine 
1715. iz Metka natrag w mletačku Dalmaciju sa 
svojim obiteljima: Ilija Lustinić, Radoslav Maru- 
nić, Rade Orlić, Janko i Vukadin Porobija, Ilija 
Krekovar, Mitar Čokešić, Ostoja Dragešić, te Mi- 
loš i Tomo Skorić. Iste se godine sa svojom obi- 
telju u Srijem odselio Miloš Furtar. Istražnomu je 
povjerenstvu zastavnik Radošin Suknaić izvijestio, 
da će u mletačku Dalmaciju otići iz Metka još 30 
kuća. 

Kad je godine 1746. bila uređena lička kraji- 
ška pukovnija, postade Medak sjedištem 9. kraji- 


ške satnije. Vladika Danijel Jakšić, koji je 


grčko-istočnom crkvom upravljao od g. 1751. do 
g. 1774., sagradio je sebi u Metku ljetnu reziden- 
ciju, u koju je smjestio i kaluđere. Isti je vladika 
godine 1770. osnovao srpsku narodnu školu na 
Medačkome mostu. Jakšićev je nasljednik vladika 


Petar Petrović prodao taj dvorac krajiškomu era- 


ru, te je u njemu odsada stanovao zapovjednik 
medačke satnije. Ova je satnija godine 1836. bro- 
jila 7118 ljudi, koji stanovahu u 731 kući, Na 
području te satnije bijaše tada 12.813 jutara ora- 
nice, 3180 jutara livade, 19 jutara vrtova i voć- 
njaka, 15.960 jutara pašnjaka i 7262 jutra šuma. 
Samo je selo Medak brojilo 105 kuća s 1057 žite- 
lja, od toga jedva 5 rimokatolika. U Metku bijaše 
grčko-istočna crkva rođenja Jovanova, a i poštan- 
ski ured, jer se to mjesto nalazilo na glavnoj ce- 
sti, koja je iz Krajine vodila u Dalmaciju. Tada 
se već radilo o tomu, da Medak dobije trivijalnu 
školu, koja je tamo otvorena godine 1836. Kraj 
sela se nalazila »Medačka gradina« u ruševinama. 

Medak je godine 1857, brojio 1158 žitelja, koji 
stanovahu u 106 kuća. Pod konac 19, vijeka počeo 
se narod iz Metka seliti, a mnogi su potražili za- 
radu u Americi. Tako se desilo, da je Medak pri- > 


- godom popisa žiteljstva, koji se obavio 31. prosin- 


ca 1910. brojio samo 460 žitelja, od toga 423 
grčko-istočne, a 37 rimokatoličke  vjeroispo-. 
vijesti. 


19. NOVI KOD GOSPIĆA 


Južno od Gospića postoji selo Novi, iznad ko- 
jega se na brežuljku vida ostanci nekadašnje tvr- 
đe. To bijaše »Novigrad«, koji se latinski zvao 
»Novum castrum«. Prvi put se Novigrad spominje 
godine 1449., kada se podijeliše knezovi Franko- 
pani. Tada je knez Dujam Frankopan uz Ostrvicu, 
Slunj i Ledenice dobio također Novigrad u Lici, 
Dujam se dao po kninskomu kaptolu (kao javnom 
bilježništvu) zakonito uvesti u posjed Novigrada, 
što mu 22. srpnja 1464. potvrđuje kralj Matija 
Korvin. U toj, inače latinski pisanoj povelji, zove 
se Novigrad imenom »castrum Uywaz«, što će 
reći »tvrđa Nova vas«. : 

Kasnije pripade Novigrad knezovima Krbav- 
skim. Prigodom ugovora, što ga je Ivan Karlović, 
posljednji knez Krbavski, godine 1509. sklopio sa 
svojim svakom Nikolom Zrinskim, spominje među 
svojim posjedima i Novigrad u Lici, Kada su Tur- 
ci godine 1527. osvojili Liku, pripade im također 
Novigrad. U njihovoj vlasti ostade Novigrad do 
godine 1689. 

Karlovački je general Herberstein s krajiš- 
kom vojskom provalio u Liku već mjeseca rujna 
godine 1685. On je tada (15. rujna) došao i pod 
Novi kod Gospića, gdje su Krajišnici popalili 400 
kuća u okolišnim selima. Turci počnu iz tvrđe pu- 
cati na Krajišnike, koji im brzo uzvratiše milo za 
drago. Tom je prigodom skoro izgorio Novigrad. 
Naredne je godine 1686, na Novi udario markez 
Parella iz Napulja, koga je kralj Leopold imeno- 
vao generalom, Parella je imao premalo vojnika; 
zato ga Turci iz Novoga poraziše u otvorenom 
boju. ' 

Hrvati su Novi zauzeli godine 1689. Tada na- 
ime na poziv popa Marka Mesića dođoše 15. lip- 
nja pod Novi Krajišnici iz Brinja, Otočca, Senja 
i Podgorja. Turci se u Novom tako uplaše, da ni- 
jesu ni pomišljali na obranu tvrđe. Oni predado- 


še Hrvatima tvrđu bez ikakova otpora uz uvjet, . 


da smiju slobodno otići u Udbinu. Mesić im to 
dozvoli; on je dapače odredio, da 300 Hrvata ot- 
prati 80 Turaka do Bilaja. Ipak nijesu iz Novoga 


otišli svi Turci, jer se pokrstiše obitelji Asić, Ča- . 


nić, Jengić, Musić, Šaban i Tunić,  K njima je 
Mesić godine 1691, doveo Hrvate iz raznih kra- 
jeva. Tako nastade oveće selo, u kojem je isprvice 
bilo i sjedište ličke pukovnije. 

U Novomu je godine 1690. sagrađena crkva 
sv. Antuna Padovanskoga. Tamo je sve do godine 
1776. bilo i sjedište arhiđakona za Liku i Krbavu, 
Novi je nastradao godine 1692., kađa u Liku pro- 
driješe bosanski Turci, koji su opljačkali i spa- 
lili Novi i Divoselo, Ličani su ove Turke na po- 

vratku potukli u Ploščanskom klancu. Vjerojatno 
su Turci tom prigodom zapalili i tvrđu iznad No- 
voga. To naslućujem po opisu biskupa Sebastija- 
na Glavinića, koji godine 1696. veli, da je ta tvrđa 
imala 4 kule, ali da sada postoje samo njezine ru- 
ševine. Novi je godine 1834. brojio TI kuću i 665 
rimokatoličkih žitelja, a godine 1857. ima isti broj 
kuća sa 658 žitelja. Prigodom popisa, koji se oba- 
vio 31. prosinca 1910., imao je Novi 948 stanov- 
nika, samih rimokatolika. 


20. TRGOVIŠTE OTOČAC U HRVATSKOJ 
PROŠLOSTI 


Kada se ličkom željeznicom voziš iz Zagreba 
u Dalmaciju, vidjet ćeš mnogo prirodnih ljepota. 
Među najljepše ipak spada pogled na Gacko po- 
lje, koje ugledaš, čim vlak iza Vrhovina izađe iz 
poduljeg tunela. Gacko je polje sa svih strana 
okruženo visokim planinama, te izgleda kao veliki 
zeleni sag. Kudagod pogledaš, svuda vidiš livade 
ili plodne oranice, na kojima povjetarac ljulja 
blagoslovljeno klasje. Ova 280 četvornih kilome- 
tara velika kotlina nalazi se ipak 465 metara nad 
razinom Jadranskog mora. Poseban čar Gackom ' 
polju pruža bijela rijeka, koja vijuga sad lijevo 
sad desno, To je rijeka Gacka, koja izvire iz 3 jaka 
i nepresušna vrela kod Lešća, primajući vjero- 
jatno vode nekih ličkih ili krbavskih ponornica. 
Gacka teče prema sjeverozapadu, a na tome putu 
utječe u nju 6 potoka. Mjestimice široka 8 do 16: 

metara primiče se srebrena Gacka trgovištu 
Otočcu, gdje se dijeli w dva rukava. Lijevi rukav, 
koji je kraći, optiče otok, pa tvori jezero Švice 
između sela Gornja i Dolnja Švica; zatim se razi- 
lazi u više trakova, koji se gube u raznim ponori- 
ma. Desni (glavni) rukav Gacke protječe kroz Oto- 
čac dalje prema sjeverozapadu; on se ispod Brloga 
dijeli opet u dva rukava, koji se ruše u ponore: 
jedan kod Vlaškoga polja, a drugi kod Gusića po- 
lja. Dalje teče Gacka pod zemljom, te utječe u 
Jadransko more vjerojatno kod Sv. Jurja, osobito 
pako kod Žrnovnice. 


Gacka je. dolina odvajkada napučena hrvat- 
skim življem. Grčko-istočnih doseljenika iz 17. vi- 
jeka ima samo na obroncima planina, koje sa sje- 
verne strane obrubljuju Gacko polje. Ovo je polje 
već od prirode stvoreno za posebnu upravnu je- 
dinicu. I zaista je Gacko polje već u najstarije 
doba hrvatske povijesti činilo zasebnu župu. 
Gacka je tada činila najsjeverniju župu dalmatin- 
ske banovine, jer je sjeverno od planine Kapeie 
počimala posavska Hrvatska. Kada se g. 829. Liju- 
devit, ban posavske Hrvatske, digao protiv na- 
silja franačkoga, nagovore Franci bana Bornu iz 
južne (dalmatinske) Hrvatske, neka im pomogne 
u borbi protiv Ljudevita. Za ovu uslugu obećaše 
Borni, da će mu dati i sjevernu Hrvatsku, Borna 
posluša Franke, te udari na Ljudevita. Bitka se 
bila ma rijeci Kupi. Ali usred bitke ostave »Gača- 
ni« bana Bornu, koji radi toga bude hametom po- 
tučen. Ipak je Borna i nadalje ostao banom južne 
Hrvatske, pa i vladarem Gackoga polja, 

Sredinom 10. vijeka spominje Gacku župu 
bizantinski car Konstantin VII. Porfirogenet u 
svome djelu »De administrando imperio«. Tada 
je Gackoj oblasti pripadao i grad Senj, koji je 
najbliža luka za dolinu Gacke. 

Ugarsko-hrvatski kralj Andrija II. darovao 
je godine 1219. cijelu Gacku. križarskom redu 
Templarima, koji su imali svoj samostan blizu 
Sv. Jurja ispod Senja. Mongoli i Tatari opljač- 
kaše i popališe sva sela u Gackom polju g. 1214, 
Božjaci su Gacku godine 1269. ustupili hrvat- 
skom hercegu Beli, Ali već godine 1290. pripada 
Gacko polje krčkim knezovima Frankopanima. 
Ovi su u Gackom polju utvrdili Otočac jakim zi- 
dovima i okruglim kulama, da ga lakše brane, 
ako bi opet u onaj kraj provalili kakvi Mongoli. 
Tako je Otočac postao središtem Gackoga polja. 
Zato su Frankopani u Otočcu izgradili crkvu bla- 
žene djevice Marije, te kapelicu sv. Fabijana i 
Sebastijana. U imeniku opatija čuva se spomen 
i na nekadašnju opatiju sv. Nikole u Otočcu. 
Frankopani su često i stanovali u svome utvrđe- . 
nom Otočcu. To nam dokazuje izvještaj, što ga 
knezovi Dujmo i Fridrik Frankopan sastaviše 2. 
srpnja 1314. upravo u Otočcu, koji se tada spomi- 
nje prvi put. 

Kralj Karlo Roberto izdao je 12. listopada 
1316. ispravu, kojom krčkorn knezu Dujmu Fran- 
kopanu za vječna vremena osigurava Gacku žu- 
paniju, gdje uz »grad« (t. j. tvrđu) Otočac postoje 
sela: Doljani, Obreš i Lazničić. Pošto je Dujmo 
već naredne godine 1317. umro, zamolio je njegov: 

sin Fridrik kralja Karla Roberta, da mu potvrdi 
sve prijašnje darovnice i povlastice. Kralj je to i 
učinio godine 1322, — Kasnije se u Gackoj spo- 
minju knezovi Ivan i Stjepan Frankopan. Oni su 
g. 1388. gradu Senju podijelili statut, koji broji 
168 paragrafa. Tu se u 161. paragrafu kaže ovo: 
»Kada Morovlahi sađu s planina, idući do Gacke, 
mogu na senjskim pašnjacima ostati dva dana i 
toliko noći, a isto toliko vremena, kada se natrag 
vraćaju, Ako ostanu dulje, plate kaznu od 500 
libara«. I knez Nikola Frankopan naziva se »gač- 
kim županom« g. 1408., kada s Mlečanima sklapa 
trgovački ugovor. 

Krčki knez Sigismund Frankopan osnovao je 
u Otočcu g. 1461. posebnu biskupiju za Gacko po- 
lje i za Senj. To dokazuju spisi u franjevačkom 
samostanu na Trsatu, A u Senju čuvaju se još i 
sada biskupski. patent, te pečat i prsten nekadaš- 
njih otočkih biskupa. 

Naskoro je Gackomu polju zaprijetila velika 
pogibelj od Turaka. Čim su naime Turci g. 1463. 
osvojili Bosnu, počeše provaljivati u južnu Hrvat- 
sku, Tako su Turci g. 1467. provalili prema Otoč- 
cu, ali ih Hrvati junački suzbiše na rijeci Gacki. 


Kad je hrvatskim banom g. 1513. postao ves-, 


primski biskup Petar Berislavić, zamolio je od 
pape Leona X. pomoć, da uzmogne Hrvatsku obra- 
niti od napadaja turskih. Posrednikom između 
pape i bana Berislavića bijaše Vinko Andrić, ta- 
dašnji biskup u Otočcu. Po njemu je papa u ožuj- 
ku g. 1515. otpremio banu Berislaviću 2000 du- 
kata, mnogo žita i nešto topova s barutom, Malo 

iza toga poslao je papa ugarsko-hrvatskomu kralju 
Vladislavu II. u novcu 20.000 dukata s izrazom 
svoje želje, da se veći dio toga novca upotrijebi 
za utvrđivanje gradova u Hrvatskoj. Podjedno je 
papa obećao kralju, da će mu po otočkom biskupu 
Vinku Andriću poslati jošte 7000 dukata za obranu 
Hrvatske i Dalmacije. Kada su Turci g. 1520. pro- 
valili u Gacko polje, razbije ih ban Petar Beri- 
slavić 10. svibnja 1520. kod Otočca. Kasnije se Spo- ' 
minje još otočki biskup Brajković. Ipak je naskoro 
prestala biskupija u Otočcu, jer su Turci g. 1527. 
osvojili Liku i Krbavu, te ugrozili Gacko oplje. 


Odsada je povijest Otočca vezana s poviješću 
obrane ostataka Hrvatske, Osman aga Glumac iz 
Udbine pođe g. 1527. kroz Glibodol prema Brinju. 
Otočani dočekaju Turke kod Dabra, gdje ih ha- 
metom potuku. Osman-aga htjede pobjeći, ali 
Otočani ubiše pod njim konja, a njega teško ra- 
niše; kasnije ga nađoše mrtva u nekom šupljem 
stablu, kamo se ranjen zaklonio. Zato su ono po- 
lje, gdje bijaše to šuplje stablo, nazvali imenom 
»Osmanagino polje«. 


Zapovjednikom tvrđe u Otočcu bijaše 1. stu- 
denoga 1551. Andrija Tadijolović, a njegov je za- 
mjenik bio Vinko Lacković, Tadijolović je imao 
mjesečnu plaću od 10 forinti za sebe i 3 for. za 
svoga slugu Grgura Krznarića, a Lacković 8 for. 
za sebe i 3 for, za svoga slugu Luku Grdakovića. 
Tada je tvrđa otočka imala 34 vojnika, koji se ' 
zovu: Pavao Jurjević, Martin Želesko, Petar Ko- 
šlanin, Grgur Pećlin, Ivan Bogdanić, Ivan Oršić, 
Jurić Bogdanić, Kirin (Kvirin) Gomerčić, Mihovil 

Vormić, Krištof Atalić, Ivan Karal, Stipan Mu- 
stafa, Ivan Sreća, Marić Cvitanović, Petar Mustafa, 
Marko Šimonić, Juraj Despot, Martin Francić, Mar- 
ko Gojmerčić, Mihovil Martinčić, Juraj Krajač, 
Luka Grdaković, Marko Martinčić, Grgur Lazić, 
Luka Grdaković, Martin Poturica, pop Marko Gru- 
bišić, Grgur Čurić, Rade Hamaglija, Lala Prerado- 
vić, Grgur Nemanić, Grgur Kohmanović, Jandrej 
Grdošić i Pavao od Ogulina. Svaki je vojnik dobi- 
vao mjesečnu plaću od 3 forinta za svoju hranu i 
odijelo; samo je 6 vojnika dobivalo mjesečno po 
4 for., a 4 vojnika po 5 forinti. 

Godine 1563. uzdržavala je Krajina u otočkoj 
tvrđi 60 plaćenih vojnika. General Ivan Lenko- 
vić savjetovao je iste godine, da se u Otočac smje- 


sti još 40 vojnika, kako bi posada brojila 100 


branitelja. ' . 
I godine 1543, provališe Turci na Gacko polje, 
ali ih kod Otočca dočeka i potuče bivši hrvatski 


ban Petar Keglević. Prigodom kasnijih borba s' 


Turcima ističu se Uskoci iz Senja. Oni su često 
preko Gackoga polja zalazili u turske zemlje, 
odakle bi dovodili ratni plijen. Kad je pak ure- 
đena Vojna Krajina, onda su krajiške posade uni- 
šle u tvrđe Otočac, Prozor i Brlog na Gackom 
polju. Ove su tvrđe poput Senja činile t. zv. »Pri- 
morsku Krajinu«, koja se spominje već g. 1563. 

Na brijegu iznad Otočca podignuta je godine 
1619, mala utvrda, kojoj dadoše ime »fortica«. 
Prvim zapovjednikom te »fortice« bijaše Andrija 
Kolaković. Turci su 20, prosinca 1619. prosinca 
sasjekli odjel otočke posade, koji se vraćao iz 
Senja sa živežem. Pod jesen godine 1623. doznalo 

se, da na Otočac kreće 6000 Turaka. Radi toga 
je u Otočac 21. rujna 1623. krenuo iz Senja kar- 
lovački general Vuk Frankopan sa 100 vojnika. 
Turci su 23. rujna zaista došli pred Otočac, ali se 
ne usudiše da ga opsjedaju. Kada pak udariše na 
susjednu tvrđu Prozor (u listopadu g. 1623.), po- 
razio ih je Vuk Frankopan. 
Otočac postade sjedištem posebne krajiške ka- 
petanije, pod koju spadahu tvrđe: Brlog, Prozor i 
Drenovklanac, te vojnički čardaci: Sinac, Jurjeve 
Stijene, Golobrdo, Doljane, Godača i Morska gora. 
Svim ovim posadama zapovijedao je otočki kape- 
tan, koji bijaše viši časnik, podređen izravno sa- 
momu generalu. Otočki je kapetan s većinom svo- 
jih vojnika stanovao u tvrđi Otočcu, a drugi voj- 
nici izvan tvrđe u malim drvenim kućicama, koje 
bijahu postavljene na visoke stupove usred rijeke 


Gacke, da se lakše brane od neprijatelja. 


Velika junaštva počiniše Otočani u t, zv. tri- 
desetgodišnjem ratu. Mnogi naime Otočani sudje- 
lovahu g. 1631. u bici kod Leipziga, g. 1632. kod 
Litzena i g. 1634. kod Nodrdlingena. Otočani se 
odlikovahu g. 1639. kod prijelaza preko rijeke Ve- 
zere, g. 1641. kod Greussena, g. 1644. kod Zeitza 
i g. 1646. kod Bessina u Češkoj. 

Pozitivno znamo, da su u tvrđi otočkoj kao 
zapovjednici vršili službu krajiški kapetani: grof 
Sigismund Paradeiser, barun Andrija Bernhard od 
Obernburga, Ivan Jakov pl, Portner i barun Leo 
Bernhard Gall. Portnera su Otočami g. 1661. umo- 
ili, a Gall postade kasnije krajiškim pukovnikom. 
Osim toga stanovahu u otočkoj tvrđi neko vrijeme: 
Poručnik barun Ivan Antun Moskon, zastavnik 

Jurica Orešković, puškar Ivan Jakoblić, te voj- 
vode: Mate Orešković i Miko Gračanin. 


Osim ove prave tvrđe imao je Otočac na brdu 
i spomenutu svoju »forticu« s 3 okrugle kule. Ovaj 
su kaštel obnovili i utvrdili senjski Uskoci, koji 
se po zaključku madridskog ugovora od g. 1618. 
morahu iz Senja preseliti u Otočac. Zapovjedni- 
kom posade u tome otočkom kaštelu bijaše ka- 
snije Franjo pl. Gušić. Kad je on g. 1687. umro, 
naslijedio ga je barun Ivan Gall, a ovoga opet 
stražmeštar Franjo Vilim Gall. Danas je otočki 
kaštel razvalina, koja se ipak još dobro sačuvala. 
Nema više niti prijašnje velike tvrđe otočke, jer 
ju g. 1823. porušiše, a na istom mjestu podigoše 
godine 1829. nekoliko erarijalnih zgrada, među 
ovima i »auditorijat« (vojni sud). 


Otočani sudjelovahu na vojni, koju je senjski 
veliki kapetan Petar grof Zrinski poduzeo g. 1651. 
u tursku Liku, gdje porobiše Široku kulu. U sa- 
vezu pak s Ogulincima provališe Otočani g. 1655. 
preko Korenice na Krbavsko polje, odakle se vra- 

tiše s velikim plijenom i s mnogo zarobljenih 
Turaka. Andrija Gusić, zapovjednik krajiške po- 
sade u Otočcu, sukobio se godine 1655. s Turcima 
nedaleko gamog Otočca. U tome su boju pobije- 
dili Turci. Na bojištu pade oko 250 Hrvata, a Gusić 
morade s preostalim Otočanima pobjeći, da sebi 
spasu svoj život. Ipak su Otočani brzo osvetili 
svoj poraz; još iste naime godine u dva navrata 
potukoše Turke. Jednako se Otočani velikim ju- 
naštvom  odlikovahu g. 1657., kada zajedno sa 
Senjanima razbiše na Gušića polju 6000 Turaka, 


82 


koji porobiše Brezovac, Rudopolje, Vrhovine i 
Dabar. ' 

Prigodom velikog rata s Leopoldom, g. 1663. 
pođe Alipaša Čengić s 8000 Turaka prema Otočcu 
s namjerom, da zapali Brlog, Kod Jurjevih Stijena 
blizu rijeke Gacke dočeka Turke senjski kapetan 
Petar grof Zrinski s mnogo manjom vojskom. 
Tamo se 16. rujna 1663. zametnula krvava bitka, 
u kojoj pogibe 2070 Turaka. Zrinski je tom pri- 
godom zarobio 8 zastava i 370 Turaka, među njima 
brata Alipaše Čengića, koji bijaše janjičarski aga, 
i mnogo uglednih Turaka. U toj bici odlikovahu 
se Otočani. 

Kad je karlovački general Herberstein g. 1685. 
počeo Turke tjerati iz Like i Krbave, najviše mu 
pomoći za taj posao pružiše Otočani, Senjani i Bri- 
njani. Turci su konačno godine 1689. maknuti iz 
Like i Krbave, našto je kralj Leopold morao ure- 
diti upravu u tim zemljama. Kralj je najprije go- . 
dine 1692. prodao Liku grofu Adolfu Zinzendorfu, 
ali se naskoro odustalo od toga. Nato su Liku i 
Krbavu godine 1701. podijelili između krajiške 
uprave i t. zv. unutarnje austrijske komore (finan- 
cijalne oblasti), Tom je zgodom Otočac s obližnjim 
ivrđama predan upravi krajiških kapetana, koji 
se nastaniše u Brinju i u Otočcu. 

Godine 1716. zametnuše Turci rat s carem 
Karlom VI. U tome ratu vojevahu Otočani pod 
zapovjedništvom senjskoga velikoga kapetana ba- 
runa Teuffenbacha. U boju kod Kostajnice g. 1717. 
vodio je Otočane privremeni zapovjednik Matija- 
šić, a u boju kod Zrinja g. 1717. vodio ih je voj- 
voda Paraminski. Otočani sudjelovahu također u 

ratu, što ga je car Karlo VI. od g. 1737. do g. 1739. 
vodio s Turcima. 
Ratno vijeće, koje je upravljalo primorskom i 


karlovačkom Krajinom, povjerilo je knezu Hild-. 


burghausenu, da provede potrebite reforme na toj 
Krajini. On je godine 1746, tu Krajinu podijelio 
teritorijalno na 4 pukovnije: ličku, otočku, ogu- 
linsku i slunjsku. Sve su te pukovnije činile od- 
sada t. zv. Gornju Krajinu, kojom je zapovijedao 
general u Karlovcu. Tako je od nekadašnje otočke 
kapetanije nastala krajiška pukovnija, kojoj bijaše 
sjedište u trgovištu Otočcu. Prvim pukovnikom 
otočke pukovnije postade grof Karlo Herberstein. 
Lička i otočka pukovnija zajedno izgradiše godine 
1762. cestu od Perušića do Otočca po nalogu kar- 
Jovačkoga generala grofa Benvenuta Petazzija. Iste 


je godine izgrađen također put od kapele sv. 


Fabijana i Sebastijana do velikoga otočkog mosta, 
koji je podignut godine 1756. 

Kraljica Marija Terezija bijaše Otočanima za- 
hvalna za pomoć, koju joj pružiše u njenom ratu 
za austrijsko nasljedstvo, te u njena tri rata protiv 
pruskoga kralja Fridrika II., koji joj je oteo Šle- 
sku. Zato je Marija Terezija ispravom od 13. rujna 
1746. dozvolila, da se u Otočcu svake srijede drži 
tjedni sajam, Jednako je poveljom od 28. lipnja 
1774. dozvolila Otočcu dva velika godišnja mar- 
vinska sajma: 24. srpnja i 24. rujna. Kraljica je 
Otočac g. 1765. učinila trgovištem, dozvolivši, da 
se u Otočcu uredi vojni magistrat. Prvim načel- 
nikom postade Juraj Cetinjanin. Kad je Cetinjanin 
umro, postade načelnikom otočkim "7. veljače 1784. 
puškar Prpić. Ali već g. 1787. ukine car i kralj 

m u! 


Josip II. vojni magistrat u Otočcu. Marija Tere- 
zija darovala je otočkoj pukovniji 3, siječnja 1779. 
zarobljenu prusku vojničku zastavu, kao uspo- 
menu na pobjedu kod Kolina, gdje se Otočani g. 
1758. odlikovahu osobitim junaštvom. Zastava je 
pohranjena u katoličkoj župnoj crkvi sv. Trojstva, 
koja je građena g. 1684., a obnovljena g. 1774. 
darom kraljice Marije Terezije, te njenoga sina 
1 (u vojničkim stvarima) suvladara Josipa II. 

Otočac je dvaput posjetio car Josip II. Prvi 
put bijaše to 5. svibnja 1775., kad je car odsjeo u 
otočkoj tvrđi (gradu). Drugi put je car (i tada već 
kralj) Josip II. u Otočac došao 28. lipnja 1786., 
kad je u tome trgovištu pregledao sve vojničke 
zgrade, oružje i municiju. Dvaput je u Otočac došao 
također car i kralj Franjo I. sa svojom trećom su- 
prugom Karolinom. On je naime godine 1818. preko 
Otočca putovao u Dalmaciju i natrag, te je u Oto- 
čac na polasku došao 28. travnja, a na povratku 
27. lipnja 1818. i 

Katolička župna crkva u Otočcu ima pri ulazu 
ovaj latinski napis: 


»Narrentur justitiae, et Clementia in Fortes 
lsrael-Judicum Cap. 5. Vers 11. 

O Regina Orbis, prima atque piissima Mater 
Justitia Ilyrios et pietate regens, 


. Prima Reformatrix Ilyrorum, magna Theresia! 


Tu perfecisti, quod nequiere Viri. 

Prima doces Artem bellandi, prima Croatas 
Legibus emendas, et pietate trahis. 

Martem lex, legem pietas attemperat, armis 
Corpora, lege manus, cor pietate damas; 


Templum hoc prima sacras, in quo Tibi jure Parenti 
Grati Ilyri sacrant corpora, Corda manus. 
Anno Domini MDCCLXXIV.« 


Poseban latinski napis u svetištu crkve kazuje 
nam imena onih odličnika, koji su živjeli u doba, 
kada se obnavljala ova katolička župna crkva u 
Otočcu. Napis glasi ovako: 


»Munere Theresae Joseph correge, Joanne 
Praesule: Templa, Klefeld facta recente micant, 
Pro Mareschalus Vella, — Millerque tribunus, 
Winkelmann peragens in legione vices, 
Aureiter primus major, Vukassovich alter, 
Zattonique archiparochus, annus erat. 

An 1774 no.« 


Rimokatoličkoj župnoj crkvi u Otočcu pripa- 
daju tri kapelice. Od ovih je kapelicu sv. Ivana 
Nepomuka podigao g. 1746. na svoj trošak kape- 
lan Andrija Pavlaković. To se razabire iz hrvat- 
skog napisa na kapelici, koji glasi: »Ova kapelica 
je učinjena na čast svetoga Ivana Nepomucena i 
troškom kapelana Andre Paulakovich leta 1746.« 
— Druga je kapelica Majke Božje od sedam ža- 
losti podignuta na brdu Kalvariji ispod ruševina 
samoga kaštela. Ovu je kapelicu g. 1725. posvetio 
senjski biskup Pohmajević. — Župni je dvor po- 
dignut g. 1775., kako nam kazuje ovaj latinski na- 
pis, koji je postavljen pri ulazu u ovu jednokatnicu: 
»Jubente generale barone a Klefeld, et ita volente 
tribuno a Miller fuit Ottocensi parocho Joanni d' 
Vukassovich praesens prorsus nova habitatio ex- 

tructa (1775.)« — Treća je kapelica blažene dje- 
vice Marije sagrađena g. 1776. u Poljicu kod 
Otočca. Nad ulazom u ovu kapelicu stoje uklesani 
ovi latinski stihovi, koji pokazuju, da je kapelica 
građena u vrijeme, kad je vladala kraljica Marija 
Terezija, te kad je pukovnikom u Otočcu bio Mil- 
ler, majorima Aureiter i Vukasović, a župnikom 
Ivan pl. Vukasović: 


»Aere patronae augustissimae Imperatricis 

Et reginae Mariae Theresiae, suffragiisque regiminis 
Colonelli de Miller, nec non zelo duorum 
Regiminis majorum d' Aureiter et de Vukassovich, 
Atque piis populi Otocensis laboribus, 

Fuit sacellum istud in honorem B. V. M. erectum, 
Ottocensi parocho Joanne de Vukassovich anno 

1776.« 


Prije toga župnika Ivana Dujma pl. Vukaso- 
vića služili su u Otočcu kao katolički župnici re- 
domice: Begović, Stipšić, Mijo Bodlović, Juraj Ju- 
rišić, Zorko Lokateli, Antun Bonifacio, Ivan Star- 
čević, Luka Devčić i Josip Zatoni. Poslije Vuka- 
sovića bijahu pak u Otočcu župnici: Juraj Mor- 
daks od Taksenfelda (bivši Isusovac, jer je g. 1773. 
bio ukinut red Isusovaca), zatim Franjo pl. Fus- 
tinion, Tadija Draženović, Tomo Dujmović (dobio 
čast opata i nosio mitru kod svečanih misa i obre- 
da), Pavao Pobor, Vatroslav Vinski (začasni kano- 
nik), Josip Mažuranić (koji je g. 1879. umro u Za- 
grebu kao začasni kanonik i umirovljeni župnik 
Otočki), te Filip Krišković. 

Kraljica Marija Terezija izdala je odredbu, da: 


se u svim većim krajiškim mjestima imaju osno- 
vati pučke škole. Prvim učiteljem u Otočcu bude 
30. listopada 1764. imenovan furir Fčoyth. Njega 
je 18. prosinca 1768. naslijedio učitelj Filipi, koji 
je imao već toliko učenika, da ih više nije mogao 
sam podučavati. Zato je krajiška uprava u lipnju 
g. 1770. postavila još jednoga učitelja, i to En- 
dersa, Mjesto Filipija dođe u Otočac 2, svibnja 
1775. za učitelja Valkoni iz Karlobaga. Endersa 
je pako g. 1777. naslijedio Franjo. Žaver Aichler 
kao drugi učitelj otočki. 

Upravu pučke škole u Otočcu preuzeo je g. 
1781. nadučitelj Pesdić. Tada je već kao drugi uči- 
telj u Otočcu službovao Jakov Janković. Sve dotle 
podučavahu otočki učitelji u privatnim kućama, 
jer nije bilo posebne školske zgrade. Tekar godine 
1782. dobio je Otočac jednokatnu zgradu, u kojoj 


će biti krajiška »glavna škola«. Nad ulazom posta- , 


više ploču s uklesanim latinskim napisom: »Schola 
pro instruendis pueris, extructa ab Imperatore Jo- 
sepho II. 1782.« 

Tada su školu polazili samo dječaci, a obuča- 
valo se njemačkim jezikom. Učitelja Jankovića 
naslijedio je 17. kolovoza 1785, učitelj Juraj Pe- 
trak. Kad je pak umro nađučitelj Pesdić, bude 14. 
svibnja 1790. njegovim nasljednikom imenovan Jo- 
sip Miller. Ovoga je 14. rujna 1798. naslijedio 
nadučitelj Lucha, koji je došao iz varaždinske 
Krajine. Luchu je zamijenio Alois Wehner, ovoga 
pak Aberle, koji je umirovljen g. 1820. Tada je 
nadučiteljem u Otočcu imenovan Franjo Begry, 
koga je g. 1822. naslijedio Ivan Janušković. Go- 

dine 1825. dođe u Otočac nadučitelj Tomo Vrba- 
nić, g. 1841, nadučitelj Franjo Radočaj, g, 1843. 
nadučitelj Josip Mlađenović, g. 1846. nadučitelj 
Juraj Sertić, 1. svibnja 1849. učitelj Petar Fabiani, 
2. ožujka 1852. učitelj Pavao Galac, a 16. kolovoza 
1852. učitelj Dane Rukavina. Istodobno su u 
Otočcu kao podučitelji službovali: od g. 1820. 
Mirko Antolić, od g. 1822. Stjepan Egić, od g. 1829. 
Nikola Marković, a od g. 1833. do g. 1843. Nikola 
Radoti€. 

Međutim je početkom 19. vijeka u Otočcu 
otvorena Pučka škola za djevojčice. Ova škola 
nije imala posebne zgrade sve do godine 1828., 
kada je dobila privatnu kuću otočkog palira Mar- 
tina Lugera. Kasnije proširiše zgradu dječačke 
pučke škole, u kojoj su do ukinuća Vojne Krajine 
službovali učitelji: Petar Luger, Pinter, Levar i 
Kučera, Kad je »glavna učiona« godine 1870. pre- 
tvorena u »građansku školu«, nadogradiše joj drugi 
kat. Kučera je g, 1872. postao nadzornim naduči- 
teljem svih škola na teritoriju bivše otočke kra- 
jiške pukovnije. Prvi je upravu »građanske škole« 
u Otočcu preuzeo ravnatelj Gabrić, a kad je on 
bio umirovljen, naslijedio ga je ravnatelj Pavao 
Orešković. 

Od ostalih događaja tečajem 19. vijeka za Oto- 
čac valja spomenuti u prvom redu borbe s Fran- 
cezima. Otočka je pukovnija počevši od g. 1792. 
doprinijela velike žrtve u dugotrajnim ratovima, 
što ih je Austrija vodila protiv Franceske, naročito 
u Italiji g. 1796. i 1797., u Njemačkoj g. 1802. i 
1805., te kod Beča g, 1809. Kad je Napoleon bio 
8. 1809. prvi put potučen kod Asperna i Esslinga 

(sjeverno od Beča), zatraži on pomoć od svoga pa- 
storka Eugena iz Italije i od maršala Marmonta 
iz Dalmacije. Marmont je sretno iz Dalmacije pre- 
šao preko Velebita u Liku, odakle je 28. svibnja 
1809. krenuo preko Perušića na Gacko polje. On 
je namjeravao, da se bez velikih bojeva protuče 
kroz Otočac u Kranjsku, gdje bi dočekao france- 
ske pomoćne čete iz Italije. Premda su glavni ba- 
taljuni otočke pukovnije boravili na ratištu, ipak 
su Otočani odlučili, da maršalu Marmontu spriječe 
put preko Otočca. Da im otešča izvedbu ove na- 
mjere, nagovori Marmont bosanske Turke, da pro- 
vale preko granice Vojne Krajine, gdje su poro- 
bili i popalili čitav niz naših sela. Tako su Otočani 
morali jedan dio vojske poslati na Kordun, da 
suzbiju Turke. Ipak je u Otočac došao priličan 
broj vojnika, koji će dočekati maršala Marmonta. 
Njihov zapovjednik bijaše kapetan Antun Tiichy. 


.On dade na rijeci Gacki srušiti mostove, da Fran- | 


cezima otešča dolazak u Otočac. Kad je Marmont 
dočuo, da ga u Otočcu zaista čeka neprijateljska 
vojska, koja je spremna za boj, promijeni svoju 
osnovu, te mjesto preko Otočca krene preko Sinca, 
Drenovaklanca i Brloga u Brinje. Već bijaše blizu 
Brinja, kad li doznade, da ga i ondje čekaju kra- 
jiške čete, koje vodi kapetan Makso Schmidt. Bo- 
jeći se, da će mu Brinjani zapriječiti prijelaz preko 
planine Kapele, vrati se Marmont natrag u Žutu- 
lokvu, te ode preko Senja, Vinodola i Rijeke put 
Italije, 

Napoleon je ipak 5. i 6. srpnja 1809. potukao 
austrijsku vojsku kod Wagrama. Car i kralj Franjo 
morade 14. listopada 1809. s Napoleonom sklopiti 

i. ZV. »bečki mir«, kojim mu odstupa sve hrvat- 

ske zemlje južno od rijeke Save. Tako je i Otočac 

dospio g. 1809. pod francesku vlast. Napoleon je 

umio izrabiti hrabrost hrvatskih krajišnika. Među 

ostalima morahu i Otočani poći s njim g. 1812. u: 
Rusiju. Na toj vojni pretrpješe Otočani strahovite 

nevolje uslijed gladi i užasne zime, te se malo 

tko vratio kući. Već slijedeće godine 1813. dospije 

Otočac opet pod vlast cara i kralja Franje. 

Bosanski su Turci često provaljivali preko 
međe, da robe i pale krajiška sela. Da im se osveti, , 
naloži general barun Waldstatten g. 1836. otočkomu 
pukovniku Čoliću, neka za uzvrat provali s Oto- 
čanima u Bosnu. Premda su bosanski Turci doznali 
za ovaj napadaj i sabrali do 15.000 ljudi za obranu, 
ipak ih je Čolić potukao kod Brekovice. Ovdje po- 
gibe u boju 400 Turaka, među ostalima i turski 
vođa Mustajbeg Rustanbegović iz Bihaća, te Be- 
ćirbeg Kulenović iz Vakufa, Od Otočana ostade na 
bojištu narednik Divjak s 50 mrtvih momaka, a 
100 ranjenika dopremiše Otočani u Rudanovo, gdje 
bijaše uređena bolnica. 

Pukovnika Čolića naslijedio je Casanova, koji 
je u Otočcu službovao od, g. 1838. do g. 1843. On 
je dao trg pred bivšom »generalijom« zasaditi dr- 
većem. Tako je udario zametak otočkoga šetališta. 
Na tomu je trgu sagrađena kasnije (za banovanja 
Ivana Mažuranića) grčko-istočna crkva. Prvim pa- 
rohom u Otočcu postade Ilija Mašić. Prije toga je 
grčko-istočna crkva sv. Đurđa u Otočcu spadala 
pod parohiju u Švici. 

Otočani se kao krajišnici hrabro poniješe g.. 
1848. i 1849. u Italiji, gdje su pod vodstvom mar- 

šala Radeckoga sretno suzbili sardinskoga kralja 
Karla Alberta i njegove »Pijemonteze«. Istih go- 
dina 1848. i 1849. ratovahu drugi bataljuni otočke 
pukovnije pod vodstvom hrvatskoga bana Jelačića 
u ratu protiv Madžara i kod opsade Beča, ' 

U župnu crkvu sv. Trojstva udarila je godine 
1868. munja. Tom je prigodom ova crkva posve 
izgorjela, ali ju naskoro popraviše 1 obnoviše. J aka 
je bura godine 1882. odnijela krov na »fortici«, koja 
je godine: 1804. bila temeljito popravljena i pre- 
udešena za barutanu. Ova je »fortica« mapuštena 
godine 1873., kad je razvojačena Vojna Krajina. 
Od godine 1882. pretvara se »fortica« u ruševinu. 

Otočac je godine 1834. brojio 97 kuća, u ko- 
jima je stanovalo 370 žitelja, od toga 316 rimoka- 
tolika. Prigodom popisa g. 1857. imao je Otočac 
69 kuća s 545 stanovnika, od toga 500 rimokatolika, 
a 45 grčko-istočnih. Poslije ukinuća Vojne Krajine 
počeo je Otočac naglo rasti, jer se u nj doseliše 
mnogobrojni trgovci i obrtnici. Cijeli je upravni 
kotar Otočac 31. prosinca 1910. brojio 34.804 žite- 
lja, od kojih je 17.866 bilo katoličke, 16.933 grčko- 
istočne vjere, dok je 5 bilo inovjeraca. ' 

Prigodom popisa žiteljstva, koji se obavio 31. 
prosinca 1910., brojilo je trgovište Otočac 2676 sta- 
novnika, od kojih bijahu 2333 rimokatoličke, 338 
* grčko-istočne, a 5 druge vjeroispovijesti. 


21, IZBORI NARODNIH ZASTUPNIKA 
U OTOČCU 


Kad je hrvatski ban Josip Jelačić za 5. lipnja 
1848. sazvao u Zagreb prvi hrvatski narodni (a ne 
staleški) sabor, dao je i na području Vojne Kra- 
jine provesti prve izbore narodnih zastupnika. 


= Tada je otočka krajiška pukovnija birala 4, a vojna 


općina Otočac 1 narodnoga zastupnika. Graničari 
su 27. svibnja 1848. izabrali Stipana Sarkotića, 
Maksima Pricu, Mirka Krestića i Antuna Pera- 
ljevića, a stanovnici trgovišta Otočca 2. lipnja ka- 
petana Matiju Sabljara. 


Vojna je Krajina bila zastupana također na 
hrvatskom saboru, što ga je g. 1861. sazvao ban 
Josip barun Šokčević. Tada je trgovište Otočac 22. 
svibnja izabralo za narodnoga zastupnika Josipa 
Murgića, a za njegova zamjenika Josipa Stipetića. 
Istoga su dana graničari otočke pukovnije izabrali 
Matu Sladovića iz Lešća, Marka Stojanovića iz 
Vrhovina, Samojla Kosanovića iz Korenice i Marka 
Božićkovića iz Škara. 


Za hrvatski sabor od g. 1865. birala je otočka 
pukovnija 4 narodna zastupnika. Izbor se obavio 
17. lipnja u selu Janjču, a izabrani su: pukovnik. 
Arsen Prodanov, potpukovnik Mate Elger, major 
Josip Nolden i kapetan Dioniz Paić. Stanovnici 
trgovišta Otočca nijesu se mogli složiti, te su kan- 
đidirali više lica. Na biralište je 19. lipnja pristu- 
Pilo 119 izbornika, od kojih je 56 glasovalo za do- 
maćega sina kapetana Adama Jovanovića, koji je 
proglašen narodnim zastupnikom, premda je dobio 

samo relativnu, a ne apsolutnu većinu svih pri- 
sutnih izbornika. 

Vojna Krajina nije bila zastupana na t. zv. 
Rauchovom saboru, koji je g. 1868. sklopio drža- 
vopravnu nagodu između Hrvatske i Ugarske. 


Krajišnici nijesu sudjelovali niti kod izbora, koji | 


su obavljeni g. 1871., 1872., 1875., 1878. i 1881. 

' Istom onda, kad je teritorij Vojne Krajine 1. 
kolovoza 1881. sjedinjen s građanskom (banskom) 
Hrvatskom i Slavonijom, dobili su bivši graničari 
ustavna prava, te se pomišljalo na izbore narod- 
nih zastupnika, Na području bivše otočke pukov- 
nije stvorena su 4 izborna kotara, kojima su sje- 
dišta bila: Otočac, Perušić, Brlog i Ličko Petro- 
vogelo. 

Prvi je izbor za kotar Otočac obavljen 19. trav- 
nja 1883. Hrvatska je opozicija kandidirala sveuči- 
lišnoga profesora dra Frana Vrbanića, ali je za 
narodnoga zastupnika bio izabran vladin kandidat 
Nikola Omčikus, umirovljeni potpukovnik. 

Živahna se izborna borba vodila u rujnu g. 
1884., kad je prve svoje izbore u Hrvatskoj proveo 
ban Dragutin grof Khuen-Hedervary. On je u 
Otočcu kandidirao Josipa viteza Rukavinu, koji 
bijaše umirovljeni kotarski predstojnik. Njemu je 
za protukandidata postavila »stranka prava« gla- 
sovitoga Jozu Geržanića, bivšega gradskog bilje- 
žnika u Senju. Od 159 upisanih izbornika došlo je 
na biralište 127, te je 75 glasova dobio Rukavina, 
a 52 Geržanić. 

Treći je izbor u Otočcu obavljen 14.' lipnja 
1887. Hrvatska je opozicija u Otočcu tako oslabila, 
da nije ni postavila svoga kandidata. Na biralište 

je došlo 140 izbornika, koji su jednoglasno izabrali 
za narodnoga zastupnika Josipa Rukavinu, kandi- 
data madžaronske »narodne stranke«. 

Bolje bijaše 1. lipnja 1892., kad je »stranka 
prava« u Otočeu kandidirala zagrebačkoga zubara 
dra Antu Pavelića. Glasovalo je 280 izbornika, od 
toga 65 za Pavelića, a 215 za vladinoga kandidata 
dra Šandora Egersdorfera, sveučilišnog profesora 
iz Zagreba, i 

Četvrti je izbor obavljen 21. svibnja 1897. Od 
199 izbornika glasovalo je 168, od toga 112 za 
madžarona Ferdu Šaja, a 56 za Jozu Geržanića, 
kandidata »čiste stranke prava«. 

Peti je izbor obavljen 7. studenoga 1901. Od 
183 upisanih izbornika glasovalo je 155. Za na- 
rodnog je zastupnika izabran s 97 glasova zagre- 
bački odvjetnik Ferdo Šaj. Pravaš Luka Grčević, 


. umirovljeni kapetan, dobio je 58 glasova. 


Kod izbora, koji je u Otočcu obavljen 8. 
svibnja 1906., nije »narodna stranka« ni postavila 
svoga kandidata. Od 213 izbornika došlo je na bi- 
ralište 148, te je s 80 glasova bio izabran zagre- 
bački odvjetnik dr. Živko Petričić, kandidat »čiste 
stranke prava«. Koalirac dr. Jovo Polovina dobio 
je 14, a izvanstranački kandidat Šandor Perce 54 
glasa. 

Sedmi je izbor obavljen 27. veljače 1908. Od 
235 izbornika glasovahu 204, i to 133 .za profesora 
dra Milana Ogrizovića, kandidata »Starčevićeve 
hrvatske stranke prava«, a 71 za pravaša Cezara 
Akačića, kandidata koalicije, 

Promjenom izbornoga zakona od g. 1910. znat- 
no je povećan broj izbornika. Tako je kotar Otočac 

dobio 930 izbornika, od kojih je 696 došlo na bira- 
lište 28. listopada 1910. Pravaši su ušli u izbornu 
borbu podijeljeni u 2 grupe, od kojih je jednu vo- 
dio dr, Josip Frank, a drugu dr. Mile Starčević. U 
Otočcu je u ime »Frankovaca« kandidirao Milan 
Pavlović, posjednik iz Križpolja, a u ime »Mili- 
novaca« odvjetnik dr. Živko Petričić. Od strane 
hrvatsko-srpske koalicije kandidirao je dr. Srđan 
Budisavljević, a od strane pristaša bana Tomašića 
sveučilišni profesor dr. Edo Lovrić. Petričić je do- 
bio 280, Pavlović 268, Budisavljević 122, a Lovrić 
26 glasova. Kako nijedan kandidat nije imao ap- 
solutnu većinu svih glasova, došlo je sutradan 29. 
listopada do užeg izbora između Petričića i Pavlo- 
vića. Glasovalo je 611 izbornika, i to 315 za dra 
Petričića, a 296 za Pavlovića, 

Slično se zbilo 15. prosinca 1911., kad je na 
.biralište došlo 577 izbornika. Koalicija je podu- 
prla kandidaturu »Milinovea« dra Živka Petričića, 
da ne prođe dr. Milan Ogrizović, koji je doduše 
izjavio, da kandidira izvan svih stranaka, ali za 
koga se znalo, da spada među »Frankovce«. Petri- 
čić je dobio 307 glasova, a Ogrizović 270 glasova. 

Deseti je izbor obavljen 16. prosinca 1913. 
Borba se vodila između »Milinovca« dra Živka 
Petričića i »Frankovca« dra Krunoslava Lokmera, 
odvjetnika u Otočcu. Koalicija je doduše kandi- 
dirala dra Srđana Budisavljevića, ali su Srbi dobili 
uputu, da glasuju za Petričića, da ne prođe Lokmer. 
Od 1236 izbornika glasovalo je 650, i to 341. za 
Petričića, 298 za Lokmera, a samo 11 za Budisav- 
ljevića. Tako je za narodnoga zastupnika bio iza- 
bran dr. Živko Petričić. 

22. PAZARIŠTE GORNJE I DONJE 


Na podnožju Velebita u nekadašnjoj buškoj 
župi nalazilo se »Donje Žažično«, gdje je na vrhu 
Gračini godine 1490. bio pavlinski samostan. O tom 
govori historijska isprava od 1. studenoga 1411. 
ovako: »Plemeniti ljudi Draškovići iz sela Žažična 
dolnjega, na kih deli iminja je vrh, ki se zove 
Gradčina, osnovaše na tom vrhu molstir (manastir) 
i crikvu sv. dive Marije, te ju daju redovnikom sv. 
Pavla. « 

Drži se, da je današnje donje Pazarište upravo 
tamo, gdje je u srednjem vijeku bilo selo Donje 
Žažično. Šematizam senjske biskupije od godine 
1896. kazuje, da župljani još i sada svoju crkvu sv. 
Jakova zovu »kloštar«; čine pak to zato, što je tu 
zaista nekada bio samostan redovnika Pavlina, koji 
se (valjda od straha pred Turcima) preseliše u Cri- 
kvenicu, te je narod od preostalih ruševina podi- 


. gao sadašnju župnu crkvu. 


. Opisujući Liku i Krbavu godine 1696. javlja 
senjski biskup Sebastijan Glavinić, da se ispod 


' sela Pazarište, Ostrovica i Hoteš nalaze ruševine 


od 4 crkve. Jedna od tih crkava ima zidane stijene 
i svod, ali nema krova, koji bi je štitio od kiše i 
snijega; u toj crkvi postoji još krstionica od če- 
tvornoga kamena sa starim napisima. — Vjerojatno 
je narod ovu crkvu pretvorio u svoju župnu crkvu. 
Učiniše pak to svakako koncem 17. vijeka. Imamo 
naime popis ličkih župa, koji je godine 1700. sasta- 
vio senjski biskup Martin Brajković. U tome popisu 
glede Pazarišta stoji bilješka: U movije doba po- 

dignuta je crkva uzašašća djevice Marije. Župnik 
živi od sabiranja (lukna), koje doprinose katolički 
Vlasi inače zvani Bunjevci; njihovih je kuća mno“ 
go. Pod Pazarištem je stara crkva ispod tvrđe 
Ostrovice. Tamo bi radi množine stanovnika imala 
biti župa, ili bi ondje imao neprekidno boraviti 
kapelan. 

Major Bach, pisac povijesti otočke pukovnije, 
veli, da je župna crkva Uzašašća blažene djevice 
Marije u Gornjem Pazarištu sagrađena godine 
1690., a župni dvor godine 1818. Isti Bach tvrdi, da 
je župna crkva sv. Jakova u Donjem Pazarištu sa- 
građena prije godine 1700., ali da je bila filijalka 
župe u Gornjem Pazarištu. Neko je vrijeme Donje 
Pazarište imalo stalnoga kapelana, koji bijaše pod- 
ređen župniku u Gornjem Pazarištu. Od te lokalne 
kapelanije postala je godine 1777. u Donjem Paza: 
rištu posebna župa, za koju je već godine 1772. po“ 
dignut župni dvor. 

Pazarište je isprvice pripadalo ličkoj krajiškoj 
pukovniji. Od nje je godine 1765. odijeljeno i pri- 
pojeno otočkvj pukovniji. Sva tamošnja okolica od 
Velebita do rijeke Like činila je posebnu irajišku 
satniju, kojoj ipak nije bilo sjedište u Gornjemu ili 
Donjemu Pazarištu, nego u selu Klancu. Ova (dru- 
ga) krajiška satnija prestade postojati godine 1873., 
kad je Krajina razvojačena. Međutim je već 1. si- 
ječnja 1872. počela djelovati velika upravna opći- 
na, koja je također isprvice imala svoje sjedište u 


Klancu, dok ju nijesu koncem godine 1898. pre-- 


mjestili u Pazarište. ula 
U Klancu je kao u sjedištu krajiške satnije 
osnovana pučka škola godine 1834. U Gornjemu 

Pazarištu otvorena je škola iste godine 1834. Prigo- 
dom popisa godine 1857. imalo je Gornje Pazarište * 
samo 17 kuća, u kojima je stanovalo 810 žitelja, od 
toga 800 rimokatoličke, a 10 grčko-istočne vje- 
roispovijesti. U Donjem se Pazarištu tada nala- 
zilo 18 kuća sa 190 žitelja, samih rimokatolika. Se“ 
lo Klanac brojilo je 1857. godine 49 kuća sa 637 
stanovnika, od toga 380 rimokatoličke, a 257 grčko- 
istočne vjeroispovijesti. 

Prigodom popisa, koji je obavljen 31. prosinca 
1910. živio je 331 stanovnik u onom Pazarištu, koje 
se prije zvalo Klanac, te gdje se g. 1910. nalazilo 
sjedište upravne općine. Samo 66 stanovnika bijaše 
u Donjem, a 230 u Gornjem Pazarištu, premda je 
porezna općina Gornje Pazarište brojila 1152, a po“ 
rezna općina Donje Pazarište 2182 žitelja. Cijela 
upravna općina Pazarište brojila je 1910. godine 
5632 stanovnika, od toga 5627 rimokatoličke, a sa- 
mo 5 grčko-istočne vjeroispovijesti, ' 

U selu Žitniku kod Pazarišta rodio se 23. svib- 
nja 1823. veliki hrvatski rodoljub i pisac dr. Ante 
Starčević. Tamo su rođena i oba njegova sinovca: 
dr. David Starčević i dr. Mile Starčević, koji. bija- 
hu također hrvatski političari. 


23. PERUŠIĆ 


Među hrvatskim plemićkim obiteljima, koje u 
srednjemu vijeku nastavahu bušku župu, nalazila 
se i obitelj Perušić. Ta je obitelj u 15. vijeku (vje- 
rojatno iza pada Bosne godine 1463.) podigla svoj 
»grad«, t. j. utvrđeni dvorac, koji je po toj obitelji 

dobio ime Perušić. Prvi put se »kaštel« Perušić 
spominje godine 1487. 

Od članova plemićke obitelji Perušić spomi- 
nju se u drugoj polovici 15. vijeka Dominik i Gaš- 
par. Dominik Perušić bijaše godine 1468. u službi 
krbavskoga kneza Ivana. Gašpar je Perušić godine. 


1487. bio banov namjesnik i kaštelan grada Rmnja. 


Isti je Gašpar Perušić godine 1492. uz mnoge dru- 
ge hrvatske velikaše i plemiće stavio svoj pečat na 
povelju, kojom se njemačkomu kralju Maksimilija- 
nu i njegovim potomcima zajamčuje pravo na 
ugarsko-hrvatsko prijestolje, ako bi kralj Vladi- 
slav II. (odnosno njegov sin) umro bez zakonitih 
potomaka. Na temelju toga prava izabran je na sa- 
boru u Cetinju 1. siječnja 1527. Maksimilijanov 
unuk Ferdinand Habsburški za kralja hrvatskoga. 

Kad su Turci u travnju godine 1527. osvojili 
Krbavu i Liku, dođe u njihovu vlast i Perušić. 
Odavle se hrvatski seljaci zakloniše na sjever u 


dolinu rijeke Gacke, a neki vjerojatno pođoše u 


Senj. Tvrđa u Perušiću ostade pusta i razvaljena 
do godine 1553., kad ju je obnovio poturica Mal- 
kočbeg, koji bijaše sultanov namjesnik u Bosni. 
Unutar dvostrukoga kamenog zida nalazila se ja- 
ka kula na najvišem mjestu; na samom pak zidu 
bijahu visoki i čvrsti čardaci, iz kojih su Turci mo- 
gli odbijati juriše neprijateljske vojske. Isti je Mal- 
kočbeg nedaleko tvrđe godine 1555. naselio Turke, 
koji će tu tvrđu braniti. 

Odsada je Perušić bio glavna obrana turske 


Like, kao što je Udbina bila za Krbavu. Krivo su ' 


to gledali senjski Uskoci. Zato oni godine 1569. po- 
duzmu vojnu na Perušić. Uskoci su doprli do same 

tvrđe, pred kojom razbiše 2800 Turaka. Preostali 
Turci utekoše u tvrđu, odakle su morali gledati, 
kako Uskoci na lomači pale 2 martoloza (vlaška 
razbojnika), koji su u Senju djecu krali i Turcima 
prodavali. 

Graničari iz Otočca i okolišnih sela udare go- 
dine 1636. na Perušić, te ga zauzmu i razvale. Od- 
sada su Turci u Lici ostali bez prave zaštite; zato 
su nastojali da što prije obnove tvrđu u Perušiću. 
To je doznao i kralj Ferdinand, koji 27. svibnja 
1657. iz Praga nalaže rainom vijeću u štajerskom 
Gracu, neka se pobrine, da spriječi namjeru tursku. 

Ipak su Turci ponovno utvrdili i naselili Peru- 
šić. Oni dapače odlučiše obnoviti i »Stari Perušić« 
kod Vrhovina. O tom je krajiški general Vuk Fran- 
kopan Tržački javio 13. ožujka 1641. iz Karlovca 
ratnom vijeću u štajerski Gradac ovu vijest: 

Mene je kapetan Portner iz Otočca obavijestio, 
da je od svojih tajnih pouzdanika doznao, kako 
Turci namjeravaju opet podići tvrđu Perušić, koju 
su graničari već odavna opustošili. Turci su od 
porte (t. j. sultanove vlade u Carigradu) dobili do- 
zvolu, da smiju Perušić zaposjesti s 12 agalaka (t.j. 
četa, koje vode age). Oba turska bega — onaj u 
Klisu i u Krku (Kninu) — imaju od porte nalog, da 
čuvaju majstore i radnike, koji će zidati utvrde 
oko Perušića. Bilo bi nužno, da se zapriječi ta iz- 
gradnja Perušića. Ali za tu svrhu ne bi bila đo- 
statna ukupna sila Krajine, već bi trebalo dići pu- 
čki ustanak ili spremiti još veću pomoć. 

ik Gašpar Frankopan, sin generala karlovačkoga, 
nije mogao podnijeti sramotu, da su Turci doista 
obnovili tvrđu Perušić, kojoj dadoše ime »Stari Pe- 

rušić«. Kako se Gašpar odlikovao junaštvom, od- 
lučio je godine 1642., da sruši Stari Perušić. U tu 
svrhu sastavi četu, s kojom provali do Perušića. 
Tu je Turke potukao i tvrđu im oštetio, pa se onda 
vratio kući s velikim ratnim plijenom. — Sličnu 
je navalu na Novi Perušić godine 1642. izveo To- 
mica Holjevac, porkulab (zapovjednik tvrđe) u 
Brinju. To nije bilo pravo senjskom kapetanu Iva- 
nu Ernestu Herbersteinu, koji Holjevca 21. lipnja 
1642. tuži ratnom vijeću, jer da se time izazivlju 
Turci na provalu u hrvatsku Krajinu. 

U turskoj vlasti ostade Perušić do godine 1689., 
kada je karlovački general Herberstein poveo voj- 
nu za oslobođenje Like i Krbave. Generalu se pri- 
druži pop Marko Mesić, katolički župnik u Brinju, 
koji digne Otočane i Brinjane. Redomice zauzmu 
Hrvati ličke tvrđe, a 28. lipnja 1689. dođe hrvatska 
vojska i pred Novi Perušić. Da se ne prolijeva krv, 


predložiše Turcima, neka se predadu uz uvjet, da: 


smiju slobodno otići iz tvrđe. Turskomu su dizda“ 
ru (t. j. zapovjedniku tvrđe) napose obečana za mi- 
to 2 konja. Ipak su Turci isprvice oklijevali s pre“ 
dajom tvrđe, jer se nadahu pomoći iz Bihaća. Kad 
je ta pomoć izostala, ostave Turci u noći od 29. na 
30. lipnja Perušić, te se zapute preko Široke Kule 
u Udbinu. I 

Ipak nijesu iz Perušića otišli svi Tursi. Tvrđu 
je naime ostavilo samo 150 Turaka sa svojim obi- 
teljima. U Perušiću ostade 45 Turaka, koji sa svo- 
jim obiteljima stanovahu u 20 kuća. Ovi su naime 
Turci odlučili, da će se pokrstiti, kako bi mogli za- 
držati svoju imovinu. O tome izvješćuje pop Marko 
Mesić ovako: 

»Kad je vazeta Lika i Krbava, došal je gene- 
ral karlovački u Perušić z manum skupa; i stojeći 
na vratih Perušića general, — a Turci, što su os- 
tali u Perušiću da će se krstiti, svi su izašli pred 
grad. I počel je (general) meni govorit, da Turcima 
povim, da ki goder se hoće krstiti, mora biti veran 
gospodinu Bogu, veri katoličanskoj i njihovoj ce- 
sarskoj svitlosti; daje svakomu sve ono, što je uži- 
val za Turčina, muškomu i ženskomu; a on, ki je 
prošal, da sve njegovo ostane kod cesara; i da una- 
pridak nimadu živiti onim načinom niti pravicom, 
kako su pod Turčinom po nijedan način; nego ka- 
kovom pravicom kršćani živu, tako da oni i njihova 
dica živu u svakom dugovanju.« 


Kralj Leopold nije Liku i Krbavu vratio Hr- 
vatskoj, kojoj je pripadala prije turske okupacije. 
Gospodarom Like i Krbave proglasila se bečka 
dvorska komora, t. j. financijalna uprava kralja 
Leopolda I. Komora je te zemlje 10. veljače 1692. 
za 80.000 rajnskih forinti prodala grofu Adolfu 
Sinzendorfu, Tako je i Perušić postao dijelom novo 
utemeljene grofovije. Ali već godine 1693. dođe 
Sinzendorf u sukobe s krajiškim kapetanima u :Se- 
nju, Brinju i Otočcu. Naskoro se uvidjelo, da grof 
uopće loše upravlja Likom i Krbavom. On je prir 
mjerice u Lici zabranio žito žeti i sijeno voziti, što 
je u narodu izazvalo pogibeljno ogorčenje. Kad je 
o tomu bio obaviješten kralj Leopold, dade godine 
1693. razvrgnuti kupoprodajni ugovor o Lici i Kr- 
bavi. Dvorska je komora grofu Sinzendorfu vratila 
uplaćeni novac, te je ponovno preuzela upravu Li- 
ke i Krbave, 

Vuk Vlaiković, kanonik senjski, dobio je go- 
dine 1695. od kaptola senjskog nalog, da uredi cr- 
kvene prilike u oslobođenoj Lici. Vlatković 21. ve- 
ljače 1696. izvješćuje, da je u katoličke crkve pre- 
tvorio 4 turske džamije (on ih zove »mečiti«), i to 
po jednu u Perušiću, Budaku, Bilaju i Ribniku; on 
je prvi u tim crkvama služio svetu misu, obavljao 
krštenja i dijelio svetu pričest. Podjedno kanonik 
Vlatković kaže, da u spomenutim crkvama svetu 
misu služe i sakramente dijele svećenici, što ih je 
onamo poslao senjski biskup Sebastijan Glavinić, 

Sačuvao nam se opis Like i Krbave od godine 
1696. To je opisao senjski biskup Glavinić, koji je 
osobno obišao sva mjesta u Lici i Krbavi. Najprvo 
je došao u Perušić, za koji piše, da je 4 milje uda- 
ljen od Otočca. Perušić ima na uglovima gradsko“ 
ga zida 4 branika; povrh toga ima i jednu okruglu 
kulu. U toj tvrđi stanuju samo 4 osobe, od kojih 
biskup spominje župnika i kaštelana (zapovjednika 
tvrđe). Izvan tvrđe u selu stanuje oko 300 ljudi, 
od kojih je 80 sposobno za oružje. U okolici Peru- 
šića viđaju se tu i tamo zidovi plemićkih kurija, 
u kojima su prije stanovali odličniji Turci. U toj 
se okolici opažaju također tragovi mnogih slarih 
crkva. Kako u crkvi nije bilo zvonara, dao je biskup 
bubnjanjem sazvati ljude u crkvu, koja se nalazila 
izvan tvrđe. Tu je odslužio svetu misu, a zatim je 
narodu dao cjelivati križ i knjigu evanđelja. Tom 
je prigodom biskup pozvao ljude, da dignu tri pi- 
sta i da za njim izgovaraju riječi, kojima prisižu 
podložnost i vjernost sv. Trojstvu, katoličkoj vjeri 
i caru Leopoldu. Glavinić veli, da će Perušić na- 
skoro kraj tvrđe dobiti kapelu. Za gradnju te ka- 

pele dovaža već narod građe i drugo drvo; trebalo 
bi čavala i željeza. 

Tvrđa se u Perušiću nije dugo održala. Služ- 
beni izvještaj od godine 1713. kazuje, da se tvrđa 
u Perušiću već pretvara u ruševinu. Ipak se još i 
sada jasno razabire, da je perušićka tvrđa bila 
opasana dvostrukim debelim zidovima, koji su du- 
gi oko 150 metara. Najbolje se sačuvala okrugla 
kula, koja je još visoka do 10 metara. Na toj se 
kuli vide prozori, među kojima se osobito ističe 
onaj, koji iznutra ima u samom zidu 2 kamene klu- 
pe. Kula je nekada bila građena na 3 kata; zato 
se još i sada u njenim zidovima vide 22 rupe, u 
koje bijahu usađene grede za pojedine katove. Na 
ostancima nekadašnjih bedema razabiru se puškar- 
nice, t. j, luknje, kroz koje su branitelji mogli pu- 
cati na neprijatelje. Iz kule se otvara vidik na po- 
lje, koje bijaše nekada zaraslo šumom. U tom se 
polju nalazi bunar Ahmetovac, koji nas imenom > 
Svojim sjeća na tursko doba. 

Dok tako propada stara tvrđa u Perušiću, dotle 
se nedaleko od nje lijepo razvija selo. Perušić, 
Mnogo je tomu pridonio položaj Perušića, koji je 
na glavnoj cesti, što iz Gospića vodi u Otočac, 

Kad je princ Hildburghausen godine 1746. po 
nalogu kraljice Marije Terezije uredio ličku kra- 
jišku pukovniju, postade Perušić sjedištem satnije, 
t. j. upravne, sudbene i vojničke jedinice spomenu- 
te pukovnije. Perušić je godine 1765. odijeljen od 
ličke i pripojen otočkoj krajiškoj pukovniji. Već 
godine 1779. postoji u Perušiću krajiška škola (t. 
ZV. trivijalka) za dječake. Djevojačka je škola u 
Perušiću otvorena tek godine 1874. 

Prostrana župna crkva sv. Križa sagrađena je 
u Perušiću godine 1698. U zvonik te crkve udario 
je grom dvaput (godine 1842. i 7. veljače 1753.). 
Župni je dvor u Perušiću sagrađen godine 1772. U 
Perušiću djelovahu dva župnika, — po imenu Ni- 
kola Pohmajević i Ivan Krstitelj Kabalin, — koji 
su kasnije postali biskupi u Senju. (Pohmajević je 
biskupom senjskim postao 16. travnja 1718. i umro 
u Senju 7. veljače 1730., dok je Kabalin za biskupa 
senjskog imenovan godine 1772.). Pod župu u Pe- 
rušiću spada filijalna crkva presv. Trojstva u Por 
: dovima, koja je podignuta prije godine 1772. 


Prigodom popisa žiteljstva godine 1857. brojio 
je Perušić 561 žitelja u 45 kuća. Po vjeri bijaše 558 
rimokatolika, a sama 3 grčko-istočna. Tada je već 
Perušić imao poštanski ured, a kasnije dobio je i 
brzojavnu postaju. U Perušiću je godine 1892. ure- 


đena stanica za ličku diližansu, koja je tada pro- 


metala putnike od Gospića do Ogulina. Počevši od 
23. ožujka 1920. ima Perušić i željezničku postaju 
na glavnoj pruzi, koja od Splita vodi preko Knina 
i Gospića u Zagreba. 


Manifestom od 8. lipnja 1871. odredio je kralj 
Franjo Josip, da se mjesto vojničkih sudova osnu- 
ju na krajiškom teritoriju kotarski sudovi i kotar- 
ske oblasti. To je 1. siječnja 1872. provedeno u Pe- 
rušiću, gdje te oblasti ostadoše i onda, kad je Kra- 
jina 1. kolovoza 1881. definitivno pripojena gra- 
đanskoj (banskoj) Hrvatskoj. Perušički je kotar 31. 
prosinca 1910. brojio 20.925 žitelja, od toga 17.313 
rimokatoličke, a 3609 grčko-istočne vjere uz 3 ino- 
vjerca. 

24. IZBORI NARODNIH ZASTUPNIKA 
U PERUŠIĆU 


Prvi je izbor narodnoga zastupnika za hrvat- 
ski sabor obavljen u Perušiću 19. travnja 1883. 
Tada je bio izabran Tomo pl. Orešković, poštar u 
Perušiću, koji je stupio u vladinu »narodnu 


stranku«. 


Prava se politička borba povela u rujnu godine 


* 1884., kad je Perušić birao drugi put. Vladin je kan- 


didat bio Ante Binički, umirovljeni major. Njemu je 
»stranka prava« kao protukandidata postavila dra. 
Andru Bakarčića, odvjetnika na Rijeci. Svih je iz- 
bomika bilo samo 46. Od njih je na biralište do- 
šao 41, te je Bakarčić dobio 22, a Binički 19 gla- 
sova. Ali već kod narednog izbora, koji je u Pe- 
rušiću obavljen 14. lipnja 1887., izabran je Binički 
jednoglasno, jer mu hrvatska opozicija nije posta- 
vila protukandidata. Premda su naime u izbornom 
kotaru perušićkom seljaci činili preko 90 postotaka 


.svega žiteljstva, ipak su većinu izbornika činili 


činovnici i učitelji, koji su morali glasovati za vla- 
dinoga kandidata, jer je glasovanje bilo javno, a 
ne tajno. S istoga je razloga 1. lipnja 1892. bio bez 
protukandidata izabran podarhiđakon i župnik 
Franjo Kovačić, kandidat »narodne stranke«. 

Peti je izbor u Perušiću obavljen 19. svibnja 
1897. Od 60 upisanih izbornika došlo je na birali- 
šte 38, koji bijahu odvisni ljudi; zato su svi gla-- 
sovali za umirovljenoga profesora Martina Seku- 
lića, kandidata madžaronske »narodne stranke«. 
Isti je Sekulić izabran i 9. studenoga 1901., ali ipak 
ne jednoglasno, jer mu je »stranka prava« kao 


107 


protukandidata postavila Marka Došena, trgovca 
iz Gospića. Od 62 izbornika glasovalo je 55, od to- 
ga 36 za Sekulića, a 19 za Došena. 

Sekulić je umro 14. travnja 1905. Zato je 4. 
studenoga 1905. došlo do naknadnog izbora, kod 
kojega je izabran vladin kandidat dr. Luka Mar- 
janović, predstojnik vladinog odjela za pravo- 


suđe. Njemu je išla u prilog nesloga pravaša, jer 


je »čista stranka prava« kandidirala Franju Ca- 
njugu, župnika iz Gospića, a drugi pravaši Marka 
Mileusnića, veleposjednika iz Bukovca kod 
Zagreba. 

Osmi je izbor u Perušiću obavljen 3. svibnja 
1906. Tada je na biralište došlo 36 odvisnih izbor- 
nika, koji su glasovali za Belu pl. Adamovića, pro- 
paloga vlastelina iz Čepina kod Osijeka, dok je 
kod kuće ostalo 25 pravaških izbornika. 

Iste je godine 1906. propala madžaronska »na- 
rodna stranka«; zato više ne može ni postavljati 
svoje kandidate u Perušiću. Kod prvoga narednog 
izbora, koji je obavljen 27, veljače 1908., brojio je 
Perušić 74 izbornika. Od njih je 46 došlo na bira- 
lište i glasovalo za učitelja Marka Badovinca, kan- 
didata »čiste stranke prava«. 

Kad je hrvatski sabor g. 1910. promijenio iz- 
borni zakon, porastao je broj izbornika u Perušiću 
na 304. Prvi je izbor po tome izbornom zakonu 
obavljen 28. listopada 1910. Tada je u »čistoj stran- 
ci prava« već postojao raskol, te je u Perušiću u 
ime Frankovih pristaša kandidirao župnik Stipe 


pl. Vučetić, a u ime »Milinovaca« (t. j. pristaša | 


dra. Mile Starčevića) veleposjednik Marko Mile- 
usnić, Na biralište je došlo 259 izbornika, od kojih 

je 141 glasovao za Vučetića, 85 za Mileusnića, a 
33 za sveučilišnog profesora dra. Ladislava PE 
pristašu bana dr. Nikole pl. Tomašića. 

Naredni je izbor u Perušiću obavljen već 15. 
prosinca 1911. Tada je na biralište došlo 189 izbor- 
nika, od kojih je 150 glasovalo za pravaša Stipu 
pl. Vučetića, a 39 za dra. Ladislava Polića, kandi- 
data novo stvorene Tomašićeve stas narodnog 
napretka«. 

Dvanaesti je izbor narodnoga zastupnika u 
Perušiću obavljen 16. prosinca 1913. Tada je od 
435 izbornika glasovalo 314., i to 216 za pravaša 
Stipu pl. Vučetića, a 98 za gospićkog odvjetnika 
dra. Milu Miškulina, kandidata hrvatsko-srpske 
koalicije. 


25. ŽUPA U PERUŠIĆU GODINE 1768. 


Po nalogu otočke krajiške pukovnije došao je 
21. studenoga 1768. u Perušić ličko-krbavski ar- 
hiđskon Ivan Krstitelj Kabalin, da upiše i pro- 
cijeni dohotke župne crkve i župnika perušičkog. 
Kabalin je to obavio u prisutnosti Eustahija Ju- 
rina, kapetana perušićke satnije, i Jurja Zimera, 
sindika (t. j. staratelja i računovođe) župne crkve 
u Perušiću. Kabalin, Jurin i Zimer potpisaše za- 
Pisnik, iz kojega doznajemo ove. podatke: 

Župna crkva Uzvišenja sv, Križa u Perušiću 
podignuta je godine 1698. Patronat vrši senjski 
biskup, koji imenuje župnika i uzdržaje crkvu u 
Perušiću. Crkva je zidana i u dobrom stanju, a 
opskrbljena crkvenim pokućstvom i ukrasima. U 

crkvi manjka pod, a još nije posve dovršen crkve- 
ni strop. Trebalo bi namjestiti dostojniju propo- 
vijedaonicu i tabernakul, t. j. svetohranište, u ko- 


jemu se čuvaju pokaznica (mostranca) i ciborij . 


(posuda s posvećenim hostijama za presvetu pri- 
čest). Župna crkva nema nikakova kapitala (nov- 
čane zaklade) ni nekretnina, a ne dobiva nika- 
kvoga dohotka od zvonjenja ni od grobnice (koje 
valjda nije ni bilo u crkvi). Jedini je prihod žup- 
ne crkve milostinja, koju narod u t. zv. škrabice 
daje prigodom svete mise. Drži se, da taj prihod 
godimice iznosi 13 rajnskih forinti,  (Rajnski je 
forint vrijedio 60 krajcara ili 80 denara). 


Župni je dvor zidan i udoban, a župnik ima 
ove prihode: Godišnji proizvod voća i povrća vri- 
jedi 6 forinti. Novo stečeni vrt, u kome raste ze- 
lje, daje godimice 10 tovara zelja, što po 54 kraj- 
cara vrijedi 5 forinti i 40. krajcara. Na »Ograda« 
zvanoj zemlji uživa župnik 7 jutara. Tamo dobiva 
4 voza sijena, što po: 3 forinta vrijedi 12 forinti; 
zatim 5 požunskih mjerova (vagana) pšenice, što 
po 2 forinta i 33 krajcara vrijedi 13 forinti i 15 
krajcara; te 20 požunskih mjerova prose, što po 
1 forint i 41 i po krajcara predstavlja vrijednost 
od 33 forinta i 45 krajcara. 


Štolarina je župniku u Perušiću nosila ove 
godišnje dohotke: Za vjenčanje se župniku plaćalo 
34 krajcara. Kako se godimice prosječno vjenčalo 
28 parova, dobivao je župnik 15 forinti i 52 kraj- 
cara. Godimice se u perušićkoj župi prosječno 
pokapalo 30 odraslih ljudi i 45 djece. Za sprovod 
odrasloga plaćalo se župniku 34 krajcara, što je 

donašalo 17 forinti; za sprovod djeteta plaćalo se 
samo 7 krajcara, što je župniku donašalo godimice 
po 5 forinti i 15 krajcara. Kad je župnik o blag- 
danu sv. Triju Kralja blagoslivljao kuće svojih 
župljana, darivahu mu hljeb i suho meso, što je 
vrijedilo oko 7 forinti. Za krštenje djeteta nije se 
župniku ništa plaćalo. Isto tako nije župnik do- 
bivao ništa, kad je u crkvu uvodio mladu ženu 
(prve nedjelje iza vjenčanja). Niti za t. zv. »vpe- 
lavanje« žene, kad ona prvi put iza poroda ide u 
crkvu, nije se župniku ništa plaćalo. 

Župljani su župniku u Perušiću podavali t, zv. 
»šesnaestinu«, t, j. šesnaesti dio svoga priroda. 
Ta je daća župniku godimice donašala prosječno 
44 požunska mjerova (vagana) pšenice, što po 2 
forinta i 33 krajcara predstavlja vrijednost 'od 
112 forinti i 12 krajcara; zatim 244 požunska mje- 
rova raži, ječma i zobi, što po 1 forint i 4 i po 
krajeara predstavlja vrijednost od 411 forinti i 45 


“ krajcara; onda 68 požunskih mjerova t. zv. pire 


(od koje se prigodom svatova pravio i »pirov ko- 
lač«), što po 1 forint i 7 i po krajcara vrijedi 76 
forinti i 30 krajcara; zatim 20 pož. mjerova na- 
police, što po 1 forint i tri četvrtine krajcara vri- 
jedi 20 forinti i 15 krajcara; napokon 169 požunskih 
mjerova zobi, koja se prodavala po 54 krajcara, 
te predstavlja vrijednost od 152 forinta i 6 kraj- 
cara. Od pčela, peradi i ovima: sličnog priroda nije 
se župniku podavala »šesnajstina«. 


U perušičkoj župi bijaše tada 60 t, zv. »inkvi- 
lina«, koji se hrvatski zovu »željari« ili »hižari«. 
Ovi nemaju zemljišnoga posjeda, nego samo kuću, 

u kojoj stanuju. Svaki inkvilin mora župniku za 
njegovu dušobrižničku pastvu platiti po 12 kraj- 
cara, što za svih 60 iznosi 12 forinti. Povrh toga 
podavahu ti inkvilini župniku i neke daće u na- 


ravi. Tako je župnik godimice dobivao 8 ovaca . 


ili koza, što po 1 forint vrijedi 8 forinti; zatim 
26 janjeta ili jareta, što po 30 krajcara predstay- 
lja vrijednost od 13 forinti; onda 18 mjerova mar 
sla ili maslaca, što po 34 krajcara vrijedi 10 fo- 
rinti i 12 krajcara; napokon 13 povjesma lana, šio 
po 4 krajcara vrijedi 8 forinti i 40 krajcara. 


U svemu je godišnji prihod župnika perušić- 
kog iznosio 947 forinti i 3 krajcara. Pod župu u 
Perušiću spadahu godine 1768. dvije filijalne 
(područne) crkve, poimence: crkva sv. Trojstva u 
Podovama i crkva sv. Nikole u Kaluđerovcu. 
Crkva sv, Trojstva je podignuta na prastarim te- 
meljima, ali je obnovljena godine 1752. Ta je 
crkva zidana i dosta prostrana, ali bi joj trebalo 
popraviti krov i strop. Crkva nema nikakvog ure- 
sa i pokućstva, izuzev srebren kalež, koji uostalom 
pripada župnoj crkvi. Jedini je prihod ove crkve 
milostinja, koju narod daje u škrabice prigodom 
svete mise. Godimice se tako u toj crkvi sabere 
9 forinti. Crkva je od župne crkve udaljena 1 i po 
sata hoda. 

U Kaluđerovcu je narod godine 1748. podigao 
crkvu sv. Nikole, koja je zidana i za tamošnji na- 
rod dosta prostrana. Trebalo bi na toj crkvi po- 
praviti krov, pod, strop i oltar, te je bolje opskr- 
biti ukrasom i pokućstvom. Crkva nema nikakova 
kapitala i nekretnina, pa niti dohodaka od grob- 

nice 1 zvonjenja. Jedini je prihod milostinja, koje 
u škrabicu godimice dođe 2 forinta i 16 krajcara. | 
Kraj crkve postoji drvena i neudobna kućica, koju 
bi trebalo temeljito obnoviti. U toj kućici stanuje 
kapelan, koji u Kaluđerovcu mjesto župnika obav- 
lja sve duhovne poslove. On uživa malu zemlju, 
koja se jedne godine sije, a druge kosi, pa tako 
kapelanu daje u pšenici ili u sijenu godišnju vri- 
jednost od 4 forinta. Narod u Kaluđerovcu daje 
kapelanu godimice u ime »šesnajstine« pšenice u 
vrijednosti od 3 forinta i 24 krajcara, ječma i 
prose u vrijednosti od 26 forinti i 16 krajcara, pi- 
re u vrijednosti od 7 forinti i 30 krajeara, napolice 
(t. j. raži pomiješane sa pšenicom) u vrijednosti 
od 3 forinta i 9 krajcara, te 15 požunskih mjerova 
zobi, koja po 4 krajcara vrijedi 13 forinti i 30 
krajcara, Povrh toga dobiva kapelan od župljana 
na temelju posebnog ugovora godimice pšenice u 
vrijednosti od 16 forinti i 25 krajcara. Prosječno 
se u godinu dana vjenčaju 3 para, što kapelanu 
po 34 krajcara donaša 1 forint i 42 krajcara. Isto 
toliko dobiva kapelan za 3 sprovoda odraslih, dok 
djecu pokapa besplatno. O Trim Kraljima dobiva 
kruha i mesa u vrijednosti od 30 krajcara. Prema 
tomu cijeli godišnji prihod stalnoga kapelana u 
Kaluđerovcu iznosi jedva 78 forinti i 7 krajcara. 


NULK. 8 113 


26. LIČKO PETROVOSELO 


Tko putuje cestom iz Priboja u Petrovoselo, 
naužit će se prekrasnog vidika na lijepu ravnicu, 
koja se pružila prema bosanskoj međi, Oko se u 
prvom redu zaustavlja na Ličko Petrovoselo, koje 
se bjelasa ispod brda Čalopeka. Još godine 1772. 
nije tu bilo nikakovih kuća, već je ta ravnica slu- 
žila Bosancima kao pašnjak za njihovu stoku. 
Krajina je tu ravnicu dobila tekar godine 1791., 
kad je Turska morala Austriji mirom u Svištovu 
odstupiti uzak komad zemlje uz bosansku gra- 
nicu (površinu od 11 i po četvornih milja). 

Da se točno ustanovi međa između turske 
Bosne i hrvatske Krajine, sastavljeno je mješovito 
(tursko- austrijsko) povjerenstvo. Ovo je svoj po- 
sao započelo godine 1791., a dovršilo ga je tekar 
godine 1795. Međutim je krajiški kapetan Petar 
Kihn nastojao, da se što više obitelji iz otočke 
krajiške pukovnije nastani na spomenutoj lijepoj 
ravnici ispod Čalopek-brda. I zaista se tamo već 
na proljeće godine 1792. nastanilo mnogo grani- 
čara, koji su počeli kuće dizati i zemlju obrađi- 
vati, To bijaše krivo bosanskim Turcima, koji ta- 
ko izgubiše dosadašnje svoje pašnjake. Radi toga 
navale Turci još iste godine 1792. na krajiške do- 
seljenike. Kapetan Petar Kihn dočeka Turke i 
tako ih smlati, da su odsada ovaj kraj puštali na 
miru. Radi toga su naseljenici svomu selu dali 
ime »Petrovoselo«, da ovjekovječe ime kapetana 
Petra Kihna. 

Duž nove granice bosansko-hrvatske dade 
krajiška uprava godine 1796. podići čardake, u 

kojima će stražariti naši graničari, da Turcima 
spriječe provale u krajiški teritorij. Iste je gor 
dine u Petrovoselo došao pravoslavni svećenik 
Vasilije Orlić. On je punih 6 godina služio litur- - 
giju pod vedrim nebom, dok nije godine 1802. u 
Petrovuselu sagrađena grčko-istočna crkva sv. Pe- 
tra i Pavla. Broj žitelja neprestano je rastao. 
Zato je krajiška uprava dala godine 1832. u Pe- 
trovuselu otvoriti pučku školu. 

Tečajem vremena produljilo se Petrovoselo 
prema Vagancu, gdje su posljednje kuće Petrova- 
sela gotovo povezane s kućama sela Rešetara is- 
pod brda Čalopeka. Na drugoj pak strani doprlo 
je Petrovoselo gotovo do sela Žaljave. Iz Petrova- 
sela vodi ispod Plješivice državna cesta u Za- 
valje. Ova je cesta duga 9 kilometara, a građena 
je godine 1834, 

Ličko je Petrovoselo godine 1857. brojilo 1679 
žitelja, koji stanovahu u 118 kuća, Među žitelji- 
ma bijaše 1267 pripadnika  grčko-istočne, a 
412 rimokatoličke crkve. Prigodom popisa, koji 
je obavljen 31. prosinca 1910. brojilo je Petrovo- 
selo 1063 žitelja, od toga 795 grčko-istočnjaka, a 265 
rimokatolika. Petrovoselo ima vodovod iz vrela, 
koje se nalazi pod Velikim Javornikom. 


27. PLITVIČKA JEZERA 


U kotlini između dvije velike planine (Male 
Kapele i Ličke Plješivice) stvorila je voda naj- 
ljepši svoj ukras: dražesna jezera i divne vodo- 
pade. To su »Plitvička jezera«, koja svoje ime 

dobiše po selu »Plitvice«, po kojemu je prozvan 
i potok Plitvice. Prodolje tih Plitvičkih jezera vi- 
juga se od juga prema sjeveru u duljini od 8300 
metara, dok uzdušna (ravna ili zračna) linija iz- 
nosi samo 5640 metara. 

U svemu ima tu 16 jezera. Sva su jezera me- 
đusobno spojena čarobnim slapovima, koji dova- 
.đaju vodu iz viših jezera u niže. Najviše je »Proš- 
ćansko jezero«, kojemu je razina 639 metara viša 
od razine Jadranskoga mora, Najnižu točku čine 
t. zv. »Sastavci«, gdje se potok Plitvice sastaje s 
postankom rijeke Korane. Tu je razina vode samo 
483 metra iznad morske razine, dakle za 156 me- 
tara niža od razine Prošćanskog jezera. Prema 
tomu su Plitvička jezera nanizana stupnjevasto 
(ili »na tavane«, kako se izrazuju geografi). Tomu 
je uzrok nagnutost kotline, u kojoj nastadoše Plit- 
vička jezera. 

Plitvička jezera dijelimo na gornja i donja. 
Gornja jezera leže na dolomitu, t. j. na tvrdom 
kamenu, koji vodu hvata, drži i sakuplja. Donja 
pak jezera imaju svoje ležište na vapnencu, koji 
vodu propušta (proždire). Izračunalo se, da iz 
Prošćanskog jezera u jednoj sekundi istječu 1162 
litre vode, iz »Kozjaka« samo 1143 litre, a iz jezera 
»Kaluđerovca« jedva 894 litre vode. To nam po- 
kazuje, da se putem od svršetka Prošćanskog je- 
zera do svršetka jezera Kozjaka gubi (t. j. u ze- 
mlju povire) 119 litara vode u jednoj sekundi, a 
na putu od Kozjaka do Kaluđerovca još daljnjih 
149 litara vođe. Misli se, da svih 16 Plitvičkih 
jezera zajedno sadržaje 245 milijuna hektolitara 
vode. : 

Odakle tolika voda u onome kršu? Najveći 
dio svoje vode dobivaju Plitvička jezera s obro- 
naka susjednih planina (t. j. Male Kapele i Ličke 
Plješivice). Jedan dio tih voda vidimo, jer u Plit- 
vička jezera dolazi rijekama, potocima, vrelima i 
bujicama. Druge vode ne vidimo, jer u jezera 
ulaze podzemnim žilama, koje izbijaju postrance 
i na dnu jezera. Samo tako može se razjasniti i 
pojmiti silna i podjednaka množina vode u Plit- 
vičkim jezerima. 


Dugo nije hrvatski narod znao cijeniti pri- 
rodnu ljepotu Plitvičkih jezera. Turci su taj kraj 
zaposjeli u 16. vijeku, vjerojatno već godine 1527., 
kada osvojiše Liku i Krbavu, a najkasnije godine 
1592., kada zauzeše grad Bihać. Plitvičkim jezerima 
tekao je poslije oslobođenja Like i Krbave (god. 
1689.) kordun, t. j. granica između hrvatske Kra- 
jine i turske Bosne. Tu je često dolazilo do krva- 
vih sukoba između Turaka i naših graničara. Veća 
je sigurnost u tome kraju nastala tekar godine 
1791., kad je Turska iza velikoga rata morala Hr- 
vatskoj odstupiti obližnja mjesta (Drežnik, Petro- 
voselo, Zavalje i t, d.), te se kordun pomaknuo 
nešto dalje prema rijeci Uni. 


* Putujući kroz Liku i Krbavu, došao je car 
Josip II. godine 1775. i na Plitvička jezera. On se 
Givio prirodnoj ljepoti, kakve nije bilo ni u kome 
dijelu njegove prostrane države. Tako su Plitvička 
jezera prvi put došla do cijene, jer se o njima 
mnogo pričalo na carskome dvoru u Beču. To je 
ponukalo nadvojvodu Josipa, da i on godine 1801. 
dođe pogledati ljepotu Plitvičkih jezera. 


L49 1: 


Car i kralj Franjo, koji je ledina 1818. sa 
svojom suprugom Lujzom putovao po južnoj Hr- 
vatskoj i po susjednoj Dalmaciji, svrnuo se i na 
Plitvička jezera, kad je iz Otočca išao preko Pri- 
boja na korđun. Da vidi prirodnu krasotu, došao 
je godine 1845. na Plitvička jezera i saski kralj 
Fridrik August II. Hrvatski ban Josip Jelačić po- 
sjetio je Plitvička jezera dvaput. Prvi put je ondje 
bio u kolovozu godine 1848., kad je obišao bansku 
i južnu Krajinu, a drugi put je na Plitvička je- 
zera poveo i mladu svoju suprugu banicu Sofiju. 

Prvu su brigu za uređenje Plitvičkih jezera 
preuzeli časnici otočke krajiške pukovnije. Ipak 
je razmjerno malen broj ljudi dolazio na Plitvička 
jezera radi njihove udaljenosti od prometnih pu- 
tova. Prilike se znatno promijeniše, kad je država 
počela graditi »ličku željeznicu«, Čim je 11. lipnja 
1918. prometu predana željeznička pruga Ogulin— 
Vrhovine, odmah je porasao posjet Plitvičkih je- 
zera, koja su samo 23 kilometra udaljena od že- 
ljezničke postaje u Vrhovinama. 

Jedva se počela graditi »lička željeznica«, već 
se javiše špekulanti, koji namjeravahu u svoju ko- 
rist izrabiti Plitvička jezera. Koncem godine 1913. 
složio se naime konzorcij, u koji stupiše neki gro- 
fovi, odvjetnici i političari iz Rijeke, Zagreba i 
Miinchena. Konzorcij je odmah podnio molbu, da 
mu se dozvoli »upotreba vode Prošćanskog jezera 
i jezera Kozjaka duž rijeke Korane za proizvodnju 
električne snage u industrijske i rasvjetne svrhe«. 
Po osnovi toga konzorcija trebalo bi na Plitvič- 
kim jezerima podići 2 hidrocentrale za dobivanje 
električne struje pomoću pada tamošnje vode. 

Prva bi se centrala imala graditi na Gradinskom 
jezercu iznad Kozjaka. U tu bi se centralu imala 
svesti sva voda, koja dolazi iz Prošćanskog jezera 
sa srednjim tijekom od 4 kubičnih metara (t. j. 
4000 litara) vode u jednoj sekundi. To bi za po- 
sljeđicu imalo potpun prestanak majljepših sla- 
pova, koji se nalaze upravo na t. zv. srednjim je- 
zerima (između Prošćanskog jezera i Kozjaka). 
Druga bi se centrala imala graditi na rijeci Ko- 


rani. U nju bi se imala svesti voda iz Kozjaka i 


iz potoka Plitvice sa srednjim tijekom od 4 i po 
kubika vode u jednoj sekundi. Kad bi se to pro- 
velo, onda bi se slapovi t. zv, donjih jezera i sla- 
povi rijeke Korane pretvorili u neznatne slapiće. | 
Prema tomu bi Plitvička jezera izgubila najljepši 
svoj čar: divne slapove, kojima se voda ruši a vi- 
ših u niža jezera. 

Županijska je oblast u Gospiću već 6. veljače 
1914. odbila molbu spomenutoga konzorcija. Ona 
je to učinila na prijedlog svoga inžinira, koji je 
kao stručnjak s temeljitim razlozima estetske na- 
ravi svjesno i odlučno ustao protiv podjele zamo- 
ljene koncesije. 

Protiv spomenute molbe ustade i »Društvo za 
uređenje i poljepšanje Plitvičkih jezera«. To je 
društvo 18. lipnja 1914. dapače zamolilo hrvatski 
sabor u Zagrebu, neka se stvori zakon, kojim će 
Se Plitvička jezera za uvijek sačuvati kao »hrvat- 
ski narodni perivoj«. 

Odsada se javno mnijenje u Hrvatskoj živo 
zanimalo za sudbinu Plitvičkih jezera. Pretegao je 
nazor, da treba oko Plitvičkih jezera odrediti t, zv. 
šumski zaštitni rajon (okoliš). Na području toga: 

okoliša moraju se šume pomno čuvati, a ogoljela 


već mjesta najbrižnije pošumljivati, da se tako 


sačuva i pojača množina vode, koja pada iz obla- 
ka. Poznata je činjenica, da mahovina i lišće u 
šumi poput spužve zadržava vodu prigodom jakih 


kiša; uslijed toga ta voda polaganije teče i prodire | 


u zemlju, odakle nastaju hladni šumski izvori. 

Nijesu ipak slapovi jedini užitak, što ga pru- 
žaju Plitvička jezera. Uz čaroban pogled na je- 
zera i njihove slapove ugodno djeluje zdrav gorski 
zrak, koji je posve čist (bez prašine), a uz to i uvi- 
jek svjež (dapače i za najveće ljetne žege). Vjero- 
jatno je upravo taj gorski zrak s množinom ozona 
pomogao do vanrednoga zdravlja okolišnog žitelj- 
stva, u kojemu se malazi razmjerno vrlo mnogo 
staraca i starica od preko 80, dapače i preko 100 
godina. Strancima veoma godi kupanje u svježoj 
vodi Plitvičkih jezera. Za napitak služi dobra 
gorska voda. U svratište jezera Kozjak, koje se 
nalazi 590 metara iznad morske razine, uveden je 
vodovod iz vrela potoka Plitvice u visini od 606 
metara. Ta je voda topla samo 10 stupnjeva Cel- 
zijevih, dakle ugodna i sposobna za napitak. U 
visini od 709 metara iznad mora izvire »Crna ri- 
jeka«, koja ima obilje bistre i kao led hladne vode. 
Treba još spomenuti, da su Plitvička jezera puna 
pastrva, među kojima ima i takvih, koje su. teške 
Po više kilograma. (Godine 1915. uhvaćena je u Pli- 
tvičkim jezerima pastrva, koja je težila 7 i po ki- 
lograma.) Za sladokusce ima u Plitvičkim jezerima 
i obilje rakova. 

Uslijed brojnih prirodnih darova mogu Pli- 
tvička jezera zaista služiti kao zračno lječilište, 

kao ugodno ljetovalište, te kao ljupko odmaralište. 


. Za dobivanje električne struje mogle bi se izgra- 


diti hidrocentrale nedaleko Plitvičkih jezera na 
rijeci Korani od Selišta do Drežnika.' 

Ogulinski krajiški pukovnik Josip barun Ma- 
rojčić pozvao je oko godine 1850. sve časnike kar- 
lovačke Krajine (t. j. pukovnije: ličke, otočke, ogu- 
linske i slunjske), da dođu na Plitvička jezera, gdje 
će se međusobno upoznati. I zaista se na Plitvičkim 
jezerima sastalo mnogo krajiških časnika, koji su 
ondje proveli dan i noć. Tu se razvila veselica, 
jer su časnici pjevali i plesali kolo, dok je vojnička 
glazba svirala, a momci su na ražnju vrtjeli janj- 
ce. Kako tada još nije bilo kuća, razapeše graničari 
na Plitvičkim jezerima vojničke šatore, pod koji- 
ma su časnici prenoćili. Tom je prigodom pukovnik 
Marojčić predložio, da se kod Plitvičkih jezera na- 
pravi kuća, u kojoj bi izletnici mogli naći svoje | 
zaklonište. 

Na svome službenom putovanju dođe godine 
1860. na Plitvička jezera podmaršal Ivan vitez 
Wagner, zapovjednik cijele karlovačke divizije, 
koju su činile spomenute 4 krajiške pukovnije. 
Wagner se divio prekrasnim jezerima, gdje ostade, 
doklegod se vidjelo. Kad je pala noć, opazio je, da 
nema zakloništa, gdje bi mogao prenoćiti. Zato je 
i on požurio izgradnju turističke kuće na Plitvič- 
kim jezerima. Ovu zadaću preuzeše godine 1861. 
krajiški časnici otočke pukovnije, na čijem su se 
teritoriju nalazila Plitvička jezera. Za gradilište. 
izabraše najljepši zaravanak Velike Poljane iznad 
jezera Kozjak, odakle se pruža divan vidik na je* 
Zera i okolišne planine. 

Tu je godine 1862. dovršena t. zv. putnička 
kuća, u koju »smjestiše lugara, da polaznike Plit- 
vičkih jezera dočekuje stanom i hranom«. Prizem- 
lje te kuće sagradiše od kamena, a prvi kat od dr- 
veta. Oko cijeloga prvoga kata podigoše verandu 
(t. j. otvoreni hodnik) za razgledavanje. Za putni- 
ke bijaše u prvom katu uređena velika soba s 2 
duga stola, oko kojih bijahu klupe. Posebna je so“ 
ba uređena za šumarske činovnike, koji su iz Otoč- 
ca u službenom poslu dolazili na Plitvička jezera. 
Putnička je kuća popravljana god. 1838. i 1906. 
Ona postoji i sada kao dobro uređena »lugarska 
kuća«. Ispod ove kuće sagradila je hrvatska ze- 
maljska vlada godine 1892. jednokatnu zgradu, u 
kojoj stanuje cestar. U toj su »cestarskoj kući« ure- 
čene 2 sobe za županijskoga mjernika i za dru- 
ge činovnike, koji u službenom poslu dolaze na 
Plitvička jezera. Istočno od »cestarske kuće« podi- 
gnuta je godine 1894. druga kuća, u kojoj stanuju 
oružnici. Vlada je godine 1898. oružničku postaju 
iz Priboja stalno premjestila na Plitvička jezera. 

U Zagrebu je godine 1890. pokrenuta misao, 
da se osnuje »Društvo za uređenje i poljepšanje 
Plitvičkih jezera i okolice«. Hrvatska je zemaljska 
* vlada 20. listopada 1893. potvrdila pravila toga 
društva, kojemu je svrha: da se na Plitvičkim je- 
zerima stvore prilike za primanje i boravak veli- 
koga svijeta; da se trajno očuvaju krasote Plitvič- 
kih jezera i okolice; da se prouče prirodne prilike 
toga kraja, t. j. geologija, klima, hidrografija, flo- 
ra i fauna; da se urede i u redu drže putovi, staze, 
nasadi, šetališta, zabavišta, klupe i vidikovci; da 
se poznavanje Plitvičkih jezera širi slikama, sve“ 

čanostima, zabavama i objavama na hrvatskom i 
na drugim jezicima; pa da se ide na ruku onima, 
koji žele graditi vile na Plitvičkim jezerima. 
Društvo za uređenje i poljepšanje Plitvičkih 
jezera kupilo je za 40.000 kruna oveći posjed kod 
jezera Kozjak. Tamo je već 1. kolovoza 1894. za- 
počelo gradnju velikoga društvenoga hotela po 


. nacrtu, što ga je izradio zagrebački arhitekt Josip 


Dryak. Gradnja hotela i gospodarskih zgrada sta- 
jala je 165.000 kruna. Troškom pak od 36.000 kruna 
nabavljeno je pokućstvo i drugi nared za hotelske 
prostorije i za 28 elegantno uređenih soba. Svečano 
je otvorenje društvenoga hotela obavljeno 24. svi- 
bnja 1896. u prisutnosti mnmogobrojnog naroda iz 
cijele okolice Plitvičkih jezera. Tom je prigodom 
prisustvovalo hrvatsko pjevačko društvo »Velebit« 
iz Gospića, a svirala je vojnička glazba 79. pje- 
šačke pukovnije bana Jelačića, 

Društveni se hotel nalazi 590 metara iznad 
razine mora, a 55 metara povrh jezera Kozjak. 
Jednokatna je zgrada zidana od tvrdoga kamena, 
te svakomu posjetniku imponira svojom veličinom, 
jer se diže poput kakvoga velikaškoga dvorca. | 
Iznad prvoga kata uzdiže se tornjić za razgledanje 
okolice; pred samim pak hotelom nalazi se u obliku 
polukruga zidana veranda, gdje gosti sjede i uži- 
vaju, gledajući prekrasnu prirodu, Lijep se vidik 
pruža i s velike terase u prvom katu. 

Dok se još gradio hotel, podigao je Šandor pl. 
Vučetić godine 1895. svoj ljetnikovac na ubavom 
brežuljku usred lijepoga naravnoga perivoja. Kako 
je Vučetić bio poštanski ravnatelj u Zagrebu, po- 
brinuo se, da Plitvička jezera dobiju poštansku, 


123 


brzojavnu i telefonsku vezu. U novije doba izgra- 
đeno je iznad jezera Kozjak još nekoliko vila. 

Plitvička se jezera dijele na gornja i donja. 
Gornjih jezera ima 12, a zovu se: Prošćansko je- 
zero, Ciginovac, Okrugljak, Veliko jezero, Malo 
jezero, Vir, Batinovac, Galovac, Milino jezerce, 
 Gradinsko jezerce, Buk i Kozjak. Donja su ova 
4 jezera: Milanovo jezero, Gavanovo jezero, Kalu- 
đerovo jezero i Novakovića brod. Prošćansko jezero 
zaprema 118 jutara površine; dugo je 2900 metara, 
a široko poprečno 220 metara. (Najveća širina iz- 
nosi 500 metara.) Jezero Kozjak zaprema površinu 
od 143 rali zajedno s otočićem, koji je dug 270, 
a širok 60 metara. Sva su druga Plitvička jezera 
malena, te zapremaju površinu od 1 do 20 rali. 
Najljepši su slapovi kod jezera Galovca. 


28. POČITELJ U LICI 


Kod sela Počitelja izvire potok Počiteljica, 
koji utiče u rijeku Liku kod Novoga sela, Zemlja 
. Počitelj (terra Pochytel) spominje se prvi put go- 
dine 1263. kao vlasništvo »ličkoga kneza Petra« 
(comes Petrus de Lyka), koji je pripadao hrvat- 
skomu plemenu Mogorović. Kralj Bela oduzeo je 
od kneza Petra tu zemlju, mjesto koje mu je u 
zamjenu dao 5 drugih zemalja (posjeda). Godine 
1332. spominje se Juraj Mlatković, koji bijaše 
»knez počiteljski« (comes de Pochitel). Kasnije 
pripade Počitelj knezovima Krbavskim. Tako su 
krbavski knezovi Tomaš i Butko »pod Počitelom« 
potvrdili hrvatski pisani ugovor između 2 hrvatska 

plemića. U vrijeme velikoga hrvatsko | 
protiv kralja Sigismunda pod konac Popevke: 
prevladaše u Počitelju braća Horvati (Ivan, Pavao 
i Ladislav) i njihov saveznik Ivan Paližna, Tada 
je već u Počitelju postojala tvrđa (»grad«), u koju 
su hrvatske ustaše zatvorili madžarske velikaše 
koje .Zarobiše godine 1386. u bici kod Gorjana. 
Krčki knez Ivan Frankopan, koji bijaše pristaša 
kralja Sigismunda, opsjedao je početkom godine 
1386. tvrđu Počitelj, koju je gladom prisilio na 
predaju, pa tako oslobodio zatvorene Madžare. 

' Počitelj i nadalje pripada krbavskim knezo-' 
vima Kurjakovićima. Sačuvala se povelja, koju su 
godine 1432. u selu Podgrađu »pod našim građom 
Počiteljem« (sub nostro castro Pocitel) izdali krbav- 
ski knezovi: Karlo i Tomo, sinovi pokojnoga kneza 
Pavla, i Franjo, sin pokojnoga Butka. Tomini si- 
novi Ivan i Grga, knezovi Krbavski, daruju godine 
1446. »pod Počiteljom« nekomu plemiću 2 zemlje 
u Lici, Ono »Podgrađe«, koje se spominje godine 
1432., postade kasnije varoš (oppidum). Tako su 
3 krbavska kneza (Ivan, sin pok. Tome, te Pavao 
i Karlo, sinovi kneza Karla Krbavskoga) neku po- 
velju izdali godine 1451. »u varoši pod Počiteljem« 
(in oppido sub Pocitel). U svome gradu Počitelju 
(in castro nostro Pochitel) pišu 3 krbavska kneza 
Plači Ivan i Grga) godine 1455. mletačkoj repu- 
2 2 a će Joj pomagati protiv svakoga osim Ppro- 
iv kralja svoga. I posljednji krbavski knez Ivan 
Karlović posjeduje grad Počitelj, koji spominje u 
pa ispravi od godine 1509. 

j urci su grad Počitelj zauzeli na proljeće g 
dine 1527. Oni u Počitelju vladaju do pad) 

Ruševine nekadašnjega grada, koje narod zove 
»Vuksanova gradina«, vide se jugozapadno od da- 
našnjega sela Počitelja. U tomu selu stanuju gotovo 
. sami doseljeni grčko-istočnjaci, koji imaju posebnu 
parohiju sa crkvom Uspenija Bogorodice. Počitelj 
je godine 1834. brojio 109 kuća s 1086 žitelja, a 1857. 
godine 112 kuća s 1340 stanovnika. Prigodom po- 
pisa, koji je obavljen. 31: prosinca 1910., dijelio se 
Počitelj na gornje i donje selo. Gornji je Počitelj 
imao 440 žitelja (od toga samo 2 rimokatolika), a Do- 
nji Počitelj 424 žitelja (od toga 10 rimokatolika). 


29. SELO PRIBOJ 


Na cesti, koja iz Otočca vodi u Bihać, nalazi 
še oveće selo Priboj. To je pravo gorsko selo, jer 
se smjestilo s obje strane ceste u visini od 670 
metara nad morem. Premalo je tamo polja i livada, 
a previše gologa i pustoga kamenja. Zato se narod 
u Priboju više bavi obrtom, nego li poljodjelstvom. 
Pribojčani su već odavna poznati kao vrsni kovači. 
Tamo je gotovo svaka kuća kovačnica. Tu se od. 
željeza izrađuju kose, srpovi, noževi koričaši (u 
koricama) i oni maleni nožići, što ih bivši grani- 
čari nose kao privjeske. 

Nekada je Priboj bio pogranično mjesto otočke 
krajiške pukovnije prema turskoj Bosni, jer je 
granica išla vrhom 1649 metara visoke planine 
Plješivice, spuštajući se na Rudanovac, odakle je 


. preko Priboja vodila na Gavranić-most, koji se na- > 


lazi na rijeci Korani nedaleko sela Sadilovca. Tada 
se u Priboju obdržavahu sajmovi, na kojima su 

Popovo iz Bosne izmjenjivali svoju robu s trgov- 
sav t. zv. Gornje Krajine. Na tim je sajmovima 
v ii a prečesto dolazilo do svađe i krađe, radi čega 
je lller, pukovnik otočke pukovnije, zabranio 
disa sajmova u Priboju. 
ad je godine 1788. došlo do i 
Ž sodir ž velikoga rata 
agi Austrije i Turske, čuvala je otočka kraji- 
r Kome svoj »kordun« kod Priboja. Oko 
na ] ma probilo se 11. studenoga 1789. uz 
ra okočevice do Priboja, gdje je udarilo na 
a očane, kojima je zapovijedao pukovnik Kulnek. 
(spa je Turaka bilo mnogo više nego li grani- 
čara, ipak su Turci uzalud 3 dana jurišali na Oto- 
ak me se uvjeriše, da ne mogu probiti kordun 
ibo ' SE ž aje 
igla ja, ostaviše Turci to bojište, uzmaknuvši 
Mirom u Svištovu (godi 
S godine 1791.) morala j 
m odstupiti Austriji komad svoje Bosne dd 
etina preko Drežnika i Donjega Lapca do međe 
(tada još mletačke) Dalmacije. Tako se i granica 
o krajiške pukovnije pomaknula s planine 
m nešto na istok prema Bihaću. Time pre- 
. de ac u i eje mjesto. To je povećalo 
ibo . 2 : 
rad ja, koji se odsada nešto bolje raz- 
M om e dno Nikola Mastrović, koji je 
so . do godine 1848. upravljao otočkom 
krajiškom pukovnijom, dao godine 1847. na po: 


trošak graditi crkvu sv. Petra i Pavla. Ova crkva 


spada pod rimokatoličku žu; i 

E pu u Korenici. Pukov- 

pari noga jes godine 1840. graditi cestu bola 
iboja vodi preko Mirić-Štropine u Leskova 

na Plitvičkim jezerima, Drugi pak otočki pukenaja 


127 


August Billek dade godine 1852. probiti kami iz 
Priboja preko sela Jezerca do Kozjaka, najljep s 
jezera plitvičkog. Napokon je godine 1870. api 
otvorena i nova cesta, koja se od Priboja niz bočine 
Klokočevice spušta u Petrovoselo. Ova cesta svo- 
jim zavojima (serpentinama) rastavlja Plješivicu 
od Male Kapele. Pukovnik August Billek dade E 
dine 1851. u Priboj dovesti vodu ispod visa ve i- 
kog Javornika. (Isti je vodovod kasnije produžen 
u Željavu i u Petrovoselo.) Krajiška je uprava g0- 
dine 1866. otvorila pučku školu u Priboju. Ovo i 
selo godine 1910. brojilo 434 stanovnika, od *. 
bijaše 416 rimokatolika, 16 grčko-istočnjaka, a 
inovjerca. 


30. SELO PROZOR 


Blizu Lešća nalazi se selo Progor. Tu je zanim- 
ljiva rimokatolička crkva sv. Križa. Sagradiše je 
god. 1794., upotrebljavajući kod gradnje ostanke 
nekadašnjega rimskoga hrama, Tako je u crkvu 
uzidan i jedan kamen poganskoga boga Priapusa. 
Više pak starinskih spomenika s napisima oštećeno 
je i uništeno prigodom gradnje crkve. Prozor je 
nekada spadao pod župu u Otočcu, ali je imao po- 
gebnoga kapelana svoga već od godine 1749. Župa 
je u Prozoru osnovana godine 1807., a župni je 
dvor podignut g. 1818. U njemu su tečajem 19. vi- 
jeka stanovali župnici: Antun Veljačić, Nikola Žic, 
Tomo Ježić, Antun Krišković, Jozo Konjatiski, 
Grgur Franić, Baltazar Habulin, Juraj Veljačić, 
Josip Seitz, Grgur Potočnjak, Vinko pl. Vlatković 
i Nikola Kocmut. Na brdu Prozoru vide se već 


125 


Eli. 


izdaleka ruševine nekadašnje tvrđe Prozor. Čini 


se, da je ova tvrđa postojala još u rimsko doba. 
Za ovo govori i bunar, u koji je voda dovedena 
“kroz olovne cijevi, kakve upotrebljavahu Rimljani 
kod izgradnje vodovoda. Uz to se u Prozoru na- 
đoše ostanci velikoga rimskoga hrama, poimence | 
sarkofag s napisom, 2 mitreja i mnogo napisa. Ova 
je tvrđa Hrvatima služila za obranu protiv Tu- 
raka u 16. i 17. vijeku. Turci su godine 1578. pod- 
sjedali Prozor, koji je iza toga bio zapušten do 
godine 1619., kada ga Hrvati ponovno utvrdiše. 
Posadi je neko vrijeme zapovijedao Andrija Kola- 
ković, a stražmeštar bijaše Petar Banić. Selo Prozor 
ima i pučku školu, koja je utemeljena god. 1840. 
Prvi put se Prozor spominje godine 1449. (prigo- 


* dom diobe frankopanskih imanja), kad je to selo 


pripalo knezu Sigismundu Frankopanu. U. bečkom 
ratnom arhivu nalazi se tlocrt grada Prozora od 
godine 1701. Po tomu nacrtu, koji je objelodanio 
prof. Đuro Szabo, vidimo, da je tvrđa Prozor imala 
oblik četverokuta. Na jednom uglu bijaše jaka 
okrugla kula, na drugom četverouglasti toranj, na 
trećem tornjić, kroz koji se ulazilo u tvrđu, dok 
se na četvrtom uglu sastajahu čvrsti gradski zidovi. 
Godine 1857. živjelo je u selu Prozor 856, a 1910. 
godine 758 stanovnika. Svi su žitelji u Prozoru 


_ rimokatoličke vjeroispovijesti. 


Turci su na jesen godine 1623. odlučili, da će 
Silom ili prijevarom zauzeti Prozor. O tomu su 
11. listopada 1623. kralja Ferdinanda II, izvijestili 
njegovi povjerenici — knez Vuk Frankopan i Si- 
gismund Gusić — ovako: Malena vojnička posada 
u Prozoru nije 9 dana dobila hrane. Uslijed gladi 

pobjeglo je iz tvrđe 13 vojnika. Pobjegla bi i pre- 
ostala četiri branitelja, da nijesu 24. rujna 1623. 
u Prozor došli Vuk Frankopan i Sigismund Gusić. 
Oni su u Prozor smjestili. petoricu Senjana i 1 
Vinodolca, kojima obećaše u ime kralja, da će 
svaki dobivati mjesečnu plaću od 8 forinti za svoje 
uzdržavanje. Kada se Frankopan i Gusić vratiše 
u Brinje, dođe im 1. listopada na večer pouzdani 
glasnik, koji donese vijest, da će Turci naskoro 
udariti na Prozor. Frankopan i Gusić odmah sa- 
slave u Brinju četu vojnika, s kojima se požure u 
Prozor. Za tamne noći između 3. i 4. listopada 1623. 
dođe pod Prozor 120 turskih konjanika s 4 raz- 
vijene zastave. Polovica Turaka siđe s konja, da 
u jurišu poleti na tvrđu. Međutim se Frankopan 
i Gusić dogovore, kako će Turke pritisnuti s 2 
strane. Frankopan je s jednom četom konjanika 
stajao sakriven u zasjedi, dok je Gusić s drugom 
četom pješaka bio u tvrđi, Čim je Gusić dao otvo- 
riti vrata, da iz tvrđe pojuri na Turke, odmah je 
i Frankopan udario na Turke straga. Uplašeni 
Turci počnu bježati pred Hrvatima, koji su ih ne- 
milice progonili. Na bijegu pogibe 27 Turaka, 
među kojima bijaše i odličnik Selim Bahiragić. 
Hrvati su zarobili 23 Turčina, među njima i Deli 
Aliju, glasovitoga harambašu iz Bunića. Uz to su 
Turci izgubili 2 zastave i 49 konja, koji pripadoše 
pobjednicima. Frankopan i Gusić pojačaše nato 
vojničku posadu u Prozoru, koju opskrbiše tako- 
đer streljivom i hranom za 3 tjedna. 

31. NEKADAŠNJE CRKVE U RIBNIKU 
KOD GOSPIĆA 


Turci su iz Like istjerani godine 1689. U opu- 
stošena i prazna sela počeo se doseljavati narod 
iz drugih krajeva. Tako nastade i selo Ribnik uz 
lijevu obalu rijeke Like, desetak kilometara južno 
od Gospića. Za prvu potrebu sazidana je rimo- 
katolička crkvica u kutiću među vodama, koje 
svojim zavojem u okrug čine malen poluotok. 

. Godine 1700. dođoše u Liku grof Antun Koro- 
nini i barun Jakob Fridrik Rambschissel, da kao 
povjerenici kr. komore ustroje Krajinu prema no- 
vomu vojničkom sustavu. Narod se uzrujao, kad 
je uvidio, da će mu taj vojnički sustav oteti stara 
ustavna prava. Od uzrujanosti plane i buna, i to 
najprije u Udbini. Odavle su kraljevski povjerenici 
pobjegli u Ribnik, gdje utekoše u crkvu, da sebi 
spasu život. (Tada je naime crkva vrijedila kao 
sigurno zaklonište. U samoj crkvi nijesu oblasti 
smjele uhvatiti niti zločinca.) No uzrujani narod 
6. kolovoza 1702. prodre u ribničku crkvu, gdje 
ubije oba kraljevska povjerenika. Tako je župna 
crkva u Ribniku bila krvlju obeščašćena; zato ju 
biskup dade zatvoriti, a kasnije bude crkva i sru- 
šena, O tomu strašnom događaju sačuvala se pre- 
daja kod naroda u Ribniku sve do danas. 

Rimokatolici u Ribniku podigoše već godine 
1711. novu crkvicu na drugom mjestu: usred sela. 
Ova je crkvica bila malena poput kakve kapele, 
&li dovoljna za tada još malobrojni Ribnik. Za 
Srađu te crkvice upotrijebiše kamenje od stare po- 
rušene crkve. Zvonik je prigrađen kasnije. Tako 

su ribnički katolici dobili novu župnu crkvu sv. 
Petra i Pavla. 
Punih 150 godina služila je ta crkva bez ika- 
kovih neprilika bogoslužju. Ali iza toga snađoše 
crkvu redomice razne nesreće. Prva se nesreća 
desila u nedjelju dne 30. lipnja 1861. Upravo je 
svršila sv, misa, kad li nastade velika oluja. Prije 
nego li je narod izašao iz crkve, udari grom u 
zvonik. Munja uleti i u samu crkvu, gdje 11 ljudi 
izrani, a dvojicu ubije, Od groma se potresu zidovi 
i zvonik, a znatho se ošteti i crkveni svod. 

Druga se nesreća zbila na same Duhove 4. lip- 
nja 1865. Kad se naime svršila služba božja, te 
je mnogobrojan narod izišao iz crkve, najednom 
se svom snagom srušio crkveni svod, koji je ra- 
zorio pobočne oltare, a satro nebnicu (baldahin), 
zastore i crkveno pokućstvo. Božja providnost 
sačuvala je narod, jer bi mnogo ljudi poginulo, da 
se je svod srušio za trajanja sv. mise. 

Iza ove nesreće ostadoše u crkvi sv. Petra i 
Pavla 4 gole zidine i krov sa zvonikom. U cijeloj 
Lici nije bilo ružnije i nepodobnije crkve. Ne- 
spretno prizidan zvonik i raspucani crkveni zidovi 
služili su više na ruglo i sramotu negoli na ures, 
jer to nije bilo nalik kući božjoj. 

Treći je udarac zadesio ribničku crkvu 10. 


travnja 1866. Tada je naime duvao silan vjetar , 


jugović, koji je srušio crkveni krov i sva 4 zida. 
Od nekadašnje crkve preostadoše samo zvonik i 
svetište; ali i to dvoje raspucano, očekujući ko- 
načnu propast od kakvog potresa, groma ili vjetra. 
Preživjela se i propala stara crkva sv. Petra i 
Pavla, jer »vrijeme gradi, vrijeme i razgrađuje«. 


132 


kjši 


32. SELO SINAC 


U tome je selu još god. 1707. podignuta rimo- 
katolička kapela sv. Ilije. Kapelan Simon Degoricia 
dade ovu kapelu god. 1741. srušiti i podići sadašnju 
župnu crkvu sv. Ilije. Crkva je dovršena god. 1750., 
a posvetio ju je: god. 1751. senjski biskup Juraj 
Vuk barun Čolić, kako to kazuje latinski napis 
u crkvi, Tada je biskup posvetio i glavni oltar. 
Isprvice je Sinac spadao pod rimokatoličku župu 
u Otočcu; samo je imao lokalnu kapelaniju. Župni 
je dvor sagrađen god. 1818. Kao župnici u Sincu 
djelovahu: Josip pl. Degoricia do god. 1799. Mar- 
tin Sarkotić od g. 1800. do g. 1830., Franjo Ivić od 
god. 1831. do god. 1846., Mate Matasić od g. 1847. 
do g. 1869, Matasića je g. 1870, naslijedio župnik 
Matošec, U krajiško doba bijaše Sinac sjedište po- 
sebne krajiške satnije. Sada. je sjedište velike i 
čisto hrvatske općine. U Sincu je nekada bila gla- 
sovita »trivijalka«, t. j. krajiška škola koja je 
osnovana godine 1781., kad je za nju podignuta i 
školska zgrada. Ta je trivijalka odgojila mnogo 
uglednih časnika. Prvi se učitelj zvao Mikić, koji 
je podjedno u župnoj crkvi obavljao službu orgu- 
ljaša. Trivijalka je u Sincu ukinuta g. 1792, Sada 
ima Sinac pučku dječačku i djevojačku školu. U 
Sincu je Vojna Krajina utemeljila djevojačku 


* Pučku školu god. 1831., dakle istodobno kada i u 


Lešću, Sinac se prvi put kao selo (villa Synacz) 
spominje tekar godine 1408. Ipak znamo, da je 
Sinac postojao već u neolitsko doba kao neko 
ljudsko naselje. Da su tamo kasnije živjeli Rim- 
ljani, dokazuje nam relijef boga Mitre, koji je 

iskopan u Sincu. Prigodom popisa žiteljstva g0- 
dime 1857. brojio je Sinac 2106 stanovnika, od 


kojih je 2097 pripadalo rimokatoličkoj, a Do, 


grčko-istočnoj crkvi. Iza toga se mnogo žitelja iz 
Sinca odselilo u Slavoniju, a mnogi su pošli na 
rad u inozemstvo, naročito u sjevernu Ameriku. 
Zato je Sinac kod popisa, koji se obavio 31. pro- 
sinca 1910., brojio samo 1485 stanovnika, od kojih 


bijahu 1482 rimokatoličke, a 3 grčko-istočne vje- | 


roispovijesti. 


33. GRČKO-ISTOČNA CRKVA 
U ŠIROKOJ KULI 


Već godine 1880. pokazala se potreba, da 
grčko-istočni žitelji u Kuli dobiju novu pa- 
rohijalnu crkvu mjesto stare crkve, koja bijaše 
tijesna i ruševna, Dugo se vremena nije crkveni 
odbor mogao složiti u pitanju, gdje bi trebalo gra- 
diti novu crkvu. Mlađi su članovi odbora bili za 
to, da se nova crkva podigne u samom selu, gdje 
bi služila za ukras. Ipak su pretegli stariji odbor- 
nici, koji odlučiše, da se i nova crkva ima graditi 
na istom mjestu, gdje postoji stara crkva, premda 
je to mjesto odviše osamljeno, a izloženo nepogo- 
dama vremena bez ikakve zaštite. 

Osnovu za gradnju nove parohijalne crkve iz- 
radio je inžinir Josip Chvdla, koji bijaše tada 
tehnički izvjestitelj kod županijske oblasti u Go- 
spiću. Chvala je i nadzirao građnju crkve, koju je 
dostao poduzetnik Lovro Pavelić iz Gospića uz 
cijenu od 11.000 forinti, 

Staru su parohijalnu crkvu porušili u lipnji 
godine 1891. Početkom srpnja oišiina 1891. pošis 
je Pavelić graditi novu crkvu. Kako je gradilište 
bilo na kamenom brežuljku, nije trebalo s teme- 
ljima ići dublje od 70 centimetara. Za gradnju je 
upotrebljen kamen, koji je Pavelić našao u 3 kilo- 
metra udaljenom kameniku. Iznad svetišta i crkve- 
noga tijela podignut je svod od cigle, koja se pro- 
izvela u Gospiću. Samo t..zv. popruzi svodova iz- 
vedđeni su od kamenih ploča, od kojih su načinjeni 
također obluci nad crkvenim vratima i prozorima. 
Crkva je potaracana klesanim pločama, Stube, do- 
vratnici i niša pred glavnim ulaznim vratima izve- 
deni su od sivoga i crnoga kamena vapnenca. Kor 
drže 2 ukusna stupa od lijevanoga željeza. Veliki 
prozor. na pročelju crkve urešen je oblucima od 
cbdjelanoga kamena, Isti ukras dobiše i prozori na 
tornju, dok je sličan ures kod ostalih prozora iz- 
veden u cementnom mortu, kako je izveden i 
t. zv. glavni vijenac. Radi pogibelji od groma sta- 
vljen je na zvonik munjovod, Križ i jabuka na 
zvoniku načinjeni su od bakrene — u vatri pozla- 
ćene sa plase. Crkveni je kor pokrit crnom, a zvo- 
nik bijelom štajerskom plasom. ' 

. Pavelić je novu parohijalnu crkvu u Kuli do- 
vršio godine 1892. na zadovoljstvo crkvenog od- 
bora. Kako se za novu crkvu nije mogao upotrije- 


“biti crkveni namještaj iz prijašnje parohijalne 


crkve, odredio je odbor svotu od 4000 forinti za 
nabavu novoga namještaja. Od iste svote naba- 
vljena su i dva oveća zvona za novi zvonik. 

34, UDBINA 


Tamo, gdje se danas nalazi trgovište Udbina, 
bilo je neko ljudsko naselje još prije rođenja Isusa 
Krista. Kasnije su tu prevladali Rimljani, koji: po- 
digoše svoju tvrđu nešto sjevernije od današnje 
Udbine. Hrvati se na Krbavskom polju nastaniše 
u "7: vijeku. Oni su tamo osnovali krbavsku župu, 
koja je poslije pripala obitelji Gusić. Sjedištem 
župe postade grad Krbava (civitas Corbaviensis), 
gdje je već godine 1185. svoje sijelo imao i rimo- 
katolički: biskup krbavski. Taj se grad pod ime- 
nom Krbava spominje mu ispravama od godine 
1332., 1375. i 1469 Ime »Udvina« (a ne: Udbina) 
nalazimo prvi put godine 1491. u kronici Ivana 
Tomašića. I kasniji spomenici iz godine 1493., 1509., 
1332., 1375. i 1469. Ime »Udvina« (a ne Udbina) 
»Udvina«, a Krbavsko polje nosi godine 1522. ime 
»Udvinsko polje«. 


Tečajem srednjega vijeka vezana je prošlost 
Udbine sa sudbinom knezova Krbavskih, naročito 
pak sa sudbinom Ivana Torkvata Karlovića,.po- 
sljednjega kneza Krbavskoga. Otkako su Turci 
godine 1463. osvojili Bosnu, često provaljivahu u 
zemlje knezova Krbavskih. Turci su u Krbavu 
prodirali dolinom rijeke Unca, jer su im Hrvati 
priječili put preko rijeke Vrbasa, na kojoj uzdr- 
žavahu nekoliko važnih tvrđava (među tima i 
Jajce). Uslijed čestih turskih provala nestade ži- 
teljstva na Krbavi. Tu su naime Turci jedne 
Hrvate poklali u borbi, druge odveli u svoje rop- 
stvo, a treće prisilili, da uteknu u sigurnije krajeve. 

Hrvatski plemić Ivan Kobasić iz Brekovice 
javlja 5. kolovoza 1524. Bernardinu Ričanu, vrhov- 
nom kapetanu austrijskoga nadvojvode Ferdinan- 
da, da krbavski knez Ivan Karlović nema nika- 
kovih koristi od svoga imanja u Krbavi, »gdje je 
ostao bez kmetova, koji su mu prije obrađivali 
polja). Naprotiv mora Karlović trošiti novce za 
uzdržavanje posade u tvrđi Udbini. Zato Kobasić 
moli Ričana, neka sklone nadvojvodu Ferdinanda, 
da on pošalje pomoć (u novcu) za obranu Udbine; 
ova naime zaštićuje i njegove zemlje (osobito : 
Kranjsku, Korušku i Štajersku), u koje će Turci 
provaljivati, ako u njihove ruke padne Udbina. 

Karlović je Udbinu održao još neko vrijeme: 
Spomenuti Kobasić dapače 4. travnja 1527. javlja 
iz Brekovice: »Gospodin ban (Ivan Karlović) po- | 
bio je pod Udbinom neke Turke.« Ali već 27. 
svibnja 1527. piše Krsto Frankopan iz Križevaca ' 
senjskomu biskupu Franji Jožefiću hrvatsko vpi- 


smo, u kome se tuži, da mu Turci porobiše imanja 


u južnoj Hrvatskoj, koja se tada za razliku od 
Slavonije zvala »Hrvati«. Frankopan izričito kaže: 
»Ono, ča smo imili u Hrvatih, to nam savsema 
Turci razrobiše, pokli je Udvina vzeta«. Podjedno 
Frankopan dodaje, da bosanski paša »sada tvrdi 
Udvinu, Mersin i Komić«. Prema tomu je Udbina 
u turske ruke pala na proljeće godine 1527., i to 
između 4. travnja i 27. svibnja. 

Turci su Udbinu odmah utvrdili, kako to tvrdi 
Frankopan u svome pismu biskupu Jožefiću. Da 
je Udbina dobila jake utvrde, vidi se već po tome, 
što je krajiški general Andrija Auersperg uzalud 
Padine 1582. udarao na taj grad. Turci su oko same 

tvrđe izgradili i svoju varoš, koja je oko godine 
1620. brojila 300 kuća. Ova se varoš sastojala iz 
dva predgrađa, koja bijahu okružena zidovima. 
Kada su Hrvati godine 1689. pod vodstvom 
karlovačkoga generala Herbersteina otjerali Turke 
iz Like, dođe red i na Krbavu.. Tada se u tvrđi 
udbinskoj nalazila posada od 500 Turaka, koji bi- 
jahu na glasu radi svoje hrabrosti. Hrvatska je 
vojska 3. srpnja 1689. stigla pred Udbinu. Tamo 
je Hrvate već dočekalo 300 Turaka, te se pod 
samom tvrđom zametnuo ljuti boj. Turci su pred 
većom silom uzmaknuli u tvrđu, koja bijaše gotovo 
nepredobitna. Hrvati se brzo uvjeriše, da bi uza- 
lud prolijevali svoju krv, udarajući na tvrđu 
običnim jurišima, Zato je general Herberstein 
odlučio, da će Turke na predaju tvrđe prisiliti 
dugom opsadom. U tvrđi je naime bilo dovoljno 
hrane, ali ni jednoga bunara. Uslijed suše nestade 
vode u cisternama, a Hrvati sprečavahu Turcima 
uzimanje vode iz vrela oko tvrđe. Tako se naskoro 
u tvrđi pojavila oskudica vode. Već 17. srpnja 
bijahu Turci u tvrđi prisiljeni, da kruh i pogače 
mijese krvlju zaklanih životinja, jer nije bilo vode 
ni za tu svrhu. Od jada su Turci neprestano iz 
tvrđe pucali na hrvatske vojnike, da ih otjeraju. 
Strahovita je žeđa prisilila Turke, da iz tvrđe više 
puta provale, ne bi li se kako dočepali kojeg izvora. 
Tako je dolazilo do oštrih kreševa, u kojima je 
poginulo mnogo hrvatskih i turskih junaka. Na- 
pokon su Turci počeli pregovarati s generalom 
Herbersteinom o predaji tvrđe. Sklopljen je ugo- 


vor, po kojemu će Turci u tvrđi ostaviti svoje to- : 


pove, zastave i puške, a s prtljagom i sitnim 


138 


oružjem otići iz Udbine preko planine Plješivice u 
Bosnu, kamo će ih ispratiti hrvatska vojska. To 
se i dogodilo 21. srpnja 1689., kada je iz Udbine 
na put krenulo oko tisuću Turaka (muškarci, žene 
i djeca). Putem se Turci zavadiše s pratnjom, te 
neki Turčin ubije jednoga Plaščanina. Nato se 
zametne borba, u kojoj izginuše svi Turci osim 
njih 30. 

Senjski biskup Glavinić piše godine 1696., da 
je Udbina postala stražom Hrvatske protiv Tu- 
raka. Unutar starih zidina podigoše Hrvati razne 
zgrade, koje su. služile vojnoj posadi. Važnost 
Udbine prestade, kad je mirom u Svištovu (godine 
1791.) pomaknuta granica Hrvatske dalje na istok. 
Od onda se nekadašnja tvrđa pretvara u ruševinu. 
Tako se do danas sačuvalo nešto od zidina, pa i 
donji dio glavne kule, koja bijaše okrugla, te koju 
je naokolo opasao dvostruki zid. 

Udbina je godine 1857. brojila 82 kuće, u ko- 


. jima je stanovalo 1216 žitelja, od toga,1187 rimo- 


katoličke, a 29  grčko-istočne vjeroispovijesti. 
Rimokatolici su imali župnu crkvu sv. Nikole, a 
pravoslavni spadahu pod parohiju u Mutiliću. 
Udbina je tada imala poštu, a bijaše sjedište ličke 
krajiške satnije. Škola je u Udbini osnovana go- 
dine 1773. Prigodom popisa žiteljstva, koji se 
obavio 31. prosinca 1910., brojila je Udbina 1475 
stanovnika, od kojih su 1244 pripadala rimokato- 
ličkoj, a 231 grčko-istočnoj crkvi. Cijeli je 
kotar udbinski tada brojio 13.101 žitelja, od toga 
9581 grčko-istočne, a 3520 katoličke vjere. 

“35. SELO VRHOVINE 


Vrhovine su u srednjem vijeku pripadale kne- 
zovima Frankopanima, koji su tamo sagradili i 
tvrđu (castrum). Kada se Frankopani godine 1449. 
podijeliše, dobio je knez Sigismund Frankopan 
»tvrđe: Otočac, Prozor, Vrhovinu i Dabar«, Tada 
su u Vrhovinama stanovali sami rimokatolici. Go- 
dine 1502. nastade spor između senjskoga i 'otoč- 
koga biskupa radi ubiranja desetine. Tada je kralj 
Vladislav II. odredio da župnici i svi klerici u 
Vrhovini, Dabru i u okružju Gackom spadaju pod 
jurisdikciju biskupa u Otočcu. 

Jedan sat hoda od Vrhovina nalazi se brežu- 
ljak, na kojemu je nekada stajala tvrđa »Stari Pe- 
rušić«. Tvrđa bijaše okružena zidom, a još godine 
1834, vidio je tamo Fras ostanke porušene cisterne 
(nakapnice). Ta je tvrđa pripadala hrvatskoj ple- 
mićkoj obitelji Perušić. Kad su Turci godine 1927. 
osvojili Liku i Krbavu, služila im je tvrđa »Stari 
Perušić« kao krajna točka za njihove predstraže 
protiv hrvatske Krajine. Zato je godine 1642. na 
tu tvrđu navalio knez Gašpar Frankopan Tržački, 
brat Katarine Zrinske. Gašpar je na juriš zauzeo 
tvrđu, iz nje je otjerao Turke, a zatim ju je zapalio. 
Od onda se tvrđa pretvarala u ruševinu. Iste je 
godine Gašpar Frankopan razvalio i tvrđu Crna 
Vlast, koja se nalazila nedaleko Staroga Perušića 
na okruglom i nevisokom brijegu. Tu je nekada 
vjerojatno postojala rimska naseobina Arupium, 
jer se. tamo iskopalo različitih urna, u koje su 
Rimljani stavljali pepeo umrlih. Godine 1774. na- 


šao je neki pastir u Crnoj Vlasti posudu sa 60 du- 

kata, koji su kovani u vrijeme kralja Matije Kor- 
vina, Iznad sela Crna Vlast opažaju se tragovi 
redovitih opkopa, Tamo su iskopani razni komadi 
od varenog metala. Fras je godine 1834. u Vrhovi- 
nama vidio i ruševine dviju starih crkava. Selo 
Crna Vlast zvalo se u krajiško doba »Donje Vrho- 
vine«, : 


U selu Donje Vrhovine bijaše zapovjedništvo 
7. krajiške satnije otočke pukovnije, Zato je tamo 
uređen poštanski ured (na polovici puta od Petro-: 
vasela u Otočac), a godine 1837. otvorena je u 
Vrhovinama i pučka škola. Kad je Krajina razvo- 
jačena, postadoše Vrhovine sjedištem velike uprav- 
ne općine, pod koju spadaju i Plitvička jezera. 
Vrhovine su dobile na ličkoj željeznici važnu že- 
ljezničku postaju, koja je otvorena 11. lipnja 1918. 
Kroz Vrhovine prolazi i autobusna linija, koja 
vodi od Senja preko Otočca na Plitvička jezera i 
dalje u Bihać. ' 

Gornje i Donje Vrhovine zajedno imale su 
1834. godine 152 kuće s 1859 žitelja, od toga 1757 
grčko-istočne, a 102 rimokatoličke  vjeroispo- 
vijesti, Godine 1857. imaju Donje Vrhovine 96 


kuća s 1305 žitelja, a Gornje Vrhovine (Vlast) 49 


kuća s 851 žiteljem. U Donjim Vrhovima bijahu 


- 182 rimokatolika, a u Gornjim Vrhovinama stano- 


vahu sami grčko-istočni žitelji. Prigodom  po- 
pisa, koji je obavljen 31. prosinca 1910., brojile 
su Vrhovine 1043 stanovnika, od toga 914 
grčko-istočnih, a 129 rimokatolika. Potonji spa- 
daju pod župu u Sincu, dok za grčko-istočne žite- 
lje postoji u Vrhovinama posebna parohija. 

36. SELO ZAVALJE 


Mirom u Svištovu (godine 1791.) morala je 
Turska odstupiti Austriji uz bosansko-hrvatsku gra- 
“nicu dugoljast, ali uzak komad zemlje, koji je za- 
premao površinu od 11 i po četvornih milja, od 
jiška je uprava u Zavalju godine 1795. sagradi a 
vrlo veliku zgradu, koja se zvala »raštel«. (Pod 
imenom »raštel« razumijevalo se takvo pogranično 
mjesto, gdje su Krajišnici smjeli trgovati s Turcima 
iz Bosne, a da se ipak nijesu mogli pomiješati, jer 
bi iz toga lako nastao krvav suk'ob). 

Oko raštela nastadoše naskoro i privatne kuće, 
u koje se doseliše katolički Ličani, Za njih je već 
godine 1795, podignuta i rimokatolička crkva sv. 
Franje Serafinskoga. Bosanski su Turci godine 
1809. nenadano nahrupili u Zavalje, gdje spališe 
crkvu i sve kuće. Ali brzo se obnovilo selo, a go- 
dine 1816. sagradiše i novu rimokatoličku crkvu. 
Ova postade župnom crkvom godine 1818., kad je 
u Zavalju podignut župni dvor. 


Isprvice je oko raštela u Zavalju bila samo 
jaka ograda od hrastova drveta. Zato se Turci s 
jesen godine 1817. dogovoriše, da će se kroz ovu 
ogradu probiti u dvorište i porobiti skladište razne 
robe, koja se nalazila u raštelu. I zaista su Turci 
nahrupili na drveni plot, da provale u raštel. Ali 
na dvorištu nađoše krajiškoga zastavnika Stevana 
Grbića, koga je tamo pravodobno poslao major 
Višnić. Graničari su odbili brojnije Turke, koji se 
raštrkaše na sve strane. Jedna se grupa Turaka 
zaklonila u Zavaljskoj drazi, gdje je na nju naišao 

šerežanski vicebaša Lacko Babić, Premda je Babić 
uza se imao samo "7 šerežana, ipak je odvažno uda- 
rio na Turke, te ih je djelomice pobio, djelomice 
otjerao preko međe. Za svoje junaštvo bio je Babić 
odlikovan na osobit način. Njega naime predsta- 
više caru i kralju Franji I., kad je 28. travnja 1818. 
došao u Otočac, te je vladar svojom rukom pri- 
kopčao Babiću na prsa srebrenu kolajnu. 

Naredne godine 1819. nadozidaše na raštel u 
Zavalju prvi kat. Da se pak lakše obrani dvorište 
raštela, porušena je godine 1833, oko njega drvena 
ograda, te je sagrađen čvrsti zid s puškarnicama 
i sa spremištem za topove. Odsada više nijesu 
Turci ni pokušali da udare na raštel. To je donijelo 
veću sigurnost i selu Zavalju, koje se brzo proši- 
rilo po zaravanku ispod Plješivice. 

U raštelu zavaljskom redovito je stanovao za- 
povjednik cijeloga »korduna« otočke krajiške pu- 
kovnije. To je obično bio major, komu bijahu 
podređene krajiške straže u svima »čardacima« na 
kordunu. Zavaljski je raštel služio i kao »kontu- 
mac«, Tu je naime u doba kuga i kolere trebalo 
smjestili ljude, stoku i robu, koja se dovozila iz 
Bosne. U toj postaji čekalo se (već prema odredbi) 
PO 10, po 21 pa i po 42 dana, dok je obavljena ra- 


. skužba. Korduna nestade godine 1872., kada su 


porušeni čardaci i kada je ukinuta kontumacna 
postaja u Zavalju, 

Zavalje je godine 1857. brojilo 453 žitelja (sa- 
mih rimokatolika), koji stanovahu u 33 kuće. U 
selu bijaše već i pučka škola. Prigodom popisa, koji 
je obavljen 31. prosinca 1910., imalo je Zavalje '782 

stanovnika, od toga 752 rimokatoličke, a 30 grčko- 
istočne vjeroispovijesti. Zavalje je 8. 1872. radi 
turske granice dobilo brzojavni ured. | 


37, BUNA U BRUVNU I U LOVINCU GODINE 
1751. 


Lički je pukovnik Antun Losy godine 1751. 
uveo batine i njemačku komandu. To su Ličani 
primili s velikim negodovanjem. Uzbuđenost se još 
povećala, kada su neki krajiški časnici počeli gra- 
ničarima preoštro suditi. Tako je poručnik Labicki 
u Bruvnu običavao krajišnike za neznatne pre- 
kršaje kažnjavati s 50 pa i sa 100 batina. Slično 
je radio poručnik Holjevac u Lovincu. Njihova je 
okrutnost tako razdražila graničare, da su počeli 
prijetiti. Ipak nijesu časnici marili za te prijetnje. 
.Napokon je mjeseca lipnja godine 1751. planula 
otvorena buna u Bruvnu i u Lovincu. Oboružani 
puškama, sjekirama i kosama navališe. graničari 
u Bruvnu ma kuću, gdje je stanovao poručnik La- 
bicki, te ubiše svoga tirana. Slično se dogodilo u 
Lovincu, gdje je razjaren narod ranio poručnika 
Holjevca; i njega bi graničari ubili, da mu ne po- 
mogoše neki prijatelji, te je živ utekao. 

Karlovački general Leopold barun Scherzer, 
koji je zapovijedao cijelom »hrvatskom« ili t. zv. 
»gornjom« Krajinom, bio je tada na dopustu. Scher- 
zera je zamjenjivao general Benvenuto grof Pe- 
tazzi, koji se nalazio u Brlogu na Kupi. Petazzi se 
po svojoj dužnosti pobrinuo, da što prije uguši 
bunu u Lici, da se ne raširi i po drugim krajevima, 

Zato je Petazzi 12. lipnja 1751. odredio, da iz 
Otočca mora odmah u Bruvno i u Lovinac krenuti 
1 štopski časnik s 500 vojnika; ne bude li to do- 
voljno za svladavanje ustanka, ima onamo poći 
cijela otočka krajiška pukovnija. 


Naskoro se pokazalo, da je Petazzi bio odviše 
uplašen. Buna je naime već i prestala, kad je u 
Liku stiglo 500 Otočana. Iz Bruvna je 31 buntovnik 
prebjegao u Tursku. Protiv ostalih Bruvnjana i 
Lovinčana bude povedena sudbena istraga, koja je 
potrajala gotovo 3 mjeseca. Osuda je izrečena 30. 
rujna, a potvrđena 4. listopada 1751, Na smrt je 
osuđeno 7 buntovnika, na 3 godine »robije« 8 bun- 
tovnika, a na 3 mjeseca zatvora 6 buntovnika. Tri 
buntovnika osuđena su na šibe (morali su trčati 
kroz špalir od 300 vojnika, koji će ih udarati šiba- 
ma). Spaljeno je 9 kuća, čije stanare protjeraše.iz 
Like. (Među ovima bijaše i grčko-istočni paroh u 
Bruvnu). General Scherzer došao je u Gospić, da 
osobno prisustvuje, kada će krvnik 6. listopada 
1751. mačem sjeći glave onoj sedmorici osuđenika. 
Iza toga smaknuća morali su knezovi i potknezovi 
iz Bruvna i Lovinca pred generalom klečeći polo- 
žiti prisegu vjernosti. 


S tornjeva u Bruvnu i u Lovincu skinuta su 
zvona, kojima je narod zvonio na uzbunu, Imena 
tih sela dade general napisati na crne tablice, koje 
je onda krvnik slomio. Za kaznu su brisana ta 
imena, te oba sela dobiše njemačka imena po za- 
štitnicima župnih crkvi. Tako se Bruvno odsada 
kroz 110 godina službeno zvalo »Sankt Peter«, a 
Lovinac je dobio službeno ime »Sankt Michael«, 

Tako ostade sve do 19. srpnja 1861., kad je kralj 
Franja Josip »milostivo« dopustio, da se ta mjesta 
opet zovu onako, kako ih je narod uvijek nazivao. 

Državni je erar zaplijenio kuće i posjede onih 
Bruvnjana, koji utekoše u Tursku. Na njihova se 
mjesta naselilo 14 katoličkih obitelji iz Pazarišta, 
Perušića i Mušaluka. Ali već godine 1754. stiže 
odluka, da se kuće i zemlje imaju dati onim bru- 
vanjskim bjeguncima, koji će se vratiti iz Turske. 


38. ODAKLE POTJEČE IME »KAPELA« ZA 
GORU »GVOZD«? 


Jozefinska cesta, koja iz Karlovca vodi u Senj, 
prelazi preko 888 metara visokoga sedla, koje Ve- 
liku Kapelu dijeli od Male Kapele. Tik ovoga sedla 
stajao je nekada na 623 metra visokom brdu pa- 
vlinski samostan sv. Nikole, koji se u sredovječnim 
listinama zove samostan »sv. Mikule na Gvozdi«. 
Ovaj samostan osnovao je oko godine 1390. grof 
Amnž (Ivan) Frankopan, koji je sa svojom ženom 
Anom i sa svojim sinom Nikolom stanovao u su- 
sjednom gradu Modrušu. Grofovi Frankopani po- 
kloniše pavlinskom samostanu toliko posjeda, da 
je u tome samostanu moglo živjeti 80 redovnika, 
samih hrvatskih Pavlina, Osim toga odmarahu se 
u samostanu putnici, koji putovahu iz Primorja i 
u Primorje. No u 16. vijeku opustio je taj samostan 
radi čestih provala turskih, Malo po malo pretvorio 
se u ruševinu i samostan i kapela sv. Nikole. 
Istom poslije izgona Turaka iz Like god. 1689. 

moglo se pomišljati na obnovu spomenutoga samo- 
stana, Pavlini su naime još uvijek vodili računa o 
bogatim posjedima toga samostana. Pavlin Matev- 
čić sagradi god, 1708. nov samostan, upotrijebivši 
građu razvaljenoga samostana. Novi samostan 


«bijaše znatno manji, jer su u njemu stanovala samo 


tri Pavlina; ipak je i on imao nekoliko soba, u 
kojima će prenoćiti putnici, jer u ono doba još 
nije bilo javnih svratišta, Jednako su Pavlini uz 
samostan obnovili i kapelu sv. Nikole. Po toj ka- 
peli počeo je narod već prije toga imenom »Ka- 
pela« nazivati ono sedlo, preko kojega vodi put 
iz Munjave u Jezerane, odnosno iz Karlovca u 
Senj. Ovaj prijelaz nalazimo prviput imenom 
»Kapela« označen u izvješću ratnoga vijeća od 
god. 1655., kada je onaj kraj bio već lišen staroga 
žiteljstva, koje poznavaše ime »Gvozd«. Po pavlin- 
skoj kapeli počeo je kasnije narod nazivati ime- 
nom »Kapela« i susjedne gore. Za pravu goru (a 
ne samo za sedlo) nalazimo ime »Kapela« prvi put 
god. 1692. u pismu senjskoga kapetana grofa Ru- 
dolfa Edlinga, U pismu kralja Leopolda I. od 30. 
lipnja 1696. nalazimo već dvije gore »Kapele«. 
Što je zapadno od spomenutoga sedla, kojim ide 
Jozefinska cesta, dobije ime »Velika Kapela« (glav- 
na brda: Klek, Bitoraj i Bjelasica), dočim se 
istočni nastavak prozvao »Malom Kapelom« (glav- 
no brdo: Seliški vrh). Danas tamo nema pavlin- 
skoga samostana, jer je kralj Josip II. god. 1786. 
ukinuo red Pavlina: tako se samostan uz Jozefin- 
sku cestu po drugi put pretvorio u ruševinu, koja 
se još i danas vidi, 

Historijsko ime »Gvozd«, koje se često spomi- 
nje u izvorima Srednjega vijeka, postoji ipak i da- 
nas: Imenom »Gvozd« zove se brdo povrh Dolj- 
njega Modruša, nasuprot nekadašnjega pavlinskoga 
samostana. 

IH. BILJEŠKE 


IZ PROŠLOSTI LIKE I KRBAVE 


1, Gospić nije postojao u srednjem vijeku. 
To je mjesto nastalo tek u tursko doba, a zame- 


tak mu je učinio aga Senković. On je naime na 


zgodnom mjestu iznad vrela, koje teče u rijeku 
Novčicu, podigao svoju kulu. Nedaleko te kule 
razvilo se mjesto, kojemu dadoše ime Gospić. To 
se mjesto prvi put spominje godine 1692. u onom 
ugovoru, kojim je grof Zinzendorf_ od dvorske 
komore kupio cijelu Liku. Senkovićeva je kula 
isprvice imala 2 kata, Gornji dio kule dade srušiti 
kasnije uprava Vojne Krajine. Tom su prigodom 
stavili na Senkovićevu kulu novi krov, a na zidu 
probili vrata i prozore, Zidovi te kule bijahu de- 
beli 1 metar, a promjer kule: iznosio je 8 metara. 
Senkovićeva je kula u krajiško doba služila kao 
Skladište, Iza ukinuća Vojne Krajine postade ta 
kula vlasništvo gospičke općine, koja ju dade po- 
Tušiti pod konac 19. vijeka, 

2. Po sata hoda istočno od Gospića izvire iz 
litice vrelo »Kulina«, odakle zdrava voda teče u 
rijeku Novčicu. Iznad vrela postoje ruševine neke 
tvrđe. To su ostanci »Ra ičićegrada«, koji se 
spominje godine 1692., kad je grof Adolf Zinzen- 

dorf od dvorske komore u Beču kupio Liku za 
80.000 rajnskih forinti. Među ruševinama toga 
»Rajčić-grada« razabire se okrugla zgrada, koja 
se iznad zemlje diže nešto preko jednoga metra. 
Ova je kula u promjeru imala 7 metara, a njeni 
zidovi bijahu debeli 2 metra i 16 centimetara, Na 
zidovima vide se još puškarnice, t, j. škulje, kroz 
koje su branitelji mogli gađati napadače. 

3. Silna planina Plješivica, koja Krbavu 
dijeli od doline rijeke Une, zvala se nekada »Vraž- 
ji vrtal« (njemački »Teufelsgarten«, latinski »Hor- 
tus diaboli« ili »Diavoli mons«). Tako tu goru zove 
Tomašić u svojoj kronici, opisujući događaje ne- 
sretne godine 1493. Ivan Tonko Mrnavić piše živo- 
topis hrvatskoga bana Petra Berislavića. Spomi- 
njući junačku banovu smrt godine 1520. na gori 
Plješivici, izrijekom kaže, da je ta planina »radi 
strahote« dobila »ime Vražji vrt« (nomen ab horri- 
ditate »Hortus diaboli«). Ime Plješivica za tu pla- 
ninu dolazi prvi put godine 1696. u opisu Like i 
Krbave od biskupa Sebastijana Glavinića. 


4. Današnje selo Mekinjar (gornji i donji). 


zvalo se u srednjemu vijeku »Mekinan«. Prvi put 
se spominje 15, svibnja 1466., kada se vodila kod 
»krbavskog stola« (suda) parnica između Bobi- 
njana i Mekinjana. Nad školskom zgradom u Me- 
kinjaru vide se ostanci predrimske utvrde. Na 
polju pak ispod sela bijaše u srednjem vijeku ka- 
tolička crkva, Tamo je Fras godine 1834, na mjestu 
zvanom »Crkvina« vidio lijepo izrađeno i ukrašeno 
kamenje kao ostatak spomenute crkve. Za turskih 
provala nestade katoličkih žitelja u iMekinjaru. 

Onamo su Turci naselili grčko-istočne »Vlahe«, 
čiji potomci kao »Srbi« još i danas tamo živu. 
Mekinjar je godime 1857. brojio 98 kuća s 1041 
stanovnikom. U selu bijaše samo grčko-istočna pa- 
rohijalna crkva sv, Đurđa. Pučka je škola uteme- 
ljena g. 1873. 

5, Grad Zubar spominje se u onom ugovoru, 


“kojim je grof Adolf Zinzendorf godine 1692. od 


dvorske komore u Beču za 80.000 rajnskih forinti 
kupio Liku. Ruševine tvrđe Zubara postoje na 701 
metar visokom čunjastom brdu, koje se vidi na 
putu cestom iz Asika do Novog sela. 

6. Ivan Tonko Mrnavić, koji je napisao živo- 
topis hrvatskoga bana Petra Berislavića, spominje,. 
da ga Turci ubiše godine 1520. blizu tvrđe, koja 
se zvala »Arx Farkassi«. I senjski biskup Se- 
bastijan Glavinić, koji opisuje Liku i Krbavu go- 
dine 1696., izrijekom navodi, da se na međi nalazi 
»castrum Farkasich«, pa dodaje, da gora Plješivica 
rastavlja Farkašić od turskih tvrđa u susjednoj 
Bosni. Danas postoji selo Frkašić na obronku 
planine Plješivice jugoistočno od Korenice, Nema 
dvojbe o tom, da je spomenuta tvrđa Farkašić sta- 
jala negdje kod današnjega sela Frkašića (istočno 
od sela Bilopolja). 

7. Rijeka Klokot izvire ispod Ličke Plješi- 
vice gotovo na granici Bosne i Hrvatske; kratkoga 
je toka, jer naskoro utječe u rijeku Unu. Drži se, 
da je Klokot nastavak svih potoka, koji se nalaze 
na Krbavskom polju. Ovi naime potoci poniru u | 
zemlju, jer ih od Une, kamo šalju svoje vode, ra- 
stavlja planina Plješivica. Svakako je pak Klokot 

nastavak rijeke Korenice, koja izvire u Vrelu, a 


ponire kod sela Ponore nedaleko mjesta Korenice. 
Kod izvora Klokota boravio je godine 1345, ugar- 
.sko-hrvatski kralj Ljudevit 1. On je naime godine 
1344. poslao u južnu Hrvatsku bana Nikolu Banića 
s ovećom vojskom, da Vladislavi, udovici kneza 
Nelipića, oduzme grad Knin, koji bijaše nekada 
kraljevski grad, Vladislava se dugo opirala i hra- 
bro je branila Knin, premda je Baniću u pomoć 
došao i bosanski ban Stjepan Kotromanić. Ne- 
strpljivi je kralj Ludevit mislio, da Banić ne će 
moći zauzeti Knin. Zato je sam kralj na proljeće 
godine 1345. s 30.000 vojnika krenuo iz Ugarske 
u južnu Hrvatsku. To je uplašilo junačku kneginju 
Vladislavu, te je ona u lipnju godinu 1345. predala 
Baniću grad Knin uz uvjet, da kralj njenom sinu 
Ivanu Nelipiću potvrdi sav ostali posjed, Kralj je 
za predaju Knina doznao 13. srpnja 1345., kada 
je s vojskom svojom dopro do Bihaća na rijeci 
Uni. Da mu se vojnici odmore od dugotrajnoga i 
napornog puta, udario je kralj kod vrela Klokota 
svoj tabor, u kome ostade 18 dana., Tu je u audi- 
jenciju primio i junačku kneginju Vladislavu Ne- 
lipićevu, kojoj potvrdi ugovor, što ga je Popa 
s banom Nikolom Banićem.' 


8. Nedaleko Perušića nalazi se selo Kvarte. 
Tu je nekada bilo rimsko naselje, kako dokazuju 
razni iskopani rimski spomenici. Među tima bijahu 
i 3 javne rimske kamene mjere, od kojih je najveća 
sadržavala 33.3 litre, srednja 13.5 litara, a najma- 
nja 7.95 litara. Te su mjere godine 1899. poslane 
u zagrebački arheološki muzej. Nedaleko od sela 

Kvarte postoji kula, koja se zove »Štitar«. To 


.je ime od sela Šćiter, koje se spominje u listinama 


od godine 1484., 1486., 1487., 1492. i 1508. Selo Kvarte 
brojilo je 1857. godine 68 kuća, u kojima je sta- 
novalo 919 žitelja, od toga 897 rimokatolika, Pri- 
godom popisa godine 1910. bila su u tomu selu je- 
dva 533 žitelja, od toga 527 rimokatolika. 


9. U Kaluđerovcu kod Perušića bijaše 
sredinom 19. vijeka župna crkva sv. Nikole posve 
trošna. Pozvani vještaci ustanoviše, da se ima ci- 
jela crkva srušiti izuzev svetište, koje ima svod 
naslonjen na tvrde zidove. Župnik Andrija Tri- 
najstić počne na sve strane tražiti pomoć, jer su 
domaći žitelji malobrojni i siromašni. (Seljaci iz 
Kaluđerovca znadu praviti vrlo dobre glinene lonce, 
koje na konjima razvažaju po cijeloj Lici i Krbavi. 
Tako lončarijom prehranjuju svoje obitelji, jer 
imaju premalo plodne zemlje.) Na preporuku pu- 
kovnika Prodanova iz Otočca darovao je kralj Fra- 
njo Josip tisuću forinti za obnovu župne crkve u 
Kaluđerovcu. Nato počnu seljaci graditi vapnenice 
i paliti vapno za gradnju zidova. Iz okolišnih šuma 
dovažahu drva, iz kojih su onda kod kuće tesali 
grede i pilili daske. Jednako su dovažali pijesak, 
te iskapali i priređivali kamen. Sami su župljani 
besplatno dvorili zidare, koji su zidali crkvene zi- 
dove. Tako je do jeseni godine 1865. bila izgrađena 
gotovo nova crkva, koja je dobila i novi krov i 
posve novu sakristiju. Premda još nije imala zvo- 
nika, ipak je tako obnovljena crkva sv. Nikole bla- 
goslovljena 30. listopada 1865, Blagoslov je uz asi- 
stenciju trojice župnika obavio Fabijan Sokolić, 

podarciđakon iz Pazarišta. Prvu pak svetu misu 
otpjevao je domaći župnik Andrija Trinajstić, koji 
se najviše brinuo za obnovu crkve. 


10. Uz cestu, koja iz Petrova sela vodi ispod 
planine Plješivice u Zavalje, smjestilo se selo Ž e- 
ljava (nekoć zvano »Šeljava«). Ovo je selo na- 
stalo oko godine 1780. Kako bijaše na granici bo- 
sansko-hrvatskoj, mnogo je stradalo prigodom ve- 
likog rata, što ga je Austrija 3 godine (1788.—1791.) 
vodila s Turskom. Kod Željave je u svibnju godine 
1789. došlo do okršaja, u kome su otočki graničari 
nemilice pobili Turke. U tome se boju osobitom hra- 
brošću odlikovao razvodnik (frajt) Studen, koji je 
zato od pukovnika dobio 6 dukata u ime nagrade. 
Turci iz Ostrošca i Izačića udariše na Željavu u 
kolovozu godine 1789., ali ih opet poraze graničari. 
Ipak se i kasnije slabo razvijalo to selo, dok je god 
Bosna pripadala Turskoj. Tako je Željava godine 
1857. imala jedva 13 kuća, u kojima je stanovalo 
samo 69 žitelja. Brže se to selo napučivalo tek iza 
godine 1878., kad je u Bosni prestala vlast Turaka, 
te je naša granica postala sigurnijom, Prigodom 


popisa, koji se obavio 31. prosinca 1910., brojila je“ 


Željava 876 stanovnika, od kojih je 651 pripadao 
grčko-istočnoj, a 225 rimokatoličkoj crkvi. Željava 
dobiva vodu putem vodovoda ispod visa, koji se 
zove Veliki Javornik. ' 


ll. Cesarov kamen zove se 573 metara 
visoki brijeg na podnožju planine Plješivice. Ime 
je svoje taj brijeg dobio 14. lipnja 1818. Tada je 
naime onamo došao car i kralj Franjo I., koji se 


sa svojom suprugom Karolinom putovao po južnoj 


. 154 


Hrvatskoj i po Dalmaciji. Car je s toga brijega pro- 
matrao lijepu dolinu rijeke Une. Imao je i prekra- 
san vidik na bosanske planine. Graničari su na 
spomen careva posjeta tomu brijegu dali ime »Ce- 
sarov kamen«. O tomu je nekoliko redaka uklesano 
također u kamenu liticu na spomenutom mjestu. 


12. Nekada je u Krbavi stanovala hrvatska ple- 
mićka obitelj Bobinac. Selo, u kojemu stanovahu. 
plemići Bobinci, zvalo se »Bobina vas.« U hrvat- 
skoj ispravi od godine 1449. spominje se »pop Blaž 
plemenem Bobinac, vikar u Lici«. Uz Bobince sta- 
novahu u »Bobinoj vasi« godine 1466. plemići Ma- 


. telj Vukonić, Jakov Fricković i Pavao Nos. Oni su 


15. svibnja 1466. vodili pred »krbavskim stolom« 
(sudom) parnicu protiv svojih susjeda Mekinjana 
u današnjem Mekinjaru. Ta je parnica 28. lipnja 
1467. završena u prilog Mekinjana. Plemići Bobinci 
izgubiše svoje posjede godine 1527., kada Turci 
osvojiše Krbavu. Bobinci se pravodobno zakloniše 
u dolinu rijeke Gacke. Tamo kod Gornjega Prozora 
postoji i danas »Bobinčevo selo«, u kojemu se go- 
dine 1900. nalazilo 10 kuća sa 70 žitelja. 


13. Južno od Udbine nalazi se selo Kurjak, 
koje je godine 1857. brojilo 51 kuću sa 1005 žitelja 
grčko-istočne vjeroispovijesti, Ovi spadaju pod 
parohijalnu crkvu rođenja Bogorodice u Sred- 
njoj Gori, Na strmoj hridini iznad sela Kurjaka 
vide se ruševine »grada Kurjaka«, Tu bijaše najsta- 
rije sjedište krbavskih knezova Kurjakovića; oni 
su ime dobili po svom pradjedu Kurjaku, koji je 
živio koncem 13, i početkom 14. vijeka, te koji se 
u latinskim listinama od godine 1298. do godine 

1304. zove »Curiacus«, odnosno »Curiachus« s pri- 
djevkom »de Corbavia«. 


14. Današnje selo Podlapac dobilo je svoje 
ime po 974 metra visokom brdu Lapac, ispod koga 
se nalazi. Tu je nekada bio »grad« (utvrđeni dvo- 
Tac) knezova Krbavskih, a zvao se »Podlapčec«. U 
ispravi od godine 1509. spominje se, da knez Ivan 
Karlović posjeduje u Krbavi 3 grada, poimence: 
Udbinu, Komić i Podlapčec. Turci su taj grad zau- 
zeli godine 1527., pa ga u svojoj vlasti držahu do 
godine 1689. Koricem 17. vijeka doseliše se u oko- 
licu toga grada novi žitelji. Podlapac je sredinom 
18. vijeka postao sjedištem krajiške satnije. Tamo 
je godine 1779. otvorena pučka škola (t, zv. trivi- 
jalka), koja je godine 1802. imala 25 učenika. Pod- 
lapac je godine 1834. imao 100 kuća s 1295 žitelja. 
Frigodom popisa godine 1857. brojio je Podlapac 
116 kuća, u kojima je stanovalo 1098 žitelja, od 
toga 1070 rimokatoličke, 
vjeroispovijesti. Za rimokatolike postoji u Podlapcu 
posebna župa sa crkvom sv. Jurja. Ova je crkva 
sagrađena 9. lipnja 1718., kad je u Podlapcu bio 
kapetan Jurica pl. Holjevac, a župnik Mijo Mari- 
nić, rodom Senjanin. Župna je crkva produljena 
godine 1747., kad je dobila i toranj. Kad je 1. siječ- 
nja 1872. u Podlapcu osnovana upravna općina, 
zvalo se to selo još »Podlapača«, Na molbu tamoš- 
njih žitelja preporučila je godine 1903. glavna 
skupština ličko-krbavske županije hrvatskoj vladi, 
da selo Podlapača promijeni svoje ime u »Podla- 
pac«. Vlada je tu promjenu imena dozvolila 11. si- 
ječnja 1904. 

a 28  grčko-istočne. 


15. Godine 1834. brojio je Sveti Rok kod 
Lovinca 182 kuća, u kojima stanovahu 1484 žitelja, 
cd toga 1478 rimokatolika. Selo se smjestilo ispod 
gorostasnog Velebita, a ime je dobilo po svojoj žup- 
noj crkvi sv. Roka. Posebna je župa u Sv. Roku 
osnovana godine 1790. Prije toga bijaše tamo sta- 
lan (t. zv. lokalni) kapelan, podređen župniku u 
Gračacu. Poštanski ured, koji se prije nalazio u 
nedalekom selu Cerju, premješten je godine 1832. 
u Sv. Rok radi nove umjetne ceste, koja je tada 
bila izgrađena preko Velebita do Obrovca i dalje 
do Zadra. U Sv. Roku ostade poštanski ured do 
1. listopada 1892., kada je premješten u Lovinac, 
gdje je sjedište upravne općine. Pučka je škola u 
Sv. Roku otvorena godine 1854. 

16. Na osamljenom brdu, koje se diže u dolini 
rijeke Zrmanje, vide se još i danas goleme ruševine 
Zvonigrada. Oko god. 1220.—1223. pripadao je 
Zvonigrad knezu Višanu, koji bijaše rođak bribir- 
skoga kneza Grgura Šubića. Za toga Višana pripo- 
vijeda splitski arhiđakon Toma u svojoj povijesti 
splitske nadbiskupije, da bijaše velik zaštitnik kri- 
vovjeraca bogumila. Kasnije nalazimo Zvonigrad u 
posjedu knezova Nelipića. Tako kralj Sigismund 29. 
studenoga 1412. u Brinju izdaje listinu, kojom 
knezu Ivanu Nelipiću dozvoljava, da slobodno ras- 
polaže sa svima svojim gradovima i posjedima. Tu 
se među ostalim gradovima spominje »također grad 
Zvonigrad«. Isti je Nelipić godine 1434. potvrdio, da 
svojoj kćeri Katarini, supruzi kneza Anža (Ivana) 
Frankopana duguje 50.000 dukata (valjda u ime mi- 
raza); za taj dug predaje joj sva imanja i gradove 
svoje, pa tu izrijekom spominje i »castrum« (t .j. 

utvrđeni dvorac) Zvonigrad s pokrajinom Odorja. 
Kasnije prevladaše u Zvonigradu knezovi Krbav- 
ski, Tako je godine 1468. kaštelanom u Zvonigradu 
bio hrvatski plemić Ivan Benković, službenik 
krbavskoga kneza Karla Kurjakovića. Karlov sin 
Ivan knez Karlović sklapa 22. veljače 1509. na- 
sljedni ugovor s knezom Nikolom Zrinskim, koji se 
oženio njegovom sestrom Jelenom. U tome ugovoru 
nabraja Karlović svoje gradove ,među kojima spo- 
minje i Zvonigrad. U turske je ruke Zvonigrad pao 
između god. 1522. i 1527. 

17. Tko se vozi željeznicom iz Gospića u Ribnik, 
opazit će na osamljenom brežuljku razvaline grada 
Bilaja, koga zovu također Belaj i Bjelaj. To bi- 
jaše svojina Tome pl, Tvrtkovića, koji je od god. 
1446. do g. 1448. bio podban Hrvatske i Dalmacije. 
Tvriković je grad Bilaj godine 1451. odstupio hr- 


vatskomu banu Petru Talovcu. Kasnije dođe Bilaj | 


u vlasništvo knezova Krbavskih. Vidimo to iz lis- 
tine od 22. veljače 1509., gdje krbavski knez Ivan 
Karlović nabraja Bilaj među svojim gradovima u 
Lici. Ispod tvrđe bilajske postojala je i varoš, koja 
se spominje g. 1512. Turci su Bilaj držali od god. 


1527. do g. 1687., kada im ga iza opsade oteše Hr- ' 


vati. Mesić je god. 1691, u Bilaj naselio Hrvate, čiji 
potomci stanuju tamo i danas. Od g. 1807. ima Bi- 
laj posebnu župu sv. Jakova. Kod Bilaja se 21. svi- 
bnja 1809. vodila krvava borba između Ličana i 
franceskog maršala Marmonta. God. 1834. imao je 
Bilaj 51 kuću sa 514 žitelja, godine 1857. brojio je 
950, a 1910. godine 609 stanovnika, samih katolika. 

18. Selo Brušane pod Velebitom pripadalo 
je od godine 1527. Turcima. To je selo godine 1685. 

zauzeo knez Jerko Rukavina. On je tamo stvorio 


osvoje imanje, na koje je godine 1692. naselio Hr- 


vate iz Moravica u Gorskom Kotaru. To bijahu obi- 
telji Abramović, Čop, Ivančić, Lisac, Naglić, Peter- 
lić, Pleša, Sanković i Šneberger. Ovi su doseljenici 


. isprvice bili kmetovi Jerka Rukavine. Kad je pak 


u Lici uređena Krajiška Pukovnija, postadoše spo- 
menute obitelji graničari, jer u Krajini nije nigdje 
bilo kmetova. U Brušanima je stalno boravio kra- 
jiški natporučnik. Za njega je godine 1765. sagra- 
đena posebna kuća. Iste je godine u Brušanima 
građena i velika zgrada, u kojoj urediše skladište 
žita (naročito proje), da narod ne strada od gladi, 
ako nastane rat ili slabo urode polja. U Brušanima 
je vjerojatno već koncem 17. vijeka podignuta 
crkva sv. Martina. Tamo je isprvice bila t. zv. lo- 
kalna (mjesna) kapelanija, koja je postojala već 
godine 1759. Kapelanija je godine 1807. pretvorena 
u rimokatoličku župu. Brušane je godine 1834. bro- 
jilo 481 žitelja u 54 kuće. Prigodom popisa godine 
1857. nabrojilo se 589 žitelja u 60 kuća, a godine 
1910. ima to selo 680 stanovnika, samih rimokato- 
lika. U Brušanima je godine 1846. otvorena pučka 
škola. 

19. Širok'a Kula bijaše sjedište dvanaeste 
krajiške satnije ličke pukovnije. Istočno od sela 
postoje ruševine tvrđe »Kule«, koju su Turci go- 
dine 1689. bez otpora predali generalu Herber- 
steinu pod uvjetom, da smiju slobodno otići iz 
Like. Posljednji je turski »dizdar« (t. j. zapovjed- ' 
nik ili porkulab) u toj tvrđi bio Durak aga Kozličić, 
koji je još mnogo godina iza toga živio u Bosni. 
Biskup Glavinić, koji godine 1696. opisuje Liku, 

veli za tvrđu Kulu, da je »prostrana kurija visoka 
i okrugla, a građena na 3 kata«. Blizu Široke Kule 
postojala je i tvrđa »Grebenar«, čije se ruševine 
vide ješ i danas. Turci su godine 1689. i Grebenar 
bez otpora predali hrvatskoj vojsci. U okolici 
Široke Kule nalaze se ostanci još nekih tvrđa, crkva 
i zgrada. Tamo je i »Gradina kod razvala«, koju su 
vjerojatno nekada sagradili Rimljani. Na visokom 
brdu postoje i ruševine Oteškoga grada. — Kod 
Široke je Kule godine 1651. grof Petar Zrinski po- 
tukao Turke. Kad je u Širokoj Kuli osnovano sje- 
dište krajiške satnije, podigoše godine 1766. kuću, 
u kojoj će stalno boraviti krajiški kapetan. Rimo- 
katolici su godine 1734. u Širokoj Kuli sagradili 
crkvu sv. apoštola i evanđeliste Mateja. Godine 
1769. postoji u Širokoj Kuli mjesna kapelanija, koja 


je godine 1816. pretvorena u samostalnu župu. Za 


žitelje  grčko-istočne vjeroispovijesti postoji u 
Širokoj Kuli posebna parohija sa crkvom »Uspenija 
Bogorodice«. Selo je godine 1834. dobilo pučku 
školu. Tada je Široka Kula brojila 175 kuća, u ko- 
jima je stanovala 1966 žitelja, od toga 1435 
grčko-istočne, a 531 rimokatoličke vjeroispovijesti. 
Široka je Kula godine 1857. brojila samo 1685 ži- 
telja, koji stanovahu u 175 kuća. Kasnije su od 
Široke Kule otcijepljene mnoge kuće, te su od njih 
stvorena nova sela. Zato je samo selo Široka Kula 
godine 1910. brojilo 361 žitelja, od toga 185 rimo- 
katolika, a 176 grčko-istočnih, 

20. Novoselo kod Gospića utemeljeno je 
godine 1781., kada se ondje nastanilo nekoliko hr- 
vatskih obitelji. Tamo je godine 1755. general Leo- 
pold barun Scherzer održao veliki vojnički logor. 

Godine 1834. imalo je Novoselo 99 žitelja u 11 kuća, 
a 1857. godine 14 kuća sa 154 žitelja. Sada broji 
Novoselo 210 stanovnika, koji su sami rimokatolici, 
a spadaju pod župu u Bilaju, 


21. Lički Osik nalazi se na glavnoj cesti, 
koja iz Gospića vodi u Otočac. Toj činjenici ima 
Osik pripisati svoj napredak u 19. vijeku. U Osik 
je naime godine 1842. prenesena rimokatolička župa 
sv. Josipa, koja je godine 1691. bila osnovana u su- 
sjednom selu Budaku. (Pop Marko Mesić naselio 
je Hrvate godine 1691. u Budak, gdje je godine 


< 1771. sagrađen most preko rijeke Like). U Osiku je 


nekada bilo stalno sjedište krajiškog natporučnika 
12. satnije ličke pukovnije. Zato je u Osiku iza 
razvojačenja Krajine uređena upravna općina, ali 
je općinsko zastupstvo 28. studenoga 1893. stvorilo 
zaključak, da se sjedište općine premjesti iz Osika 
u Široku Kulu, gdje je faktično središte cijele 
upravne općine. U Osiku je godine 1859. otvorena 
Pučka škola. Osik je godine 1834. brojio 30 kuća, 
u kojima su stanovala 293 žitelja. Danas broji 823 
stanovnika, samih rimokatolika. 


22. Mušaluk je oveće selo između Osika i 
rijeke Like. Tamo se nalazi rimokatolička kapela 
sv. Duha, koju je godine 1700. dao graditi pop 
Marko Mesić. On je odredio, da ga iza smrti i po- 
kopaju u toj crkvi, kako svjedoči i latinski napis. 
(Mesić je umro 2. veljače 1713. u Karlobagu, odakle 
mu tijelo preniješe u Mušaluk i sahraniše u crkvi 
sv. Duha). Blizu Mušaluka vide se ruševine tvrđe 
Budak, koja se danas zove »Bešić gradina«. Tu je 
nekada stanovala hrvatska plemićka obitelj “Bu- 

dački, koja se pred Turcima zaklonila na sjever 
prema rijeci Kupi, gdje je osnovala grad »Budački«. 


Senjski biskup Sebastijan Glavinić, koji godine 


1696. opisuje Liku i Krbavu, veli za ostatke tvrđe 
kod Mušaluka ovo: »Susjedno brdo ima toranj, koji 
je nekada tamo podignut, a zove se Budak. Toranj 
je okrugao i dosta visok, ali mu manjka krov«. 
Mušaluk je godine 1834. brojio 66 kuća sa 715 ži- 
telja: Danas ima 827 stanovnika, samih rimokato- 


lika; od toga stanuje u samom selu 382 žitelja, a 


drugi su rasijani po zaseocima. 


23. Palanka je selo na rijeci Zrmanji, koja 
tu čini lijep vodopad i tjera nekoliko mlinova. Pre- 
ko Zrmanje izgrađen je godine 1798. kod Priviza 
krasan most, na komu je 30. travnja 1809. došlo do 
okršaja između Ličana i franceskog generala Mar- 
monta, Kako se Palanka nalazi na glavnoj cesti, 
koja iz Like vodi u Dalmaciju, a blizu je i granica 
dalmatinska, podignuta je tamo u 18. vijeku trgo- 
vačka tridesetnica (carinara) pod imenom Zvoni- 
grad. (Nedaleko naime stoje ruševine sredovječnoga 
Zvonigrada). U Palanki bijaše nekada i ured za 
plaćanje daće od vina, koje se ovuda iz Dalmacije 


uvažalo u Liku. Od godine 1807. postoji u Palanci ' 


rimokatolička župa sa crkvom rođenja bl. djevice 
Marije, koja ima jedva 155 župljana. 


24, U selu Velika Popina podigla je kra- 
jiška zemaljska vlada (kod glavnoga vojnoga za- 
povjedništva u Zagrebu) godine 1874. dobar vodo- 
vod uporabom glinastih — iznutra pocaklenih — 
cijevi, kakove proizvađaju domaći lončari u selu 
Kompolju kod Otočca. Voda je uzeta iz vrela »Lju- 

bovo«, koje se nalazi u planini 994 metra iznad 
morske razine, Do prvih kuća u Velikoj Popini, 
koje stoje 780 m. iznad mora, udaljeno je spome- 
nuto vrelo 2800 metara. Tamo je uređeno napoji- 
šte za blago i t. zv. izljevni bunar, u koji dolazi 
voda iz toga vodovoda. Sam vodovod ide još 1500 
metara dalje do pučke škole, gdje je također ure- 
đen izljevni bunar s napojištem. Cijevi za taj vo- 
dovod obložene su betonom, a imaju promjer od 
15 centimetara; svaki tekući metar takve cijevi 


stajao je 5 forinti i 20 novčića. 


25. Sličan je vodovod godine 1885. hrvatska 
zemaljska vlada dala izvesti u Klapovici kod 
Udbine. Tamo je u duljini od 4300 metara dove- 
dena voda iz vrela na Kremenu, koje se nalazi 
1300 metara iznad razine mora. Vodovod ide do 
raskrižja ceste prema Udbini u visini od 738 me- 
tara, a ima 2 izljevna bunara i 2 napojišta za 
stoku, Promjer cijevi za taj vodovod iznosi samo 
10 centimetara; zato je tekući metar cijevi stajao 


.samo 2 forinta i 60 novčića. 


26. U selu Stajnici bijaše nekada lokalna 
(mjesna) kapelanija, koja je spadala pod rimoka- 
toličku župu u Brinju. Kralj Josip II. pretvorio 
je tu kapelaniju godine 1789. u posebnu župu, što 
je biskup. Martin Brajković predlagao već god. 
1700. Stajnica je u krajiško doba ispadala pod 
treću satniju, kojoj bijaše sjedište u Jezeranama. 


.Tada su u Stajnici stalno boravila 2 krajiška ča- 


snika (poručnik i natporučnik). U Stajnici bijaše 
i vojnički magazin, u kojemu se čuvala hrana za 
graničare. Godine 1834. brojila je Stajnica s naj- 

'bližom okolicom 116 kuća, u kojima je stanovalo 
1440 žitelja, od toga 1428 rimokatolika i 12 grčko- 
istočnjaka. U samoj Stajnici bilo je 1857. godine 
48 kuća s 505 stanovnika, od toga 504 rimokato- 
lika. Prigodom popisa, koji je obavljen 31. pro- 
sinca 1910., imala je Stajnica jedva 367 žitelja, 
koji bijahu po vjeri sami rimokatolici. Osim župne 
crkve sv. Nikole postoje na području stajničke 
župe još 3 kapele, poimence kapela bl. djevice 
Marije u Čarapovuselu, kapela sv. Petra i Pavla 
u Petrovuselu, te kapela sv. Marije Magdalene u 
Sprajčevuselu. Pučka je škola u Stajnici otvorena 
'godine 1831. 


27, Križpolje se nekada zvalo »Križe-, 


vačkopolje«, a spadalo je pod krajišku satniju u 
Jezeranama. Župna je crkva »Našašća sv. Križa« 
osnovana godine 1784. Uz posebnoga župnika 
imalo je Križpolje u krajiško doba i stalnoga ča- 
snika, a godine 1830. otvorena je u Križpolju i 
pučka škola. Godine 1834. brojilo je Križpolje 29 
kuća, u kojima stanovahu 554 žitelja, od toga 552 
rimokatolika. Godine 1857. ima Križpolje 35 kuća 
sa 455 stanovnika, samih rimokatolika. Prigodom 
popisa, koji je obavljen 31. prosinca 1910., brojilo 
je Križpolje 562 žitelja, od toga 501 rimokatolika. 


28. Selo Bjelopolje kod Korenice dobilo 
je godine 1879. vodovod, koji ima cijevi od lije- 
vanoga željeza. Za taj su vodovod upotrebljena 2 
vrela: »Rušice« i »Maklovac«. Ta su vrela obzidana 
u kvadratu od 1 metra, a pokrivena kamenim plo- 
čama. Od vrela vode željezne cijevi, koje imaju 
G centimetara u promjeru, do 4 kilometra uda- 

ljene školske zgrade u Bjelopolju, Cjelokupan pad 
vode iznosi na toj udaljenosti 20: metara; duboku 
dragu kod Bjelopolja prelazi vodovod vlastitim 
tlakom vode. Kako oba vrela (Rušice i Maklovac) - 
u ljetno doba oslabe, upotrebljena je prijašnja na- 
kapnica: (cisterna) kao rezervna spremica. U tu se 
naime nakapnicu napušta voda, koja iz vrela do- ' 
lazi po noći u ljetno doba, a u proljeće i na jesen 
onda, kada spomenuta vrela obiluju vodom. Te- 
kući metar cijevi za taj vodovod stojao je 4 forinta 
i 50 novčića. 


29. Hrvatska zemaljska vlada izvela je godine 
1886. u Korenici vodovod, za koji su djelo- 
mice upotrebljene cijevi od lijevanoga željeza, a 
djelomice od kamenštine. Vodovod je uhvatio vrelo 
»Slatka vodica«, koje su obzidali i nasipom osi- 
gurali. Suvišna voda iz ovoga spremišta (rezer- 
voara) istječe u malen bunar, kojim se mogu slu- 
žiti putnici i okolišni žitelji. Cijevi vode 3600 me- 
tara daleko u 2 bunara, od kojih se jedan nalazi 
pred Korenicom, a drugi u samom selu ispred 
općinskog ureda. iz toga drugog bunara izlijeva 
se suvišna voda u mapojište za stoku. Korenički 
vodovod daje dovoljno svježe vode i u ljetno doba, 
te je prava blagodat za Korenicu. Tekući metar | 
cijevi stajao je 2 forinta i 80: novčića. 


30. U Gospiću je Mihajlo Gruić, vladika iz 
Plaškoga, 27. listopada 1903. posvetio obnovljenu 
grčko-istočnu crkvu. Stari — već istruli — 
ikonostas zamijenjen je novim, koji je lijepo iz- 
radio. umjetni stolar Šeremet u Zagrebu. Šeremet 
je izradio također drveni kor i ukusne stolice; 

osobito se svidio vladičanski stolac, Ikone je na 
ikonostasu umjetnički oslikao zagrebački profesor 
Bauer. Crkvu je iznutra a fresko slikao Antonini 


iz Zagreba. Mjesto prijašnjih 7 običnih prozora: 


dobila je crkva bojadisane prozore, koje dadoše 
na svoj trošak izraditi obitelji Dimić, Jerković, 
Petričević, Podkonjak i Stanić. Uređen je i pro- 
stor oko te crkve. Tu je dao ukusnu željeznu 


ogradu postaviti dr. Matanić, koji je tada upra- 


vljao gospičkom općinom. 


31. Godine 1864. dovršena je gradnja nove 


župne crkve bl. djevice Marije od Karmela u 
Smiljanu. Građena je doduše troškom voj- 
noga erara, ali i znatnom požrtvovnošću domaćih 
župljana i brigom smiljanskoga župnika Tome 


Jeličića. Ovu je crkvu 17. kolovoza 1864. posvetio 


senjski biskup dr. Vjenceslav Soić. 


32, Bunić je godine 1864. dobio novu župnu 
crkvu bl. djevice Marije mjesto stare crkve, koja 
bijaše građena još godine 1743. Nova je crkva za 
spomen pok. maršala Gedeona Laudona građena 
znatnim troškom od 30.000 forinti. Sav je trošak 
podmirilo ratno ministarstvo u Beču iz zaklade, 
koju je osnovao Laudon na uspomenu svoje dvoje 
djece, koja preminuše u Buniću. Crkva je gra- 
đena od samoga tesanoga kamena, a posvetio ju 
je 24. kolovoza 1864. senjski biskup dr. Vjence- 
slav Soić u prisutnosti mnogobrojnoga naroda i 
svećenstva. Prvu je svečanu misu u toj crkvi pje- 
vao Antun Ciganić, župnik i podarciđakon iz 
Osika kod Gospića. Gradnju crkve u Buniću ru- 
kovodio je Julije Lasman, pukovnijski palir iz 

Otočca. Za gradnju je upotrebljen kamen iz ka- 
menika kod Debeloga brda. Kamen su klesali pri- 
morski klesari, a crkvu su zidali talijanski zidari. 
Gradnja je započela godine 1862., a dovršena je 
u kolovozu godine 1864. Crkva je građena u mje- 
šovitom gotsko-romanskom slogu. Nad svetištem 
i nad crkvenom lađom nalazi se svod, a sakristija 
je smještena iza oltara u produljenom svetištu. 
Krov je pokrit limom, a crkva je popođena kle- 
sanim pločama od svijetlo-sivoga vapnenca. Kako 
je crkva građena na brežuljku, vidi se već iz da- 
leka, te ukrasuje cijelu okolicu. Slikovitosti same 
crkve mnogo pridonaša, što je prostor oko crkve 
nasut i osiguran visokim potpornim zidovima, da 
se dobije mjesta za ophode (procesije) oko crkve. 


' Pred crkvom je zidana grobnica, u kojoj počivaju 


spomenuta djeca slavnoga Laudona. Ta je grob- 
nica pokrita spomenpločom, a ograđena željeznom 
rešetkom. Bunić je g. 1864. imao 132 kuće, u ko- 
jima su stanovala 1554 žitelja, od toga 380 rimo-. 
katolika, a 1174 grčko-istočnih; potonji spadahu 
pod 3 parohije, i to 591 u Buniću, 374 u Debelom | 
Brdu, a 209 u Krbavici. 

33. Kanižu kod Gospića naselio je pop 
Marko Mesić godine 1691. hrvatskim žiteljstvom. 
Tamo je osnovan i kapucinski samostan, koji je 
godine 1786. ukinut po nalogu cara i kralja Josipa 
II. U bivšoj samostanskoj zgradi nastanio se za- 
povjednik desete satnije ličke pukovnije, kojoj bi- 
jaše sjedište u Kaniži. Na ravnici »Kamiža-gaj« 
održani su god. 1782. i 1807. veliki vojnički logori. 
Tamo su učinjene i naprave za krajiško topništvo, 
koje je uvedeno godine 1768. Kaniža spada pod 

rimokatoličku župu u Gospiću. To je selo godine 
. 1884. brojilo 58 kuće sa 432 žitelja, a 1857. godine 

.909 žitelja uz isti broj kuća. Prigodom popisa, koji 
je obavljen. 31. prosinca 1910., imala je Kaniža 827 
stanovnika, od toga 813 rimokatoličke, a 14 
grčko-istočne vjeroispovijesti. U Kaniži je godine 
1829. otvorena pučka škola. 


34. Smiljan bijaše sjedište 11. satnije ličke: 


pukovnije, radi čega je ondje stalno boravio kra- 
jiški kapetan. To je selo svoje ime dobilo po ne- 
kadašnjoj tvrđi Smiljanu, čije se ruševine vide na 
brdu Vekavcu. I na brdu Krčmaru postoje ruše- 
vine neke tvrđe, Okolica Smiljana pripadala je 
" Turcima od godine 1527. do godine 1686., kad je 
taj kraj od Turaka očistio knez Jerko Rukavina. 
Dotle su imali svoja imanja u Smiljanu, Bužimu 
i u Trnovcu turske age iz. Novoga kod Gospića, 
poimence: Rizvan i Zenković. U Smiljanu je go- 
dine 1708. osnovana rimokatolička župa. Tu se 
osim župne crkve bl. djevice. Marije od Karmela 
nalazi i katolička kapelica, podignuta na čast bez- 
grješnoga začeća Bogorodice. Grčko-istočni žitelji 
u Smiljanu imaju crkvu sv. Petra i Pavla. 
Ta je crkva nekada bila parohijalna, a sada je to 
filijala parohije u Gospiću. Smiljan je gođine 1830. 
dobio t. zv. trivijalnu krajišku školu. Tada je 
Smiljan imao 206 kuća, u kojima je stanovalo 1880: 
žitelja, od toga 1401 rimokatoličke, a 479 
grčko-istočne vjeroispovijesti. Iza toga su od Smi- 
ljana otcijepljena neka mjesta, koja proglasiše 
posebnim selima. Zato je Smiljan godine 1857. 
brojio samo 110 kuća s 1132 stanovnika (535 rimo- 
katoliko i 597  grčko-istočnih).  Cijepanje se 

nastavilo i nadalje, te je Smiljan godine 1910. bro- 


djio sam za se jedva 50 žitelja; no zato je cijela 


porezna općina Smiljan imala 2286 žitelja, od toga 
1698 rimokatolika, a 588 grčko-istočnih. 


35. Jezero kod Švice, u kojemu ponire jedan 
rukav rijeke Gacke, nije bilo uvijek puno vode. 
Ljeti se to jezero svake godine osušilo, te je onda 
mjestimice (osobito na obalama jezera) porasla 
gusta i visoka trava, koju je narod kosio kao li- 
vadu svoju. Kad je provedena regulacija rijeke 
Gacke, dovedeno je u Švičko jezero toliko vode, 
da je nijesu mogli progutati prijašnji ponori. 
Uslijed toga ostalo je cijelo jezero pod vodom kroz 
cijelu godinu. Teško je to osjećao okolišni narod, 
kojemu je uzmanjkalo sijena: Da se opet odvodni 
Švičko jezero, započela je krajiška vlada godine 
1877. čistiti ponore u samomu jezeru, a zatim bu- 
šiti brežuljke kod tih ponora. Ove se radnje na- 
staviše sve do godine 1888., kada su troškom od 
18.000 forinti konačno privedene kraju. Na početku 
Švičkoga jezera izveden je velik dovodni kanal 
do ogromnog ponora, koji se zove »Jama«. Taj se 
ponor naime nalazi na takvom mjestu, da se u nj 
mogla slijevati voda samo onda, kada je porasao 
vodostaj jezera; sada pak može u taj ponor utje- 
cati sva voda, koja slapom Gacke pada u Švičko 
jezero. Jednako je na svršetku Švičkoga jezera 
prokopan brijeg Buk, 

36. Krivi Put je nekada spadao pod rimo- 
katoličku crkvu sv. Jakova u Krmpotama. Posebna 
je župa u Krivom Putu podignuta godine 1794, 
Na području te župe vide se ruševine opatije ne- 

kadašnjih redovnika Pavlina (»bijelih fratara«). 
Župna crkva bl. djevice Marije »Sniježne« služi 
ckolišnomu narodu kao zavjetna crkva; zato narod 
iz susjednih župa hodočasti u Krivi Put. Papa Leo 
XIII. podijelio je godine 1892. potpun oprost vjer- 
nicima, koji na blagdan Majke Božje Sniježne dođu 
u Krivi Put pa u župnoj crkvi obave sv. ispovijed 
i prime presv. pričest. Počeikom 19. vijeka pre- 


neseno je iz Krmpota u Krivi Put sjedište prve . 


krajiške satnije ogulinske pukovnije. Ta je sat- 
nija godine 1834. imala 7 sela s 367 kuća i 4582 
žitelja, od toga 3895 rimokatoličke, a 687 grčko- 
istočne vjeroispovijesti. Na području te kum- 
panije bijahu tada 1332 rali oranica, 1667 rali li- 
vada, 67 rali vrtova i voćnjaka, 37 rali vinograda, 
6308 rali pašnjaka (većinom po krševitoj planini) i 
6920 rali šuma, Krivi Put je godine 1834. imao ca- 
Tinaru, a godine 1846. dobio je i pučku školu. Go- 
dine 1857. brojio je Krivi Put T1 kuću, u kojoj je 
stanovalo 870 žitelja, samih rimokatolika. Prva je 
krajiška satnija krmpotska (sa sjedištem. u Krivom 
Putu) godine 1866. imala 515 kuća, u kojima je 
prebivao 6341 stanovnik, od toga 5509 rimokato- 
ličke, a 832 grčko-istočne vjeroispovijesti, Tada 
su toj satniji pripadala sela: Alan, Bile, Bu- 
kova, Crno, Čardak, Čišćavac, Drinak, Franciko- 
vac, Javorje, Klaričevac, Klenovica, Krivi Put, 
Krmpote, Kuzmin, Ledenice, Lipnik, Longovac, 
Lupoglav, Malić, Mrzlidolci, Omar, Podmelnik, Po- 
domar, Poljice, Povile, Ruševo, Smokvica, Staro- 
selo, Sušanj, Sv. Ilija, Sv. Jelena, Šator, Šojatski- 
dolci, Tužević, Veljun, Vodno, Vojvoduša, Vrata- 
ruša i Vukelićdraga. ' 

37. Župna crkva u Lovincu spada 
imeđu najljepše rimokatoličke crkve u Lici. Nje- 
zinu je vanjštinu lijepo dao urediti župnik J. Pi- 
lepić, koji je nabavio i potrebito crkveno ruho. 
Za unutarnjost crkve pobrinuo se godine 1891. 
župnik Juraj Ibel. On je u crkvi uredio klupe, 
ispovjedaonice, krstionicu i  propovijedaonicu. 
Ibel je za crkvu pribavio krasne orgulje, sabira- 
jući dobrovoljne prinose od uglednijih Lovinčana 
u širokom svijetu. (Tada je općina Lovinac imala 
8 generala), Župnik je dao crkvu iznutra ukusno 
bojadisati. Na svodu iznad svetišta naslikana šta 
4 evanđelista. Pokrajna je stijena ukrašena sli- 
kom, koja prikazuje Izakovu žrtvu. U crkvenoj 
lađi vide se na svodu 3 velike slike, od kojih prva 
prikazuje propetoga Spasitelja, druga bl. djevicu 
Mariju, a treća: kako Bog daje Mojsiju 10 zapo- 
vijedi. 

38. U Buniću poljepšaše rimokatolici go- 
dine 1865. svoju župnu crkvu, Troškom od 600 fo- 
rinti podignut je nov ukusan veliki oltar, što ga 
je izradio kipar i pozlatar Antun Zajc iz Ljub- 
ljane, Na oltar je stavljena lijepa slika sv. Kata- 
rine, zaštitnice župne crkve u Buniću. Ovu je 
sliku naslikao Pavao Kiinel, akademički slikar iz 
Ljubljane. U istoj su crkvi posve obnovljena i dva 
pobočna oltara, da dolikuju velikom oltaru. Stara 
je propovjedaonica zamijenjena novom, ukusno 
pozlaćenom. Uz to su nabavljene 2 lijepe Kkazule, 
milovidna nebnica i misal sa zlatorezom. U pod- 
ručju iste župe nalazi se kapelica sv. Antuna. 
Kako se ta kapelica već pretvarala u ruševinu, 


171 


nagovorio je župnik svoje župljane, da je gotovo 
s temelja obnove godine 1865. troškom od 959 fo- 
rinti. Kapelica je tom prigodom za 4 i po hvata 
produljena, a dobila je i nov lijep oltar sv, An- 
tuna. 


39. U Perušiću je župna crkva sv. Križa 


obnovljena godine 1865. nastojanjem i brigom 
župnika Filipa Kriškovića. U lijepo ovslikanom 
svetištu nalazi se glavni žrtvenik, sav izgrađen od 
mramora. Tamo je — mjesto staroga na limu sli- 
kanoga — postavljen nov drven križ, na kome je 
razapet Spasitelj. Križ je nabavljen iz Tirola. 
Desno od križa nalaze se mramorni kipovi Aaro- 
na i sv. Petra, a lijevo isto tako mramorni kipovi 
Mojsija i sv. Pavla. Obnovljeno je i 7 pobočnih 
oltara, koji nijesu napravljeni od mramora, nego 
od drva. Tu se nalaze lijepe slike sv. Roka i sv. 
Nikole, koje je naslikao Vjenceslav Kargačin u 
Senju. Obnovljena je i propovjedaonica, a nabav- 
ljena je posve nova krstionica, koja vrijedi 150 
forinti. Dozvolom duhovnoga stola blagoslovio je 
obnovljenu crkvu domaći župnik Krišković, i to 
14. rujna 1865. (na erkveni god), kada se slavi uz- 
višenje svetoga križa, na kome bijaše propet Isus 
Krist. Mnogobrojnim se proštenjarima veoma svi- 
djela obnovljena crkva u Perušiću, koja je po 
svojoj gradnji slična nekadašnjoj isusovačkoj cr- 
kvi sv. Katarine u Zagrebu. Crkva ima desno i 
lijevo kapelice, nad kojima je kor. Crkveni je pod 
lijepo popločen. Samo se općenito opažalo, da bi 
mjesto starih »vriskulja« trebalo na kor staviti 
nove i crkvi dostojne orgulje, 

40. Potok Ričica je uslijed jakih i dugotraj- 
nih kiša godine 1878. tako nabujao, da je izašao iz 
korita i poplavio okolišne zemlje. Ta je poplava 
potrajala 4 mjeseca i prouzročila nestašicu hrane 
za ljude i za stoku. Poplava Ričice bijaše poslje- 
dica zamuljenja njenog ponora, koji nije mogao 
primiti svu vodu, koja je naglo nadošla. Da se 
ubuduće spriječi slična nesreća, trebalo je iz Ri- 
čice izvesti odvodni kanal prema Gračacu do po- 
nora »Medakovića jama«, Godine 1880. iskopan 
je taj kanal, koji je 1 kilometar dug, a za koji je 
trebalo korito kopati većim dijelom u samoj litici, 
radi čega se moralo minirati kamenje. Kanal je 


širok 1 i po metra, a znatno je dubok (pri koncu 


12 metara). Kada su mjernici doprli do »Medako- 
vića jame«, opaziše, da se pri dnu kanala — samo 
15 metara pred jamom — nalazi velik otvor, koji 
je u vezi s »Medakovića jamom«, Zato se nije dar 
lje minirato, te voda iz kanala utječe u taj velik 
otvor. Uređenje toga dovodnoga kanala nastavlja- 
lo se do godine 1886., a stajalo je 26.700 forinti. 
Opazilo se, da novi taj ponor može progutati svu 
njemu privedenu vodu, koja onda podzemno teče 
ispod Velebita u susjednu Dalmaciju, gdje se opet 
pojavljuje. 


41. Selo Ričice, kroz koje teče potok Ri- 
ičica, osnovao je pop Marko Mesić godine 1691., 
kada je doveo prve žitelje i u selo Sveti Rok. Ri- 
čice su godine 1790. dobile posebnu rimokatoličku 
župu. Godine 1795. sagrađena je u Ričicama lijepa 
župna crkva sv. Marije Magdalene. Blizu župne 
ćrkve vide se ruševine nekoga staroga grada (tvr- 

đe). Ričice su godine 1834. imale 88 raštrkanih ku- 
ća, u kojima su stanovala 732 žitelja, sami Timo- 
katolici. Tada su pod župu u Ričicama spadala 
sela: Brničevo, Cerje, Gudara, Razbojine, Kičice 
i Štikada. Uz ova mjesta spadaju godine 1857. pod 
župu u Ričicama još 2 nova sela: Matijevići i Pr- 

šić. To su hrpe kuća, koje se odijeliše od sela Ri- 
 čice, uslijed čega je to selo godine 1857. brojilo 
samo 58 kuća sa 623 stanovnika, dok je cijela 
ričička župa imala 2260 žitelja. Na području ričičke 
župe otvorena je godine 1869. pučka škola u Šti- 
kadi. U Ričicama postoji kolodvor na željezničkoj 
pruzi Gospić—Gračac, koja je 15. lipnja 1922. 
predana prometu. 


42. Selo Vrebac nalazi se na potoku Jado- 
vi, koji teče u rijeku Liku. Kraj parohijalne cr- 
kve sv. Bogorodice vidio je Fras godine 1834. 
ostanke nekoga propalog dvorca, a nešto podelje 


— na mjestu, koje narod zove »Crkvina«, — sta- . 


jahu ruševine neke sredovječne katoličke crkve. 
Vrebac je godine 1834. brojio 91 kuću s 821 sta- 
novnikom, a god. 1857. imao je isti broj kuća s 
911 žitelja. Prigodom popisa, koji se obavio 31. 
prosinca 1910., brojio je Vrebac 1084 stanovnika, 
od toga samo 7 rimokatolika. U Vrepcu je godine 
1869. osnovana pučka škola. Iznad sela podiže se 
planina »Vrebačka staza«, koja Liku dijeli od Kr- 
bave, a dopire do visine od 1199 metara nad ra- 
zinom mora. ' 


43. Krbava je godine 1878. doživjela veliku 
poplavu. Uslijed jakih i dugotrajnih kiša nabuja- 

še mnogobrojna vrela, koja svoju vodu šalju u ve- 
liku krbavsku ravnicu između Udbine i Bunića. 
Najviše su vode priveli potoci Krbavski i Udbin- 
ski, te periodični potoci Suvaja i Karamuša. Po- 
nori nijesu mogli progutati toliku vodu, kolika je 
pritjecala. Kako je pak ta voda sa sobom dvnaša- 
la svakojako granje, lišće, zemlju, dapače i kame- 
nje, zabrtviše se ždrijela nekih ponora. Radi toga 
je voda u Krbavi ostala i kroz zimu godine 1878. 
pa i tečajem cijele godine 1879, Na jednoj strani 
Krbavskoga polja bijahw poplavljena sela Pisač i 
Tolić, a na drugoj Pećani i Jošani. — Kada se 
vodom napunila Krbava, pojavila se jaka voda u 
Bjelopoljskoj ravnici kod Korenice. Krbava leži 
626 metara iznad morske razine, a Bjelopoijska 
ravnica 604 metra. Kako ih rastavlja planina Ka- 
mena Gorica, koja je visoka preko 800 metara, 
jasno je, da je Bjelopoljska ravnica podzemno 
spojena s Krbavom. Iz Krbave i Bjelopoljske rav- 
nice teče voda podzemno dalje na istok (ispod 
silne planine Plješivice) u susjednu Bosnu, koja 
je kod. Bihaća znatno niže položena. Nedaleko 
hrvatsko-bosanske međe izlazi ta voda na vidjelo 
kao jako vrelo Klokot, koje utječe u rijeku Unu. 
— Spomenuta je poplava ponukala krajišku ze- 
maljsku vladu, da godine 1880. dade u Krbpavi 
čistiti ponore i dovodne kanale. Ove je radnje na- 
stavila i hrvatska zemaljska vlada, kad je Krajina 
l: kolovoza 1881, sjedinjena s građanskom Hrvat- 
skom i Slavonijom. Troškom od 10.000 forinti 
obavljane su spomenute radnje: sve do godine 
1890. ' 

44. Ličko Petrovoselo imalo je steru 
i neuglednu crkvu, koja bijaše slična magazinu. 
Nastojanjem trgovca Petra Šorka podignuta je u 
Ličkom Petrovu Selu g. 1893. nova grčko-istočna 
crkva, koju je na Sretenije g. 1894, posvetio vla- 
dika Mihajlo iz Plaškoga. | 

45. U Gospiću su 1. rujna 1894. počeli gra- 
diti veliku školsku zgradu, i to u najljepšoj ulici 
— sučelice »Svratištu k Dinwalteru«. Gradnji se 
pristupilo zato, da u toj jednokatnici budu smje- 
štene sve 3 pučke škole u Gospiću, poimence: 
dječačka, djevojačka i viša. djevojačka škola. 
Odavna se već opazilo, da zgrada, u kojoj se vd 
g. 1885. nalazila viša djevojačka škola, nema do- 
voljnih prostorija za taj zavod, Niža djevojačka 
škola imala je 2 razreda u Medakovićevoj ulici, a 
druga 2 razreda u bivšem generalovu stanu, 
gdje se nalazila i dječačka pučka škola, te gdje će 
se urediti stanovi za gospićke učitelje. 


46. Izvor rijeke Une. Kod Suvaja izvire 
rijeka Una, koja mjestimice dijeli Bosnu od Hr- 
vatske. Sam je izvor po sebi prirodna krasota. Una 
naime izvire iz visoke pećine, pa do redovitoga 
svoga korita stvara više većih i manjih — a veoma 
lijepih — vodopada. Pod prvim se vodopadom na- 
lazi oveći mlin, koji tjera voda svojim padom. Iza 
ovog poredana su još 3 mlina u razmacima od ne- 
kih 50 metara. Mlinovima ne smeta niti suša niti 
kiša, jer i u vlažnoj i u sušnoj godini ima uvijek 
jednako i dovoljno vode. — Iznimka se opazila 
jedino 9, srpnja 1895. Toga je naime dana u 3 sata 
poslije podne iznenada posve izostala voda, Začu- 

dio se tomu najdonji (četvrti) mlinar, koji pojuri 
k susjednom (trećemu) mlinaru, a zajedno s njim 
k jošte višemu. Napokon se sva 4 mlinara sasta- , 
doše kod najgornjega (prvoga) mlinara, gdje opa- 
ziše, da je izvor Une posve presahnuo. »Što li je 
0vo?« zaprepašteni pitaju mlinari jedan drugoga. 
»Propadosmo, braćo, ako nas zauvijek napusti 
Una!« reče najstariji mlinar. Četvrt sata gledali su 
mlinari uplašeni jedan u drugoga i u suho ždri- 
jelo izvora Une. Na jednom im se tužna lica ra- 
zvedre, jer voda opet poteče, kako je i prije četvrt 
sata tekla. — Taj izvanredan prirodni pojav dade 
povoda mnogim praznovjernim bajkama i nakla- 
panju besposlenih žena. Mlinari su pak sebi to 
časovito presušenje izvora Une tumačili ovako: 

Vjerojatno se u nutrinji brda neka pećina svalila 

pred rijeku ponornicu, te je voda trebala nešto 

preko četvrt sata, dok joj je razina stigla do visine 

pećine, da uzmogne preko pećine opet dalje teći. 


47. Novi mostkod Kosinja. Na donjem 
toku rijeke Like nalaze se razmjerno gusto nase- 
ljena mjesta, poimence: Gornji Kosinj, Krš i 
Mlakva na gornjoj, a Donji Kosinj i Lipovopolje 
na donjoj strani polja, kojim protječe Lika, Tamo, 
gdje je to polje najuže, podigla je nekada Vojna 
Krajina drveni most preko Like. Ponori te rijeke 
nalaze se nešto niže kod Kućišta. Ako na jesen 
potraju dulje vremena kiše, tada se korito Like 
napuni vodom tako, da je ponori ne mogu dosta 
brzo progutati. Slično biva na proljeće, ako snijeg ' 
na planinama počne naglo kopniti, Takvom se pri- 
godom voda u rijeci digne i 20 metara iznad re- 

dovite svoje površine te poplavi sve kuće i puteve 
uz desnu i lijevu obalu Like. — Gdjekada se do- 
gađalo, da je Lika za visokog vodostaja oštetila 
— dapače porušila i odnijela — spomenuti drveni 
most. Tako je na pr. Lika g. 1879. odnijela most 
kod Kosinja, gdje je g. 1880. troškom od 6100 fo- 
rinti sagrađen novi drveni most, a trošak je pod- 
mirila krajiška investicionalna zaklada. Jednaka 
se nesreća zbila i na proljeće g. 1915. Radi toga 
je tadašnja hrvatska zemaljska vlada odlučila, da 
će mjesto drvenog mosta sagraditi kameni most. 
Izvedbu je tada osujetio svjetski rat, a poslije rata 
nestade i hrvatske zemaljske vlade. Da se ipak 
jednom dokrajče neprilike, što ih je trpio narod 
uslijed pomanjkanja valjanog mosta, dali su sami 
Kosinjani g. 1925, izraditi nacrte za gradnju ka- 
“ menog mosta; oni su nacrte zajedno s proračunom 
podnijeli ministarstvu građevina u Beogradu uz 
molbu, da država podigne taj most. I zaista je 
država g. 1928. pristupila gradnji toga mosta. Tro- 
škom od 630.000 dinara izgrađeni su g. 1929. te- 
melji, stupovi i zidovi za privozne rampe. Ovu je 


gradnju izveo ing. H. Freund, poduzetnik iz Go- 


spića. Nato je država obustavila daljnju gradnju, 


te je most ostao nedovršen punih 6 godina. Istom 


g. 1935. nastavila je gradnju Savska banovina, pod 
čiju je upravu došla cesta, koja od Gospića vodi 
kroz Perušić u Kosinj. Posao je preuzela tvrtka 
I. Slavec iz Ljubljane, a gradnju je izvodio ing. 
A. Novak, i to po osnovi ing. Milivoja Frkovića. 
Most je troškom od daljnjih 870.000 dinara dovršen 
i prometu predan u prosincu g. 1936. Svi su dakle 
troškovi za gradnju toga mosta iznosili ravno 

1,500.000 dinara. — Niveleta nadvisuje temelje 
mosta za 12 metara. Dužina mosta s upornjacima 
(ali bez privoznih rampa) iznosi 70 metara, a ši- 
Tina između kamenih parapeta (ograde) 5 i po 
metra, Most sastoji od 3 polukružna svoda, koji po- 
čivaju na 2 stupa i 2 upornjaka, a svaki ima 18 
metara svijetlog otvora. Gradnja je izvedena od 
teškoga kamenja, koje se vadilo i tesalo blizu mo- 
sta, Beton je upotrebljen samo za temelje stupova 
i za još neke manje radove. Gradnjom toga mosta 
upravljao je ing. Milivoj Frković, a stalan su nad- 
Zor vršili inžiniri J. Plemić i V. Leskovac, 


48. Javni bunari i vodospreme: Na 
račun »krajiške investicionalne zaklade« izvedene 
su g. 1890. u Lici i Krbavi brojne radnje, da narod 
dođe do pitke vode. Tako je troškom od 2668 fo- 
rinti podignuta vodosprema (rezervoar) u Ivan- 
kuši, troškom od 4247 forinti nakapnica u Poljicu 
kod Udbine, troškom od 655 forinti bunar Buka- 
rinovac kod Škara, troškom od 3026 forinti na- 
kapnica u Srbu, dok je nakapnica u Doljanama 
kod Otočca stajala 1609 forinti, a vodosprema u 
Dnopolju kod Lapca s bunarom Šašića 5018 forinti. 

Kod sastavljanja ovoga djela upotrijebio sam sve, što 

đevine«. (Zagreb 1910.) : 

skog zemaljskog arkiva«, godina 6.) 

Kukuljević pl. Ivan: »Acta Croatica«. 

Thallćezy-Barab&s: »Codex diplomaticus co- 
mitum de Blagay«. 

Fras Franjo: »Vollstindige Topographie der Karl- 
stadter Milit&rgrenze«. (1835.) ? 

Valvasor: »Die Ehre des Herzogthums Krain«. 

Patseh Karl: »Die Lika in rčmischer Zeit«, (Wien 

Szabo Đuro: »Sredovječni gradovi u Hrvatskoj i. 
. (Izdanje »Matice Hrvatske« u Zagrebu g. 


Gwbić Manojlo: »Karlovačko vladičanstvo«, (Tri 
sveska, Karlovac 1891.) 


Kukuljević pl, Ivan: »Neke gradine i gradovi u 
Hrvatskoj«. : 


o Ivan: »Malo po Kordunu«. (»Prosvjeta« g. 


e hv &la Josip: »Mostovi u županiji ličko-krbavskoj«. 
(Vijesti društva inžinira i arhitekta za godinu. 1892.) 


Devčić Ivan: »Grad Bužim«, (»Prosvjeta« g. 1906.) 


.Lapaine Valentin: »Stare ceste«. (Vijesti društva 
inžinira i arhitekta za g. 1892.) 


Devčić Ivan: »Zubor i Rajčić-grad«, (»Prosvjeta« 
g. 1908.) 


Pa aszowski pl. Emilije: »Brinje«. (»Prosvjeta« g. 


Devčić Ivan: »Počitelj-grad«. (»Prosvjeta« g. 1907.) 


Chvala Josip: »Pravoslavna crkva u Kuli«. (Vije- 
sti društva inžinira i arhitekta za godinu 1893.) 


Devčić Ivan: »Lovinac-grad«. (»Prosvjeta« g. 1895.) 
Franić Dragutin: »Plitvička jezera«. (Zagreb 1910.) 


Klaić dr. Vjekoslav: »Krčki knezovi Frankopani«. 
(Izdanje »Matice Hrvatske«.) 


Devčić Ivan: »Zvonigrad«, (»Prosvjeta« g. 1895.) 
Banović Vaso: »Gacka dolina«. (Zagreb 1932.) 


Chvala Josip: »Katolička crkva u Buniću«. (Vije- 
sti društva inžinira i arhitekta za godinu 1893.) 


Devčić Ivan: »Udbina«. (»Prosvjeta« g. 1894.) 


: Laszowski pl. Emilije: »Popis dohodaka crkava 
i župa u arhiđakonatu ličko-krbavskom g. 1768«, (»Vje- 
stnik arkiva«, knjiga 6.) 

Chvala Josip: »Gradnja vodovoda u Gospiću«. (Vi- 

Klaić dr. Vjekoslav: »Rodoslovlje knezova krbav- 
skih od plemena Gusić«, (»Rad« Jugoslavenske akademije, 
knjiga 134.) 

Šematizmi senjske biskupije. ' i 

Izvješća »Društva za uređenje i poljepšenje Plit- 
vičkih jezera« god. 1894.—1898, 


(»Narod- 

SADRŽAJ 
1. Selo Boričevac... .. 4.4.4... 5 
2. Brinje... do somoa MoA sko 7 
3. Brlog na rijeci Gacki uo4 si lik, +28 
4. Dabar kod Otočca. . . 4.0. jo 2 
5. Gospić g. 1884 . . . ... 4... 24 
6. Škole u Gospiću. . 4... 26 
7. Vodovod u Gospiću . . . e kae OB 
8. Izbori nar. zastupnika u Gospiću . š aos. 87 
A. =» an ne 
10. Jezerane... 1.444.444. 46 
11. Komić u Krbavi... . soda ze AB 
12. Kompolje kod Otočca . . ...... 50 
13. Korenica... a Bodo ae gro GB 
14. Kosinj gornji i donji ao moe sa seta o o 56 
15. Lapac gornji donji. . ....... 63 
16. Lešće kod Otočca . . 2.4.4... 66 
Br, E 
18. Selo Medak, , 4 4.4.4144... 69 
19. Novi kod Gospića . . . , 44... 73 
20. Trgovište Otočac . . “ . 9 
21. Izbori narodnih zastupnika 1 u Otočcu . . 98 
22. Pazarište gornje i donje. . ... . . 97 
23. Perušić... j . 99 
24. Izbori narodnih zastaoinika. u “Perušiću . 107 
25 


. Župa u Perušiću g. 1768. . . . . . . 109 


26. 
27. 
28. 
29. 
30. 
31. 
32. 
33. 
34, 
35. 
36. 
31. 
38. 


m 
ra 


H 
na 


15. 


m 
ooos ama oni 


Ličko Petrovoselo . 

Plitvička jezera 

Počitelj u Lici 

Selo Priboj 

Selo Prozor _ . A 
Nekadašnje crkve u L Ribniku a 
Selo Sinac . 

Grčko-istočna crkva. u Širokoj Kuli . 
Udbina m M 
Selo Vrhovine 

Selo Zavalje 

Buna u Bruvnu i Lovincu g. 1751. 


Odakle potječe ime: kaput za gora 


»Gwozd«? 


III. BILJEŠKE 


Gospić «+... 
Rajčić grad _. 
Planina Plješivica 
Selo Mekinjar 
Grad Zubar 
Tvrđa Farkašić 
Rijeka Klokot 
Selo Kvarte 
Kaluđerovac 


. Selo Željava: 

. Cesarov kamen 
12. 
13. 


Bobinčevo selo 
Selo Kurjak 

Selo Podlapac 
Selo Sveti Rok 


. Ruševine Zvonigrada . 

. Bilaj kod Gospića . 

. Selo Brušane . 

. Široka Kula MA. 

. Novoselo kod ora : 

I. Lički Osik . na 

. Mušaluk . 

. Selo Palanka , 

. Selo Velika Popina . 

. Vodovod u Klapovici . 

. Selo Stajnica 

. Selo Križpolje 

. Selo Bjelopolje 

. Vodovod u Korenici : : 
. Grčko-istočna crkva u Gospiću : 
. Crkva u Smiljanu : 

. Rimokatolička crkva u Buniću . 

. Kaniža kod a 

. Smiljan . . . 

. Jezero kod Švice 

. Selo Krivin Put . 

. Župna crkva u Lovincu . : 
. Poljepšanje rimok, crkve u Buniću . 
. Obnova Župne crkve u Perušiću . 

. Potok Ričica i oo o 8 
. Selo Ričice . 

. Selo Vrebac 

. Poplava u Krbavi 

. Ličko Petrovo selo 

. Gospić s 

. Izvor rijeke Une . 

. Novi most kod Kosinja 

. Javni bunari i vodospreme . 

